
Epochos paminklas ir visas Liuteris 


„Surinkite nulikusius gabalėlius, kad 
niekas nepražūtų.“ 
(Jn 6, 12) 


Šie Evangelijos pagal Joną žodžiai figūruoja kaip motto Martyno Liu- 
terio (Martin Luther, 1483-1546) „Užstalės pokalbių“ (Tischreden, 1566) 
pirmame leidime. Kartu tai ir tikras šios knygos leidėjo Aurifaberio 
(tikr. Johann Godschmidt, 1517-1602) devizas. Buvęs Vitenbergo uni- 
versiteto teologijos (1537-1540) ir medicinos (1545-1546) studentas 
dažnai svečiuodavosi Liuterio namuose, vėliau tapo jo raštų leidybos 
bendradarbiu ir visą gyvenimą entuziastingai rinko jo relikvijas. 
„Užstalės pokalbiuose“ kaip tik ir sutelkta dalis šių relikvijų - Liu- 
terio namuose prie stalo vykdavusių pašnekesių užrašai, 1531-1546 m. 
daryti paties Aurifaberio ir keliolikos kitų dalyvių, iš kurių poros 
vardai pateko į knygos tekstą (Jonas Matezijus, Kasparas Heidenrei- 
chas). Nevaržoma namų aplinka skatino Liuterį svarstyti tokias temas, 
kurių jis nebuvo lietęs raštuose, pamoksluose bei paskaitose, arba jas 
papildyti. Tad nenuostabu, kad čia pat prie stalo užsirašinėti pirmam 
išdrįsus Cvikau klebonui Konradui Kordatui (Konrad Cordatus, 
1480-1546), vėliau juo pasekė ir jaunesni pokalbių dalyviai. Liuteris 
tam neprieštaravo, o kartais net rūpinosi, kad jam svarbi mintis būtų 
užfiksuota. Tačiau visa, ką jis kalbėjo, buvo skirta bičiulių ratui, ir 


viešai to skelbti jis niekada neketino. 

Iš viso Liuterio devyniasdešimt tomų paveldo „Užstalės pokalbiai“ 
išsiskiria ne vien savo atsiradimo istorija. Pirmiausia tai ryškus isto- 
rijos paminklas, atspindintis daugelį prieštarų, įtemptus dvasinius 
ieškojimus ir milžinišką Žmogaus minties darbą, kurie visi drauge 
apibūdina Reformacijos epochą. Tad kaip jos vaisių bei paminklą 
„Užstalės pokalbius“ dera vertinti remiantis Vakarų Europos XVI a. 
kultūros paradigma. 

Šiandienis skaitytojas, su Reformacijos epocha susipažįstantis iš 
šios knygos, turi turėti šiokį tokį supratimą apie šį laikotarpį socia- 
liniu ir kultūriniu požiūriu. Tik tada jis galės teisingai suprasti ir 
įvertinti daugelį „Užstalės pokalbių“ tekstų, nes tikroji istorijos pa- 
minklo reikšmė atsiskleidžia tik jam būdingame istorijos ir kultūros 
kontekste. 

Dar neseniai vyravo nuomonė, jog vėlyvųjų Viduramžių epochoje 
religinė sąmonė išgyveno nuosmukį, tačiau šiuolaikiniai tyrėjai pri- 
eina prie kitokių išvadų. Tiriant religingumo būklę ikireformacinėje 
Vokietijoje, nustatyta, kad pagal daugumą objektyvių kriterijų XVI a. 
pradžioje tautos religingumas buvo gerokai pakilęs. Tuo metu viršūnę 
pasiekia privačių proginių pamaldų užsakymai, nuolat kuriasi nau- 
jos religinės brolijos, gausėja parapinių bažnyčių statybų projektų 
ir t. t. Kaip tik tautos dėmesys religijai ir skatino kritikuoti oficialiąją 
Bažnyčią tais klausimais, kuriuos spręsdama, kaip buvo pripažįstama, 
ji nesusidorodavo su savo pareigomis. Tad kritika, ankstesniuose 
tyrimuose laikyta religinio nuosmukio požymiu, iš tikrųjų rodo re- 
liginį pakilimą. 

Įdomu, kad šis pamaldumo augimas daugiausia susijęs su pa- 
sauliečiais; jei to meto dvasininkija ir rodė dvasinio atsinaujinimo 
ženklų, tai tik labai nedaug. Taip formavosi prielaidos antiklerikaliz- 
mui užsimegzti ir polinkis dvasininkiją traktuoti kaip norinčią pasi- 
naudoti nauju susidomėjimu religija, bet niekuo prie jo nepriside- 
dančią. 

Dėl tautos religingumo augimo griežtėjo reikalavimai parapijų 
dvasininkų švietimo ir parengimo lygiui. Ikireformacinėje epochoje 


dauguma kunigų neturėjo universitetinio išsilavinimo, apskritai buvo 

praktiškai neraštingi ir gana menkai nusimanė apie Bažnyčios mo- 
kymą. Neretai priimant į dvasininkų luomą net nebūdavo reikalingas 
egzaminas. Kunigystei pakakdavo, kad kandidatas nusimanytų apie 
apeigų atlikimą ir turėtų supratimą apie liturginių metų struktūrą. 
To meto vyskupijų vizitacijų duomenimis, daugelis kunigų nebuvo 
pakankamai raštingi, kad galėtų perskaityti liturginius tekstus. 

Žemas parapijų dvasininkijos švietimo lygis atitiko jos statusą. 
XVI a. pradžioje Milano kunigų pajamos buvo mažesnės negu ne- 
kvalifikuotų darbininkų. Norėdami sudurti galą su galu, daugelis 
vertėsi arklių ir galvijų prekyba. Tuo pačiu laikotarpiu Prancūzijos 
kaimo vietovėse žemesnieji dvasininkai pagal savo socialinį statusą 
praktiškai prilygo valkatoms. Atmetus atleidimą nuo mokesčių, nuo 
priklausomybės pasaulietinių teismų jurisdikcijai ir nuo privalomo- 
sios karinės tarnybos, juos vargiai būtų galima atskirti nuo kitų šio 
laikotarpio valkatų ir elgetų. Net priėmimo į dvasininkų luomą eg- 
zaminas neretai išvirsdavo profanacija ir būdavo vertas pajuokos. 
Kandidatas turėdavo linksniuoti lotynų kalbos daiktavardį, tiesiogine 
nuosaka asmenuoti veiksmažodį, išvardyti pagrindinius laikus, šiek 
tiek pagiedoti, ir to pakakdavo. Maža to, kad įstatymas buvo neto- 
bulas, jis dar būdavo ir apeinamas. Savo vyskupo egzamino bijantis 
kandidatas galėjo būti egzaminuojamas kitos vyskupijos ar provin- 
cijos vyskupo ir net vyskupijos neturinčio episcopus in partibus (šian- 
dienio titulinio vyskupo prototipo), kurių anuomet nestigo. Skrupu- 
lingam vyskupijos vadovui atsisakius priimti, atmestasis kandidatas 
šaukdavosi Romos. Galiausiai antiklerikalinių nuotaikų stiprėjimą 
Vokietijoje skatino ir vėlyvųjų Viduramžių popiežių proitališka po- 
litika. 

Kita svarbia metodologine Reformacijos prielaida laikytina didė- 
jantis tikėjimo mokymo pliuralizmas to meto visuomenėje. Univer- 
sitetų ir mokyklų augimas neišvengiamai vedė prie intelektinės 
įvairovės, ir XVI a. pradžioje atsirado devynios kryptys (mokyklos), 
skirtingai traktavusios pagrindinius tikėjimo išpažinimo klausimus. 
Bažnyčios aukščiausiasis magisteriumas pasirodė nepasirengęs veikti 


intelektinio pliuralizmo sąlygomis. Rezultatas buvo tas, kad niekas 

tiksliai nebežinojo, koks iš tikrųjų yra krikščionybės mokymas kon- 
krečiais klausimais. 

Viena svarbiausių priežasčių, nulėmusių pliuralizmo sklaidą 
vėlyvųjų Viduramžių universitetuose, buvo tuo metu prasidėjusi 
scholastinės pažinimo sampratos krizė (scholastiniu čia vadinamas 
toks filosofijos ir teologijos organizavimas, kuriame daugiausia dė- 
mesio skirta racionaliam religinio tikėjimo pagrindimui). Scholastinis 
metodas, anksčiau apsiribojęs Tomo Akviniečio (Via Thomas) ir Dunso 
Škoto (Via Scoti) mokyklomis, suskilo į daugelį krypčių (Schola Au- 
gustiniana moderna, Via Gregorii, Via Marsiliana ir kt.), be to, skirtumai 
tarp šių krypčių ne visada aiškūs. 

Skirtingai nuo humanizmo, dariusio įtaką tiek universitetų viduje, 
tiek užjų sienų, scholastikos poveikis visuomenei buvo gana ribotas. 
Visuotinai pripažįstama, jog XVI a. pradžioje jos autoritetas smuko, 
ir prasidėjo studentų nuotėkis iš scholastinių universitetų į tokius, 
kuriuose mokymo programos grįstos humanizmo principais. 

Tačiau šio proceso intensyvumas įvairiose šalyse buvo skirtingas. 
Šveicarijoje scholastika palyginti greitai prarado savo pozicijas, o 
Vokietijoje scholastinė teologija išliko autoritetinga dar gana ilgai. 
Antai tikra scholastinio metodo tvirtovė XVI a. pradžioje tebebuvo 
Erfurto universitetas, kuriame akademinį išsilavinimą gavo Liuteris, 
todėl jo teologijos programą tam tikru laipsniu galima laikyti reakcija 
į] Šį metodą. 

Taip pat pažymėtina, kad į atskiras mokyklas bei kryptis suskilęs 
scholastinis metodas buvo susijęs su konkrečių vienuolių ordinų 
veikla; antai dominikonai teologijoje laikėsi tomizmo, o pranciško- 
nai - Dunso Škoto mokyklos. Kaip augustinų ordino narys ir univer- 
siteto profesorius, Liuteris buvo tiesiogiai įveltas į scholastinių ginčų 
problematiką. 

Taigi XV a. pabaiga pasižymėjo nykstančios scholastikos ir savo 
pozicijas stiprinančio humanizmo idėjine priešstata. Tačiau anksty- 
vaisiais ir viduriniaisiais Viduramžiais metodologiniai ginčai neper- 
žengdavo universitetų ribų, o dabar, išradus knygų spausdinimą, į 


polemiką įsitraukta daug platesnė auditorija. 

Sunku pervertinti knygų spausdinimo reikšmę tiek dvasinių bei 
intelektinių tėkmių sklaidai vėlyvaisiais Viduramžiais apskritai, tiek 
Reformacijos tapsmui konkrečiai. Knygų spausdinimo išradimas 
įgalino rengti ir leisti tikslesnes bei kruopštesnes Biblijos ir anksty- 
vosios patristikos veikalų redakcijas. Be to, tapo įmanoma apsisaugoti 
nuo klaidų, neišvengiamų tekstus perrašinėjant. Galimybė spausdintu 
žodžiu kreiptis į daug platesnį skaitytojų ratą sustiprino tekstologijos 
tyrimų motyvaciją, ir prasidėjo tikslingos senovės rankraščių paieškos 
bei mokslinis jų apdorojimas. 

Daugelis „Užstalės pokalbių“ temų neatsitiktinai susiję su Liute- 
rio kaip Biblijos vertėjo veikla. Dera atminti, kad Reformacija rėmėsi 
jo atlikta iki tol vyravusių Biblijos interpretavimo metodų peržiūra, 
kurią Hermannas Sasse yra pavadinęs „teologiniu atradimu Biblijos 
aiškinimo srityje“. Tačiau tokio daugiabriaunio bažnytinio ir socia- 
linio proceso kaip Reformacija priežastimi šis atradimas galėjo tapti 
tik dėl ypatingo visuomeninio reikšmingumo. 

Šiandieniam „Užstalės pokalbių“ skaitytojui gali būti neaišku, 
kodėl Liuteris su didžiule emocine įtampa vis grįžta ir grįžta prie 
polemikos su Bažnyčios institucijų magisteriniu autoritetu. Iš tikrųjų 
jo kritika čia nukreipta ne prieš popiežių ar Bažnyčios susirinkimus 
kaip tokius, o prieš visą Viduramžių katalikų autoritetų sistemą. 
Viduramžių supratimu, koks nors teologijos, istorijos ar su visuome- 
ninių santykių reguliavimu susijęs veikalas laikytinas autoritetingu 
dėl autorystės arba dėl visuotinio pripažinimo. Tai taikyta daugeliui 
rašytinių šaltinių, krikščionijoje pasklidusių ankstyvosios Bažnyčios 
laikais. Tačiau vėlesnio meto tekstų teisingumui pripažinti būdavo 
reikalingi konkrečių asmenybių vardai. Veikalų „nepaneigiamą auto- 
ritetingumą“ turėdavo laiduoti visiems Žinomas autoritetas. Tai ga- 
lėdavo būti popiežius arba imperatorius, vyskupas, kapitula arba 
pasaulietinis valdovas. Tarp šių autoritetingų asmenų vieni būdavo 
reikšmingesni už kitus, todėl ir vieni tekstai būdavo autoritetingesni 
už kitus. 

Teisingumo kriterijumi pradėjus laikyti autoritetingo asmens ar 


autoritetingos institucijos pritarimą, terminas „aprobuotas“ (appro- 

batus) buvo perprasmintas kaip „teisingas. Taip šis kriterijus prara- 
do pirmapradį objektyvumą ir tapo antraeilis išorinių veiksnių at- 
žvilgiu. 

Kaip ir istorikai, Viduramžių teologai ne kritikuodavo, o vertin- 
davo liudijimus. Visiškai natūraliai jų kritiką lemdavo šaltinių skir- 
tingumas pagal tai, ar jie sutvirtinti autoriteto, ar ne; ji rėmėsi pa- 
matine teisingų ir melagingų šaltinių priešstata. Viduramžių supra- 
timu, „teisingumo“ kriterijus buvo antrinis, palyginti su priimtinumu 
visuotinai pripažintoms instancijoms. Kaip matyti iš garsiųjų 95 tezių 
(„Disputas dėl atlaidų veiksmingumo paaiškinimo“) įvado („Iš mei- 
lės tiesai ir noro ją išsiaiškinti...) sugretinimo su pirma teze („Mūsų 
Viešpats ir Mokytojas Jėzus Kristus, sakydamas: „Atsiverskite!“ ir 
t. t., norėjo...“), jau ankstyvuosiuose Liuterio veikaluose tiesos sąvoka 
traktuojama kitaip, būtent kaip Biblija grindžiamas teiginys (ar ver- 
tinimas). Šiuo atžvilgiu taip pat reikšminga 18 tezė, kurioje kaip 
galimi įrodymai pristatomi samprotavimai ir Biblijos liudijimai, o ne 
Viduramžių supratimu autoritetingos instancijos. Tokia naujoji tiesos 
samprata, iš dalies parengta humanistų, artima ryškaus humanizmo 
ideologijos reiškėjo Ulricho von Hutteno tezėms prieš Liuterį per- 
sekiojusią katalikų dvasininkiją: „Bet jūs iškėlėte savo valdžią aukš- 
čiau už įstatymus bei Kristaus priesakus ir norite nugalėti ne Rašto 
liudijimu, 0 savo pačių vertinimu bei autoritetu“. Tačiau humanistai 
iš panašių tezių darė visuomenines ir politines išvadas, o Liuteriui 
pirmiausia rūpėjo tikėjimo išpažinimo aspektai. 

Istorijos vyksmo fone subrendęs kaip teologas, „Užstalės pokal- 
biuose“, kaip jau minėta, Liuteris pasirodo, šiandieniais Žodžiais 
tariant, „neformalioje aplinkoje“. Tai „nesunormintas“ Liuteris - gyvo 
ir vaizdingo, taiklaus ir rupaus žodžio meistras. Jis gali patikti, bet 
gali ir nepatikti, ypač stačiokiškai ir tiesmukai užsipuldamas ne tik 
savo priešus „popiežininkus“, bet ir bičiulius bei bendražygius. Taip, 
jo nepavadinsi subtiliu ir rafinuotu, tačiau šiomis savybėmis nepasi- 
Žymėjo nė vienas amžininkas. Galiausiai ne saviškiams skirtuose 
pokalbiuose, o visuomenei adresuotuose jo veikaluose šiurkščių po- 


sakių daug mažiau negu kitų to meto šviesuolių raštuose. 

Kai kurias „Užstalės pokalbių“ mintis iš tikrųjų galima priimti 
kaip grynai tautosakinius padavimus. Be to, dera atminti, jog Evan- 
gelikų Liuteronų Bažnyčia jiems niekada neteikė tikėjimo mokymo 
reikšmės, o pačiam Liuteriui yra pripažinusi vieną vienintelį teisėtai 
turėtą titulą - teologijos mokslų daktaras. 

Nepaisant viso aistringumo, Liuterio prigimčiai buvo būdingas 
subtilus krikščioniškojo nusižeminimo supratimas. Jis niekada nesi- 
stengė, kaip Pranciškus Asyžietis, pasiųsti dvylikos mokinių su 
apaštališkais priesakais arba, kaip ankstyvosios Bažnyčios tėvai, pra- 
šyti Dievo parodyti jo pasiekto šventumo laipsnį. Teigdamas, jog 
Šventajai Dvasiai atgrasus eretikų deginimas, jis iškyla aukščiau ne 
tik už oponentus katalikus, bet ir už Ženevos Reformacijos vadovą 
Joną Kalviną. Pagaliau savaime iškalbus ir toks istorinis faktas, jog 
atlaidų pardavinėtojas vienuolis dominikonas Jonas Tecelis (Johannes 
Tetzel, 1469-1519), užmirštas savo šalininkų ir bendratikių, praeityje 
buvęs didžiausias Liuterio priešas, ir dar toks, kuris nesigėdijo jokių 
priemonių, mirdamas būtent iš Liuterio išgirdo paskutinės paguodos 
žodžius. 

Viduramžių pasaulio prabangos ir palaidumo fone Liuterio žo- 
džiai, kad jis esąs turtingesnis už visus popiežiaus teologus, nes 
pasitenkinąs mažu ir dar turįs tris vaikus, daug sako apie reforma- 
toriaus asmenį ir moralės nuostatas. Arba kad ir tokia atkarpa (4 frag- 
mentas): „Visi, kurie giriasi ir trokšta apreiškimų ar regėjimų, yra 
Dievo niekintojai. Juk šitaip jie išsiduoda, jog jiems nepakanka Dievo 
žodžio. Dvasiniuose dalykuose aš nelaukiu nei kokių ypatingų ap- 
reiškimų, nei reginių, išvystų sapne; aš turiu aiškų žodį. Tai mums 
primena ir Paulius, Laiške galatams sakydamas, kad turime to žodžio 
laikytis, net jei „angelas iš dangaus imtų jums skelbti kitokią evan- 
geliją...“ (Gal 1, 8)“. Šiandien, ištisiems šimtmečiams praėjus, šie 
žodžiai tebėra aktualūs, ypač Rytų Europai, po ateistinės antvalstybės 
suirimo grimztančiai į tariamai dvasinių okultinių praktikų liūną. 

Nuo 1566 m. iki XX a. antro dešimtmečio Liuterio „Užstalės po- 
kalbiai“ plito tarp evangelikų kaip Aurifaberio parengti dvasinio 


ugdymo skaitiniai. Kad ir kaip kruopščiai naudodamasis amžininkų 

užrašais, Aurifaberis taip juos sutvarkė ir suredagavo, kad galutinis 
tekstas atspindėjo nebe originalų Liuterio paveikslą, o tokį, kokį matė 
XVI a. liuteroniškoji ortodoksija. Todėl rengiant atnaujintą 1960 m. 
leidimą (iš kurio ir versta į lietuvių kalbą), iš daugiau kaip 7000 iš- 
likusių pirminių užrašų atrinkti 823 fragmentai', tekstas atkurtas 
pagal originalus, o patys fragmentai sugrupuoti ne pagal pateikėjus, 
bet pagal penkias pagrindines temas. 

Be abejo, net pirminiai užrašai negarantuoja visiško teksto auten- 
tiškumo, nes klausytojai kartais galėjo fiksuoti tik ekstraktą to, ką 
buvo pasakęs Liuteris, arba tik tai, kas jiems atrodė svarbiausia. Vis 
dėlto, kaip leidėjo pratarmėje rašo iškiliausias XX a. Naujojo Testa- 
mento žinovas Kurtas Alandas (1915-1994): „Iš šios knygos į mus 
prabyla visas Liuteris. Laiko sąlygoti dalykai kai kuriose jo min- 
tyse - tik išorinis kevalas, o branduolys - nepavaldus laikui ir ne- 
nykstamas“. 

Kun. Saulius Juozaitis 
Kun. Aleksandr Priludskij 


' Keliose 1960 m. leidimo vietose esama beveik visiškai sutampančių teksto atkarpų 
(plg. 82 ir 115 fragmentą ir kt.); siekiant nepažeisti fragmentų numeracijos, šie 
pasikartojimai išlaikyti ir vertime į lietuvių kalbą. 


UZSTALĖS 
POKALBIAI 


Žodis 


Dievo žodis yra didžiausia paguoda 


Kaip puiku yra Dievo žodį matyti visuose dalykuose. Juk kad ir kaip 
žmogus būtų gundomas, tasai žodis jį visiškai paguos. Kitas, žiūrėk, 
be Dievo žodžio norom nenorom puola į neviltį, nes jam stinga dan- 
giškojo pašaukimo. Toks vienas ir liks savo širdies tuštybėje. Todėl 
Psalmyne Dievo žodis šitaip šlovinamas: Prakeikti, „kurie nuklysta 
nuo tavo įsakymų“ (Ps 119, 21). Vadinasi, be Dievo žodžio (atėjus 
galui) nėra palaiminimo, nes „kiekvienas augalas, kurio nesodino 
mano dangiškasis Tėvas, bus išrautas“ (Mt 15, 13). 

Biblija - visų menų viršūnė 


Neleiskime Biblijai ne tik prapulti iš akių, bet skaitykime ją ir 
mokykimės iš jos; kai klesti teologija, viskas vyksta puikiai ir sklan- 
džiai. Juk Biblija - visų fakultetų ir menų aukštuma; kai ji pažemi- 
nama, aš atsižadu ir viso kito. 

Kristaus pasirodymas žemėje 


Štai mano tikėjimas: tikiu į Dievą Tėvą ir taip toliau. Mano Viešpats 
Jėzus Kristus kartą buvo atėjęs į Žemę ir pasirodęs žmonėms. Daugiau 
aš nė neprašau, neprašau net to, kad iš dangaus ateitų angelas. Ojei 
jis ateitų ir aš galėčiau jį išvysti štai šitomis savo akimis, vis tiek pa- 
sakyčiau: tu nebūtinas mano tikėjimui. 

Fanatikams Dievo žodis nerūpi 


Visi, kurie giriasi ir trokšta apreiškimų ar regėjimų, yra Dievo 
niekintojai. Juk šitaip jie išsiduoda, jog jiems nepakanka Dievo žodžio. 
Dvasiniuose dalykuose aš nelaukiu nei kokių ypatingų apreiškimų, 
nei reginių, išvystų sapne; aš turiu aiškų žodį. Tai mums primena ir 
Paulius, Laiške galatams sakydamas, kad turime to žodžio laikytis, 
net jei „angelas iš dangaus imtų jums skelbti kitokią evangeliją...“ 
(Gal 1, 8). Pasaulietiniuose ir paviršutiniškuose dalykuose aš dar 
galiu suprasti tuos pranašus, kurie šneka apie ateitį ir Dievo rūstybę, 
tačiau dvasiniuose reikaluose lieku vienas prie lopšio; tikiu į iš Mer- 
gelės Marijos gimusį Jėzų Kristų, kentėjusį ir t. t. Ir nuo šio tikėjimo 
atitraukiamas aš nesileisiu! Tvirtai tikėdami šiuo artikulu?, užkirsime 
kelią visoms dvasioms, galėsime su jumis sėkmingai diskutuoti apie 
kitus artikulus ir t. t. 

Dievas susiejo mus su gyvuoju žodžiu 


Ak, jei būčiau geras poetas, iš šio teiginio aš sukurčiau puikią 
dainą ar eilėraštį! Juk be žodžio visa kita yra niekas. Todėl Dievas 
mus ir susieja su gyvuoju savo žodžiu ir sako: „Kas jūsų klauso, 


* Artikulas (Artikel) - konkreti krikščionybės mokymo, krikščionių tikėjimo ar 
tikėjimo išpažinimo tiesa. 

manęs klauso“ (Lk 10, 16) ir t. t. Čia jis ir kalba apie iš žmogaus lūpų 
girdimą gyvąjį Žodį. Jis kalba ne apie dvasinį ir ne apie dangiškąjį 
žodį, o apie tą, kuris eina iš žmogaus lūpų. Nuo pat pasaulio sukūrimo 
šėtonas stengėsi tai nuginčyti ir išnaikinti su šaknimis. Todėl ir likimės 
prie šios priemonės ir tarkime Dievui ačiū už šio dėsnio apreiškimą, 
kaip ir už Evangeliją. 

Jau kuris laikas aš dukart per metus perskaitau Bibliją, ir jei Biblija 
būtų didelis galingas medis, o visi žodžiai - jo šakelės, aš būčiau 
kiekvieną jų palietęs ir mielai norėčiau žinoti, kas jose slypi ir kokius 
vaisius jos nokina. Ir kaskart nuo tų šakelių aš vis nupurtau kelis 
naujus obuolius ar kriaušes. 

Neaprėpiamas ir neapsakomas yra Dievo žodžio puikumas - už jį 
mes Dievui niekuomet neįstengsime tinkamai atsidėkoti. Juk Žmogaus 
protas šitaip svarsto: ėhė, jei aš galėčiau išgirsti Viešpatį, dangaus ir 
žemės kūrėją, tai norėčiau gyventi iki pasaulio pabaigos! Klausyk, 
mielas brolau: Dievas, dangaus ir žemės kūrėjas, kalba su tavimi per 
savo pamokslininkus. Jis krikštija, moko ir savo sakramentais išvaduoja 
tave nuo tavo nuodėmių. Šie Dievo žodžiai - ne tie, kuriuos taria Pla- 
tonas ar Aristotelis, čia kalba patsai Dievas. Ir jie, kaip pamokantys, 
yra geriausi, jie moko Žmones ir jaunimą visiškai paprastai, be pasi- 
pūtimo ir išsisukinėjimų, kaip Kristus mokė žmones visiškai paprastais 
palyginimais. Geriausi ir tinkamiausi klausytojai tie, kurie klauso to 
žodžio ir neabejoja mokymu. Net kai jų tikėjimas dar netvirtas, jei tik 
jie neabejoja pačiu mokymu, jiems jau galima patarti ir padėti. Mat 
priešingybę Dievas, tiesa, gali pakęsti, tačiau prieštaravimų - ne. 

Įrodymas, kad Biblija yra Dievo kūrinys 
Kad Biblija yra iš Dievo, o ne iš žmonių, kad ji yra Dievo, o ne 


žmonių knyga, Liuteris įrodė šitaip. Visa, kas yra ir kaip tai atrodo 


šiame pasaulyje, t. y. kaip sudarytas ir kaip laikosi pasaulis, visa ap- 

rašyta Mozės pirmojoje knygoje?. Viskas sutvarkyta ir viskas vyksta 
taip, kaip sukūrė Dievas. Toliau: Julijus Cezaris, Augustas, Aleksan- 
dras, Egipto, babiloniečių, persų, graikų ir Romos imperijos žlugo, 
nes visos jos norėjo tą knygą sunaikinti ir išgyvendinti. Visas jų uo- 
Ilumas buvo skirtas tam, kad tos knygos neliktų nė ženklo. Tačiau jie 
neįstengė to padaryti. Nė kiek nenukentėjusi ji atsilaikė prieš visus 
jų kėslus. Tačiau kas gi išlieka, arba kas gi būtų galėjęs išlikti prieš 
tokią didžiulę jėgą ir galybę? Galbūt Homeras ir Vergilijus sukūrė 
didžias senovės knygas, tačiau jos neprilygsta Biblijai. Lygiai taip 
prieš tokią daugybę tironų bei eretikų atsilaikė krikštas, Sakramentas 
ir pamokslas, t. y. visos pamaldos pagal pirmąjį Dievo įsakymą. Mūsų 
Viešpats Dievas išliko turėdamas ypač stebuklingą galią; juk privalu 
skelbti, krikštyti ir dalyti Vakarienę. Todėl tam niekas negali pasi- 
priešinti ar sukliudyti ir t. t. 

Skirtumas tarp Biblijos ir kitų knygų 


Šventasis Raštas kupinas dieviškų dovanų ir [išganymo] darbų. 
Visose stabmeldžių knygose nieko nemokoma apie tikėjimą, meilę ir 
viltį, nes nieko apie tai nė nenutuokiama. Jose matoma vien dabartis. 
Turėk viltį Dieve! (Ps 43, 6 ir kt.). Net jei laikysimės vien Psalmyno 
ir Jobo knygos, tai patys tuo įsitikinsime. Juk Jobo knygai pažįstamos 
visos Žmogaus širdies mintys ir svarstymai. Visa pasvėrus, Šventasis 
Raštas yra pats aukščiausias, tai dieviškoji knyga, kupina paguodos 


visais negandų ir abejonių atvejais. Juk ji moko 


tikėjimą, jausti, 
apie | viltį, | kitaip, negu gali | ay žmogaus protas. 


meilę patirti 


* Mozės pirmoji knyga - Senojo Testamento Pradžios knyga (Pr). 

Ir kaipsyk nutikus nelaimei, žmogui nušvinta, kad nelaimė yra 
priminimas, jog po visų vargų mūsų laukia kitas gyvenimas. 

Geras knygas reikia skaityti dažnai 


Daktaras Martynas Liuteris visiems studentams, kad ir kuriame 
fakultete jie mokytųsi, patarė nuolat skaityti konkrečius gerus auto- 
rius. „Vis iš naujo skaitant gerą rašytoją, jis ilgainiui pasidaro toks 
artimas, jog, skaitytojas tarsi persikūnija į jo kūną ir kraują. Skaitant 
gausybę įvairiausios lektūros, atsiranda daugiau sumaišties, negu ko 
nors pasimokoma. Juk jei Žmogus išmano viską, iš tikrųjų gerai jis 
neišmano nieko. Panašiai kaip žmonių bendrijoje mums juk ne kas- 
dien reikia visų mūsų draugų, o tik nedaugelio, užtat pačių geriau- 
siųjų. Taip dera pasirinkti ir geriausias knygas - nedaugelį jų, tik 
rinktines.“ 

Dejonės dėl knygų gausos 


Kartą Liuteris skundėsi dėl knygų ir rašytojų gausos, girdi, prie- 
šais mus atsiverianti begalinė knygų jūra. „Juk kiekvienas įsigeidęs 
kaip išmanydamas rašo knygą, o kitus tokiam blogiui skatina gob- 
šumas. Šitaip Biblija užverčiama komentarų galybe ir nebepaisoma 
teksto. O juk fakultetuose geriausi būtų kaipsyk tie, kurie laikosi 
teksto. Būdamas jaunas, aš įpratau prie Biblijos; dažnai skaitydavau 
ją, ir ji pasidarė suprantama man ir sava iki paskutinės eilutės. Tik 
tuomet jau ėmiausi rašytojų. Tačiau galop teko juos atidėti į šalį ir 
toliau plūktis su Biblija. Juk kur kas geriau Žiūrėti ir matyti savomis, 
o ne svetimomis akimis. Todėl norėčiau palinkėti, kad visos mano 
knygos būtų palaidotos kaip netikęs pavyzdys. Antraip vienas ima 
sekti kitu. Šitaip jie nori išgarsėti, tarsi Kristus būtų miręs dėl mūsų 
tuščiagarbystės, o ne dėl to, kad būtų tik pašlovintas jo vardas.“ 

Semkis iš šaltinio 


Kas turi pasidėjęs tvirtą pamatą ir yra geras teksto Žinovas, to 
lengvai nepajudinsi iš vietos. Aš, paėmęs pamatu tekstą ir raštą, pa- 
neigiau visų savo prieštarautojų nuomones, nes jie išmano tarsi už- 
simiegoję. Jie rašą savo nuožiūra ir maną, jog Raštas yra lengvas 
dalykas. „Tai daryk, ir gyvensi“ (Lk 10, 28). O tai neužtruks padaryti, 
sako jie, nes čia (Rašte) tuo tarpu jie nieko nesuvokia ir klydinėja savo 
pačių nepatikimuose komentaruose. Todėl kas gerai išmano tekstą 
(Raštą), tas ir yra daktaras. 

Tad mano broliškas patarimas būtų toks: semkis iš šaltinio ir uo- 
liai skaityk Bibliją! Geras teksto Žinovas yra ir geras teologas. Kuri 
nors vieta iš Rašto ir Biblijos tekstas yra vertingesni už keturių auto- 
rių komentarus, nepatikimus ir netobulus. Priešais save matau tekstą: 
„Kiekvienas Dievo tvarinys yra geras“ (1 Tim 4, 4), taigi maistas, 
santuoka ir t. t. yra Dievo kūriniai, o komentarai prieštarauja: Ber- 
nardas, Dominykas, Bazilijus, girdi, rašę apie tai kitaip ir elgęsi kitaip. 
Tačiau tekstas turi viršenybę prieš visus komentarus. Mielieji tėvai 
buvo labai pagerbti, tačiau Biblija buvo nuskriausta. 

Prieš „Rašto žinovus“ 


Daktaras Jonas* kartą pasakė, kad Šventajame Rašte esama tiek 
didžios išminties, jog niekas negalėtų jos išmokti. Tuomet daktaras 
Liuteris atsakė: „Veikiausiai mes liksime amžini Šventojo Rašto mo- 
kiniai. Kas gi galėtų suvokti vien šitokį žodį: „Džiaukitės, dalyvau- 
dami [...] kentėjimuose“ (1 Pt 4, 13)? Gal tai reiškia, kad net labiausiai 
kentėdami turime džiaugtis, kaip vaikai džiaugiasi bučiuodami 
rykštę? Čia jau turėtų pasijusti stiprūs tie epikūrininkai ir arogantiški 
protmaišiai, kurie taip išjuokia Šventąjį Raštą ir taip greitjį perpranta! 
Bet, Dieve brangus, kaip mes galime tavo šventybėje elgtis akiplėšiš- 


* Jonas (Jonas) - žr. išn. 6. 


ŽODIS 25 


kai ir paniekinti Raštą! [Mes abejingai stebime], nors ir matome, kad 
stabmeldžiai taip karštai įtikėję savo klaidingomis religijomis, kad ir 
jaunos mergelės, ir matronos šluoja šventyklas savo plaukais. 

Savo galia Šventasis Raštas toli pranoksta visas filosofų ir teisininkų 
išmones. Net jei šie ir yra geri bei reikalingi, vis dėlto amžinajam gy- 
venimui jie mirę. Todėl Bibliją, ko gero, reikia matyti kitaip negu tei- 
sininkų įstatymus. Jei čia neperžengiama savo proto ribų ir meluojama 
pačiam sau, tai susidūrus su Šventuoju Raštu [būtinai] bus suklum- 
pama. Pasaulis neįstengia suvokti Biblijos, kadangi nieko neišmano 
apie kūno žudymą, tačiau šis labai aiškiai nusakytas Dievo žodyje“. 

Apie šventąją Bibliją 


Kartą garbingasis daktaras Martynas Liuteris ponui Pilypui Me- 
lanchtonui?, taip pat daktarui Justui Jonui" ir kitiems taip pasakė apie 
Bibliją arba Šventąjį Raštą. Ji, girdi, esanti kaip be galo didelis, neuž- 
matomas miškas, kuriame augą daugybė įvairiausių rūšių medžių, 
galinčių atnešti gražių vaisių. Juk Biblijoje esą gausu paguodos, mo- 
kymo, nuorodų, perspėjimų, įspėjimų, draudimų, grasinimų ir t. t. 
Tačiau šiame miške nesą medžio, į kurio kamieną jis nebūtų pabeldęs 
ir nenusiraškęs ar nenusikrėtęs kelių obuolių ar kriaušių. 

Dievo žodis visa daro pats vienas 


Daktaras Liuteris taip kalbėjo: „Lygiai taip, kaip Dievas iš nieko 


padaro visa ir iš tamsos sukuria šviesą, taip veikia ir jo Žodis, teig- 


* Pilypas Melanchtonas (Philipp Melanchton, tikr. Philipp Schavarzerd; 1497-1560) - 
vokiečių religinis reformatorius, klasikinės filologijos specialistas ir teologas, 
artimas Liuterio bičiulis ir bendražygis, Reformacijos mokymo pagrindus su- 
formulavęs Augsburgo tikėjimo išpažinime (Confessio Augustana, 1530). 

6 Justas Jonas (Justus Jonas, 1493-1655) - juristas ir teologas, žymus reformatorius, 
Martyno Liuterio bendradarbis. 

damas, kad mirtyje nesą gyvenimo. Todėl kas klauso Dievo žodžio 
ir juo seka, tas galop patiria tai, ką sako Dovydas psalmėje: „Juk jis 
tarė, ir pasaulis pasidarė, jis įsakė, ir visa atsirado“ (Ps 33, 9). Tačiau 
kol sukaupsi šitokią patirtį, teks šiek tiek pakentėti, nes Dievo būdas 
ir prigimtis tokia - iš nieko sukurti ir padaryti visa“. 

Dievo žodžio nepažinsi be dvejonių 


Daktaras Liuteris kartą taip kalbėjo: „Savo teologijų aš neišmokau 
iš karto, man teko nuolatos vis labiau ir labiau į jas gilintis. Tai daryti 
vertė mano dvejonės, nes Šventojo Rašto neįmanoma suprasti kitaip, 
kaip tik praktikuojant ir dvejojant. Šito kaipsyk ir stinga fanatikų 
gaujoms, neturinčioms tikro oponento, nebent velnią, kuris juos moko. 
Taip ir Paulius, turėjęs savo velnią, puolęs jį kumščiais ir šitaip pasi- 
stengęs išvaryti, irgi uoliai studijavo Šventąjį Raštą. Taip ir aš ant savo 
kaklo buvau užsikoręs popiežių, universitetus ir visus mokslininkus, 
O per juos ir patį velnią; jie visi išgujo mane Biblijon, idant ją uoliai 
perskaityčiau ir šitaip galiausiai pasiekčiau tikrąjį suvokimą. Jei šiaip 
tokio velnio neturime, tai esame tik spekuliatyvūs teologai, kurie 
verčiasi vien tik savo mintimis ir spekuliuoja vien savo protu, teig- 
dami, kad esą turi būti taip arba anaip; panašiai vienuolynuose 
elgdavosi ir vienuoliai. 

Be įgūdžių juk neišmoksi ir jokio kito meno ar doro amato. Kas 
išeitų iš tokio gydytojo, kuris visąlaik liktų universitete ir vienas pats 
mokytųsi? Jis išties privalo perkelti savo meną į gyvenimą ir imti 
praktikuoti, ir juo daugiau susidurs su gamta, juo daugiau išvys ir 
patirs, juo greičiau suvoks, kad dar netobulai išmano savo meną. 
Lygiai taip privalo elgtis ir teisininkas, ir bet kuris amatininkas, ir 
menininkas; kaipgi tai galėtų netikti Šventajam Raštui, jei mūsų 
Viešpats Dievas neturėtų tokio galingo priešininko? 

Taigi didelė Dievo malonė, kad žmogus priešais save turi patikimą 
Biblijos tekstą, apie kurį gali pasakyti: tai tiesa, tai aš tikrai žinau. 


Žmonės mano išmaną kone viską, jei tik išklauso pamokslą. Tačiau 

aš žinau net „Tėve mūsų“ dar neišmanąs taip, kaip derėtų mokytam, 
senam daktarui, koks esu ar turėčiau būti. Be pratybų ir patirties 
niekas negali būti mokytas. Apie tai vykusiai yra pasakęs vienas 
ūkininkas: šarvai - geras daiktas tam, kuris moka jais teisingai nau- 
dotis. Be abejonės, Šventasis Raštas ir pats savaime yra pakankamas, 
bet duokdie, kad aš nutverčiau tinkamą posakį! Juk kai su manimi 
diskutuoja šėtonas, pavyzdžiui, kad ir apie tai, ar Dievas man gailes- 
tingas, aš negaliu jam atsikirsti (plg. Jn 8, 23) tokiu posakiu: kas Dievą 
myli visa širdimi, visa siela ir visomis pastangomis ir t. t., tas ir pateks 
į Dievo karalystę. Velnias man tuoj ims prikaišioti taip: tu nemylėjai 
Dievo; taip sako mano sąžinė. Tačiau aš privalau tą pasakymą nutverti 
ir nukreipti jį prieš velnią, teigdamas, kad Jėzus Kristus dėl manęs 
mirė ir jo dėka aš turiu malonės kupiną Tėvą, kuris mane su juo su- 
taikė ir, kaip Laiške korintiečiams sako Paulius, tapo man išmintimi, 
teisumu, pašventimu ir atpirkimu (1 Kor 1, 30)“. 

Dievo žodžio skelbimą lemia kryžius 


Skelbdamas savo žodį, Dievas prideda vieną dalyką, kad tas žodis 
būtų suprastas. Pavyzdžiui, kai jis skelbia, kad žodį seka kryžius, 
išgirdę žodį, maldininkai tuojau suvokia kryžių. Todėl neį;manoma, 
kad žmogus, išklausęs pamokslų apie tikėjimą ir sulaukęs gerų jo 
vaisių, kad tas, kuris per tikėjimą tapo teisuoliu, kada nors nenuveiktų 
gerų darbų. Jei šitaip nenutiktų, niekas teisingai negalėtų suvokti 
Dievo žodžio, nes darbas teisingai aiškina Žodį. Šito nori Kristus 
sakydamas: „Sakau jums jau dabar, prieš įvyksiant, kad įvykus tikė- 
tumėte, jog Aš Esu“ (Jn 13, 19). 

Tiems, kurie rengiasi studijuoti Šventąjį Raštą ir 
Dievo žodį 


„Šventasis Raštas, - kalbėjo daktaras M. Liuteris, - ilgisi dievobai- 
mingos širdies, kuri gerbtų ir vertintų Dievo žodį, visuomet laikytųsi 
tik jo vieno ir be paliovos melstų bei prašytų: „Mokyk mane vykdyti 
tavo valią, nes tu mano Dievas“ (Ps 143, 10 t. t. ir kitur). Tačiau išpui- 
kėliams Šventoji Dvasia priešinasi, ji nenori juose gyventi. 

Kai kurie uoliai studijuoja ir kurį laiką dorai mokosi ir skelbia 
Kristų, tačiau vos tik jie išpuiksta, Dievas atskiria juos nuo Bažnyčios. 
Todėl bet kuri išpuikusi dvasia yra eretiška, jei ir ne savo darbais, tai 
pagal Dievo teisę. 

Tačiau sunku pasiekti, kad tasai, kuris iš kitų išsiskiria savo ga- 
bumais, nesididžiuotų tuo, neišpuiktų ir neniekintų kitų. Todėl tiems, 
kurie turi tokių didžių talentų, Dievas neretai pasiunčia sunkiausių 
išbandymų, iš kurių jie patiria esą tik tuščia vieta, jei Dievas atitrau- 
kia savo ranką.“ 

Kas nori studijuoti teologiją ir šio to čia pasiekti, kad ir kvailys 
būdamas, jis vis dėlto bus teologas. Didžiausią būsimosios teologijos 
meną sudaro tai, kad žmogus labai gerai jaustų skirtumą tarp proto 
išminties ir žodžio, t. y. Dievo išminties. Mat kai kurie maišo, painioja 
dangų su žeme. 

Apie Dievo žodžio įgrisimą ir niekinimą 


Kitąsyk daktaras Liuteris, kalbėdamas apie Dievo žodžio įgrisimą, 
šitaip sakė: „Pasaulis dabar yra pasidaręs labai išdidus ir kliaujasi 
tokiomis knygomis, kurias turi po ranka, manydamas, kad jei žmo- 
nės jas skaitys, tai galės pasiekti viską. Apie tai aš štai ką sakau: 
velnias mane būtų irgi bemaž iki to privaręs, kad būčiau pasidaręs 


tingus, pasitikintis ir galvočiau: štai turi knygų, jei jas skaitysi, tai 

viską įstengsi. Šitaip anabaptistai? ir visi nepatenkintieji ima svajoti, 
kad perskaitę vienui vieną knygelę, jie jau viską galėsią. Prieš tokį 
pasitikėjimą savimi aš nuolatos meldžiuosi, ir nurodau savo kate- 
kizmą, kartoju kaip Joneliui kvaileliui ir kasdien meldžiuosi, kad 
Dievas išlaikytų mane prie savo švento gyvojo žodžio, kad šis man 
niekuomet nenubostų ir neleistų išpuikti ar manyti, kad jau esu jį 
permanęs“. 

Nieko nėra kenksmingesnio, kai žmogus pasiklysta ir ima įsivaiz- 
duoti išmanąs ir puikiai suprantąs Evangeliją. 
/20 


Ko pirmiausia reikia ieškoti Evangelijoje ir kaip 
reikėtų studijuoti bei mokytis suvokti Šventąjį 
Raštą 


Pagal savo protą nieku gyvu negalima matuoti Šventojo Rašto, 
pagal save negalima jo tvarkyti, suvokti ir aiškinti, jį įmanoma tik 
uoliai apmąstyti meldžiantis. Visokiausios pagundos ir šėtonas taip 
pat yra priežastis, dėl kurios vertėtų jį bandyti suvokti pamažu, įgy- 
jant įgūdžių ir patirties; antraip, šito vengdamas, Žmogus niekados 
nesupras, ar teisingai girdi ir skaito Šventąjį Raštą. Čia Šventoji Dva- 
sia turi atstoti visus meistrus ir preceptorius“, kurie mus moko, ir 
tegul nei jaunuolis, nei mokinys nesigėdija mokytis iš tokio precep- 
toriaus. Jei man tik kyla pagunda, aš tučtuojau nusitveriu kokio 
Biblijos teksto ar posakio, kurį man suteikė Jėzus Kristus, priminda- 
mas, kad jis mirė už mane, idant aš sulaukčiau paguodos. 

" Anabaptistai (gr. anabaptizo - iš naujo krikštyti) - sekta, XVI a. pradžioje at- 
skilusi nuo Reformacijos šalininkų, reikalavusi krikštyti tik suaugusius ben- 
druomenės narius ir religinę reformą išplėsti į visuomenės gyvenimą. 

* Preceptorius - auklėtojas ir pedagogas, kilmingųjų namuose lavinantis jų 
vaikus. 

Prieš akis reikia turėti aiškią sentenciją, tuomet galimaja kliautis, 
kilus kokiam nors neaiškumui. Tai turi padaryti katekizmas. 

Dievo žodis gali tapti stebuklingu ženklu, tačiau 
kiekvienas nori būti toks stebukladaris 


Evangelijos mokymas ir mūsų laikais ne kartą yra davęs stebuk- 
lingų ženklų. Tačiau nūnai kiekvienas nori būti Rašto žinovas, kiek- 
vienas tariasi jį puikiausiai išmanąs, netgi jį išstudijavęs. Visi kiti 
menai ir amatai turi savo preceptorių ir meistrų, iš kurių privalu 
mokytis, taip pat savo tvarką ir dėsnius, prie kurių reikia taikytis ir 
jų laikytis, tik vienas Šventasis Raštas ir Dievo žodis atseit turi pa- 
klusti pasipūtimui, puikybei, pokštams bei įžūlybei ir būti konstruo- 
jamas, sukaliojamas ir aiškinamas, kaip kam patinka, remiantis vien 
sava galva; iš čia ir randasi tiek atskalūnų, sektų ir pykčio. Dieve, 
sergėk mus nuo tokių! 

Daktaras Štaupicas?, augustinų vikaras Vokietijoje, mėgdavo tei- 
singai ir gerai sakyti: būtų keblu ir pavojinga, jei kliautumės savo 
pačių jėgomis, jei iškart taptume šventaisiais ir visų mokyčiausiais, 
jei viską išmanytume geriausiai ir neabejodami. Juk, ko gero, gali 
atsitikti taip, kad mes ir ten, kur tariamės viską geriausiai Žiną ir su- 
prantą, irgi galime klysti bei nesuprasti ir šitaip pridaryti daug pa- 
stebimos žalos ne tik sau patiems, bet ir kitiems žmonėms. Todėl 
būtina, kad ir Šventąjį Raštą, ir Dievo Žodį studijuotume su didžiau- 
siu uolumu bei didžiu nusižeminimu ir kad be galo rimtai melstumės, 
idant neprarastume Evangelijos tiesos. 

Ž Štaupicas (Staupitz)- Jonas Štaupicas (Johanu von Staupitz, 1469-1524), vienuolis 
augustinas, Vitenbergo universiteto Teologijos fakulteto dekanas (1503-1520). 
Atsistatydinęs iš pareigų, nes buvo palankus Liuteriui irjo veiklai, tačiau nenorėjo 


atsižadėti Katalikų Bažnyčios, tapo Zalcburgo arkivyskupo rūmų pamokslininku 
ir Šv. Petro abatijos abatu. Į gyvenimo pabaigą buvo priešiškas Liuteriui. 


ŽODIS 31 
Dievo žodžio prigimtis 


Kristaus ir apaštalų laikais (tai aš taip sakau) Evangelija buvo 
mokymo žodis, vėliau, valdant visiems popiežiams - skaitymo žodis. 
Užtat dabar ji tapo kovos žodžiu ir nori nebe kęsti ilgiau savo priešus, 
o pašalinti juos iš kelio. 

Pasaulis nuolat nori reformuoti Dievą 


Daktaras Martynas Liuteris kalbėjo apie didžiulę visų Žmonių 
beprotybę, visuotinį jų kvailumą, sakydamas, kad mes, vargšai žmo- 
neliai, norime spręsti apie Dievo žodį, kuriam vis dėlto turime paklusti 
ir įsiklausyti į jį, tiesiog tikėti juo ir daryti tai, kas juo sakoma. „Tai 
man primena, tarsi puodas mokytų puodžių, kaip jam reikėtų jį Žiesti. 
Taip ir mes norime šiauštis prieš Dievą, jį reformuoti, nuvesti į mo- 
kyklą ir mokyti jį, mes, vargšai, menki, sugedę kūriniai, - jį, Kūrėją. 
„Klausykite jo [Kristaus]“, sakoma Mato evangelijoje (Mt 17,5), o 
vienoje psalmėje šitaip pasakyta: „Klausykis, dukterie, įsidėmėk ir 
įsiklausyk, užmiršk savo tautą ir tėvo namus“ (Ps 45, 11).“ 

Dievo žodis pasirodo prieš protą kaip tuščias melas 


Daktarą Liuterį kažkas paklausė apie tikėjimo žodį; esą jis nu- 
kreiptas prieš protą ir bendrąją Žmogaus patirtį, o Bažnyčia esanti 
labiausiai pasaulyje velnio nukamuota ir gundoma vieta, nors Vieš- 
pats Kristus kalba: „Būkite drąsūs: aš nugalėjau pasaulį!“ (Jn 16, 33), 
tačiau, be gedulo, kryžiaus ir persekiojimo, Bažnyčioje daugiau nieko 
nesą. Į tai daktaras Liuteris taip atsakė: „Argi jūs nežinote, kad Šven- 
tajame Rašte, matuojant pagal protą, yra primeluota? Dievas siekia 
parodyti savo galią silpnybėje ir savo išmintį atskleisti kaip didžiau- 
sią kvailybę. Palaimintas, kuris tuo tiki!“ 

Dievo žodžio niekinimas ir iškraipymas yra 
didžiausias Dievo užrūstinimas 


Daktaras Liuteris sakė, kad didžiausias Dievo užsirūstinimas esąs 
toks, kai jis kurioje nors vietovėje atimąs žodį arba leidžiąs žmonėms 
jį niekinti. Iš graikų jis tą Žodį atėmęs, nes šie jį niekinę, ir vietoj jo 
davęs jiems turkus ir Mahometą; mums, vokiečiams, ir kitiems sve- 
timšaliams jis davė popiežių, o su juo ir visą tą baisybę, tikėjimo atsi- 
žadėjimą ir visą antikrikščionybę. 

Jau nė nebegali būti didesnio Dievo užrūstinimo, kaip jo paties 
žodžio apiplėšimas. Geriau jau linkėtume sau bet kokių kančių, kaip 
turkai, ir maro, negu patys apiplėštume Dievo žodį arba jį iškraipy- 
tume, padarytume negryną. 

Dievo žodžio niekinimas yra griežtai baudžiamas 


„Aš, - kalbėjo daktaras Martynas Liuteris, - jau patyriau didžiau- 
sią kančią, būtent Dievo žodžio paniekinimą, o tai - kraštutinė, di- 
džiausia ir siaubingiausia pasaulio bausmė; juk dieviškojo žodžio 
paniekinimą, savaime suprantama, turi lydėti išskirtinės ir kūniškos 
bausmės. Jei norėčiau ką nors prakeikti ir palinkėti daug pikta, lin- 
kėčiau tokiam paniekinti dieviškąjį Žodį; tuomet jis iškart pajustų ir 
vidinę, ir išorinę nelaimę, kurioje dabar, be abejonės, skendi pasaulis. 
Kas bus vėliau, išvysime ir įsitikinsime patys.“ 

Visų dalykų pakeitimas 


Akivaizdu, kad kaskart, kai skelbiamas grynasis žodis, kurį laiką 
iki tol buvęs apleistas ir supurvintas, įvyksta didžiulis visų dalykų 
pokytis. Taip po žydų išvadavimo iš babiloniečių vergijos žlugo Ba- 


bilono imperija. Nuo Siono kalno paskelbus Evangeliją, pražuvo Je- 

ruzalė. Kai Dievo žodį išgirdo Roma, ji liovėsi buvusi Roma. Ko gi 
kito gali tikėtis tie vokiečiai, kurie girdi ir niekina Dievo žodį? 
/30 


Ten, kur Mozė atrodo esąs pats mažiausias, jis pasirodo besąs 
didžiausias, ypač kalbėdamas apie esminius dalykus. Bet ten, kur jis 
atrodo didžiausias, tėra mažiausias, ir būtent tada, kai kuria įstaty- 
mus. Tačiau Mozė buvo viso Rašto šaltinis, jis pats, atrodo, tai žinojo, 
nes sako: „Tekrinta mano mokymas kaip lietus“ (Įst 32, 2) ir t. t. 

Ši Mozės penktoji knyga!? - tai bent knyga! Ji aprėpia viską, joje 
esama pranašavimų ir įstabiausių tikėjimo pavyzdžių. 
/32 


M. Liuterio nuomonė apie Senojo Testamento 
knygas 


Mozės Pradžios knygos pirmas skyrius aprėpia visą Raštą. Matyt, 
todėl senoliai buvo sutvarkę taip, kad iki trisdešimtųjų metų niekas 
jos negalėjo skaityti, nes joje esama daug slėpinių, kurių suvokti be- 
moksliai neįstengia; be to, niekas jų nebuvo pastebėjęs ir dar ma- 
žiau - suvokęs. 

Mozės Pakartoto Įstatymo knygoje Dievas įveda puikiausią baž- 
nytinę ir pasaulietinę tvarką. Tačiau pasaulis paniekina Dievą kaip 
valdovą, mieliau priima visai ką kita ir seka tuo. 

1“ Mozės penktoji knyga - Senojo Testamento Pakartoto Įstatymo knyga (Įst). 

Kodėl giriamas Įstatymas 


Visi myli ir šlovina Mozę, Įstatymą ir Jėzų Siracidą"', tačiau tik tol, 
kol visa tai skaito. Tačiau kai ateina laikas veikti, jie tampa to Įstatymo 
priešais. 

/35 


Karalių knygos!* - tik žydų kalendoriai, kuriuose aprašyti iš eilės 
visi karaliai taip, kaip jie valdė: vienas - vienaip, kitas - antraip. 
Karalių knygos per šimtą tūkstančių žingsnių senesnės, palyginti 
su Metraščių knygomis“, nes šiose autorius suminėjo tik iškiliausius 
istorijos įvykius, o tai, kas buvo bloga ar nereikšminga, apėjo. Todėl 
Karalių knygomis verta labiau tikėti negu Metraščių knygomis. 

Kas atidžiai skaitytų Karalių knygas, tas taptų didžiu pamoksli- 
ninku. 

Jobo knyga yra labai gera knyga, parašyta ne tik vieno ar kito, bet 
ir visų nuliūdusių, sudirgintų, sukiršintų ir rūpesčio prislėgtų širdžių 
paguodai. Kadangi Jobą Žiauriai puolė ir velnias, ir Žmonės, ir visi 
buvo nusistatę prieš jį, jis visa tai kantriai kentė ir taip kalbėjo: „Tebūna 
pašlovintas Viešpaties vardas“ (Job 1, 21). Tačiau kai Dievas pradėjo 
ant jo širsti, jis ėmė nekantrauti ir pyko. Jį erzino ir skaudino, kad 
bedieviams taip puikiai sekasi. Todėl vargšus krikščionis, kurie per- 
sekiojami ir kenčia kančias, paguosti turi kaip tik tai, kad aname 
gyvenime Dievas jiems žada tokias dideles, puikias ir amžinas dova- 
nas, O šiame gyvenime - tiek kančių, kiek nori ir kiek ilgai nori jų 
persekiotojai, o ne tiek, kiek jiems patiems norėtųsi. 


" T. y. Senojo Testamento Siracido knygą. 

" Turimos omenyje Senojo Testamento knygos - Karalių pirma knyga (1 Kar) ir 
Karalių antra knyga (2 Kar). 

» T. y. Senojo Testamento Metraščių pirma knyga (1 Met) ir Metraščių antra knyga 
(2 Met). 

Taip, kaip parašyta jo knygoje, Jobas nekalbėjo, jis tik svarstė taip. 
Juk, kilus sąmyšiui ar pagundai, šitaip nekalbama; tačiau viskas ap- 
rašyta kaip tik šitaip. 

Hebrajų poetas ir šios knygos sudarytojas - štai kas buvo tasai, 
kuris patyrė tokių pagundų ir kančių, kuris tai matė, patyrė ir aprašė. 
Ir, atrodo, jo būta didžio, pastabaus teologo, jei jis sudarė ir parašė 
tokią knygą, tebūna jis kas tik nori. 

Psalmynas yra didžiausiems ir pamaldžiausiems teologams skirta 
knyga. 

Šimtas dešimtoji psalmė - viso Rašto viršūnė ir smegenys; joje 
įstabiausiai pavaizduota karalystė ir Kristaus kunigystė, ten sakoma, 
jog Kristus esąs tasai, kuris visa valdo, ir yra atėjęs visiems, ir visa 
turi savo galioje. Tai puiki dvasinė interpretacija. Ši psalmė be galo 
vertinga; jei būčiau sveikas, imčiausi jos. 

Evangeliją suprasti kur kas lengviau negu pranašus. Kristus kal- 
bėjo kuo paprasčiausiai, o juk buvo gražbylystės viršūnė. Pranašai 
kalbėjo ne kaži kiek įmantriau, o vis dėlto juos suprasti daug sunkiau. 
Užtat užvis geriausias ir didžiausias toks iškalbingumas, kai kalbama 
visiškai paprastai. 

O koreguodamas Makabiejų antrą knygą, jis, daktaras, taip kalbėjo: 
„Šiai ir Esteros knygai aš toks priešingas, kad norėčiau, jog jų išvis 
nebūtų; jos pernelyg žydiškos, ir jose esama daug pagoniško palai- 
dumo““. Į tai mgr. Fersteris'* atsakė: „Žydai Esteros knygą vertina 


labiau negu kurio nors pranašo; pranašus Danielių ir Izaiją jie netgi 


" Fersteris (Forster) - Jonas Fersteris (Johann Forster, 1496-1558), vokiečių teologas 
ir Žymus hebraistas, Liuterio šalininkas. 

niekina“. Tada dr. Martynas prabilo: „Baisu, kad jūs, žydai, niekinate 
puikiausias šių dviejų šventų pranašų pranašystes; juk pirmasis moko 
ir skelbia apie Kristų kaip visų galingiausią ir tyriausią, o kitas su 
didžiausiu išmanymu piešia ir aprašo monarchus ir imperiją drauge 
su visa Kristaus karalyste“. 

Neapdairiai nusikalstama vieno protuolio 
nuomonė apie Sventosios Biblijos knygas 


Daktaras Martynas Liuteris pasakojo, kaip vienas įžūlus protuolis 
išdrįso spręsti apie Šventąjį Raštą ir apie kai kuriuos pamokslininkus, 
kurie ten viską buvo sujaukę ir mokėjo gražbyliauti, be saiko juos 
išgyrė ir t. t. Tas pats protuolis taip iškėlė ir išliaupsino Jėzaus Siracido 
knygą, tarsi visi evangelistai ir Paulius būtų vien tuščia vieta. 

Toks kvailas, anot Martyno Liuterio, yra protas, kuris priima tik 
tai, kas jam patinka, ką jis suvokia, ir tik tai, ką gali suprasti, nes kad 
1r kokia būtų to Jėzaus Siracido knyga, kas ji, palyginti su apaštalų 
ir Kristaus žodžiais? Tėra tik vienas teisiškas ir namų knyga virtęs 
įstatymas, kuris teikia kur kas puikesnį mokymą, tokį, kurį gali pri- 
1mti garbus gyvenimas ir turi jo laikytis. Juo žavisi visas pasaulis, 
laiko jį didžiu, brangiu dalyku (kaip ir yra pagal jo prigimtį ir uži- 
mamą vietą). Tuo tarpu tų pamokslininkų kalbose mieguistai aplen- 
kiami didūs Kristaus žodžiai apie pergalę ir mirties nugalėjimą, apie 
nuodėmę ir pragarą, ir apie amžinąjį gyvenimą, jos nieko nejaudina 
ir nekrinta į širdį. Tačiau ėmus skelbti apie garbingą atsivertimą arba 
dvasinį aiškinimą, alegoriją ir istoriją arba apie Dytrichą Bernietį", 
žmogus štai pastato ausis, mieliausiai klausosi, net sustingsta iš nuo- 
stabos ir stebisi. Dink šalin, gėdingasis mūsų nenuovokume, šalin ir 
jūs, netikę įpročiai! 

* Dytrichas Bernietis (Dietrich von Bern) - Viduramžių epo didvyris, tapatinamas 
su ostgotų karaliumi Teodoriku Didžiuoju (- 155-526). 


ŽODIS 37 
Kas niekina Dievo žodį, su tuo neverta ginčytis 


Kas sutinka, kad evangelistų raštai yra Dievo žodis, su tais mes 
mielai leidžiamės į disputą; tačiau kas tai neigia, su tokiu aš nenoriu 
nė iš tolo prasidėti. Juk su ŽMogumi, kuris neigia ir atmeta pirminius 
pagrindus ir esminį pamatą, ginčytis neįmanoma. 

Kaip derėtų apmąstyti Kristų 


Kristaus istoriją galima apmąstyti trejopai: pirmiausia kaip istoriją 
ir biografiją, tada kaip dovaną ir malonę, ir galiausiai - kaip pavyzdį 
ir modelį, kuriuo mes tikime ir turime sekti. Istorijos yra ryškūs ir 
stiprūs tikėjimo ir netikėjimo pavyzdžiai. 

/45 


„Prisikėlęs Kristus atvėrė apaštalams visa, ką 
buvo patyręs kankinimų metu“ 


Šitaip dr. Martynas pasakė vienam žmogui, kuris jį klausė ir ste- 
bėjosi, kaipgi evangelistai galėjo rašyti apie tokius dalykus, kuriuose 
patys nedalyvavo ir kurių negalėjo matyti. Antai, pavyzdžiui, jie rašo, 
kad Kristus pažadinęs tris sode miegojusius savo mokinius; arba kad 
Kristui apsireiškęs angelas, kalbėjęs su juo ir guodęs jį. Tas pat ir dėl 
Kristaus maldos, kurios evangelistai tikrai negirdėjo. O ir dėl to, kas 
nutiko naktį Kajafo ir Erodo namuose, kurių jie nebuvo nei matę, nei 
girdėję, nes buvo išsibėgioję. 

Kristus ir apaštalų mokymas 
Kažkam pareiškus, kad Paulius daugel dalykų mokęs aiškiau ir 


suprantamiau už Kristų, daktaras M. Liuteris taip atsakė: „Jei Pauliaus 


raštuose nebūtų šios sentencijos: „Per vieną Žmogų nuodėmė įėjo į 

pasaulį, o per nuodėmę mirtis, taip ir mirtis prasiskverbė į visus 
žmones, nes visi nusidėjo“ (Rom 5, 12), būtų nelengva Rašto liudiji- 
mais pagrįsti paveldimąją nuodėmę, kuri yra įgimta visiems žŽmo- 
nėms“. 

Laiškas galatams yra mėgstamiausias mano laiškas, kuriuo aš 
visiškai kliaujuosi. Jis - manoji Ketė Bora"“. 

Apie Jokūbo laišką 


Ne vienas daug dirbo, vargo ir prakaitavo prie Jokūbo laiško", 
įrodinėdami, kad jis sutampa su Pauliaus laiškais. Juk tai tiesiog 
priešingybės: tikėjimas yra teisingas ir tikėjimas yra neteisingas. Kas 
gali tai suderinti, tam aš norėčiau uždėti savo beretę, o pats sutikčiau 
atsidurti kvailio vietoje. 

Jono pirmas laiškas parašytas lengvai (suprantamai), tačiau niekas 
nenori apie jį pamąstyti, nors viskas juk nuo to ir priklauso. 

Kokias knygas dera skelbti bažnyčioje 


Daktaras Martynas Liuteris buvo paklaustas, kurias gi Šventojo 
Rašto knygas pirmiausia reikėtų siūlyti. Jis atsakė taip: „Psalmyną, 


Evangeliją pagal Joną ir Pauliaus laiškus tiems, kurie rengiasi ginčy- 


'* Ketė Bora (Kūthe von Bora) - Kotryna Bora (Katharina von Bora, 1499-1552), Liu- 
terio žmona. Po motinos mirties (1504) auklėta benediktinių vienuolyne, ji buvo 
į jį įstojusi (1515), bet 1523 m. kartu su vienuolika kitų vienuolių slapta pabėgo 
ir 1525 m. ištekėjo. Be knygoje minimų Jono (žr. išn. 23), Magdalenos (žr. išn. 
24), Martyno (žr. išn. 90) ir Margaritos (žr. išn. 82), Liuterių šeima buvo susi- 
laukusi dar dviejų vaikų - Elzbietos (Elizabeth, 1527-1528) ir Pauliaus (Paul, 
1533-1593). 

V Jokūbo laiškas (Jok) - viena Naujojo Testamento knygų. 

tis su eretikais; tačiau šiaip Žmonėms ir jaunimui - kitus evange- 
listus. 

Dovydo psalmės moko, pranašauja ir reiškia dėkingumą. Iš pra- 
našystes skelbiančių psalmių labiausiai minėtina 110-oji - „Viešpats 
tarė mano Viešpačiui“. Iš mokymo psalmių garsiausios yra 51, 32, 
130 ir 143 psalmė. Kadangi jos moko, kad nuodėmės atleidimas 
įvyksta be Įstatymo ir be jokių pastangų, šios psalmės vadinamos 
Pauliaus psalmėmis. Juk kas gi daugiau tai gali būti, jei 130 psalmėje 
Dovydas sako: „Bet tu turi galią atleisti, kad tavęs pagarbiai bijotume“ 
(Ps 130, 4). Mat ta pati mintis kartojasi Pauliaus Laiške romiečiams: 
„Dievas visus įkalino neklusnume, kad visų pasigailėtų“ (Rom 11, 
32), o tai reiškia, kad prieš tave visi privalo nusivožti kepurėlę, kad 
niekas nesigirtų savo teisumu, bet kad visa būtų grynas atleidimas 
ir joks nuopelnas“. 

Jei man tektų numirti tuojau pat, šią valandą, savo draugams aš 
nepatarčiau nieko kito, tik po mano mirties kuo uoliausiai sekti Dievo 
žodžiu. Juk iki įžengdami į Dievo karalystę, mirdami mes neprivalome 
rūpintis savo moterimis ir vaikais. Tuomet ir įvyks, kaip moko Matas: 
„Pirmiausia ieškokite Dievo karalystės ir jo teisumo“ (Mt 6, 33), to, 
kas turi įvykti: „O visa tai bus jums pridėta“ (ten pat). Mat mus visus 
pripažinęs savo tarnais, Dievas mūsų neapleis. O jei jis mūsų neap- 
leis, tai kaip gali pamiršti mūsiškius? Juk mes jo tarnai, nes esame 
priėmę jo Krikštą, Evangeliją ir nuodėmių atleidimą, klusnumą savo 
tėvams, vyresnybei ir visa, ką skelbia jo žodis ir jo atėjimas. Net jei 
ir esame nusidėjėliai ir apleidžiame savo priedermes, vis dėlto žinome, 
kad mūsų nuodėmės bus atleistos. 

Naujasis tikėjimas 


Kas yra krikščionis 


Būti krikščioniu reiškia priimti Evangeliją ir ja tikėti. Šis tikėjimas 
atneša nuodėmių atleidimą ir Dievo malonę. Tačiau jis randasi vien 
iš Šventosios Dvasios ir veikia per žodį, be mūsų prisidėjimo ir da- 
lyvavimo. Tai paties Dievo kūrinys, nesusijęs su mūsų galiomis ir 
laisva valia. Žmogus tik kenčia ir leidžiasi tvarkomas bei kuriamas 
Šventosios Dvasios, kaip molis leidžiasi žiedžiamas puodžiaus ir 
virsta kokiu nors indu. Toks Žmogus, kuris tiki į Kristų ir išpažįsta 
ji, mano, kad vien jo dėka mes galime viltis nuodėmių atleidimo, 
amžinojo gyvenimo ir palaimos vien per jo malonę bei gailestingumą 
ir be jokių mūsų pačių nuopelnų, gerų darbų ir orumo, kuris pasau- 
lyje ujamas ir juo abejojama; tačiau jį palaiko, guodžia ir stiprina 
Šventoji Dvasia, suteikianti jam širdies šilumos, į nieką nekreipianti 
dėmesio ir padedanti išsigelbėti, nes Dievas nenori palikti mūsų 
vienų. 

Didžiausias krikščionių menas 
Daktaras Liuteris kalbėjo: „Jei kas paklaustų, ką gi tie krikščionys 


gali ir ko jie moko, reikia atsakyti tik taip: jie išpažįsta Kristų, tiki į jį 
ir Žino, kad jis pasiųstas jo Tėvo (Jn 17). Kas to nežino, kas dar tik 

mokosi ir svyruoja, tas negali didžiuotis esąs krikščionis, nors šiaip 
jau ir žinotų visa, kas vyksta po dangaus skliautu, ir kaip Dievas su- 
kūrė dangų ir žemę su jūromis ir viskuo, kas jose; čia nieko negelbės 
ir tai, kad toks Žmogus žino Dešimt Dievo įsakymų ir laikosi jų. Net 
jeijis žinotų ir galėtų tiek, kiek angelai, vis tiek negalėtų skelbtis esąs 
krikščionis. Todėl Dievas ir sako: „Išminčius tenesididžiuoja savo 
išmintimi nei stipruolis tenesigiria savo stiprumu, nei turtuolis tene- 
sipuikuoja savo turtais. Bet jei kas didžiuotųsi, tesididžiuoja, kad turi 
išminties pažinti mane, pripažinti, kad aš esu Viešpats, kuris myli 
ištikimai, vykdo teisingumą ir teisumą žemėje“ (Jer 9, 23-24)“. 

Tikėjimas yra vienintelė teologijos taisyklė 


Teologijoje yra tik vienintelis artikulas ir vienintelė taisyklė; kas 
to artikulo ir tos taisyklės nejaučia savo širdyje, tas nėra teologas, o 
kartu nėra tikratikis ir iki galo nepasitiki Kristumi. Iš to artikulo iš- 
plaukia ir visi kiti, o be jo nebūtų nė visų kitų. Sukūrus pasaulį, 
velnias bandė tą artikulą nuslėpti ir vietoj jo įpiršti savo išmintį. Nu- 
siminusiems, kankinamiems ir gundomiems patinka tas artikulas, ir 
jie yra tie, kurie supranta Evangeliją. 

Nėra didesnio dalyko už tai, kad mes galime tikėti, jog Dievas 
kalba su mumis. Jei tuo tikėtume, mes jau būtume palaiminti. 

Kur slypi teologijos esmė 


Teologija yra paprotys ir lavyba, o ne spekuliacija; bet koks menas, 
tiek namuose, tiek pasaulyje, užsiimantis vien spekuliacija ir nevirs- 
tantis darbais, yra žuvęs ir niekam tinkamas. Prekyboje sudarant 
sąmatą, kiek šie metai atnešią pelno, tai tėra spekuliacija, kylanti vien 
mintyse ir planuose, bet gyvenime klostosi visai kitaip; šitaip daug 


NAUJASIS TIKĖJIMAS 43 


kur nutinka dar ir mūsų dienomis. Tai liudija ir pavyzdžiai, kurių ir 
aš Žinau ir pats esu patyręs. 
97 


Kas yra tikėjimas 


Tikėjimas - ne dvasios ypatybė, taigi ne mintis, nes, kad ir koks 
didus būdamas, savaime jis nieko nereiškia. Tačiau tikėjimas yra tai, 
kas savyje suvokia ir pastveria Kristų. Be Pauliaus, tokios teologijos 
niekur nėra. 

Tikėjimu nereikia abejoti 


Kas abejoja savo tikėjimu, tas negali egzistuoti; tačiau tikėjimo 
pagrindas yra teisingai suprastas Dievo žodis. Kas jį priima gryną ir 
neiškraipytą, tas gali ištverti ir nugalėti visus pragaro vartus, tačiau 
kas dvejoja jo mokymu bei tikėjimu ir dar nori dėl to ginčytis, tas 
pasmerktas. 

Apie per didelį pasitikėjimą tikėjimu 


Nieko nėra kenksmingiau, kaip netekus galvos manyti, kad jau 
tiki ir puikiai išmanai Evangeliją, kaip elgiasi per daug savimi pasi- 
tikintys protai, kuriems atrodo, kad išgirdę ar pasiskaitę vieną kitą 
pamokslą, jie jau bus prariję Šventąją Dvasią su visomis plunksnomis, 
kad dabar jie jau viską supranta ir patys susikuria bei susapnuoja 
savo tikėjimą, kuris yra vien Dievo kūrinys. Tokie žmonės gyvena be 
galo pasitikėdami savimi, manydami, kad jie jau gali viską nuveikti 
ir kadjų darbai palaiminti. O kiti dar mano, kad tokio tikėjimo jiems 
prireiksią tik mirties valandą. 

Esama žmonių, visai panašių į minėtuosius; iš pirmo žvilgsnio jie 


panašūs į dorybingus, gerus meistrus; jie leidžia sau manyti, kad 

viską suvokia geriausiai, daug apie tai plepa ir tauškia, girdi, jiems 
leista viską daryti ir viską peikti. Lygiai taip elgiasi ir jų klausytojai, 
jie viską puikiai supranta ir žino, ką kalba ganytojas ir pamokslinin- 
kas, jie sako: kaip tik taip aš ir norėjau daryti, aš irgi taip galiu. 

Dorybingasis tikėjimas 


Dorybingi tikintieji be paliovos mano, kad jie netiki, todėl dėl savo 
tikėjimo kovoja, grumiasi, nuolatos stengiasi ir siekia tą tikėjimą su- 
stiprinti ir išlaikyti. Visai kaip geri ir meniškos prigimties savo darbo 
žinovai, jie nuolatos mato ir pastebi, kad jų kūriniui dar daug ko 
trūksta; užtat tuščiagalviai mano, jog jiems jau nieko nestinga, kad 
visa, ką jie daro ir veikia, jau visiškai tobula. 

Tikras krikščionis, net apimtas didžiausios silpnybės, sugeba pa- 
sitelkti didžiausią stiprybę, kvailystėje - didžiausią išmintį, ir kaip 
jis skiriasi nuo kitų pagal jauseną, taip skiriasi nuo kitų pagal savo 
tikėjimą. 

Savo darbais mes mokame Dievui duokles, tačiau savo tikėjimu 
gauname paveldą. 

Tikėjimas yra didis net tuomet, kai jis silpnas 


Tikėjimas yra didis dalykas, tai puikiausiai įrodo Psalmynas. Aš 
žinau, kad mano tikėjimas kaip kailis prigludęs prie jo rankovių; net 
siekdamas būti mano kūriniu, Dievo žodžio jis laikosi tvirtai, kad ir 
koks silpnas būtų; tai aišku kaip dieną. Tačiau Bažnyčia ir jos tikėjimas 
yra mūsų pusėje ir daug nuveikia. „Tėve mūsų“ ir tikėjimas yra di- 
delis dalykas nuo velnio atsiginti. Mano onelės ir joneliai meldžiasi 
už mane, meldžiasi ir daugelis krikščionių. 

Tikėjimas saugomas kryžiuje 


Tikėjimas ir kryžius neatskiriami, nes be kryžiaus nėra nė tikėjimo. 
Bet jei kuriam kančia pasidaro per didelė, tai jis ir pamato, ką gali 
tikėjimas ir kas jis yra, - ne spekuliacija, o pati tikrovė. 

Kas yra tikėjimas, galima suvokti tik apėmus 
pagundai 


Išskyrus kryžių ir pagundas, niekas nežino, kas yra tikėjimas ir 
koks jis gali būti stiprus, kai Žmogus patiria pagundą ir pasibjaurė- 
jimą. Tačiau mąstau ir kalbu ne apie kūniškas nuodėmes, kurios savaip 
irgi kamuoja maldinguosius, bet apie dvasines pagundas. Tai supras 
tik tie, kurie yra jas jautę ir patyrę. 

Skirtumas tarp tikėjimo ir vilties 


Tikėjimas moko: tikiu mirusiųjų prisikėlimą Paskutinio teismo 
dieną. Ir dar prideda viltį: „Ak, jei tai tiesa, jei tuomet mes būsime 
tokie didūs ponai, tai darykime dėl to visa, ką galime, ir atiduokime 
visa, ką turime“. 

/66 


Apie teologijos šutvininkus 


Kažkas pasakojo, kaip vienas šutvininkas padarė teologijai didelį 
nemalonumą ir nelaimę. „Taip, - pasakė daktaras M. Liuteris, - tai 
buvo ne ką didesnis apgavikas negu saulė, nes jei ji nešviestų, nebūtų 
nei vagysčių, nei svetimavimo, nei plėšikavimo, nei vargų. Mūsų 
Viešpats Dievas ir yra didžiausia šios nelaimės priežastis; kodėl jis 
visa taip sukūrė? - kalba protuolė ponia Hulda.“ 

Filosofija yra stabmeldžių teologija 


Tam tikra prasme filosofija yra stabmeldžių proto teologija; dory- 
bingos, tikroviškos istorijos, net tarp stabmeldžių, rodo Dievo valią 
kaip nebylios raidės. 

Nors visi žmonės yra be Dievo, jie vis dėlto suvokia, kas yra blo- 
gis ir atlygis už gera; todėl jie ir sergstisi. 

Kur ir kaip Dievas iš tikrųjų randamas ir 
atpažįstamas 


„Ašjau ne kartą sakiau, - kalbėjo daktaras Martynas, —ir dar kartą 
kartoju: Kas nori pažinti Dievą ir be jokio pavojaus samprotauti apie 
jį, tas turi pažvelgti į lopšį, kilstelėti iš apačios ir tik tuomet pažinti 
Švenčiausiosios Mergelės Sūnų, gimusį Betliejuje, pamatyti, kaip jis 
guli motinos glėbyje ir žinda krūtį arba kabo ant kryžiaus; tada tas 
jau gerai žinos, kas yra Dievas. Vėliau tai nebus baisu, priešingai - bus 
mieliausias ir paguodą teikiantis prisiminimas. Ir tik sergėkis pa- 
dangėmis skrajojančių minčių ir nebandyk be kopėčių užkopti į dangų 
kaip Viešpats Kristus savo žmogišku pavidalu, kaip jį gražiai ir pa- 
prastai apsako žodis. Likis prie to ir neleisk savo protui nuo to nu- 
sitolinti, tik taip tu teisingai suvoksi Dievą.“ 

Esą Dievas praradęs beveik visus savo titulus ir 
vardus 


Kitą kartą daktaras M. Liuteris kalbėjo būtent apie tai, kaip Dievą 
supranta ir kaip jį vertina pasaulis, ir sakė šitaip: „Vien Dievas yra 
nusidėjėlis, ir niekas daugiau; ir žmonės, priešingai, prieš jį yra teisūs 


ir visa kita. Vien Tėvas yra silpnas ir bejėgis, nės Žmonės yra smurti- 

ninkai ir galingi kaip tironai, prieš kuriuos Tėvas neįstengia atsilaikyti. 
Vien Sūnus yra kvailys, nes žmonės yra gudrūs ir išmintingi kaip 
eretikai, kuriems Sūnus neįstengia atsikirsti. Vien Šventoji Dvasia yra 
be Dievo, nes Dievą gerbia žmonės ir bijo jo netikėliai broliai, kurių 
nuodėmių Šventoji Dvasia negali panaikinti iki galo. Šitaip Dievo 
galia slypi mūsų silpnybėje ir tampa silpna, kai mes stiprūs. Todėl 
leiskime sau būti silpniems, idant įgytume galios Dieve“. 

Dievas - nesuvokiamas, bet vis dėlto jaučiamas 


Dievo negalima suvokti, tačiau jis jaučiamas, nes leidžia visur save 
regėti bei pastebėti ir pasirodo kaip gerasis Kūrėjas, kuris neša mums 
visa gera, kurį paliudija saulė ir mėnulis, dangus ir Žemė ir visi iš 
žemės augantys vaisiai. Tačiau tasai stygius, dėl kurio mes nepripa- 
Žįstame Dievo ir nematome jo gausingų darbų bei geradarysčių, nuo 
Kuūrėjo nepriklauso: esą jis nori, kad tai būtų paslėpta nuo mūsų akių. 
Juk kliūtis - ne jame, o mumyse pačiuose, nes paveldimąją nuodėmę 
turinti Žmonija tokia sugadinta ir apnuodyta, kad mes negalime to 
pastebėti, pažinti ir suvokti. 

Dievas pripažįstamas a posteriori 


Dievas yra stebuklingas, jis buvo pripažintas ir savųjų, pavyzdžiui, 
Pauliaus: „O kadangi pasaulis savo išmintimi Dievo nepažino iš Dievo 
išminties veikalų, Dievas panorėjo skelbimo kvailumu išgelbėti tuos, 
kurie tiki“ (1 Kor 1, 21). Juk jei pasaulis nenori pripažinti Dievo kaip 
Kūrėjo ir jo gailestingumo, tai, apimtas nukryžiuotojo Kristaus silp- 
nybės, jis pareiškia, kad šis mirtinai jį pykina. 

Taip tam pasauliui ir reikia! Jei jis nenori regėti Dievo visoje pui- 
kybėje, tai privalo pažinti gėdoje ir žvelgti jam į nugarą. 

Dievą šlovina tiktai vargšai 


Visas pasaulis burnoja prieš Dievą, ir tik negausūs jo saviškiai, ir 
būtent vargingiausi, šlovina jį ir tarnauja jam, kaip parašyta: „Vieš- 
paties vardas bus jiems prieglauda“ (Sof 3, 12). Jei taip elgtųsi galin- 
gieji ir išmintingieji, jie teiktų šlovę ir garbę ne Dievui, o sau pa- 
tiems. 

Vaikai geriausiai padeda Dievui 


Vaikų tikėjimas ir gyvenimas yra geriausias, nes jie turi tik Žodį, 
kurio laikosi, ir puikiausiai savo paprastumu teikia garbę Dievui; tai, 
kad jis esąs tikras, jie laiko savaime suprantamu dalyku, kaip ir tai, 
kąjis įsako ir moko. O mes, seni kvailiai, vis dar kenčiame nuo širdies 
kančių ir pragariškos ugnies, be galo ginčijamės dėl žodžio, ojuk vis 
dėlto galiausiai privalome jo laikytis ir elgtis pagal jį. Tai velnio pin- 
klės, taip, ir net triukai, kad mes taip ištvirkėliškai šalinamės žodžio, 
patys nė nesuprasdami kaip. Mes iš tikrųjų esame vargšai žmoneliai, 
todėl geriausia kuo greičiau numirti ir būti pakastiems. 

Kas tai būtų: Dievas yra niekas, o vis dėlto jis 
viskas 


Disputuodamas apie Dievą, stabmeldys Platonas sako, kad Dievas 
esąs niekas ir vis dėlto esąs viskas. Tačiau reikėtų suprasti ir kalbėti 
apie tai, kad Dievas yra nesuvokiamas ir nematomas, o tai, ką galima 
suvokti ir matyti, nėra Dievas. Tą pat galima pasakyti ir kitaip: Dievas 
yra dvejopas, jis nei matomas, nei nematomas. Jis matomas per savo 
žodį ir darbus; o ten, kur nėra jo žodžio ir darbų, jo nenorima turėti, 
nes jis nesileidžia kitur surandamas, jis tik pats panorėjęs gali apsi- 
reikšti. Tačiau Žmonės nori apčiuopti Dievą savo spekuliacijomis, o 
iš to nieko neišeina; verčiau išvilkite dienos švieson bjaurų velnią, 
kuris irgi norėtų būti Dievas. 

Tačiau aš primenu ir perspėju kiekvieną, kad liautųsi varinėti 
spekuliatyvias kalbas ir nebandytų pernelyg aukštai šokti, verčiau 
liktųsi čia, žemėje, prie lopšio ir vystyklų, kur guli Kristus, kur gyvena 
ir spurda dievybė, kaip sako Paulius (Kol 2, 9). Čia jau su Dievu ne- 
prasilenksi, čia jį tikrai surasi ir sutiksi. Labai norėčiau, kad šios 
taisyklės būtų laikomasi po mano mirties. 

/76 


Kaip Dievas kalbėjosi su sentėviais 


Daktaras Martynas buvo paklaustas, kaip Dievas kalbėjęsis su 
sentėviais, nors Jono evangelijoje pasakyta: „Dievo niekas niekada 
nėra matęs“ (Jn 1, 18). Tam prieštarauja patriarchas Jokūbas: „Mačiau 
Dievą savo akimis“ (Pr 32, 31). Į klausimą daktaras taip atsakė: „Die- 
vas su sentėviais kalbėjosi per veidus ir apsireiškimus, taigi jie matė 
Dievo veidą, bet ne patį Dievą; taip ir mes turime Dievo veidą ir 
matome jį jo žodyje, Sakramente, Bažnyčios raktuose, savo tėvuose 
ir valdžioje. Tai Dievo veidas ir apsireiškimas“. 

Dievas yra už ir virš, tačiau jis yra visuose 
kūriniuose 


Kitą kartą į pateiktą klausimą: „Ar Dievas gali būti už, virš ir vis 
dėlto visuose, netgi menkiausiuose kūriniuose, kad ir žolės stiebelyje 
ir medžio lapeliuose?“ daktaras Martynas Liuteris taip atsakė: „Die- 
vas nepririštas vienoje vietoje, jis niekam nedaro išimties; jis yra visur 
ir kartu niekur. Niekur - apčiuopimo prasme, tai reikia suprasti 
konkrečioje vietoje, tačiau jis yra visur, nes kuria, veikia ir atsako už 
visus dalykus. 

Tačiau kaip jis yra visuose kūriniuose? Daiktiškai ar savo visagale 
jėga? Kiekviename kūrinyje jis esti abiem būdais, nes, kaip sakyta, 
jis kuria, veikia ir atsako už viską. Kiti kūriniai veikia pagal savo 


savybes, o Dievas veikia dabar ir esmingai. 

Vienam tarus: „To aš nesuprantu“, daktaras Martynas atsakė: „Ar 
tu tiki, kad Kristus ant kryžiaus ir Kristus Švenčiausiosios Mergelės 
Marijos kūne buvo tas pats Dievas? Tikėti abiem šiais dalykais protas 
neįstengia, tačiau aš tikiu, nes taip pasakyta Rašte. Tad jei Dievas 
Mergelės kūne yra tikras ir dabartiškas, toks jis yra ir kiekviename 
kūrinyje, nes tai vienintelis būdas apie tai kalbėti“. 

Tada ir kitas paklausė: „Tai jis yra ir šėtone?“ - „Taip, - atsakė dak- 
taras Martynas, - jis yra ir pragare, kaip liudija Paulius: „Jiems teks 
kentėti amžiną pragaištį, atstumtiems nuo Viešpaties veido“ (2 Tes 1, 9) 
ir 139 psalmė: „Jei Šeole pasikločiau guolį, tu esi ten“ (Ps 139, 8).“ 

/78 


„Kad ir kas nutiktų, aš esu tavo Dievas“, ir apie 
piktnaudžiavimą Dievo vardu 


Kai iš pradžių perskaičiau šiuos Žodžius: „Aš esu Viešpats, tavo 
Dievas“, jie man pasirodė net juokingi ir visiškai tušti; aš pamaniau: 
„Ak, o kas gi šito nenori?“ Tačiau dabar jau matau, kas norima pasakyti 
šiais žodžiais. Ir tai tiesiog stebėtina, kad visi Žmonės tai skelbia, bet savo 
širdyse to nejaučia. Tai įrodo atskalūnų gaujos. Jei mes nepiktnaudžiau- 
tume Dievo vardu, mums žemėje viskas sektųsi laimingai ir sklandžiai, 
nes tiems, kurie juo piktnaudžiauja, viskas baigiasi bjauriai. 

Ar teologijai tarnauja ir proto šviesa? 


Šiuo klausimu aš taip spręsčiau: jei protas apsėstas velnio, jis daro 
didžiulę žalą Dievo reikalams, ir juo jis didesnis ir sumanesnis, juo 
didesnė ir toji žala. Kaip matome, juo sumanesni ir protingesni yra 
išmintingi ir protingi pasauliečiai, kurių protas nesutinka su Dievo 
žodžiu, juo labiau ir su didesniu pasipūtimu jie neigia Dievo žodį. 
Tačiau jei protas nutviekstas Šventosios Dvasios, tai jis padeda spręsti 
apie Šventąjį Raštą. Bedieviškas liežuvis burnoja prieš Dievą, o ma- 


nasis giria ir šlovina jį ir vis dėlto yra tik kūno organas, instrumentas 

ir įrankis — vienur ir kitur liežuvis tas pats, kaip iki ir po įtikėjimo. Ir 
liežuvis kaip liežuvis niekuo nepadeda tikėjimui, tačiau tarnauja jam, 
jei širdis apšviesta. Taip tikėjimui tarnauja ir protas, jei jis apšviestas 
ir apmąsto dalykus, tačiau be tikėjimo jis nei padeda, nei gali tikėjimui 
padėti, kaip ir prieš Dievą burnojantis liežuvis. Bet jei protas apšvies- 
tas, jis visas savo mintis semiasi iš Dievo žodžio, pats persitvarko 
pagal jį ir lygiuojasi į jį. Substancija ir esmė liekasi savyje tokios, 
kokios sukurtos, tačiau pasipūtimas ir piktybė prapuola, jei tik protą 
apšviečia Šventoji Dvasia. 

Apie tai, kad protas negali nei perprasti, nei 
suvokti Dievo veiklos 


Daktaras Liuteris pasakė: „Visi Dievo kūriniai neištiriami ir neiš- 
reiškiami žodžiais, joks protas negali jų išnarplioti ir perprasti. Jie 
gali būti suvokti tikint, bet ne mąstant. 

Tikėti, kad Dievas esąs Kūrėjas, Žmogaus protui yra nesuvokiamas 
dalykas, nes jei tuo. įtikėtume, tai žinotume, kad jis toks galingas, jog 
vienu savo Žodžiu galėtų sugriauti visą pasaulį, panašiai kaip puodžius 
gali sudaužyti savo nužiestą puodą. Tačiau mes netikime, Dievui prieš- 
priešindami savo išmintį ir galią. Taigi niekas negali suvokti Dievo 
didybės ar pripažinti, todėl jis ir yra nusileidęs net į pačius menkiausius 
daiktus ir virtęs žmogumi, kad pats virstų nuodėme, mirtimi ir silp- 
numu. Jis pasidarė pakankamai mažas. Tik kas tuo patikės? Mes tikime, 
kad imperatorius už jį daug galingesnis, Erazmas'* - daug mokytesnis, 
o koks nors vienuolis - daug teisesnis negu Dievas“. 

'* Erazmas (Erasmus) - Erazmas Roterdamietis (Desiderius Erasmus, tikr. Gerhard 
Gerhards; 1469-1536), vienuolis augustinas, filologas ir teologas, pramintas 
Renesanso epochos humanistų kunigaikščiu, neigiamai vertinęs Katalikų Baž- 
nyčios liturgijos formalizmą, tradicinį pamaldumą, šventųjų kulto išoriškumą, 
šaipęsis iš scholastinės teologijos, dvasininkų ir vienuolių, bet likęs ištikimas 
katalikybei ir, nors konflikte su Reformacija laikęsis neutralumo, pastarosios 
atstovus kaltinęs fanatizmu, visuomenės demoralizavimu bei priešiškumu 
kultūrai, nejautęs simpatijų Liuteriui ir polemizavęs su juo savo veikalais. 


52 UŽSTALĖS POKALBIAI 


Prieš proto kliuvinius 


Mes, krikščionys, neturime leistis gundomi, kad protas, šita velnio 
kekšė, apakęs verstų mus vaizduotis, jog nesą beprasmiškesnio, kvai- 
lesnio tikėjimo už krikščionių, tikinčių nukryžiuotu žydu Jėzumi 
Kristumi. Gerai, tegul jis sau gudrauja ir šaiposi, kol įstengia, savo 
stabo velnio grimasomis! O mes kaip didžiausia Dievo malone didžiuo- 
jamės išpažįstą dėl mūsų nukryžiuotą ir mirusį Jėzų Kristų, tikime į jį, 
nes žinome, kad „neduota Žmonėms po dangumi kito vardo, kuriuo 
galėtume būti išgelbėti“ (Apd 4, 12), todėl kaip piktinančius ir velnio 
pramanytus prakeikiame visus kitus tikėjimus ir religijas, sugalvotas 
popiežiaus, Mahometo ir kitų, nes esame įsitikinę, kad šių prietarų ir 
klaidingų religijų šalininkus Dievas atidavė klaidai ir atmetė. 

Žmogaus protas moko tik rankas ir kojas, o Dievas - širdį. 
/83 


Zmogaus protas 


Žmogaus protas yra arba netekęs vilties, arba akiplėšiškas. Ten, 
kur jis netekęs vilties, jis miršta be kryžiaus ir be šviesos. O jei jis 
akiplėšiškas, tai irgi yra apgaunamas ir sulaukia to paties galo. 

/84 


Tyrinėjimams ir stebėjimams paaukotas gyvenimas, pragyventas 
be Dievo žodžio, susijęs su šėtono kėslais, tačiau tasai tikėjimas, 
kuris gyvas be kokio nors akivaizdaus išorinio Dievo žodžio poveikio, 
yra tikroji teologija ir vien tikrąjį gyvenimą tiriantis požiūris. 

Aukščiausioji pasaulio išmintis 


Aukščiausioji pasaulio išmintis liepia rūpintis laikinais, netvariais 
dalykais, o tai, kas būna ir kaip sekasi paskui, ji nusako taip: Aš ne 

tai turėjau galvoje. „Tikėjimas laiduoja mums tai, ko viliamės, įrodo 
tikrovę, kurios nematome“, - argi ne taip sakoma Laiške hebrajams 
(Hbr 11, 1)? Jis žvelgia į ateitį, kuri tuo tarpu neegzistuoja. Todėl 
krikščionis nesako: aš ne tai turėjau galvoje, tačiau savaime aišku, 
kad egzistuoja ir kad ateis šventasis kryžius, todėl toks Žmogus ir 
nesutrinka, jei jam blogai sekasi ir jis būna kankinamas. Tačiau pa- 
saulis ir visa, kas tame pasaulyje iš tikrųjų egzistuoja, tokių nelaimių 
negali ištverti, nuolat nugrimzta į tokius geidulius, kaip gausus ir 
sotus valgis, prikimštas pilvas, kaip pasakojama Luko evangelijoje 
(Lk 16, 19 ir t.): turtuolis gaili elgetai Lozoriui trupinių, tačiau Lozo- 
rius tiki į Kristų, ir šis pasiima jį pas save. 

Filosofija nesupranta dievybės 


Filosofija ničnieko neišmano apie dieviškus dalykus, tik man ne- 
ramu, kadji pernelyg painiojama su teologija. Aš neneigiu filosofijos 
kaip tokios, ji gali būti šešėlių teatras, komedija ir viskas, ko tik reikia 
pasaulio tuštybei patenkinti. Tačiau negalima jos paversti teologijos 
ašimi. 

/87 


Visi religijos neišpažįstantys stabmeldžiai būtinai turi prietarų. 
Tai didžiulis mūsų pranašumas, mes žinome - Dievas nori, kad į jį 
būtų kreipiamasi visiškai rimtai. 

Visų bedievių mintys 


Tokių minčių kyla visiems filosofams: jei aš dievobaimingas, tai 
ir Dievas man maloningas, o jei ne, tai ir Dievas ne ir t. t. Tai reiškia 
save patį paversti Dievu. Tačiau man netelpa į galvą, kaip turėtų 
mąstyti toks žmogus, kuris iš tikrųjų juk nesijaučia esąs Dievas, juk 


jis kasdien mato patekančią saulę ir t. t., jis privalo tol mąstyti, kol 

susivoks, ar saulė amžina, ar jam reikia sugrūsti galvą į mėšlą kaip 
kiaulei, nes šie kūriniai žiūri ir negalvoja, ar egzistuoja kas nors, kas 
verčia juos gyventi, valdo ir atsako už juos, tai neįtikėtina! 

Iš pradžių Dievas sukūrė dangų ir žemę 


Dar nespėjęs suvokti pirmųjų žodžių Mozės knygoje: „Pradžioje 
Dievas sukūrė dangų ir žemę“ (Pr 1, 1) žmogus miršta. Tačiau jei jis 
ir tūkstantį metų gyventų, vis tiek jų neperprastų. Bet pasaulis taip 
pamiršo savo Kūrėją, kad jam teko žemėn pasiųsti savo Sūnų, idant 
šis primintų jo malonę ir geradarystę, kurią parodė pasauliui ne tik 


sukurdamas visus daiktus ir reiškinius, bet ir atiduodamas pasauliui 


savo Sūnų. 
/90 
Gold, Gott Auksas - Dievas 
Ich weif ein Wort, das hat ein L; Aš Žinau žodį, kuriame yra I; 
Wer das sieht, der begehrt es kas jį pamato, tuoj įsigeidžia. 
schnell. 
Wenn aber das L weg und fortist, = Tačiau jei tą / išmesi, 
Nichts Bessres im Himmel und atrasi tai, kas puikiausia 
auf Erden ist. danguje ir žemėje. 
Hast du nun einen weisen Geist, Tad, jei esi išmintingas dvasia, 
So sage mir, wie das WorHlein Pasakyki man tą žodelį.!? 
heiftt. 
/91 


* Grindžiama žodžių žaismu: Gold („auksas“), išmetus! - God, pagal tarimą panašu 
į Gott („Dievas“). 

Dievas yra ištikimas ir teisingas 


Savo ištikimybę ir teisingumą Dievas parodė ne tik Kristuje, pa- 
skelbdamas mums savo pažadą, per kurį gavome nuodėmių atleidimą 
ir išgelbėjimą nuo amžinosios mirties, bet ir Rašte suteikdamas mums 
daugel malonės bei paguodos pavyzdžiais iš didžiųjų šventųjų gy- 
venimo, kurie buvo Dievo nušviesti ir apdovanoti malonėmis, tačiau 
vis tiek neišvengė didžių paklydimų bei nuodėmių. 

Savo neklusnumu Adomas paliko visiems savo palikuonims nuo- 
dėmę ir mirtį. Aaronas užtraukė didelę nuodėmę visam Izraeliui, kad 
Dievas net norėjo jį sunaikinti (Iš 9, 14), Dovydas irgi gavo kentėti 
(2 Sam 11), Jobas (Job 3, 1) ir Jeremijas (Jer 20, 14) prakeikė tą dieną, 
kai buvo gimę. Jona buvo labai suirzęs ir piktas, kad neprasmego 
Ninevė (Jon 4, 1 irt.), Petras išsižada Kristaus (Mt 26, 70 ir t.), Paulius 
persekioja Kristų (Apd 9, 4 ir t.). 

Šie ir begalė panašių pavyzdžių Šventajame Rašte pateikiami 
mums ne tam, kad jaustumės saugūs ir, kliaudamiesi Dievo gailes- 
tingumu, galėtume daryti nuodėmes ir toliau. Jie pateikiami tam, kad 
žinotume apie Dievo rūstybę ir jo teismą, įvyksiantį dėl mūsų nuo- 
dėmių, tačiau mes neturime pulti į neviltį, o gerai įsivaizduoti tokius 
guodžiančius pavyzdžius ir, žinoma, padaryti išvadą, kad, kaip Die- 
vasjų pasigailėjo, taip ir mums bus maloningas ir vien iš savo gerumo 
bei gailestingumo neįskaitys nuodėmės, parodytos per Kristų ir t. t. 

Dievas savo didybėje žmogaus protui 
nesuvokiamas, todėl reikia būti patenkintiems 
Apvaizda ir dėl to nesukti sau galvos 


Dievas savo didybėje nei žmogaus protui, nei prigimčiai negali 
būti suvokiamas, todėl nė nesistenkime ieškoti ar tirti, kas yra Dievo 
valia, esybė ir prigimtis, labiau, negu jis pats yra mums leidęs. Jis 
mums davė savo žodį ir jame išsamiai atskleidė visa, kas mums apie 


jį žinotina, kuo mes jį laikome, kaip tikime ir kokias pareigas turime 

jam atlikti; taip turime elgtis ir neklysime. Tačiau tas, kuris apie Dievo 
valią, prigimtį bei esybę nori patirti daugiau, negu pasakyta žodyje, 
kuris nori tai išsiaiškinti remdamasis žmogaus protu ir išmintimi, tik 
veltui drumsčia sau ramybę; jo triūsas eina perniek, nes pasaulis, 
kaip sako Paulius, „išmintimi Dievo nepažino iš Dievo išminties 
veikalų“ (1 Kor 1, 21). 

Tokie žmonės taip pat niekada nesužinos ir nepatirs, kaip Dievas 
jų atžvilgiu nusiteikęs, tad veltui kankinasi, siekdami sužinoti, kas 
jie - atstumtieji ar išrinktieji. Kas tik tokiose mintyse įklimpsta, tam 
širdyje užsiliepsnoja neužgesinama ugnis, jo sąžinė nuolat nerimsta, 
ir galop jis gauna skaudžiai nusivilti. 

Todėl kas siekia išvengti šios nelaimės ir amžino pavojaus, tas turi 
laikytis Dievo žodžio; tada ir įsitikins, kokius tvirtus pamatus surentė 
ir padėjo mūsų Dievas, kuriuo mes galime drąsiai remtis, nes, pasak 
Pauliaus, „niekas negali dėti kito pamato, kaip tik tą, kuris jau pa- 
dėtas, tai yra Jėzus Kristus“ (1 Kor 3, 11). Tik juo vienu remdamiesi, 
bet ne jokiais kitais būdais, galime patekti į dangaus karalystę, nes 
tai „kelias, tiesa ir gyvenimas“ (Jn 14, 6). 

Jei jau norime pažinti Dievą jo dieviškoje esybėje ir įsitikinti, kaip 
jis iš tikrųjų nusiteikęs mūsų atžvilgiu, tai turi įvykti tik per jo Žodį. 
Kaip tik tam Dievas Tėvas ir pasiuntė savo tikrąjį Sūnų į pasaulį, idant 
šis, tapęs ŽMogumi, visiškai tokiu pat kaip mes, tačiau be nuodėmės, 
gyventų tarp mūsų ir apreikštų savo Tėvo širdį ir valią mums, nes 
Tėvas paskyrė jį mūsų Mokytoju ir pats iš dangaus šaukė: „Šitas yra 
mano mylimasis Sūnus [...]. Klausykite jo!“ (Mt 17, 5). 

Jis tarsi norėjo pasakyti: Veltui Žmonės švaisto jėgas, siekdami 
pažinti mano dieviškąją didybę; Žmogaus protas ir išmintis negali 
manęs suvokti, aš pernelyg aukštai ir per daug didis. Dabar imsiu ir 
pasidarysiu tokio dydžio, kad jie mane pažintų ir suvoktų; aš jiems 
duosiu savo tikrąjį Sūnų, ir duosiu tokiu būdu, kad jis taps jų auka, 
taip, net prakeiksmu ir nuodėme, ir jis bus man pavaldus iki pat savo 
mirties, iki kryžiaus mirties. Šitai aš noriu paskelbti visam pasauliui, 
ir kas tuo patikės, bus palaiminti ir išganyti. Tą pat galvoje turi ir 


Paulius, sakydamas: „O kadangi pasaulis išmintimi Dievo nepažino 

iš Dievo išminties veikalų, Dievas panorėjo skelbimo kvailumu iš- 
gelbėti tuos, kurie tiki“ (1 Kor 1, 21). 

Tai reiškia, jog dieviškoji didybė gali būti maža ir suvokiama, idant 
niekas nei norėtų, nei galėtų tuščiai aimanuoti nežinąs, ką manyti 
apie tą Dievą, kuriam jis turįs atlikti savo priedermes. Tačiau pasau- 
lis aklas ir kurčias, jis nei mato, nei girdi, ką Dievas jam kalba savo 
Sūnaus lūpomis, todėl iš pasaulio tenka reikalauti (Įst 18, 19). 

Niekur nerasi geresnės paskatos ar pasirinkimo, kuris slegia dau- 
gelį Žmonių, niekur geriau visko nesuprasi, kaip iš Jėzaus Žaizdų, 
apie kurias Tėvas pasakė, liepdamas mums: „Klausykite jo!“ (Mt 
17, 5). Savo dieviškoje didybėje Tėvas yra pernelyg aukštai ir per daug 
didis, kad galėtume jį suvokti, todėl jis nurodo mums teisingą kelią, 
kuriuo neišvengiamai ateisime pas jį, būtent Kristaus kelią, ir sako: 
Tikėkite į jį ir klausykite jo, tada puikiai patirsite, kas aš esu, kas yra 
mano valia ir esybė. Tačiau visame pasaulyje daugelis išminčių, ga- 
lingųjų, mokslingųjų, šventųjų ir didžioji dauguma kitų Žmonių šitaip 
nesielgia. 

Todėl Dievas jiems lieka nepažįstamas kaip ir anksčiau, norsjie ir 
mąsto apie jį, ginčijasi ir kalba, nes trumpai drūtai pasakyta, kad bet 
kokiu kitokiu keliu negu per Kristų Dievas nenori būti pažintas ir 
suvoktas. 

Tai ar žinosi dabar, kodėl tiek maža palaimintųjų ir tokia galybė 
pasmerktųjų? Taip, čia ir slypi priežastis, dėl kurios pasaulis nenori 
girdėti, nieko neklausia, šaiposi, kai Tėvas apie jį sako: „Šitas yra 
mano mylimasis Sūnus, kuriuo aš gėriuosi“ (Mt 17, 5), tarsi norėda- 
mas pasakyti: Tik per jį vieną jūs patirsite, kas aš esu ir ką noriu turėti, 
ir niekur kitur - nei danguje, nei žemėje — to nesužinosite. 

Tai ar tikite dabar į Sūnų, kurį aš pasiunčiau jums išganyti? O jei 
tikite, tai aš esu jo Tėvas, ir visa, kąjis, šitas Sūnus pasakys, bus tiesa, 
1r tik tiesa, aš neleisiu jam meluoti (2 Kor 1, 19-20). 

Todėl visi, kurie bando ir stengiasi ateiti kitu keliu negu per Kristų 
(kaip antai žydai, stabmeldžiai, turkai, popiežininkai, netikri šventieji, 
eretikai ir t. t.), neišvengiamai ima klajoti siaubingoje tamsoje ir klai- 


dakeliuose. Ir nieko jiems čia nepagelbės, kad iš pirmo žvilgsnio jie 

gyvena garbingai, laikydamiesi įstatymų, yra pamaldūs, daug dirba 
ir kenčia, myli ir gerbia, kaip jie giriasi, Dievą. 

Mat jei jie negirdi, ką sako Kristus, ir nenori jo tikėti - o juk be jo 
niekas nepažins Dievo, - jei niekas neprašo nuodėmių atleidimo ir 
malonės, neina pas Tėvą, tai amžinai liks savo abejonėse ir netikėjime, 
nesuvoks savo santykių su Dievu ir galop mirs paskendę savo nuo- 
dėmėse ir pražus. „Kas negerbia Sūnaus, tas negerbia jį siuntusio 
Tėvo“ (Jn 5, 23). Ir: „Kiekvienas, kas neigia Sūnų, neturi ir Tėvo“ (1 Jn 
2, 23). Ir: „Kas nenori Sūnaus tikėti - gyvenimo nematys; virš jo kybo 
Dievo rūstybė“ (Jn 3, 36). 

Kitkas apie Apvaizdą 


Kuo labiausiai reikia vengti disputų apie Apvaizdą, nes į juos įsi- 
vėlęs Žmogus nebeatsižvelgia nei į Dievo žodį, nei į sakramentus, 
Kristų veikiau laiko tironu ir budeliu, o ne Išganytoju. Šitaip pra- 
nyksta visos Kristaus pareigos ir papročiai, mes priverčiami pamiršti 
Dievą, pražūva visos pakylėjimu ir padėka grįstos pamaldos ir viršų 
paima ne kas kita, o burnojimas prieš Dievą. 

Todėl prieš šitą disputą pasisako žodis, per kurį tau atsiveria 
Dievas, per kurį tu tikroviškai jį pažįsti ir suvoki didžią Kristaus 
geradarystę. Tegul nuo šito pažinimo tavęs šalin nenuveda jokios 
kitos mintys, pasilik su Kristumi. Štai kaip man dažnai patardavo 
Štaupicas*: jei rengiesi disputuoti su tais, kurie turi išankstinę nuo- 
monę, pradėk nuo Kristaus žaizdų, tuomet šalin nuslinks visos kitos 
mintys. 

Apvaizdos pagrindas 
Pagrindas, kuriuo remdamasis Dievas pasirenka vieną arba kitą, 


glūdi ne mūsų Viešpatyje, o žmonėse; kaltė tenka žmogui, o ne Die- 


"0 Štaupicas - žr. išn. 9. 

vui. Juk Dievo pažadai bendri, adresuojami visiems Žmonėms, neat- 
metant nė vieno, kad ir kas jis būtų, be jokio skirtumo. Tik Dievas 
nori, kad visi žmonės būtų išganyti; todėl kaltė tenka ne mūsų Vieš- 
pačiui, kuris tai žada, bet mums patiems, kurie nenori tuo patikėti. 

Reikia girdėti Dievo žodį, o ne sukti galvą dėl 
Dievo didybės 


Mes, kvailiai, savo protu neįstengiame suvokti, kaip tai atsitinka 
ir iš kur tai kyla, kad mes kalbame liežuviu, iš kur randasi mūsų 
žodžiai, ir kad vienui vieno Žmogaus žodis nuaidi daugybės kitų 
žmonių ausyse; tą pat būtų galima pasakyti apie tai, ką regi mūsų 
akys, o ir apie tai, kaip duona, kitas maistas ir gėrimas suvirškinamas 
mūsų skrandyje ir mumyse virsta krauju ir mėšlu. Ir vis dėlto mes 
norime išsprūsti iš savęs, iššokti aukščiau savęs ir spekuliuoti apie 
Dievo didybę, nes ničnieko nenutuokiame, kas kasdien vyksta šalia 
mūsų ir mumyse. Todėl dieviškuose ir dvasiniuose dalykuose reikia 
tik klausinėti ir klausyti, ką byloja Dievo žodis. 

Sunkiausi tikėjimo klausimai 


Patys sunkiausi yra klausimai dėl Kristaus trejybiškumo ir jo ta- 
pimo žmogumi. Juk iki tam tikro laipsnio protas gali patikėti, kad 
nekalta mergelė gali pagimdyti kūdikį, nes Dievas yra visagalis, tačiau 
jis niekaip negali sutikti, kad vienoje amžinoje dieviškoje esybėje būtų 
trys vienodos galybės, svarbos ir pan. asmenys ir kad Dievas būtų 
pats virtęs žmogumi. Šito mūsų protui per daug. 

Apie tikėjimą 


Daktarui Jonui“! pasakius, kad žmogaus prigimtis neįstengianti 
aprėpti tikėjimo tiesų ir pakanką jau to, kad tik joms pritartume, 
daktaras Liuteris šitaip atsiliepė: „Taip, mielas daktare Jonai, jei kas 
nors galėtų taip tikėti, kaip parašyta, širdis turėtų iššokti lauk iš 
džiaugsmo. Taip ir nutiktų. Todėl mes ir nepasieksime, kad žmonės 
suvoktų. Todėl kartą prie manęs priėjo vargšė moterėlė ir tarė: „Ak, 
mielas pone daktare, niekaip negaliu atsikratyti minties, kad esu 
pražuvusi ir niekada nebūsiu išganyta, nes negaliu tikėti“. Į tai at- 
sakiau: „Ar jūs, mieloji ponia, ir tikite tuo, ką melsdamasi išreiškiate 
savo tikėjimu?“ Ji, sunėrusi rankas, taip atsakė: „O, žinoma, aš tikiu, 
kad tai, be abejo, tiesa!“ Tada aš: „Klausykit, mieloji ponia, bet juk 
tai kyla aukštyn Dievo vardu! Jūs tikite labiau ir stipriau negu aš!“ 
Tai velnias sukelia žmonėms tokias mintis, sakydamas: „Ak, tu pri- 
valai dar stipriau tikėti! Tu turi labiau tikėti“. Tavo tikėjimas nelabai 
stiprus, jo nepakanka, todėl tave ir apninka abejonės. Taip jau mes 
sukurti, mes labai norime tokio tikėjimo, kuris reikalauja apsidrau- 
dimo. Tokį mes čiuptume abiem rankomis ir susikištume į kišenes. 
Tačiau taip šiame gyvenime nebūna. Mes negalime to pasiekti, tačiau 
turime siekti. Mes privalome laikytis Dievo žodžio ir su juo išeiti iš 
šio gyvenimo“. 

Būkime kartu su Dievo apreikšta valia 


Kartą vienas vengras ėmė uždavinėti daktarui Martynui keistus, 
netinkamus ir visai nereikalingus klausimus. Tuomet daktaras taip 
pasakė: „Ak, kad mes būtume drauge su Dievo apreikšta valia! Juk 
visa, ką privalome žinoti, Dievas mums išreiškė per Kristų. Jo mes 
turime klausyti; jis vienas gali atsakyti į šiuos klausimus ir išspręsti 


juos. Taip, per Kristų Dievas nori mums suteikti visa, jei mes, būdami 


"" Jonas - žr. išn. 6. 

tikrojo tikėjimo, nusižeminsime prieš jį. Bet mes patys to nenorime, 
todėl be Kristaus esame gryni pasipūtę kvailiai ir visko klausinė- 
jame - kodėl Dievas daro šitaip, kodėl jis leidžia, kad taip įvyktų? 
Juk mes patys norime jaustis esą šiokie tokie viso to dalyviai“. 

Apie Dievo Sūnaus tapimą žmogumi 


Kam protas patarėjas, tas niekuomet nepritars mūsų tikėjimo 
tiesoms (ypač dėl Švenčiausiosios Trejybės ir Kristaus tapimo žmo- 
gumi), kur kas menkiau tikės jo neišvengiamybe ir tikrumu. Jėga 
negalima ir nereikia versti ką nors tikėti. Juk vos tik žmonės ką nors 
nugirsta iš Šventojo Rašto arba patys perskaito ir jiems kur nors ne- 
sueina galai, didžioji dalis atsitrenkia į sieną ar net nuklysta į lankas; 
išskyrus nedaugelį, kuriems Šventoji Dvasia jaudina širdį ir atveria 
sielą. 

Turkai, pasitelkę mahometoniškąjį tikėjimą bei religiją, savo val- 
dinius priverčia būti klusnius (kaip iki šiol atskyrimu nuo Bažnyčios 
ir Žmonių mokymu darė popiežius). Jie tiki, jog yra vienintelis, visa 
sukūręs Dievas. Kristui jie palieka pranašo vaidmenį, tačiau tai, kad 
jis esąs viengimis, tikras, neginčytinas Dievo Sūnus, jie laiko didžiau- 
sia šventvagyste, todėl taip ilgai persekiojo jo Žodį ir tautą ir vis dar 
siekia visiškai jį išguiti. 

Tačiau aš pats savo didžiųjų gundymų ir kovų prieš velnią metu 
studijavau Šventąjį Raštą ir esu įsitikinęs, kad Kristus, tikras negin- 
čytinas Dievas, tapo Žmogumi. Todėl aš tuo ne tik tikiu, bet ir esu 
daugeliu būdų patyręs, jog ši tiesa neabejotina ir tikra. Juk net di- 
džiausių gundymų metu man niekas geriau nepagelbėjo, kaip pasi- 
guodimas šia tiesa, ir šitaip nuvydavau velnią šalin, teigdamas, kad 
Kristus, tikrasis, amžinasis Dievo Sūnus, mūsų kūnas ir kraujas, pa- 
sak Pauliaus, „kadangi esame jo Kūno nariai“ (Ef 5, 30), sėdi Dievo 
dešinėje ir gina mus. Stipresnės paguodos už šią nėra. 

Ir pats Dievas tvirtai ir nepaliaujamai laikėsi šios tiesos, įnirtingai 


gynė ją nuo visų eretikų, popiežiaus ir turkų krikščionybės aušroje 

ir vėliau patvirtino daugybe stebuklingų ženklų, tad galop visi, bandę 
jo kantrybę, nugrimzdo nuodėmėn ir patyrė gėdą. 

Tai Dievo valia įvyko taip, kad Marijos Sūnų mes vadiname jo 
Sūnumi ir tikruoju Dievu ir meldžiamės jam; jis išgirsta mus visus, 
kurie į jį kreipiamės, vadindami Kristumi. Juk kas gi mus išsaugojo 
per visus didžiausius pavojus, jei ne malda Kristui? Kas sako: „Aš, 
arba kitas“, tas, kad ir kuo norėdamas būti ir vadintis, mums meluoja. 
Vien Dievas daro tai Kristaus labui; jis turi valdyti jo priešus ir sėdėti 
Dievo dešinėje, kol jie visi, nepaisydami velnio ir visų jo šalininkų, 
suklups prie jo kojų. 

Kristus — nevertas svečias šiame pasaulyje 


Pasaulis nenori turėti, matyti ir girdėti tokio Dievo, kuris yra pri- 
ėmęs žmogišką pavidalą ir prigimtį, čia gimęs ir skelbęs, teisęs pasaulį 
už jo nuodėmes ir Tėvo valia tai paskelbęs; pasaulis burnoja prieš jį 
ir galop nužudojį kaip maištininką, Dievo piktintoją ir žudiką. Užtat 
žmonija su didžiausiu uolumu, neseikėdama išlaidų, triūso ir vargo, 
visais kitais įmanomais būdais ieško nematomo, nesuvokiamo Dievo 
visoje jo didybėje, jo garbei stato didžiules prabangias šventyklas ir, 
norėdama įsiteikti, aukoja jam gražiausias aukas bei meldžiasi. Tik 
juo labiau ji stengiasi jį atrasti, juo labiau Žmonijai nesiseka. Juk taip 
jau sutvarkyta, kad nė vienas Žmogus per savo paties pasirinktą 
dvasingumą, savo prasimanytą dievobaimingumą, kad ir koks gražus 
ir sklandus jis būtų, o ir su savo didžiausia žmogiškąja išmintimi 
niekada neįstengs pažinti Dievo išminties; kas nori jį pažinti ir būti 
išganytas, tam nelieka jokio kito būdo, kaip tik išklausyti pamokslo 
apie nukryžiuotą Kristų ir priimti jį su tikėjimu. Dėl to niršta netikri 
šventieji, o didžioji dauguma laiko tai kvailyste, tačiau tikintiesiems 
tai yra dieviškoji išmintis ir galia, kurios dėka jie susilaukia išganymo 
(1 Kor 1, 24). | 

Tiesa apie Švenčiausiąją Trejybę pranoksta bet 
kokį protą 


Vakare, nes rytą daktaras Martynas Liuteris sakė pamokslą apie 
Švenčiausiąją Trejybę, jis daug kalbėjo apie šį iškilų, nuostabų mūsų 
krikščioniškojo tikėjimo artikulą, pranokstantį visų Žmonių protą bei 
suvokimą, būtent kad vienas esąs trijuose asmenyse ir trys asme- 
nys - viename, ir šios tiesos neįstengia suprasti joks matematikas, 
filosofas, teisininkas, joks žydas ar turkas. „Šitaip ir alegorija apie 
kūniškąjį tėvą ir sūnų maža ką bendra turi su šia tiesa, nes tai tik 
labai menkas vaizdinys ar alegorija, kuria nurodomas tik dviejų as- 
menų skirtumas, būtent kad tiedu asmenys yra neatskiriama būtybė, 
o šito negali nei suvokti, nei įrodyti joks kūrinys. 

Bazilijus“, vienas iš senųjų išminčių, pateikia, beje, geriausią šios 
alegorijos ar vaizdo versiją, sakydamas, kad visi žmonės dėl savo 
proto vadinami protingais kūriniais, o tas protas visiems Žmonėms 
yra bendras ir įgimtas, nes tas, kuris turi protą, yra žmogus. Tačiau 
kartu žmonės skirtingi, nors kaip rūšis jie ir turi vieną vardą, vadinasi 
protingais žmonėmis, tačiau skyrium paimti vienas kitam labai ne- 
lygūs, nes toli pranoksta vienas kitą savo protu bei suvokimu, 0 ir 
kitais gabumais bei dorybėmis.“ 

Dievo žodžiu reikia neabejoti 


Pirmiausia privalome žinoti, ar šitas [mūsų] mokymas yra Dievo 
žodis. Kai esame tuo įsitikinę, galime būti tikri, kad šis mokymas turi 
ir privalo išlikti, ir joks velnias jo nepajudins. Tebūna pašlovintas 
Dievas, aš neabejodamas laikau jį mūsų Viešpaties Dievo žodžiu ir 
iš savo širdies jau išgujau visus kitus tikėjimus [visas jų formas], kad 
ir kokie jie būtų. Aš jau beveik nugalėjau ir sunkiausią prieštaravimą, 


22 Šv. Bazilijus (329-379) - teologas ir asketinis rašytojas, vyskupas, vienas katalikų 
Bažnyčios tėvų ir mokytojų. 

tūnantį mano širdyje: „Tai tu vienas nori turėti tikrąjį Dievo žodį, o 
visi kiti nenori?“ Šiuo požiūriu dabar mus kuo rimčiausiai ir griebia 
Bažnyčia. Tačiau šį argumentą aš nuolat aptinku ir susidūręs su visais 
pranašais, kai jiems prieštaraujama: „Mes esame Dievo tauta, o 
jūsų - mažuma“. O tai (iš tikrųjų) veda tik prie vieno - kas nors turi 
pradėti [tokį] žaidimą ir pasakyti: „Jūs, tie visi kiti, klydote“. Tačiau 
tekste randama ir tokia paguoda: „Aš noriu tau duoti tokių vaikų“, 
t. y. aš noriu tau duoti tokių Žmonių, kurie tai priims. 

Nors aš ir vadinamas garsiu poetu, vis dėlto nežinau, kaip vaikus 
reikėtų mokyti Dešimt Dievo įsakymų, tikėjimo išpažinimo ir maldos 
„Tėve mūsų“, bet mokau ir meldžiuosi iki šiol kasdien su savo Enskiu? 
ir Lenute“. Kas supranta jau pirmąjį prašymą „Tėve mūsų, kuris esi 
danguje“ su visa jo gelme? Štai kaip aš suprantu šiuos žodžius [tik- 
rojo] tikėjimo šviesoje. Dievas, savo rankose laikantis dangų ir žemę, 
yra mano Tėvas, o iš to išeina, kad aš ir esu dangaus ir žemės Viešpats, 
taigi Kristus yra mano brolis, taigi viskas yra mano; Gabrielius" — 
mano tarnas ir Rapolas“? - mano vežėjas, o visi kiti angelai tarnauja 
man visur, kur tik prireikia, ir tam, kad neatsitrenkčiau į akmenį, 
mano Tėvas yra pasiuntęs dangaus dvasias ir t. t. Tuomet paaiškės, 
kad toks tikėjimas yra ne be svyravimų ir pagundų. Štai nutvers mane 
Tėvas ir įmes į belangę arba leis prigerti ar pan., ir tada pasirodys, ar 
teisingai mes suvokėme tuos žodžius. Mūsų tikėjimas silpnas, ir mūsų 
silpnumas pakiša tokią mintį: taip, o kas gi Žino, ar tai tiesa? Todėl 
vienas šitas žodis visame Rašte yra pats sunkiausias iš visų: „Tavo“ 
arba „Mūsų“ skamba kaip pirmajame įsakyme: aš esu tavo Dievas. 

* Enskys (Hanschen), Ansas (Hans) - Jonas Liuteris (Johannes Luther, 1526-1575), 

vyriausiasis Liuterio sūnus. 

* Lenutė (Lenčhen), Magdalenė (Magdalene) — Magdalena Liuter (Magdalena Luther, 

1529-1542), antroji Liuterio duktė. 
“ Gabrielius - arkangelas, apreiškęs Marijai, jog ji būsianti Išganytojo motina 


(Lk 1, 26-38). 
* Rapolas - arkangelas, globojęs Tobiją kelionėje į Mediją (Tob 6-12). 

Geriausiai ir teisingiausiai Dievas bus pažintas ne savo atviroje 
dievystėje, o pirmiausia per savo Sūnų, gimusį iš Švenčiausiosios 
Mergelės, antra, per jo Žodį, trečia, per Krikštą, ketvirta, per nuo- 
dėmių atleidimą, nes per šiuos simbolius apsireiškia Dievas. 

Aš galėčiau geriau negu bet koks fanatikas pertvarkyti visus ar- 
tikulus. Tačiau aš Žinau, kad jie tikri, todėl noriu juos apginti nuo bet 
kurio iš jų. Dar nė iš vieno Žmogaus nesu girdėjęs tokio argumento, 
kuris man būtų padaręs įspūdį, ir mano naktiniai karai man pasidarė 
kur kas sunkesni už dienos karus. Juk mano priešininkai tik sudirgina 
mane, bet štai yra velnias, kuris iš tikrųjų gali man pateikti argumentų. 
Jis man dažnai pakiša vieną argumentą, kad aš nežinočiau, ar Dievas 
egzistavo, ar ne. Ir dabar aš noriu jums tai išpažinti, kad jūs nepati- 
kėtumėte velniu. Kai aš apmąstau Dievo žodį apie turkus, popiežių, 
kunigaikščius ir t. t., velnias su savo ginklais puola mane, bet jei pa- 
imu į rankas Raštą, tai jau nugaliu. 

Yra viena didi, nuostabi paguoda, kurios nė vienas pamaldus 
krikščionis už jokius šio pasaulio turtus ir garbę neturėtų ir nenorėtų 
atsižadėti, būtent, kad jis žino ir tiki, jog Kristus, mūsų aukščiausia- 
sis kunigas, sėdi Dievo dešinėje ir be paliovos meldžia mums malonės, 
kad jis yra ištikimas mūsų sielų ganytojas ir vyskupas, iš kurio rankų 
tų sielų neišplėš velnias. 

Tačiau iš viso to galime pastebėti, kokia klastinga, galinga dvasia 
yra velnias; savo ugninėmis strėlėmis jis sugeba taip įbauginti ir pa- 
keisti pamaldžias dievobaimingas širdis, kad jos gali tą įstabią pa- 
guodą prarasti ir tuoj apsikrėsti ydingomis, prieštaringomis mintimis 
apie Kristų: esą jis - ne aukščiausiasis jų kunigas, o skundikas Dievui, 
esą jis - ne jų sielų vyskupas, o griežtas teisėjas. 

Todėl mieli apaštalai Petras ir Paulius ne veltui mus sąžiningai 


perspėjo, jog turime būti budrūs ir, Dievo šarvais apsikaustę, budėti, 

būti tvirti savo tikėjimu, kad galėtume pasipriešinti velniui (1 Pt 5, 
8; Ef 6, 13). 

Kristaus negali pažinti nė vienas žmogus 


Joks žmogus, tegul jis būtų apaštalas ar pranašas, juolab toks kaip 
aš ar panašus į mane, šiame gyvenime negali pažinti Kristaus taip, 
kad iš tikrųjų Žinotų ir suprastų, kad ir kas jis būtų (Fil 3, 13-14). 

Juk jis, Kristus - tikras, visagalis Dievas, - vis dėlto priglaudė 
mūsų Mirtingą padermę, iki pat savo mirties parodė didžiausią klus- 
numą ir nuolankumą, kaip pats apie tai sako: „Aš romus ir nuolankios 
širdies“ (Mt 11, 29). Dabar aš net neįstengiu tinkamai aprašyti, kaip 
dvasiškai jaučiuosi, būdamas iš tikrųjų pradžiugęs ar nuliūdęs; tad 
kaipgi galėčiau aprašyti kilnias Kristaus mintis ir žygius? 

Kristus įveikė pasaulį 


Ačiūdie, mes žinome, kad Kristus įveikė pasaulį drauge su jo 
kunigaikščiu velniu, kad nuodėmės daugiau nebevaldo mūsų, kad 
mūsų negali praryti mirtis. Todėl turėtume džiaugtis kur kas labiau 
negu tie pasaulio vaikai laikinąja sėkme, laime, turtais, garbe, galia 
ir t. t. Tai įrodo Raštas, ir jis neklysta. 

Dabar, be Rašto, kaip ženklą ir antspaudą mes dar turime šventąjį 
Krikštą, Sakramentą, nuodėmių atleidimą. Kas tobulai suvoktų, kad 
Kristus yra mūsų sužadėtinis, tas turėtų auksinį išmanymą, būtų 
puikus mokytojas ir palaimintas žmogus. 

Todėl mums lieka tik rimtai prašyti: Viešpatie, „sustiprink mūsų 
tikėjimą“ (Lk 17, 5), nes jo stokojame mes, o ne Kristus. 

Apie Kristaus prisikėlimą ir kokia iš jo nauda 


Kadangi Kristus prisikėlė, jis paskui save patraukė viską, todėl 
prisikelti privalo ir visi žmonės, net bedieviai. Bet kadangi mes dar 
gyvename ir mums reikalingas šis pasaulis, viskas yra taip, tarsi namų 
šeimininkas leistųsi per šalį ir savo vaikams ar tarnams šnekėtų: 
„Žiūrėk, štai čia tu turi du aukso grašius, kurių prireiks kūnui ap- 
rengti ir pamaitinti, kol aš sugrįšiu . 

Taip pat ir visi kūriniai yra būsimojo prisikėlimo provaizdžiai, 
nes, prasidėjus vasarai, jie išsivaduoja iš mirties ir vėl atgyja, auga ir 
žaliuoja, o Žiemą juk niekas negalėjo patikėti, kad šitaip įvyks, kol 
pats šito nepatyrė ir savo akimis nepamatė. 

Kadangi jis buvo paimtas į dangų, viską drauge su savimi ir pa- 
siėmė, sėdi Dievo Tėvo dešinėje ir mus, savo kūno narius, pavertė 
drauge su savimi dangiškomis būtybėmis tokiu būdu, kad ir mes 
Viešpačiui galime būti tas pat, kas yra Kristus, tik su tuo skirtumu, 
kad jis yra pirmgimis tarp daugybės brolių. 

Todėl krikščionis, kuris tai įtikėjo, regi ir saulę, ir visa, ko mums šiame 
pasaulyje reikia taip, tarsi jų nebūtų, ir nuolatos galvoja apie būsimąjį 
gyvenimą, kuriame jis jau ir yra, nors taip dar ir neatrodo, o ir visa „kū- 
rinija su ilgesiu laukia, kada bus apreikšti Dievo vaikai“ (Rom 8, 19). 

Šitaip dabar visa kūrinija yra atrinkta, taip pat visi kiti kūriniai, 
kad ir kokie šventi jie būtų, išganymo turi laukti išgryninti ir nieko 
neslėpdami. Jei kūrinys tampa palaimintas, palaiminti tampa ir 
obuoliai su kriaušėmis. Krikščioniškasis teisumas - ne toks teisumas, 
kuris glūdi mumyse ir pats prilimpa lyg kokia nors savybė ar dorybė 
(tai, kas mumyse yra, arba tai, ką mes jaučiame), tai iš šalies ir iš 
anapus gaunamas teisumas, nes pats Kristus yra mūsų tobulasis 
teisumas ir visa mūsų esybė (1 Kor 1, 30). 

Protas negali suvokti Kristaus prisikėlimo 


Kristaus prisikėlimo istorija moko, kad protas sukurtas taip, jog 
gali patikėti, kad Kristus prisikėlė iš mirusiųjų tik pasinaudodamas 

gyvuoju žodžiu, kuris ir prisišaukė bei išpranašavo dangaus angelą“. 
Tad šis pagelbėjo silpnumui - moteriškei ir toms, kurios buvo susi- 
rūpinusios ir išsigandusios. Tai buvo Dievo ir pasaulio kvailės. Dievo, 
nes gyvojo ieškojo tarp numirėlių. Pasaulio, nes buvo pamiršusios 
didžiulį kapo akmenį ir ruošė kvapiuosius aliejus, kuriais norėjo pa- 
tepti Kristų, o juk visa tai buvo veltui. 

Dvasios akimis žvelgiant, tai rodo ir reiškia štai ką: jei didžiulis 
akmuo (o tai Įstatymas ir žmogiškosios nuostatos, varžančios ir lai- 
kančios supančiotą sąžinę) nebus nuristas nuo širdies, nebus įmanoma 
nei atrasti Kristaus, nei įtikėti, kad jis prisikėlė, nes tik jo dėka mes 
galime būti išgelbėti nuo smurto ir nuo nuodėmės, mirties ir t. t. 
įstatymo (Rom 8, 2), ir tik nuritus akmenį mūsų nebesaistys sąžinės 
saitai. Popiežius, žŽudantis Kristų žmonių širdyse, saviesiems duoda 
pakankamai pinigų, kad šie galėtų sakyti: „Kristus neprisikėlė“ ir 
aukštinti darbus. 

Kristaus mėgdžiojimas 


Viešpats Kristus numirė ir buvo palaidotas, aš - irgi. Paskui jis 
prisikėlė ir buvo paimtas į dangų, aš - irgi. 

Visi pasaulio išminčiai tyčiojasi ir išjuokia mus, krikščionis, kad 
mes taip rimtai vertiname Viešpaties Kristaus Žygį, tačiau jie dar pa- 
sigailės to Paskutinio teismo dieną. 

Studijuojant teologiją, kilniausia yra tai, kad mokomasi iš tikrųjų 
pažinti Kristų. Pasak Petro: „Todėl aukite malone ir mūsų Viešpaties 
ir Gelbėtojo Jėzaus Kristaus pažinimu“ (2 Pt 3, 18), ir būtent dėl to, 
kad jis visų gailestingiausias, geriausias, teisingiausias ir išmintin- 
giausias. Ir jei norėčiau, kad kas nors išliktų iš to, ką aš dabar su di- 


džiausiu uolumu veikiu ir mokau, tai būtent tai, kad reikia sergėtis 


7 Plg. Mt 28, 128. 

spekuliacijos ir kuo paprasčiausiai siekti suvokti vien Kristų. Jei tai 
išliktų, aš būčiau nemažai pasiekęs. 

Kristaus žodis Mato evangelijoje 


„Visam pasauliui ir jo kūrinijai siaubinga girdėti tokius piktinan- 
čius ir pasityčiojimo kupinus žodžius, kuriuos yra ištaręs Kristus 
Mato evangelijoje: „Aš šlovinu tave, Tėve, dangaus ir žemės Viešpa- 
tie, kad paslėpei tai nuo išmintingųjų ir gudriųjų, o apreiškei mažu- 
tėliams“ (Mt 11, 25). Tačiau mums, krikščionims, tie žodžiai teikia 
didelę paguodą, susiejančią mus su Viešpačiu tokia stipria gija, kad 
mes esame su juo „vienas kūnas ir viena Dvasia, [...] pašaukti į vieną 
viltį [...] vienas Viešpats, vienas tikėjimas, vienas krikštas [...] vienas 
Dievas ir Tėvas“ (Ef 4, 4-6). 

Taigi Kristaus karalystė sukurta vien tam, kad jis sugriautų velnio 
darbus ir nusidėjėlius (ne pasaulio išminčius, teisuolius ir t. t.), jau- 
čiančius savo skurdą bei vargą ir iš širdies trokštančius jo malonės 
bei pagalbos, paverstų teisuoliais ir išganytaisiais. Todėl jie ir šlovina, 
liaupsina jį šiame gyvenime, skelbia jo Žodį ir platina jį po piktą, be- 
dievišką pasaulį, skelbdami, kad jo karalystė - ne kūniška ir laikina, 
o dvasiška ir amžina. Todėl gyvendami savo kūnu Žemėje, širdimi 
vis dėlto esame danguje ir „laukiame Išgelbėtojo, Viešpaties Jėzaus 
Kristaus, kuris pakeis mūsų vargingą kūną“ (Fil 3, 20-21)'. 

Šį mokymą daktaras Martynas dar kartą apmąstė ir, nusprendęs, 
kad Kristaus karalystė būtų valdoma nuostabiai, taip kalbėjo: „Ka- 
reivijas prieš protą Kristus veda labai keistai ir neprotingai. Jis susi- 
gūžia ir dedasi esąs silpnas, lyg būtų praradęs nuovoką ir neturėtų 
nei galios, nei valdžios. Vis dėlto jis sužlugdo pasaulio galiūnus, 
protingiausiuosius ir švenčiausiuosius - karalius, imperatorius, ku- 
nigaikščius, popiežių, kardinolus ir vyskupus su visa jų dvarų svita 
ir šalininkais. Tačiau čia būtina tvirtai tikėti šių dalykų tikrumu . 

/114 


70 UŽSTALĖS POKALBIAI 
Prieš proto kliuvinius 


Mes, krikščionys, neturime leistis gundomi, kad protas, šita velnio 
kekšė, apakęs verstų mus vaizduotis, jog nesą beprasmiškesnio, 
kvailesnio tikėjimo už krikščionių, tikinčių nukryžiuotu žydu Jėzumi 
Kristumi. Gerai, tegul jis sau gudrauja ir šaiposi, kol įstengia, savo 
stabo velnio grimasomis! O mes kaip didžiausia Dievo malone di- 
džiuojamės išpažįstą dėl mūsų nukryžiuotą ir mirusį Jėzų Kristų, 
tikime į jį, nes žinome, kad „neduota Žmonėms po dangumi kito 
vardo, kuriuo galėtume būti išgelbėti“ (Apd 4, 12). 

Todėl kaip piktinantį siaubą ir velnio pramanus prakeikiame visus 
kitus tikėjimus ir religijas, sugalvotas popiežiaus, Mahometo ir kitų, 
nes esame įsitikinę, kad šių prietarų ir klaidingų religijų šalininkus 
Dievas atidavė klaidai ir atmetė. 

Apie stabmeldystę - kas tai yra 


Stabmeldystė skelbia, kad visos šventenybės, pamaldos ir dvasi- 
niai dalykai visu savo gražumu ir puikumu ateiną iš išorės, keldami 
karštą ir nuoširdžią pagarbą tų, kurie nori tarnauti Dievui be Kristaus 
kaip tarpininko, be jo žodžio ir ypatingo nurodymo. Kaip, pavyzdžiui, 
popiežiaus viešpatijoje švenčiausiu dalyku buvo laikoma tai, kad 
vienuoliai kiūtojo savo celėse ir godojo apie Dievą bei jo stebuklingus 
darbus ir iš didžio maldingumo taip karštai įsidegdavo, kad parklupę 
ant kelių melsdavosi ir taip džiugiai bei dievotai priimdavo dangiš- 
kuosius dalykus, kad iš to didžio džiaugsmo verkdavo. Jie užgniauž- 
davo visas savo mintis apie moteris ir visus kitus laikinuosius daly- 
kus, mąstydavo tik apie Dievą ir didžiuosius jo darbus bei stebuklus. 
Tačiau visa tai, ką tuščiagarbis ir siauras protas vadina dvasingumu, 
tik kūno poreikis, kaip labai aiškiai sako Paulius Laiške galatams: 
„Kūno darbai žinomi; tai ištvirkavimas, netyrumas, gašlavimas, 


stabmeldystė, burtininkavimas...“ (Gal 5, 19). 

Todėl toks religijos kratinys (ji turinti savo vardą ir spindesį, dedasi 
itin didžia ir šventa, tariasi galinti tarnauti Dievui be jo žodžio ir pa- 
liepimo) yra ne kas kita, kaip stabmeldystė. Ir juo šventesnė ir dva- 
singesnė ji atrodo, juo kenksmingesnė ir nuodingesnė yra; tokios 
religijos atitraukia Žmones nuo Kristaus tikėjimo ir siekia, kad jie 
kliautųsi savo jėgomis, darbais ir teisingumu. O visi vienuolių ordi- 
nai, pasninkavimai, maldos, ašutinės, švenčiausieji dalykai, regula ir 
visas jų gyvenimas, jų luomas, popiežijoje laikomas švenčiausiu, tik 
tuščias kūno kūrinys, nes jie mano galį tapti šventi ir būti išganyti ne 
Kristaus dėka, nes Kristų regi kaip griežtą, Žiaurų teisėją ir bijo jo, o 
per savo ordino regulą. 

Tarnauti Dievui 


Jei netarnaujama vien Dievui, tai, aišku, tarnaujama velniui. Prie- 
žastis ta, kad Dievui tu negali tarnauti, neturėdamas jo žodžio ir 
paliepimo. Jei neturi jo žodžio ir paliepimo, tai tarnauji ne Dievui, o 
savo paties norams. Juk mūsų Viešpats Dievas sako: kam tu tarnauji, 
tas tau ir atlygins; koks velnias tau tai prisakė? Aš prisakau tau tar- 
nauti savo tėvui ir motinai, savo vyresnybei ir savo artimui, tačiau 
tu to nepaisai ir darai tai, ko aš tau neliepiau daryti. Tai turėtų man 
patikti? O ne, iš to nieko nebus. Juk tarnauti Dievui reiškia daryti tai, 
ką Dievas įsakė savo žodyje kiekvienam luomui, 0 ne daryti tai, kas 
tau patinka, ir garbinti paties pasirinktą dievybę. 

Ką reiškia rengti pamaldas be Dievo liepimo 


Vienas paklausė: „Kaip galima įrodyti, kad tasai, kuris, turėdamas 
gerų norų ir dievotumo, rengia pamaldas be Dievo žodžio ir palie- 
pimo, išsižada tikrojo Dievo ir tarnauja svetimam dievui? 

Liuteris atsakė: „Žmogus Dievą garbina ir šaukiasi jo dėl to, kad 


regi jame paguodą, pagalbą ir visa, kas tik gera. Jei šis poreikis ir 

pagarba randasi iš noro pažinti Dievo žodį, jei žmogus garbina Dievą, 
trokšdamas jo palaiminimo ir pritarimo, kurį mums suteikia Kristus, 
tai jis garbina ir šaukia tikrąjį, gyvąjį ir amžinąjį Dievą. Tačiau jei jis 
meldžiasi ar pats sumanęs ima kokį Dievo kūrinį garbinti, šitaip ti- 
kėdamasis sušvelninti Dievo rūstybę, gauti nuodėmių atleidimą, 
amžinąjį gyvenimą ir išganymą, O tai itin mėgsta visi veidmainiai ir 
netikri šventieji, tai jis garbina ir meldžiasi stabui, kurį prieš Dievo 
valią pats susikūrė savo širdyje, jis stabmeldys ir stabų tarnas. Ir nieko 
negelbės, jei jis manys tai darąs tikrojo Dievo garbei, nes „visa, kas 
daroma ne pagal įsitikinimą, yra nuodėmė“ (Rom 14, 23)“. 

Jeroboamo veršiai ir kas buvo išlieta žydų 


Šitie veršiai pasaulyje liks iki Paskutinio teismo dienos, idant nie- 
kas iš naujo tokių veršių kaip šie nedarytų ir pats tokiu nepavirstų. 
Juk Žmogus, išsižadėjęs Dievo ir pasikliaujantis savimi, elgiasi neti- 
kusiai ir pasidaro kaip tie Jeroboamo veršiai, visai kitokie ir svetimi 
dievai, kuriems jis meldžiasi?ė. Todėl tarnavimas šitiems veršiams, 
kurie kliaujasi savo menu, išmintimi, jėga, savo pačių šventumu, 
turtais, garbe, galia, sąjungomis, patikimu saugumu, tvirtumu, taigi 
viskuo ir skelbia, ką tik nori, skelbia, kad pasaulis pastatytas ant šių 
dalykų, taigi toks tikėjimas laikinais kūriniais ir yra tikrasis stabų 
garbinimas bei stabmeldystė. 

Aišku, kad stabmeldystę mes paveldėjome 


Nusiristi į stabmeldystę visiškai nesunku, nes juk iš pačios pri- 
gimties mes visi esame stabmeldžiai, o kadangi stabmeldystė mums 
įgimta, ji mums ir patinka. 

/120 


* Aliuzija į Izraelio karaliumi pateptą Jeroboamą, silpnumo akimirką nusigręžusį 
nuo Dievo ir atnašavusį aukas stabams - aukso veršiams (1 Kar 12, 26-33). 

Stabmeldystė ir jos bausmė 


Stabmeldystė apsireiškia tuomet, kai viskas vyksta, daroma ir 
mokomane taip, kaip liepia ir moko Dievo žodis. Juk ten, kur norima 
tarnauti Dievui, netenka dairytis, ką darai, čia paisoma ne dalykų, o 
to, kaip jie turi vykti ir ar taip yra liepęs Dievas. Kaip sako Samuelis, 
geriau paklusnumas negu deginamosios aukos (1 Sam 15, 22), nes 
Dievui labiau patinka klusnumas jo žodžiui negu deginamosios 
aukos. 

Todėl tas, kuris neklauso Dievo žodžio, yra stabmeldys, nors ir 
girtųsi esąs nuolankiausias Dievo tarnas, atliekąs aukščiausias ir 
griežčiausias pamaldas. Tokia viena stabmeldystės ypatybių - rinktis 
ne tai, kas nesunku ir menka, o tai, kas didu ir sunku. Šitai galima 
pastebėti vienuolijoje, kur nuolatos prasimanoma naujoviškų pa- 
maldų. Tačiau kadangi Dievas nėra liepęs savo žodžiu taip elgtis, tai 
tuščiagarbiška stabmeldystė, be to, visada ir Dievo piktinimas, Dievo 
žodžio niekinimas, gobšumas, neteisingumas, smurtas, neteisėti 
teismai bei nuosprendžiai ir pan. Juk tai, ką Žmonės be Dievo žodžio 
irjo paliepimo laiko pamaldomis, kaip sako Raštas, yra stabmeldystė. 
Todėl reikia iš visų jėgų šalintis stabmeldystės, nes už tai laukia ne 
šiaip kokia paprasta bausmė, o neatšaukiamas suniokojimas. Juk jei 
Dievas rūsčiai baudžia už savo artimui daromas neteisybes, kaip 
rašoma pranašų knygose bei istorijose, tai dar rūsčiau ir griežčiau jis 
baus, matydamas, kaip jo šlovė teršiama ir žeminama bedievių žmo- 
nių stabmeldyste, netikru mokymu ir maldomis stabams. Ak, toji 
bausmė bus daug didesnė, negu įstengia suvokti Žmogaus širdis ar 
ištarti jo liežuvis! 

Stabmeldystės ir stabmeldžių galas 
Stabmeldžių gyvenimas ne tik varginantis, nes jie nei švenčia, nei 


ilsisi, o vaikščioja surūgę. Stabmeldystę neišvengiamai seka nelaimė 


ir žlugimas, nors iš pradžių ji ir rodosi kupina palaimos, gali sukaupti 

didžių turtų ir galios, tuo tarpu teisingoji, tikroji, grynoji religija turi 
kęsti badą ir nepriteklius, būti puolama ir persekiojama. Bet kaip 
stabmeldžiai tas gėrybes panaudoja, gerai matyti popiežijoje, para- 
pijose, kardinolų bei vyskupų rūmuose - ten viskas dedasi taip, kaip 
sako Mozė: „Kai turės ko valgyti iki soties ir tuks, jie kreipsis į sve- 
timus dievus“ (Įst 31, 20). 

Ir tokias bedieviškas stabmeldiškas būtybes dar gina ir saugo pa- 
saulietinė valdžia! Juk karaliai ir kunigaikščiai, dėl jų padėties ir 
pareigų, kurioms turėtų tarnauti savo galia, Rašto vadinami „skydais“ 
(Ps 47, 10), paprastai būna tų bedievių būtybių ir stabmeldystės glo- 
bėjai. Tačiau kokio galo visa tai susilauks, atsako Samuelis: „O jei 
užsispirsite ir toliau nedorai elgtis, ir jūs, ir jūsų karalius pražūsite“ 
(1 Sam 12, 25). Juk tos stabams skirtos maldos, kurios kalbamos ir 
rengiamos atitolinti Dievo rūstybę, tik sukelia dar didesnį Dievo 
pyktį. Juk Dievas nieko labiau negali pakęsti už savo žodžio nieki- 
nimą, o tai nuolatos ir daro stabmeldžiai. Iš viso to vėliau kyla ne- 
santaika ir skilimas, neapykanta ir priešybė teisingam grynajam 
mokymui ir žudynės, nes savo klaidingą mokymą ir tarnavimą sta- 
bams stabmeldžiai gina ne tik plūdimusi ir kliaudomis, bet ir kumš- 
čiais. 

Todėl Dievas iš abiejų pusių verčiamas tai regėti ir už tai teisti, 
kad jo palaimintieji nesijaustų visiškai engiami ir kad neliktų nenu- 
bausti stabmeldžiai, vengiantys klausyti Dievo žodžio ir rengiantys 
naujas pamaldas, per kurias kai kurie prasti ir nenuovokūs žmonės 
tarsi įsivelia ir įstringa tinkluose ir šitaip negali pasiekti tikrojo Dievo 
pažinimo. 

Tačiau už šią nuodėmę drąsiai ir nesibaiminant, nepaisant aukštų 
pareigų ir didybės, reikia bausti tuos, kurie moko ir skelbia. Juk pra- 
našai, kaip matyti iš Ozėjo knygos (Oz 5, 1) žodžių, baudžia ne vien 
Izraelio Žemėje, bet atvirai įvardija ir dvasininkus, net karaliaus dvare, 
o ir patį karalių, jei jis nusidėjęs. Pranašai nepaisė pavojaus, jiems 
gresiančio už tokį viešą valdančiųjų baudimą ir palietimą, bet vėliau 
sulaukdavo paniekos ir tokių jų pamokslų niekas nebesiklausydavo. 


Bet kartu jiems grėsė kitas, dar didesnis pavojus, būtent tai, kad jie 

matė, jog tokiais pavyzdžiais galingieji apgaudinėja ir klaidina savo 
valdinius ir skatina nuodėmei. 

Todėl tiesiog būtina, kad tokių kiršinimų kėlėjai, meistrai bei rė- 
mėjai būtų nubausti, ypač jei jie eina aukštas pareigas, yra galingi ir 
mokyti, nors tai ir būtų pavojinga. Pirmiausia reikia kuo rimčiausiai 
bausti už piktnaudžiavimus bei klaidakelius popiežijoje ir nebegrįžti 
prie pasaulio išminčių nuomonės, nesileisti įbauginamiems, kai jie 
sako, kad teisingas grynas mokymas galėtų būti irgi išlaikytas, jei tik 
viskas klostytųsi dalykiškai ir švariai, jei su juo būtų apsieinama labai 
švelniai ir tyliai ir bendro sutarimo labui būtų galima pamiršti prieš- 
taravimus, pažvelgti į juos šiek tiek pro pirštus, o ne elgtis šiurkščiai. 
Ne, mieli ponai, nesutarimų pavojus didesnis, ir teisingieji bei ištikimi 
mokytojai bei pamokslininkai kitaip jų nepanaikins, kaip tik laisvai 
ir be jokios baimės bausdami už tai, ką patys mato, kas pikta ir ne- 
teisinga, klaidinga ir apgaulinga. 

Jėzaus Kristaus vardas 


Aš nieko nežinau apie Jėzų Kristų, nes nei mačiau jį gyvą, nei 
girdėjau jį kalbant, aš žinau tik jo vardą. Tačiau, ačiū Dievui, iš Rašto 
aš tiek daug apie jį patyriau, kad galiu visiškai tuo pasitenkinti, todėl! 
netrokštu nei pamatyti jį gyvą, nei išgirsti. 

Be to, savo didžiųjų silpnybių valandėlėmis, apimtas siaubo ir 
jausdamas savo nuodėmių naštą, persekiojamas pikto klaidakeliais 
einančio pasaulio, ne vieną kartą patyriau ir pajutau tą dangiškąją 
galią, kurią man, paprastai paliktam ir apleistam visų gyvų būtybių, 
įrodė šitas vardas, kuris, ištraukęs mane iš tikros mirties nagų, vėl 
grąžino į gyvenimą, guodė apimtą didžiausių nusivylimų, todėl aš 
Dievo noru trokštu išlikti, gyventi ir mirti su šiuo vardu. Ir aš verčiau 
atsižadėčiau savo gyvenimo, negu leisčiau, kad Erazmas“ ar kuris 


kitas, tebūnie jis kas tik nori, prieitų su savo bedievišku ir klaidingu 


2 Erazmas- žr. išn. 18. 

mokymu pernelyg arti manojo Jėzaus Kristaus, kad ir kokiomis tau- 
riomis spalvomis puoštų savo mokymą, kad ir kaip jį dabintų. Tikrai 
man būtų kur kas lengviau drauge su vaikais ir savo moterimi ištverti 
visas kančias ir galop mirti pačia šlykščiausia mirtimi negu regėti 
tokius dalykus ir tylėti. 

Mozė ir Kristus 


Kai aš lyginu Mozę ir Kristų, Kristus čia peržengia saiką ir sako: 
Savo tikėjimą sutelki ne į Mozę, o į mane, Kristų. Jei tu nepamaldus, 
tai aš pamaldus. O krikščioniško sugebėjimo esmę sudaro tai, kad 
nuo savo nuodėmės aš peršoku prie Kristaus teisumo, kuris yra mano 
tiek pat tikrai, kiek ir šis mano kūnas. Jei aš gyvenu, gyvenu jame, jei 
mirštu, iškeliauju pas jį. Aš krikštytas jo vardan, aš priimu jį drauge 
su Sakramentu, jam aš paklūstu ir juo vadovaujuosi. Jis mus priima 
tik todėl, kad mes juo kliaujamės. 

/124 


Kristus - vienintelė žemėje nešančio savo kryžių 
ir kenčiančio tikinčiojo paguoda 


Šventasis Raštas liudija, kad visi Dievo pateptieji buvo persekio- 
jami (2 Tim 3, 12) ir į dangaus karalystę patenka tik per kančias (Apd 
14, 22). Todėl Petras perspėja tikinčiuosius, kad jie privalo priešintis 
velniui: „Jūsų priešas velnias kaip riaumojantis liūtas slankioja ap- 
linkui, tykodamas ką praryti. Pasipriešinkite jam tvirtu tikėjimu“ 
(1 Pt 5, 8-9). Toliau jis sako, kad tokius pat kentėjimus tenka iškęsti 
mūsų broliams plačiajame pasaulyje. 

Šitai puikiai jaučia pamaldžios širdys, rimtai besilaikančios Kris- 
taus žodžio, iki pat savo dienų galo besiviliančios jo malonės ir pa- 
žinimo. Čia aš patylėsiu apie vargšus sąžinės kankinius, kurių nesu- 
skaičiuojamai daug (ypač siaubingu pastaruoju metu, kadangi įsiutęs 


velnias taškosi savo įtūžiu ir piktumu) yra šen ir ten, kur viešpatauja 

bedieviai tironai, popiežijoje, o ypač jie visaip kenčia Turkijoje. Kęs- 
dami vargą ir apimti baimės, jie negali pasiguosti kitaip, kaip tik 
kreipdamiesi į Kristų, Dievo Sūnų, Išganytoją ir Užtarėją, kuris yra 
visų Tėvas, laikydamiesi jo žodžio ir nuoširdžiai trokšdami jo išga- 
ningo apsireiškimo, idant galiausiai būtų išganyti ir už visas jų kan- 
čias būtų dosniai atlyginta amžinybėje. 

Tuomet vienas į kitą pasižiūrėsime, vienas kitą pažinsime ir pa- 
sakysime: „Žiūrėk tik, kaip mes čia pakliuvome? Kas būtų patikėjęs 
tokia stebuklinga, palaiminta permaina! Žemėje mes buvome vargin- 
giausi iš visų, labiausiai ujami Žmonės, vadinami kitamaniais ir 
kiršintojais, ir tironai baudė mus kaip pasaulio prakeiksmą bei velnio 
vaikus. 

Kur jie dabar, tie pikti ponaičiai, išdidūs galingi karaliai ir ponai, 
norėję su šaknimis išplėšti Kristų, jo Žodį ir mūsų vargingą būrelį? 
Spjaudę į mus, tyčiojęsi ir šaipęsi, spardę kojomis, uždarydavę bokš- 
tuose, uję, kankinę ir žudę ugnimi bei kalaviju? Kur tie šventi dva- 
siškieji tėvai, trėmę mus kaip didžiausius burnotojus prieš Dievą, 
prakeikdavę mus ir atiduodavę velniui? Pragaro bedugnėje jie dabar, 
nes „kirminas juose nemirs, jų ugnis niekada nebus užgesinta“ (Iz 
66, 24). Užtat mes, krikščionys, Tėvo liepiami klausę Kristaus, tikėjome 
į jį, tvirtai laikėmės jo žodžio ir tik trumpą laiką, tiesiog akimirką, 
palyginti su amžinybe, kuri mums apreikšta, nešėme savo kryžių. 
Dabar neapsakomoje amžinojoje palaimoje ir džiaugsme mes gyve- 
name su Kristumi ir šloviname jį drauge su Tėvu ir Šventąja Dvasia, 
su visais mielais angelais ir šventaisiais!“ 

Tikintiesiems Kristus — išganymas ir išmintis, 
šiaip jis - žmogiškai išmintingas vargeta 


Viešpats Kristus yra vienintelis mūsų pergalės prieš velnią laidas; 
kas jo neturi, tas pražuvęs! Tačiau pasaulis niekina Viešpatį Kristų ir 
nori būti lygiai toks pat protingas, o velnias tuomet sau galvoja: štai 


kur mano medžioklės laimikis. Be Kristaus, nėra jokio kito išganymo; 


78 UŽSTALĖS POKALBIAI 


krikščionis tik tuomet gali jaustis apsaugotas nuo velnio, jei Kristų 
laiko savo išmintimi, išganymu, teisingumu ir šventumu. 

Ak, vargšas mūsų protelis! Kol įgausime ganėtinai daug proto, 
mes palūšime ir numirsime. Todėl velniui ir nesunku kariauti su 
mumis; kam sukako trisdešimt metų, tą dar valdo kūniškos kvailys- 
tės, ką jau kalbėti apie dvasines. Tiesiog stebuklas, kad būdami tokie 
silpni mes dar nuveikiame tokius milžiniškus darbus. Bet ir čia viską 
mums suteikia Viešpats Dievas. 

Jei aš valdyčiau begalinius pasaulius, tai visus juos atiduočiau, 
kad galėčiau iki galo suprasti, ko aš mokau. 
427 


Dievas palaužia didžiausią velnio galią ir paverčia 
ją žmogiškąja silpnybe 


Kone juokinga, kad Dievas mus, kūno ir kraujo padarus, pakėlė į 
karą ir kovą su tokia didele ir stipria dvasia, koks yra velnias, ir kad 
mums į rankas neįdavė jokio kito ginklo prieš tokią galybę, kaip tik 
kartkarčiais savo žodį ir Raštą, kurį turime suvokti tikėdami. Todėl 
didžiausias velnio piktadarybes privalome įveikti su žodžio pagalba. 
Tokiai galingai dvasiai tai turi pykinti širdį. Tačiau šioje kovoje ypač 
sunku velnią pažinti kaip velnią. Juk niekas nė žodžiais negalėtų 
apsakyti, kaip ši prakeiktoji didenybė gali daugeriopai keistis. Tačiau 
kai jau kartą šėtoną atpažįsti kaip tokį, jo išdidumą visai nesunku 
pažeisti, reikia tik pasakyti: „Pabučiuok man į š...“ arba: „Prisiš... į 
kelnes ir pasikabink ant kaklo“. 

Velnio galiai ir klastai valdžią turi vien Kristus 


Velnias — ne disertaciją apsigynęs daktaras, tačiau jis patyręs, o 


galios jam turi vien Jėzus Kristus, ir niekas daugiau. Jis gali lengvai 

pasiversti dievu ir pasakyti: „Visa tai aš tau atiduosiu“ (Mt 4, 9), o 
šitaip tardamas tiki, kad Kristus esąs jo kūrinys. Tačiau Kristus vadina 
jį tikruoju jo vardu: „Eik šalin, šėtone!“ (Mt 4, 10). 

Argi ne vargas, kad mus savo įtaiga siekia pražudyti piktadarys, 
velnias, kuris daug piktesnis už visus žmones? Kas jam rūpi, kad aš 
nusidėjau? Juk nusidėjau ne jam, o Dievui, ir nejis išleido tą įsakymą, 
kurį aš pažeidžiau, o Dievas. Todėl ir psalmėje pasakyta: „Tau nusi- 
dėjau, tiktai tau“ (Ps 51, 6). 

Kaip velnias yra priešingas Dievui visuose savo žodžiuose ir 
darbuose, lygiai taip visi bedieviai, suprantama, apsėsti velnio, yra 
jam priešingi, jei ne kūnu, tai dvasia. 

Liūdesys, velnias, mirtis 


Visas liūdnumas randasi iš velnio, nes jis - mirties viešpats. Jei tu 
kada nors blogai pagalvosi apie Dievą, kad jis, girdi, nenorįs tavęs 
pasigailėti, norįs tave pražudyti ir atsiųsti mirtį, arba jei manai vis 
dėlto turėsiąs mirti, tučtuojau prisimink, kad ši mintis ateina iš velnio, 
o ne Dievo. Juk Dievas nekelia liūdnų minčių, negąsdina ir nežudo, 
nes jis gyvųjų Dievas. Todėl ir savo tikrąjį Sūnų jis pasiuntė ne bau- 
ginti, o guosti. Kristus tam ir numirė, kad taptų mirties valdovu, 
prikeltų mus gyvenimui, o mirtį paverstų niekais. Todėl Rašte ir pa- 
sakyta: džiaukitės, semkitės pasitikėjimo ir džiaukitės, aš nugalėjau 
pasaulį ir mirtį. Aš nulaužiau mirties geluonį ir atbukinau jį (Jn 16, 
33; 1 Kor 15, 55). Užgriuvus tokioms mintims, galvok, kad jau nebesi 
žmogaus sūnus, bet per tikėjimą į Kristų esi Dievo Sūnus, Dievo, 
kurio vardan esi krikštytas. Todėl net pati mirtis su savo geluonimi 


vardan krikštytas, tiek ir mirtis negali tau viešpatauti. Tačiau, apnikus 

dvejonėms, tokių pamaldžių minčių apie Dievą ir Kristų šėtonas 
mums nesiunčia. Tokios mintys nustumiamos šalin arba iš viso ne- 
ateina mums į galvą. Žmogaus širdis taip sukaustyta įsakymų apie 
nuodėmę ir mirtį, kad visiškai pamiršta artikulą apie nuteisinimą 
tikėjimu: aš tikiu į Jėzų Kristų ir t. t. Ojuk visi džiaugsmai, paguoda 
ir ramybė eina iš Dievo, tai ir yra pats Dievas. Šventa Dvasia yra drąsi. 
Kilus pavojams ir apnikus mintims apie mirtį, ji yra pati drąsa. Ji 
narsiai tai pareiškia: pasauli, mirtie, šėtone, pragare, palikit mane 
ramybėje! Jūs man neegzistuojate. Jei neleisi man gyventi, aš mirsiu. 
Tačiau tai tau nepavyks. Kad ir nukirsi man galvą, niekuo nepakenksi 
man. Yra tasai, kuris man vėl ją uždės ant pečių, ir t. t. 

Džiaugsmą Kristuje trikdo velnias 


Turime tiesiog be paliovos džiūgauti Kristuje, kaip moko daryti 
Paulius, džiūgauti, kad iš džiaugsmo būtume smagūs bei sveiki ir 
džiaugdamiesi nei nuliūstume, nei susirgtume. Tačiau nelemtas šė- 
tonas kur tik galėdamas trikdo šį džiaugsmą, be paliovos slampinėja 
aplink ir baugina mus arba tiesiog savo ugninėmis strėlėmis, arba 
per mūsiškius ar kitus. Dangus ir Žemė, mirtis ir gyvenimas - didūs 
dalykai, tačiau tikėjimas į Kristų daug didesnis. 

Liaupsinkite Dievą danguje, iš pašaknų išdeginkite Žemėje velnią. 
Tačiau Dievas nebus pagirtas, jei nebus mylimas; jis nedaro gera, jei 
jis nemaloningas. Jis negali būti maloningas ir nėra toks, jei jis neat- 
leidžia nuodėmių, jis atleidžia jas ne šiaip sau, o tik vardan Kris- 
taus. 


/134 

Tikinčiųjų širdyse velnias stengiasi išjudinti 
visus tikėjimo pamatus 


Šėtonas negali šito pakęsti, jis nori, kad mūsų širdyse susvyruotų 
visos tikėjimo tiesos iki mums dar atsisveikinant su šiuo pasauliu, 
taip priešiškai jis nusiteikęs prieš tikėjimą, apie kurį žino, kad tai ta 
jėga ir pergalė, kuria mes įveikiame pasaulį! Pasak Jono: „Ir štai per- 
galė, nugalinti pasaulį, - mūsų tikėjimas! O kas gi nugali pasaulį, jei 
ne tas, kuris tiki, kad Jėzus yra Dievo Sūnus?“ (1 Jn 5, 4-5). Todėl 
tiesiog būtina, kad tikėjimą suvoktume iš tikrųjų ir neabejodami, kad 
stiprintume jį kasdien mokydamiesi žodžio ir savo kasdiene malda 
galėtume atsispirti velnio gundymams. 

Du dalykai būdingi šėtonui: pirma, kad jis verčia pasitikėti savimi 
ir kad tuomet, kai mums sekasi, padaro taip, kad mes nebijome Dievo; 
antra, kad apnikus liūdesiui jis verčia mus dvejoti ir moko bėgti nuo 
Dievo šalin. 

Kuo skiriasi klusnumas Dievui ir šėtonui 


Tarp akivaizdaus klusnumo Dievui ir klusnumo velniui nieko nėra 
gražesnio už prietarus, ir čia abiem atvejais Žmonės rodo tokį pat 
uolumą. Klusnumas Dievui susijęs su tikėjimu ir gerais darbais. Tačiau 
tikėjimas velniu kyla iš netikėjimo piktais darbais ir prietarų. 

/137 


Velnio maloningumas 


Prieš nuodėmę velnias suteikia dangų, po nuodėmės - nusivylimą. 
Dievas elgiasi priešingai - dangų suteikia po nuodėmės ir palieka 
švarią sąžinę. 

/138 

Nuo velnio nereikia bėgti 


Vienam papasakojus, esą kunigas iš Drezdeno [Danielius Greize- 
ris??] norėjęs nuo velnio pabėgti, M. Liuteris pasakė: „Jam nereikėjo 
taip daryti, ašjam apie tai rašiau. Nuo velnio nereikia bėgti. Kas nuo 
jo bėga, tąjis ir vejasi. Jį reikia pasitikti kaktomušomis, pasakė kažkas 
tiems, kurie buvo pabėgę iš kautynių su velniu“. 

Velnias Žino visas bedievių mintis, nes pats ir yra jų sukėlėjas bei 
įkvėpėjas. Jis įžvelgia ir valdo širdis tų Žmonių, kurie nėra įtikėję 
Dievo žodžiu. Pasitaiko, kad kartais jis gali išpranašauti būsimus 
įvykius, ir taip iš tikrųjų įvyksta. 

/140 

Tiesa gali gimdyti tik tiesą. Tačiau ir neteisybėje kartais būna 
dalelė tiesos. Antai piktas žmogus gali turėti gerų vaikų. 

Dievas dažnai leidžia šėtonui sakyti tiesą, tačiau tik tam, kad su- 
stiprintų abejones. 
/142 


Beveik visose Rašto vietose, kuriose kalbama apie bedievių pra- 
žūtį, įterpiamas žodelytis „staiga“. Tai tik ženklas, kad Dievas pasi- 
rodo su bausme, jei žmogus buvo tai pamiršęs. 

Velnias - tarsi paukščių gaudyklė 


Velnias - tarsi paukščių gaudyklė; tiems paukščiams, kuriuos jis 
pagauna ir pakeri, visiems nusuka kaklus ir pasmaugia, 0 sau pasi- 
lieka tik nedaugelį, tačiau šie vilioja ir gieda jo giesmelę; jis mėgsta 


* Danielius Greizeris (Daniel Greiser, 1504-1591) - dvasininkas, Saksonijos rezi- 
dencijos superintendentas. 

paversti juos jaunais vyreliais, kad šie taptų jo paukščiais viliokliais, 
paskui viliotų bei gaudytų kitus. Tuo tarpu kiti turi atsakyti už viską. 
Aš nesitikiu, kad jis mane paverstų tokiu jaunikaičiu. 

Todėl kas nori pasipriešinti šėtonui, tas turi būti gerai apgintas ir 
ginkluotas Dievo žodžiu. Juk kas pernelyg kliaujasi savimi ir elgiasi 
savo nuožiūra be Dievo Žodžio, tam velnias eina iš paskos ir kenkia. 
Ir lengvai nuo jo neapsiginsi; tai padarysi vien su Dievo žodžiu ir 
malda. Gailesčio iš jo nesitikėk. Jei iškart jį pavarysi šalin, tai netrukus 
jis vėlei pasirodys, ypač jei tu, jausdamasis saugus, miegosi, knarksi 
ir manysi, kad dėl to nebeverta sukti sau galvos. 

Didžiausias velnio menas ir yra tas, kad nuteisinimo artikulus, 
kaip būti teisiam prieš Dievą ir jo palaimintam, jis paima iš mūsų ir 
suklastoja. Jis gali juos mums subtiliai pateikti ir kankinti, kad ir 
tokia mintimi: Taip, iš tikrųjų, jūs skleidžiate Evangeliją. Tačiau kas 
ją paskelbė? Kas jus tam pašaukė? O jūs skelbiate, ir dar taip, kaip 
per daugelį šimtmečių nemokė nė vienas žmogus. Kas bus, jei Dievui 
tai nepatiks, ir jūs būsite kalti dėl daugybės sielų pražudymo? 

Jis juodina ir tavo anksčiau atliktus gerus darbus, net geriausius 
poelgius gali paversti nuodėme ir gėda. Todėl ir jo vardas - šėtonas, 
piktintojas, nes savo meną jis išmano kaip tikras meistras, nes gali ne 
tik išpūsti piktus darbus ir nuodėmes, bet ir pražudyti bei apšmeižti, 
kas padaryta teisingai. Tuomet Žmogus iš tikro privalo būti įsitikinęs 
savo reikalu, tikėjimu ir mokymu ir nepasiduoti jokiam kitam, kad 
ir koks mokytas ir šventasjis atrodytų, nepasikliauti jo mintimis, kad 
ir kokios gražios, sklandžios jos būtų. O ne! Juk šitaip darydamas, tu 
jau pražuvęs; velnias gali pasiversti puikiu baltu angeliuku, net ap- 
simesti pačiu Dievu, nes jis juk tikras juodas velnias. Kūniškasis 
Žmogus nieko apie tai nenutuokia. 

Krikščionių paguoda 


Tačiau mes turime Kristų, kuris atėjo ne prakeikti, o išganyti mūsų. 


Į jį žvelgdamas matai, kad nei danguje, nei žemėje nėra kito tokio 

Dievo, tik šis vienas, kuris yra teisingas ir gali išganyti. Ir priešingai, 
jei išleisi jį iš akių, tai jau iš niekur nebesusilauksi pagalbos, paguodos 
ir ramybės. Tik prisiminęs pasakymą: „Dievas taip pamilo pasaulį, 
jog atidavė savo viengimį Sūnų“ (Jn 3, 16), atrasi širdies ramybę. 
Todėl visi, kuriuos aplanko gundymai, privalo prieš savo akis turėti 
Kristaus pavyzdį, kuris irgi buvo gundomas, tačiau jam viskas atsiėjo 
kur kas sunkiau negu jums ir man. 

Kristus — vienintelis gydytojas nuo mirties, 
tačiau jo paslaugų maža kas trokšta 


Jei nieko daugiau neturi, gurkšnis vandens Žmogui yra geras 
vaistas nuo troškulio. Kąsnis duonos puikiausiai numalšina alkstan- 
čio alkį, ir tas, kuris alksta, iš visų jėgų stengiasi jos gauti. Taip Kris- 
tus yra geriausias, tikriausias, vienintelis gydytojas nuo mirties. Ta- 
čiau Žmogaus širdis nenori šito suprasti. Tik mažajos dalelė kreipiasi 
į tikrąjį gydytoją ir mokosi to meno, kurį, be abejo, išmanė Simeonas, 
apie tai džiugiai giedojęs: „Dabar gali [...] leisti savo tarnui ramiai 
iškeliauti, nes mano akys išvydo tavo išgelbėjimą“ (Lk 2, 29-30), nes 
mirtis yra virtusi miegu. 

Todėl yra siaubinga kančia kasdien matyti, kaip godžiai trokštan- 
tis nori gurkšnio vandens, alkstantis - kąsnio duonos, nors tas gurkš- 
nis ir kąsnis tik valandėlę numalšina troškulį ir alkį. Užtat niekas arba 
beveik niekas netrokšta visų brangiausiojo gydytojo, nors jis patiekia 
tokių valgymų ir gėrimų, kurie niekada nesibaigia ir jų pakanka iki 
amžinojo gyvenimo. 

Kitkas apie mirusiųjų prisikėlimą 
Jei žmogus linksmas, tai jį džiugina ir mažiausias medelis, graži 


gėlelė ar krūmelis, tačiau jei jis nusiminęs, tai nė skersomis nepažvelgs 


į jokį medį. Dangus ir žemė bus atnaujinti dėl mūsų, ir mes, tikintieji, 

būsime viena bendruomenė. Jei visi būtume vieningi, tarp mūsų 
viešpatautų didi ramybė. Tačiau Dievas čia vienur, čia kitur užveria 
įją vartus, idant dūsaudami trokštume būsimosios tėvynės ir imtume 
bodėtis šiuo vargingu gyvenimu. 

Išrinktųjų širdyse viešpatauja džiaugsmas, o prakeiktųjų - di- 
džiausia neviltis. Šlamantis lapas neturi ragų. Ar girdėjote, kad šla- 
mantis lapas kam nors būtų pramušęs skylę kaktoje ar parvertęs kurį 
žemėn? O vis dėlto netikintysis ir bedievis krūpčioja ir nuo jo šlamė- 
jimo. Tik ne krikščionis, nes šitaip Kristus išgąsdina bedievius ir 
pradžiugina pamaldžiuosius. 

Mirtis 


Teisingai rengiantis mirčiai, dera žinoti, jog mirtis, nuodėmė, pra- 
garas ir šėtonas yra nugalėti nukryžiuoto Kristaus ir nublokšti žemėn. 

Visoje žemėje nėra švelnesnio ir mielesnio dalyko už saldų miegą. 
Todėl tikram krikščioniui nėra nieko saldžiau už mirtį. Jis miega, 
idant džiugus ir triumfuodamas prisikeltų. Visi kūriniai priklauso 
nuo Viešpaties Dievo. Dieną naktį jo valia šviečia saulė, mėnulis ir 
žvaigždės. Žemėje dera lapija, žolė, vaisiai ir visokiausi augalai, ir 
niekas čia nenutinka be Kūrėjo valios ir paliepimo. Duona maitina ir 
stiprina tik Dievo paliepimu. Lygiai tas pat pasakytina apie vyną, 
muskatą ir t. t., taigi apie kiekvieną dalyką. 

/149 


Mirtis - tikėjimo mokyklos reikalas. 
/150 


Mirties skonis 


Iš tikrųjų paragauti mirties, suprantama, yra sunkus nusivylimas. 


Dievobaimingi krikščionys „neragaus mirties per amžius (Jn 8, 51), 

kaip sako Kristus, nes jie niekuomet nepajus visiško nusivylimo, nors 
kartais ir atsiduria visai netoli jo ribos, tačiau Šventoji Dvasia juos 
vėl nuramina ir grąžina į gyvenimą. 

/151 


Kaip vyti šalin liūdnas mintis ir mintis apie mirtį 


Kartą, išvydęs be galo nusiminusį žmogų, daktaras Liuteris tarė: 
„Ak, žmogau, ką gi tu darai? Nejau negali galvoti apie nieką kita, 
išskyrus savo nuodėmę, mirtį ir prakeikimą? Pakelk akis į dangų ir 
pažvelk į tą Žmogų, kuris vadinasi Kristus; apie jį parašyta, kad jis 
pradėtas Šventosios Dvasios, pagimdytas Marijos, skaisčiausiosios 
mergelės, kentėjo, mirė, buvo palaidotas, nužengęs į pragarą, trečiąją 
dieną prisikėlęs iš mirusiųjų ir paimtas į dangų ir t. t. Kodėl gi manai, 
kad šitaip buvo įvykę? Ogi todėl, kad galėtum pasipriešinti mirčiai 
bei nuodėmei ir susilaukti paguodos! Todėl liaukis baiminęsis ir 
krūpčiojęs, nes tam visai nėra reikalo. Jei čia nebūtų Kristaus ir jis 
viso to nebūtų nuveikęs tavo labui, tai būtų dėl ko krimstis ir baimin- 
tis, tačiau jis yra čia, dėl tavęs iškenčia mirtį ir tavo paguodai bei 
apsaugai nugali, todėl ir sėdi savo dangiškojo Tėvo dešinėje, kad 
apgintų tave“. 

Pasipūtimas ieško nemirtingumo 


Gegužės 6 d. jis kalbėjo apie pasipūtimą: „Nors visi žmonės su- 
pranta esą mirtingi ir netvarūs, kiekvienas jų trokšta nemirtingumo 
čia, žemėje. Kitados karaliai siekė nemirtingumo statydamiesi pira- 
mides, o dabar štai statydami didžiules katedras ir bažnyčias. Dabar 
savo akimis matome, kaip kariai amžinybės siekia savo pergalėmis, 
o rašytojai nori įamžinti savo vardą, leisdami knygų tomus. Tačiau 
apie Dievo garbę ir amžinybę čia negalvojama. Ak, kokie vargšai 
žmonės mes esame!“ 

/153 

Apie amžinąją pragaro bjaurastį 


1538 m. rugpjūčio 16 d. daktaras Liuteris apmąstė šio gyvenimo 
skurdą ir vargą, tardamas, kad mirtingas kūnas pasmerktas nesu- 
skaičiuojamoms ligoms bei nelaimėms, ir pasakė: „Jei aname gyve- 
nime skausmai bus tokie dideli ir amžini, tai mūsų kūnai jų nei pakels, 
nei ištvers, nes jie vos ištveria šio laikino trumpo gyvenimo kančias. 
Man dingojas, kad ten mes gyvensime kitokį gyvenimą“. Tačiau ne- 
trukusjis taip pasakė: „Tenkinkitės tuo ir nesirūpinkite! Tai vien mano 
mintys; Dieve, sergėk, kad mes to nepatirtume. Būkime čia tarp tų ir 
likimės tarp tų, apie kuriuos pasakyta: „Palaiminti liūdintys; jie bus 
paguosti“ (Mt 5, 4)“. 

Apie skaistyklą 


Summa summarum: savo žodyje Dievas nurodė mums du kelius: 
vieną - per tikėjimą vedantį į išganymą, kitą - per netikėjimą vedantį 
į pražūtį. Apie skaistyklą čia nieko nepasakyta, skaistykla čia ir negali 
būti paminėta, nes ji sumenkina ir aptemdo Kristaus malonę. 

Apie amžinąjį gyvenimą 


Kaip vaikai, būdami motinos kūne, maža žino apie savo atėjimą, 
taip mes menkai Žinome apie amžinąjį gyvenimą. 

Kokių žmonių labui buvo atėjęs Kristus 


Kad Kristus buvo atėjęs ir tapęs žmogumi, veidmainiams, gyve- 
nantiems be Dievo baimės ir saugiai besijaučiantiems, nieko ne- 
gelbsti; tai neišeina į naudą ir tiems, kurie atvirai niekina Dievą, tas 
pat ir dėl puolusių neviltin, nes šie mano, kad nesą ko laukti pa- 

guodos ir malonės, jei jie pažeidę Įstatymą. Tačiau jie vieni ir su- 
laukia naudos ir paguodos, būtent tie, kurie tam tikrą laiką pažeidi- 
nėdavo ir pamindavo Įstatymą, bet, apimti tokio didžio ir širdį 
griebiančio siaubo, nepakriko, o su guodžiančiu pasitikėjimu žengė 
prie Kristaus malonės sosto, ir jis suteikė jiems išganymą nuo Įsta- 
tymo prakeikimo, kadangi pats buvo tapęs jiems prakeikimu (Gal 
3, 13). Kas šitaip elgiasi, tas susilaukia gailestingumo ir gauna ma- 
lonę. 

/157 


Jei Kristus pasirodys ir apie tave graužiančias tavo nuodėmes su 
tavimi kalbėsis kaip Mozė: „Ką tu padarei?“, tai mirtinai dobk jį. 
Tačiaujeijis su tavimi kalbėsis kaip Dievas ir Išganytojas, tai pastatyk 
abi ausis. 

Šventeiviškumas, turtas, išmintis, valdžia kliudo žmonėms mylėti 
Dievą ir savo artimą. Be to, visi jie labai „evangeliški“. Būtent taip 
apie juos drįsta pasakyti žmonės, o Dievas apie tai tyli. Tegul taip ir 
būna, nes juo labiau juos barsi, juo labiau jie links daryti tai, dėl ko 
juos bari. Iš užsispyrimo mūsų atžvilgiu jie nesiliauja darę to, dėl ko 
mes juos smerkiame. Tačiau man skelbiant Dievo Žodį, tu juk nesi- 
priešini, o ir aš nenoriu susidurti su pasipriešinimu, ir tai gerai žinau. 
Vis dėlto tokius dalykus minioje privalome nukęsti ir paisyti mažosios 
kaimenės, paklusnios Evangelijai. Bedievius Dievas atras, kai tam 
ateis metas. 

Viltis 
Visa, kas vyksta šiame pasaulyje, vyksta viltyje. Joks ūkininkas 


nesės grūdų, jei neturės vilties sulaukti pjūties. Joks vaikinas neves, 


jei neturės vilties susilaukti palikuonių. Joks pirklys ar padienis dar- 

bininkas nedirbtų, jei nesitikėtų pelno ir atlygio. Juolab viltis turėtų 
mus skatinti amžinajam gyvenimui. 

Kaip iš tikrųjų tampama maldingu 


Jei vienąkart liautumės melavę, apgaudinėję, vogę, žudę, plėšę, 
laužę santuokos ištikimybę, tai taptume pamaldūs, o tai nutinka, kai 
mes užverčiami žeme. Paulius sako: „Juk kas miręs, tas išvaduotas 
iš nuodėmės“ (Rom 6, 7). 

Kaip priešintis nedoriems malonumams 


Kartą daktaras Liuteris pasakė, kad Tėvų gyvenimo aprašymuose 
esanti istorija apie jauną atsiskvrėlį, turėjusį daug gašlių potraukių ir 
nežinojusį, kaip jų atsikratyti. Todėl jis paklausęs patarimo vieną sen- 
tėvį, ką gi jam daryti. Tuomet šis taip pasakęs: „Tu negali užginti, kad 
paukščiai skraidytų ore, kur nori, bet tikrai gali neleisti, kad jie lizdus 
suktų tavo plaukuose. Nėra nė vieno, kurio neapniktų nedoros mintys, 
tačiau reikia jų atsikratyti, kad jos giliai neįsišaknytų mumyse“. 

Kam velnias įkalba, esą Kristus jam nemaloningas, tas Dievą pa- 
daro melagiu, mus visus kreipiančiu į Kristų dėl nuodėmių atleidimo. 
Štai ką dera tokiam atsakyti: „Jei aš ir esu nusidėjėlis, tai Kristus vis 
dėlto yra teisuolis“. 

Dvejopos nuodėmės 
Esama dviejų skirtingų nuodėmių, pvz., sunkiųjų, apie kurias gali 


spręsti ir žmonės. Negali būti nuslėptos tokios kaip svetimavimas ir 


mirtinas Dovydo smūgis. Toliau eina slaptos nuodėmės, pvz., ne- 

klusnumas Dievui arba teisingumo vykdymas ir Dievo garbinimas 
be Dievo žodžio. Tai nesunkiai galima nuslėpti ir nelaikyti nuodėme, 
kaip ir Karlštatas*' nuolat giriasi savo „vidiniais liudijimais“. Todėl 
sunku spręsti apie šias nuodėmes, nebent remtumės Dievo žodžiu. 
Žydai iki šiol negali patikėti, kad Saulius buvęs didesnis nusidėjėlis 
už Dovydą. Dovydo nuodėmė buvo paprasta ir atrodė esanti didesnė. 
Tačiau Sauliaus nuodėmė buvo dviguba, o atrodė esanti mažesnė. 
Todėl sergėk mus, Dieve, nuo dvigubos nuodėmės! Lygiai taip sunku 
bus ir Kajafui, nes jis nuslėpė savo nuodėmę ir daugeliui sukliudė 
pasiekti tikrą tiesos pažinimą. 

Sąmoningai nusidėti 


Nusidėti iš paklydimo dar pusė bėdos; tačiau nusidėti sąmoningai 
ir uoliai — tai jau per daug. 

Mąstydamas apie Dievo didybės ir gailestingumo didumą, aš pats 
išsigąstu, kad Dievas gali šitaip nusileisti. 

Labai sunku patikėti nuodėmių atleidimu 


Daugelis giriasi, esą mokymą apie nuodėmių atleidimą jie visiškai 
išmokę ir puikiai išmaną; o mane, vargšą menką žmogelį, Kristaus 
kančia, prisikėlimas ir nuodėmių atleidimas menkai guodžia. Galiu 
nesunkiai patikėti valgąs Viešpaties Dievo duoną ir geriąs jo alų, bet 
negaliu šitaip priimti man brangiausio lobio - nuodėmių atleidimo 
iš grynos malonės; tuo nenoriu tikėti. 

/ 167 

* Karlštatas (Karlstadt, tikr. Andreas Bodenstein; - 1480-1541) - Reformacijos veikė- 


jas, vienas pirmųjų Liuterio mokinių, šiam išvykus į Vartburgą, Vitenberge 
ėmęsis radikalių iniciatyvų, dėl kurių nutrūko jų santykiai. 

Tu stebiesi, kodėl visagalis Dievas nieko nedaro, kad visi žmonės 
būtų geri, o tau gali būti tik atsakyta, kad tai patirsi imamas į dangų 
ir pats galėsi jį pasiklausti. Tačiau ir Žemėje mes visa kur regime, kad 
Dievas yra išmintingas, visagalis ir geras. 

Kodėl Dievas skelbia, kad jo dalelė persekiojama 
velnio ir pasaulio 


Su savo vaikais Dievas nesipyksta, nors kartu juos baudžia bei 
auklėja. Jis barasi su bedieviais (jie nepripažįsta Kristaus Dievo Sū- 
numi ir pasaulio Išganytoju, niekina ir tyčiojasi iš jo žodžio), kurie 
negali tikėtis nei jo malonės, nei pagalbos, nebent tikėtų į Kristų, 
gerbtų ji ir garbintų. Tiesa, tos dalelės saviškių jis nemuša ir neplaka 
rykštėmis už tai, kad šie laikosi Kristaus, tačiau leidžia nutikti taip, 
kad jie būtų plakami ir drausminami. Lygiai taip būtų, jei aš pro 
pirštus Žiūrėčiau, kaip kažkas muša mano vaiką. 

Šitaip nutikti Dievas leidžia, idant įsitikintume jo neapsakomu 
maloningumu ir geradarystėmis, išreikštomis Kristuje, nes esame 
nedėkingi ir neklausome jo žodžio. Tuomet Dievas pasiunčia velnią, 
kad jis smygtelėtų mums į padą, pasiunčia mums marą ir kitas kan- 
čias; lygiai taip jis daro ir mus kankinantiems tironams ir t. t. Ir šitaip 
jis pasiekia, kad mumyse įvyktų geriausios permainos, išsijudintų 
mūsų dvasia ir būtume priversti tuojau grįžti pas jį, šauktis jo ir per 
jį bei Kristų ieškoti pagalbos ir paguodos. 

Teisėjų knygoje parašyta, kaip Dievas įsakęs vienam pranašui 
rūsčiai nubausti Izraelio tautą ir šitaip kalbėjęs: „Aš išgelbėjau jus iš 
jų rankų. Tačiau palikote mane ir garbinote kitus dievus. Ne! Daugiau 
jūsų nebegelbėsiu! Eikite ir šaukitės dievų, kuriuos pasirinkote! Teiš- 
gelbsti jie jus iš priespaudos“ (Ts 10, 12-14). 

Tai griežtas, baudžiantis pamokslas, tarsi Dievas būtų visiškai jų 
išsižadėjęs. Tačiau vėliau tauta atsitoko ir sugrįžo pas Viešpatį, nu- 
sikratė svetimų dievų ir ėmė tarnauti Viešpačiui, išpažino savo nuo- 


dėmes ir sakė: „Nusidėjome! Daryk su mumis, kas tau patinka. Tik 

prašome išgelbėti mus šią dieną!“ (Ts 10, 15), nes „jam, - rašoma 
toliau, - buvo gaila žiūrėti į Izraelio vargus“. 

Patys matome, kai Viešpačiui Dievui mes atsiduodame su tikru 
nuolankumu, idant jis galėtų su mumis pasielgti kaip tinkamas ir už 
mūsų neklusnumą bei daugybę nuodėmių skirtų mums užtarnautą 
bausmę, kurią su dėkingumu priimtume, tačiau taip, kad neleistų 
mūsų priešininkams iš mūsų tyčiotis, ir jie negalėtų girtis: „Tai kurgi 
jūsų Dievas?“, ir kad neleistų mums pasilikti baimėje bei varge, jį 
skaudina mūsų vargas, ir jis iš tiesų pagelbės mums kaip ištikimas 
Dievas. 

Trūksta tik vieno - kad galėtume jam nusižeminę atsiduoti. Todėl 
turime gerai įsidėmėti šį puikų tekstą, visose mūsų nelaimėse ir nu- 
siminę prisiminti jo vardą, o prisiminę pavyzdį su Izraelio tauta, 
Dievui (kuris yra kiekvienos paguodos ir gailestingumo Tėvas) išpa- 
Žžinti: Viešpatie, nusidėjome, iš savo malonės daryk su mumis, kas 
tau patinka, tik išgelbėk mus ir t. t. Tuomet jis ir su mumis pasielgs 
taip, kad galėtume ištverti ir galop išsivaduotume iš visų vargų, kaip 
giedama apie jį psalmėje: „Būsiu su juo varge, išgelbėsiu ir pagerbsiu“ 
(Ps 91, 15). 

Todėl kas rimtai ir iš širdies gali nusižeminti prieš Dievą Kristuje 
ir priimti skirtą bausmę, tas jau yra laimėjęs, antraip mūsų Viešpats 
Dievas prarastų savo dievybę. Tačiau Raštas nuolat šlovina jį kaip 
gailestingą, maloningą, lėtą pykti, gausų gerumo (Iš 34, 6), ojo nuo- 
latinis rūpestis ir triūsas - gailėtis vargšų, guosti sielvartaujančius, 
neniekinti įsibaiminusiųjų, sudužusių širdžių, kurios yra nuskriaus- 
tos, kenčia smurtą, ir rodyti nuolankiesiems savo malonę (Ps 103, 8 
ir t.; 145, 8. 9. 14) ir t. t. 

Tad jei Dievas šito nedarytų, kas gi į jį kreiptųsi varge ir ieškotų 
prieglobsčio? Niekas nesišauktų jo, nes niekas nebūtų ir išgirstas, 
niekas nebūtų paguostas, pagelbėtas, niekas nebūtų išganytas. Ir 
niekas tuomet nešlovintų Dievo už jo malonę, dovanas ir geradarys- 
tes, nedėkotų jam už tai, „juk tarp mirusiųjų nėra kas tave atmintų“ 
(Ps 6, 6). 


NAUJASIS TIKĖJIMAS 93 


Ir kas dabar netiki ir nežino, kad Dievas Kristuje yra gailestingas, 
maloningas ir t. t., kad jis yra ramybės, paguodos, vilties, išganymo, 
gyvenimo ir visa ko, kas gera, Dievas, tas nepažįsta Dievo, nesirūpina 
jo malone, bet bėga nuojo, nekenčia jo ir mato jame velnią, kuris taip 
pat yra dievas, tačiau nuodėmių, mirties, melo, sielvarto, nevilties, 
prakeikimo ir visa ko, kas pikta, dievas. 

Todėl šį dievu apsimetusį velnią, melagį ir žudiką privalai gerai 
skirti nuo tikrojo, teisingo Dievo, apie kurį vienoje psalmėje linksmai 
giedama: „Laimingas Žmogus, kurio pagalba - Jokūbo Dievas, o 
viltis - Viešpats, jo Dievas, kurs sukūrė dangų ir žemę, jūrą ir visa, 
kas juose“ (Ps 146, 5-6). 

Kristus dedasi nepriirmąs savo vargšų 
nusiminusių ir persekiojamų narių ir t. t. 


Šiame gyvenime Kristus nesuvokiamas, nes savo geriausiems ir 
ištikimiausiems tarnams atsilygina labai bjauriai, persekioja juos, 
šmeižia ir žudo juos kaip pikčiausius, kenksmingiausius eretikus ir 
piktadarius ir t. t. Be to, jis tyli ir leidžia dėtis tokiems dalykams, ir 
aš turiu pasakyti: bemaž nežinau, kam aš priklausau, ar teisingai 
skelbiu, ar neteisingai. Tai klaidino bei kankino ir Paulių, tik jis (aš 
taip manau) nedaug kam apie tai pasisakė ar galėjo pasakyti, nes kas 
galėtų suvokti, ką reiškia jo žodžiai: „Aš kasdien mirštu“ (1 Kor 
15, 31)? 

Išvirkščias gudrumas 


Koks nors epikūrininkas, mąstydamas apie Dievą ir matydamas, 
kas dedasi žemėje, negali daryti kitos išvados, kaip tik tokią: arba 
Dievas negali to sukliudyti ir yra silpnas, taigi nėra visagalis; arba 


nenori, tad yra didis lengvabūdis, jei džiaugiasi tokia bjaurastimi; 

arba nieko apie tai nežino, o tai jau visiškai kvaila. Šitaip jis visiškai 
nederamai atima iš Dievo jo galią, teisingumą ir išmintį. 
/171 


Laikinųjų dievų gausa kliudo tikėjimui 


Dievas galėtų lengvai praturtėti, jei būtų atsargesnis ir neleistų 
mums naudotis jo kūriniais. Jei jis imtų ir sustabdytų saulę, kad ši 
nebegalėtų šviesti, kitąkart uždraustų orą, o kitąkart - vandenį, vėliau 
užgesintų ugnį, tai mes kaipmat atiduotume visus pinigus ir kita, ką 
tik turime, kad vėl galėtume naudotis tais kūriniais. 

Bet kadangi jis taip dosniai ir dažnai apiberia mus savo dovanomis, 
mes manome, kad taip ir turi būti. Vargas jam, jei jis pabandytų mums 
tai užginti! Todėl neapsakoma daugybė Žmonių neigia ir juodina jo 
nesuskaičiuojamas geradarystes tikėjimui ir tikintiesiems, o apie be- 
dievius patylėsime. 

Bedievių džiaugsmas 


Aš pats negaliu paneigti šios prieštaros, kad apgavikai gyvena 
kuo puikiausiai, ir Dievas jiems daro tiek gera, o pamaldiesiems sekasi 
visai prastai. Tačiau Dievas elgiasi kaip ir jūs: savo sūnų jūs baudžiate 
labiau už tarną, nes rengiatės jam skirti palikimą. Ir juo daugiau 
mylimas vaikas, juo skaudesnė rykštė. O tarnas ilgainiui paliks namus, 
todėl ir baudžiate jį švelniau. Net tuomet, kai jis daro per daug žalos, 
jūs manote: neilgai jis taip darys. 

Net Jonas Krikštytojas mirė tokia kankinančia mirtimi, ojuk buvo 
didžiausias šventasis visoje žemėje. Jam teko mirti tokiu žeminančiu 
būdu, kad kitam tai būtų nepakeliama. Na, žemėje jau visuomet šitaip 
būna, užtat ten bus geriau. 

Nevalia kištis į Dievo kalbą 


Neretai man Dievo kalbos visai nepatikdavo, tačiau dabar aš ne- 
beįsiterpiu į Dievo kalbą. 

Kad ir kaip maloniai gyventų bedieviai, visiškai to jiems nepa- 
vydžiu, nes jiems nutiks ne kitaip kaip kiaulei, kuri uždaryta tvarte 
ir netrukus bus paskersta. Čia tinka Izaijo žodžiai: „Žemė persisunkusi 
atnašų taukais“ (Iz 34, 7 ir t.). 

Didžiausioji pagunda 


Tikėjimo pagunda yra pati didžiausia, nes tikėjimas privalo pra- 
nokti visus kitus gundymus ir piktus darbus. Jei jau susvyruoja tikė- 
jimas, tai visos kitos pagundos, net pačios mažiausiosios, iškart už- 
puola žmogų. Tačiau jei tikėjimas išlieka tvirtas, tai galima atsispirti 
pačioms didžiausioms pagundoms. Juk jei tikėjimas teisingas ir svei- 
kas, tai kitos pagundos pasitraukia. Ši tikėjimo pagunda buvo Pau- 
liaus skolops (2 Kor 12, 7), didžiulis dyglys kūne ir kuolas, kiaurai 
perėjęs dvasią ir kūną, jį patį ir jo sielą. Tai ne kūniškasis gundymas, 
kaip svajoja popiežininkai, jokių kitų gundymų, išskyrus nešvankius 
kūniškuosius, nepatyrę. Jie nepatyrė didžiųjų kovų dėl tikėjimo, 
todėl apie tai kalba ir rašo kaip aklas apie spalvą. 

Dievo rūstybė greitai praeina 


Jei Dievas su kuo nors barasi, tai dera patarti ir priminti, kad jis 
gailestingas; tačiau jei su Dievu barasi pagundų apimtas Žmogus, tai 
jam jau niekuo nepagelbėsi. 

Dvejopas Dievo piktinimas 


Esama dviejų Dievo piktinimo rūšių. Pirmiausia - Dievo piktini- 
mas veiksmu, kai mes nusidedame sąmoningai ir ko nors siekdami. 
Sergėk mus, Viešpatie! Kitoks Dievo piktinimas įvyksta be tiesioginio 
mūsų įsikišimo, kai velnias mus sugundo prieš mūsų pačių valią, ir 
nors mes ginamės, įklimpstame į nedoras mintis. Šitaip Dievas nori 
mus pamokyti, kad neužmigtume ir neaptingtume, bet šiauštumės 
prieš tokias mintis ir melstumės, kad jų neliktų. Kad ir kokios būtų 
pagundos, gyvenimo pabaigoje jos atsitraukia. Juk tuomet krikščio- 
nims į pagalbą ateina Šventoji Dvasia, savo galia apgina nuo velnio 
ir suteikia Žmogui šviesių bei švelnių Minčių. 

Nuodėmės suvokimas 


Tai didžiausia pasaulio bedievystė, kad jis nenori tikėti, jog yra 
Dievas, jog jis valdo visa, o visi žmonės paklūsta jo teismui, ir kad 
niekas nenori suvokti, ką Dievas atvirai sako apie visus. Mat saky- 
damas: „Dievas nuteisina bedievius“, jis mus visus vadina didžiau- 
siais piktadariais. Juk ko tik neišdrįstų padaryti bedievis! Visa, jei tik 
pasitaikytų tam palanki proga. Kas nepadarė to, ką pikta padarė 
kitas, jis vis tiek padarė ką nors kita, ko anas niekada nepadarė. Nė 
vieno nėra be krislo, tačiau stinga šito suvokimo. Kas įvyko, tas jau 
įvyko, kas vogdavo, tegu nebevagia (Ef 4, 28). 

Viskani yra metas 


Yra laikas karui ir laikas taikai. Laikas kvailystei ir laikas išminčiai, 
pagundai ir vargui irgi yra metas (plg. Mok 3, 1). Viešpats atidžiai 
klausosi gundomųjų ir vargstančiųjų aimanų. 

Nepatyrę gundymų neišmano nė Dievo dalykų 


Dievobaimingam krikščioniui gundymai be galo naudingi ir yra 
tikra krikščioniška kūno ir kraujo ugdymo mokykla. Kas nebuvo 
gundomas, tas nieko neišmano. Todėl visas Psalmynas kone kiekvie- 
noje eilutėje primena ne ką kita, o gundymą, negandą, bausmes; ši 
knyga sklidina gundymų. 

Gundymo pasekmė 


Kryžius ir persekiojimai moko žmogų auksinio išmanymo. 

Kodėl Dievas baudžia žmones 


Dievobaimingas žmogus baudžiamas dėl to, kad nebūtų pražu- 
dytas pasaulio, o bedievis - kad pažintų save arba pasidarytų dar 
labiau užsispyręs. Juo karštesnis krikščionis, juo daugiau gundymų; 
juo daugiau nuodėmių, juo daugiau baimės. 

Jei gundomas žmogus mano, kad net mažiausias velnias stipresnis 
už visą pasaulį, tai tegul pagalvoja ir apie tai, kad pats mažiausias 
angeliukas, sergintis mus, stipresnis už visus velnius. 

Dvasios negalia, vadinama liūdesiu, ir mirtis yra brolis ir sesuo, 
to paties tėvo vaikai. Tikrai Jėzus Siracidas (Sir 30, 23) teigia, kad iš 
liūdesio ne vienas miršta ir kad iš liūdesio nėra jokios naudos. Apie 
liūdesį vokiečiai turi puikią patarlę: gera nuotaika - pusė sveikatos. 

Vienas gundomasis sykį šitaip guodėsi: verčiau liūdesys negu šio 
pasaulio pasitikėjimas savimi. Beje, esama dvejopų pagundų: kūniš- 
kųjų ir dvasiškųjų. Šėtonas kankina sąžinę melais ir apkalbomis, 
gąsdindamas Įstatymu, nuodėmę paverčia siaubu, o kūnui grasina 
mirtimi. Tačiau niekas neturi pats ieškotis gundymų! Jei jau bus 
gundomas, tai turi užsikrauti šią naštą sau ir Žinoti, kad vėliau ji jam 
pravers. Iš patirties privalome žinoti, kad šėtonas - melo tėvas ir 
mirties priežastis. Liūdesio dvasia randasi iš velnio, kuris pavydi 
mums džiaugsmo. Būk narsus Viešpatyje! Pasidarys geriau. Jei Kris- 
tus mus išmes iš dangaus, pasikarsime ant pirmo pasitaikiusio medžio 
šakos. O jis vis tiek pasiliks aukštybėje. 

Kai pagunda sukelia žmogaus silpnumą, velniui pašoka džiaugs- 
mas. Šitaip palūžo pats Jobas, iš pradžių buvęs toks kantrus, o galop 
palūžęs šaukdamas (Job 19, 11): Dievas pyksta ir pamiršta savo gai- 
lestingumą, nors jis sklidinas vien gerumo. Juk jis negali keisti savo 
būdo, taigi negali nukrypti nuo savo gailestingumo. Be to, tu turi 
tikėti, kad Dievas padarys galą tavo gundymui. Juk jis iš nebūties 
pašaukia būti daiktus (Rom 4, 17). Ne tu vienas esi gundomas (1 Pt 
5, 9). Pavartyk Psalmyną ir čia rasi tokių, kurie buvo įvairiausiais 
būdais gundomi, kaip sako psalmininkas: „Patirdamas nerimą, ma- 
niau“ (Ps 31, 23). Taigi nė vienas nėra toks narsus, kad vienas įstengtų 
atsispirti velniui. Šios psalmės eilutės mane išmokė mano paties pa- 
tirtis: „Kasnakt ašaromis laistau savo lovą ir verksmu drėkinu savo 
guolį“ (Ps 6, 7). Tačiau šėtonas nė karto nenugalėjo; jis vis nusvildavo 
nuo Kristaus. 

Kai tik viena pagunda praeina, aišku, tuojau, pasirodo kita, kuriai 
taip pat turime pasipriešinti. Todėl kai pasirodys kita, įsiteikime sau, 
kad ši yra pirmoji arba kad anksčiau išvis nebuvo jokios pagundos. 
Betgi šitaip mes susipainiosime arba susidursime su naujais gundy- 
mais, 0 juk ankstesnių gundymų patirtis turėtų mums įkrėsti proto. 


Paulius perspėja apie tai, sakydamas: „Prašau nenusiminti dėl mano 

vargų“ (Ef 3, 13), t. y. kai vieną gundymą seka kitas gundymas. Juk 
gundymai kartu išbando mūsų kūną, eina mums į gera. 

Kaip gundymuose pasirodo Dievas 


Dievas ir mėgsta gundymus, ir nekenčia jų. Jis juos mėgsta tada, 
kai jie mus skatina maldai, kai varo neviltin. 

Tačiau pasakyta: „Kas aukoja bendravimo auką, mane pagerbia“ 
(Ps 50, 23), nes „tu, Dieve, nepaniekinsi širdies, susigraudinusios ir 
atgailaujančios“ (Ps 51, 19). Todėl jei jums gera, šlovinkite Dievą 
puikia giesme; jei negera, t. y. kyla pagundų, melskitės. „Viešpats 
gėrisi tais, kurie pagarbiai jo bijo“, tačiau užvis geriausia tiems, „ku- 
rie pasitiki jo ištikimąja meile“ (Ps 147, 11). Juk Dievas padeda nusi- 
žeminusiems, sakydamas: „Viešpaties ranka nėra sutrumpėjusi, kad 
negalėtų gelbėti“ (Iz 59, 1). 

Ženklai, rodantys, kada Dievas maloningas, 
o kada - ne 


Kai Dievas kalba, širsta, prieštarauja, baudžia, atiduoda mus prie- 
šams, siunčia mums marą, badą, karą ir kitas kančias, tai pats tikriau- 
sias ženklas, kad jis mums nori gera. Tačiau jei jis sako: Nebenoriu 
tavęs bausti, verčiau patylėsiu, atitrauksiu tavo karštas mintis nuo 
savęs, leisiu tau paskęsti tavo mintelėse, ir tu galėsi daryti, ką tik 
panorėjęs, tai ženklas, kad Dievas nuo mūsų nusisuko. Bet pasaulis 
ir mūsų protas tuojau apsigręžia ir šią priešingybę priima kaip tikrą 
daiktą, įtikėję, kad Dievas myli tuos, kuriems daro gera, ir yra priešas 
tiems, kuriuos baudžia. 

Griežtesnė ir baisesnė Dievo rūstybė 


Tačiau jei žmonės pasijunta esą saugūs, kai klauso Dievo žodžio, 
betjis pro vieną ausį įeina, pro kitą išeina, per daug plepa apie Dievą, 
bet nesulaukia nei gyvenimo pagerėjimo, nei tvirtesnio tikėjimo, kaip, 
deja, ir patys dabar matome, kad kiekvienas nori būti krikščionis ir 
evangelikas, nors rūpinimasis savo pilvu, bjaurus godulys, lupika- 
vimas ir kitos nuodėmės nebeturi ribų ir per dievobaimingųus, ištiki- 
mus tarnus ir pamokslininkus graso Dievui, tai tikras ženklas, kad 
Dievas iš jų netrukus atims žodį bei tikrąjį mokymą ir pasės jų širdyse 
pasipūtimą, idant jie pasektų jo patarimu, ir kaip Kristus (Mt 21, 43) 
grasins: „Dievo karalystė bus iš jūsų atimta ir atiduota tautai, kuri 
duos vaisių“. Iš to išeina, kad karalystės, šalys ir žmonės bus nusi- 
aubti, sugriauti ir t. t. 

Todėl mane apima siaubas ir man neramu, kad netrukus ir Vokie- 
tiją ištiks nelaimė, ir ji bus Žiauriai nubausta dėl didžios neteisybės 
(iš mūsų pusės), patirs panieką ir burnojimą prieš Dievą (iš priešų 
pusės), o tai taip aiškiai ir puikiai matyti pavojingais pastaraisiais 
laikais. Kai Žmonės tampa pikti, jis gali būti ir ganėtinai kantrus, 
tačiau kai ima niekinti ir persekioti jo žodį, jo kantrybė išsenka, ir 
ištinka paskutinė bausmė, kaip jau nutiko žydams, graikams, romė- 
nams ir kt. 

Dievo slaptojo patarimo nevalia nei žinoti, nei 
mąstyti 


Kas, nesivadovaudamas jo žodžiu, siekia tiksliai ir nuodugniai 
ištirti aukštosios dieviškos didybės patarimą ar kūrinį, tas siekia 
semti vėją šaukštu ar sverti ugnį svarstyklėmis. Kartais mūsų protą 
ir suvokimą Dievas paveikia ypač stebuklingu patarimu ir būdu: 
vieną prakeikia, kitą išteisina ir pasiunčia jam išganymą. Mums ne- 
dera svarstyti, kodėl jis šitaip daro, mes tik turime atlikti savo pareigą 


ir tikėti, kad jis tai daro, turėdamas svarių priežasčių. Beje, jis at- 

rodytų tikrai menkas Dievas, jei kiekvienam kvailiui atskleistų prie- 
žastį ir turėtų jam atsiskaityti, kodėl darąs viena ar kita. Pasitenkin- 
kime jo žodžiu, kuriuo jis mums apreiškia savo valią, ir džiauki- 
mės tuo. 

Dievo darbais privalu tikėti 


Šventajame Rašte pasakyta: „Nesiveržkite prie aukštų dalykų“ 
(Rom 12, 16), nes visi Dievo darbai neperprantami, nė vienas negali 
jų suvokti; jais dera tik tikėti, protu dar nė vienas jų nei suvokė, nei 
atskleidė. 

Kai baigiasi žmonių pagalba, Dievas ateina į 
pagalbą tiems, kurie į jį tiki 


Kai nebematome jokio kelio, priemonės ir būdo, kurio pagalba 
galėtume išsivaduoti iš savo nelaimės, mūsų protas nutaria: viskas 
baigta. Tačiau kai tikime, susilaukiame išganymo. Juk medikai sako: 
kur baigiasi filosofija, ten prasideda medicina, o mes teisėtai sakome: 
kur nepadeda žodis, ten pagalbon ateina tikėjimas, arba: kai baigiasi 
žmonių pagalba, žodį taria tikėjimas. 

/192 


Dėl savo nuodėmių niekas neturi prarasti vilties 


Dėl savo nuodėmių, dėl to, kad esame dideli nusidėjėliai, neturime 
nei nusiminti, nei pulti neviltin. Juk visiems, kurie savo nuodėmes 
iš širdies išpažins ir pripažins, Dievas yra viešai paskelbęs nuodėmių 
atleidimą, ir visiems, neišskirdamas nė vieno, atleis, jei šie nebus 
kitamaniai, tvirtai laikysis jo žodžio ir tikėjimo. 

Nusidėjėliai neturi pulti neviltin 


Kas yra įpuolęs į nuodėmę, tas neturi dėl to nusiminti, bet turi 
pasitaisyti ir liautis daręs nuodėmes. Judas, išduodamas Kristų, pa- 
darė didelę nuodėmę, tačiau ne mirtinąją; tik vėliau, kai tai jį graužė, 
o tikėjimas nepadėjo atsigauti, nuodėmė pasidarė sunkesnė ir dar 
didesnė, štai tuomet ir atėjo pražūtis. 

Kristus nori, kad visi Žmonės būtų išganyti, kad ir kokiam luomui 
jie priklausytų. Todėl kiekvienas turi stengtis patekti į „visų“ būrį. 

Tikroji išmintis slypi savęs paties ir Dievo pažinime. Ir reikia taip 
pažinti, kad suvoktume, jog esame menki ir sugedę nusidėjėliai, o 
Dievas - gailestingas. Jis nori ne apleisti, bet dėl Kristaus maloningai 
išgelbėti mus. 

Apaštalai irgi buvo nusidėjėliai 


Apaštalai irgi buvo nusidėjėliai ir baisūs, dideli apgavikai, kaip Pau- 
lius, kuris sako: „Nors anksčiau esu buvęs piktžodžiautojas, persekio- 
tojas ir smurtininkas [...], manęs buvo pasigailėta“ (1 Tim 1, 13) ir t. t. 
Lygiai taip Kristų buvo išdavęs Petras, ir tai buvo tikra piktadarystė. 

Todėl Kristus apaštalus pavertė nuodėmių atleidimo pavyzdžiu, 
idant mes pamatytume Dievo gailestingumą. Manau, kad ir pranašai 
dažnai sunkiai nusidėdavo, nes irgi buvo tokie pat žmonės kaip mes. 

Pavyzdys, kad Dievas atleidžia nuodėmes 


Mes neturime dėtis nei šventesniais, nei tyresniais arba pūstis iš 


puikybės kaip smurtininkas ir žudikas prie kryžiaus prieš atsivertimą. 

Ir jei apaštalai nebūtų taip puolę, tai niekas netikėtų nuodėmių at- 
leidimu. Todėl, kai ateis metas atsiskaityti, aš taip pasakysiu: mielas 
pone Petrai, Kristaus, savo Viešpaties, aš vis dėlto taip neišdaviau 
kaip jūs, nors ir esu, ko gero, didis nusidėjėlis! Tad belieka atleisti 
mano nuodėmes. 

Nors apaštalai ir buvo nusidėjėliai, Viešpats Kristus jiems visoke- 
riopai atleido ir nuolat guodė tokius mokinius kaip Petras: „Nebijok! 
Nuo šiol jau žmones žvejosi“ (Lk 5, 10). 

Didžiausia paguoda ta, kad gundomam dėl kokios nors ypatingos 
paskiros nuodėmės galima pasakyti: „Mielas broli, jei nebūtum ką 
tik padaręs tos nuodėmės, tai arba turėtum apeliuoti į gryną Dievo 
malonę, išreikštą Kristuje, ir ja kliautis, arba būtum pražuvęs; todėl 
nenusimink. 

Darbai nenuteisina 


Kaip ant delno aišku, kad darbais negalima užsitarnauti gyvybės, 
malonės ir išganymo. Juk darbai nėra dvasinės prigimties, o kaipsyk 
yra šios prigimties vaisiai. Ne darbais tampame sūnumis, paveldė- 
tojais, teisiais, šventais ir krikščionimis, bet, tokiais jau padaryti, gimę 
ir sukurti, atliekame tuos darbus. Todėl dar prieš atlikdami gerus 
darbus esame gavę gyvybę, išganymą ir malonę. Panašiai medis 
pirmiausia yra medis ne savo vaisiais, o sodinamas kaip medis ir 
duoda vaisių. Kadangi per maloningą žodį gimėme, buvome sukurti 
ir padaryti teisūs, negalėjome būti sukurti ir sutverti Įstatymo ir 
darbų. Už darbus žmogus gauna visai ką kita negu gyvybę, malonę 
ir išganymą, jis gauna ir sulaukia pagyrų, šlovės, prielankumo - tai 
tam tikri apdovanojimai, panašiai kaip ir medis susilaukia to pat dėl 
savo vaisių - būna mėgstamas, prižiūrimas, giriamas ir gerbiamas. 
Tad laikykis krikščionio gimties ir substancijos, ir visi kiti tavo nuo- 


pelnai iškart virs niekais, palyginti su malone, išgelbėjimu nuo nuo- 

dėmės, mirties ir velnio. Vaikai ir be darbų, vien dėl tikėjimo, tampa 
išganyti, taigi tikėjimas visa nuteisina. Jei Dievo galia įstengia tai 
suteikti vienam, jis gali tai suteikti visiems. Juk čia kalbama ne apie 
kokio vaiko jėgą, bet apie tikėjimą. Net vaiko silpnumas čia negali 
nieko nuveikti; tuomet atrodytų, tarsi pats vaiko silpnumas yra nuo- 
pelnas, ir jį reikėtų šitaip vertinti. Mes mieliausiai norėtume pasigirti 
Viešpačiui savo darbais, labai norėtume būti nuteisinti dėl savo darbų. 
Tačiau jis nenori su tuo sutikti. Sąžinė man sako, kad su savo darbais 
nebūsiu teisus, bet niekas tuo netiki. „Tau nusidėjau, tiktai tau, ir 
padariau, kas pikta tavo akyse. Tad esi teisus, kai mane kaltini, ir 
teisingas, kai savo teisme mane pasmerki“ (Ps 51, 6). Ką tai reiškia: 
„Ir atleisk mums mūsų kaltes“ (Mt 6, 12)? Aš nenoriu būti šventeiva. 
Kas, regis, būtų Žmogui lengviau, negu pasakyti: „Aš - nusidėjėlis“ 
(Lk 5, 8), tačiau tu, Dieve, teisingas! Atrodytų, tarsi viskas gerai. Mes 
patys esame savo nuodėmių vergai. Dvasia sako: „Tu teisus“ (Ps 119, 
137). Tačiau mūsų kūnas negali pasakyti: tu „teisingas, kai savo teisme 
mane pasmerki“ (Ps 51, 6). 

Viską gadina paveldimoji nuodėmė 


Apie paveldimąją nuodėmę 1514 m. daktaras Liuteris taip pasakė: 
„Jei nebūtų paveldimosios nuodėmės, mes gyventume palaimingą 
gyvenimą: „Būsite kaip Dievas“ (Pr 3, 5). Mūsų Viešpats Dievas sako: 
„Daryk, ką liepiu, ir leisk man valdyti“. Tačiau mes norime būti Dievu 
ir valdyti. Štai čia mes labai miklūs ir viską darome taip, kad mus 
užklumpa nelaimės ir širdies skausmas“. 

Apie paveldimąją nuodėmę krikščionyse 
Po Krikšto paveldimoji nuodėmė pasidaro tarsi žaizda, kuri tik 


pradeda gyti. Tai iš tikrųjų rimta žaizda, tačiau, nuolat gydoma, ji bus 


išgydyta, nors dar pūliuoja ir skauda. Šiaip jau paveldimoji nuodėmė 

krikštytame Žmoguje lieka iki mirties, tačiau ji nuolatos žudoma; jos 
galva jau nukirsta, tad ji negali mūsų pražudyti ir užtraukti kaltės. 
/202 


Krikščionis - šventas ir teisus 


Didelis Žmogaus širdies apakimas, kad ji nenori priimti jai dova- 
nojamo lobio. Juk esame krikštyti, turime žodį, tikėjimą į Kristų, 
sakramentus ir išpažįstame, kad jie šventi. Tačiau nenorime savęs 
laikyti šventais, nors Žodis „krikščionys“ daug puikesnis negu 
„šventi“. Šventais mes galime vadinti drabužius, negyvus griaučius 
ir kitus daiktus, tačiau krikščionių tikrais šventaisiais nepavadinsi, 
nes mes visuomet paisome savybių. Teisuoliu vadiname tą, kuris yra 
pamaldus ir daro stebuklingus darbus. Čia dar prisideda nuomonė, 
kad popiežijoje šventaisiais vadinami tik mirusieji. Tačiau mes sie- 
kiame laikytis teisingumo, kuris santykio (Dievo ir mūsų) kategorijoje 
nepriklauso nuo mūsų savybių, t. y. kad Dievas laiko mus pamaldžiais 
1r teisingais. Mes patys negalime taip apie save manyti, nes spren- 
džiame pagal jausmus. Taigi krikščionys nieko neteisinga nedaro, o 
jei ir nusideda, tai vėl atsitiesia. Sunku tuo patikėti. Tiesa, Šventoji 
Dvasia buvo nusigręžusi nuo nupuolusių - taip nutiko Dovydui, 
Petrui ir kt., tačiau netrukus jie meldėsi: „Tepalaiko mane nori dvasia“ 
(Ps 51, 14). Jie buvo ją praradę, tačiau vėl prašo sugrįžti. Todėl pats 
svarbiausias yra toks tikėjimas, kuris išbandytas gundymais ir pa- 
tirtimi. 

Tikrojo tikėjimo būdas 


Teisingo, tikrojo, vien Kristaus besilaikančio tikėjimo būdas ir 
tradicija ne tokia, kad jis daug disputuotų ir klausinėtų, ar daug gerų 
darbų esi padaręs, už kuriuos galėtum vadintis teisuoliu, arba ar 
daug esi padaręs nuodėmių, už kurias galėtum būti prakeiktas; jis 


tenkinasi ir tiki tuo, kas paprasčiausia ir neabejotina: jei padarei daug 


106 UŽSTALĖS POKALBIAI 


gerų darbų, už tai Dievo akyse dar nesi teisuolis. Ir atvirkščiai, jei 
padarei didelę nuodėmę, už tai dar nesi prakeiktas. 

Čia aš visai nenoriu apkalbėti gerų darbų - nei nužeminti, nei 
uždrausti, nei atmesti, dar mažiau noriu girti nuodėmes, tačiau sakau: 
kas nori stoti prieš Dievo teismą ir patirti malonę kaip vaikas, tas turi 
kreipti dėmesį ir uolumą vien į tai, kaip per tikėjimą nutverti ir savyje 
laikyti Kristų, o tai išeis tik į naudą, jei jis bus klusnus, teisus pagal 
Įstatymą, panorės būti dievobaimingas ir išganytas. Juk tik Kristus 
padaro mane teisų, nepaisydamas visų mano darbų ir visų mano 
nuodėmių. 

Jei taip galvoju apie Kristų ir tikiu į jį, tai radau tikrąjį Kristų ir 
laikausi jo. Tačiau jei manau, jog jis iš manęs reikalauja laikytis Įsta- 
ty mo darbų ir būtent taip, kad tapčiau teisus prieš Dievą, tai jis man 
jau visiškai nebenaudingas, aš visiškai jį praradęs. 

Rašyti arba kalbėti apie Dievo malonę 


Tiesą sakant, niekas negali nieko dora ir tikra nei pasakyti, nei 
parašyti apie Dievo malonę, nors jau ne kartą anksčiau bandyta tai 
padaryti pasitelkiant dvasines pagundas; nei aš, nei joks vienuolis to 
negali. Jei aš disputuoju su velniu, tai nuo tos valandos esu pralai- 
mėjęs ir apsėstas, nes esu nusidėjėlis. Tačiau Įstatymas išleistas ne 
man ir ne tiems, kurie išpažįsta ir pripažįsta nuodėmes, o išdidiems 
teisuoliams, neklusniesiems ir veidmainiams, kad jie būtų nužeminti, 
o aš priklausau Kristui, kuris atėjo dėl nusidėjėlių ir tapo žŽmo- 
gumi. 

Kokia Įstatymo esmė 
Bet koks įstatymas ar draudimas būtinai susiejamas su dviem 


dalykais: pažadu ir grasinimu, nes kiekvienas įstatymas yra šventas, 


teisingas ir geras (Rom 7, 12). Jame teikiama, kas gera, ir draudžiama, 

kas pikta; jis atlygina geriesiems, bet baudžia bloguosius ir gina nuo 
jų: „Juk vyresnybės bijoma ne gera darant, 0 pikta. Nori nesibijoti 
valdžios? Daryk gera ir susilauksi iš jos pagyrimo. Ji juk yra Dievo 
tarnaitė tavo labui. Bet jei darai bloga, bijok, nes ji ne veltui nešioja 
kalaviją. Ji - Dievo tarnaitė ir rūsti baudėja darantiems pikta“ (Rom 
13, 3-4). Be to, jis baudžia piktadarius ir išaukština geruosius 
(plg. 1 Pt 2, 14). To moko ir pilietiniai įstatymai. Jų atlygis - ramybė, 
garbė ir gerovė; jų bausmė - nerimas, gėda, skurdas. 

Dievo Įstatyme kur kas daugiau pažado ir grasinimo, jei jis reika- 
lauja iš širdies tikrojo tikėjimo! Teisybė, ir valstybės įstatymas reika- 
lauja tikėjimo, tikrojo ar tariamojo, nes, kaip matote, Žmonės to 
įstatymo arba nebijo, arba mano, kad imperatorius nei nubaus, nei 
apgins. O tie, kurie tiki ir bijo, žino, kad tai įvyksta arba iš širdies, 
arba ne. 

Kur Šventajame Rašte aptinkame vien pažadą be Įstatymo, ten 
būtinai reikia vien tikėjimo; antai Abraomui buvo pažadėta, kad jo 
ainija švies danguje kaip žvaigždės (Rom 4, 2 ir t.). Čia jam nieko 
neįsakoma, tačiau jis išgirsta apie būsimąjį Dievo kūrinį, kokio pats 
Abraomas nieku gyvu neįstengtų sukurti. Tuo pačiu būdu pats Kris- 
tus buvo mums išpranašautas ir buvo pažadėta tai, ko mes patys 
negalime padaryti, tai, ką gali padaryti vien Dievas. Todėl mums 
būtinas vien tikėjimas, nes darbais nieko nebus pasiekta. 

Tačiau pagal šį tikėjimą mums buvo užkrauti tokie darbai ir įsta- 
tymai, kaip Abraomui apipjaustymas, kuriais ir pasireiškia tikėjimas. 
Nors sentėviai teisuoliais tapo pagal kitus pažadus, kuriais tikėjo, jie 
vis dėlto tikėjo į Dievą, kuris jiems buvo pasiuntęs tą patį Kristų, kad 
ir kitokiu būdu, kol galop pasirodė jis pats. Juk tai tas pats Dievas 
norėjo pasiųsti Kristų, kuriam tikėjimas buvo perduotas su visais jo 
pažadais. 

Evangelijos ir Įstatymo veikimas, 
nauda ir vaisiai 


Evangelija yra tarsi šviežias, švelnus, gaivus vėjelis, per pačią 
vasaros kaitrą pranešantis apie paguodą, sąžinę apėmus baimei, bet 
ne žiemą, nes tuomet ir taip pakankamai šalta - tai ramybės metas, 
kai Žmonės jaučiasi saugūs ir tariasi patys savo jėgomis bei darbais 
galį pasiekti teisumą ir išganymą — ne, tas vėjelis dvelkteli per pačią 
vasaros kaitrą, tai pajunta tie, kurių sąžinę slegia siaubas ir baimė 
prieš Dievo rūstybę už padarytas nuodėmes ir savo silpnumą. 

Šita šutra sukeliama saulės; lygiai taip sąžinės siaubą turėtų sukelti 
Įstatymo skelbimas, svarstant ir galvojant, kad peržengtas Dievo, o 
ne Žmonių įstatymas, kad buvo veikta prieš jį. Lygiai taip dangiška- 
sis vėjelis, nuraminantis sąžinę, Žvalinantis ir guodžiantis, kyla ne 
kaip paguoda už žmogiškuosius nuopelnus ir darbus, bet kaip Evan- 
gelijos skelbimas. Tačiau kai Evangelijos vėjelio pažadintos atkunta 
jėgos ir ateina paguoda, mes neturime apkiausti, drybsoti ir knarkti. 
T. v. kai Dievo Dvasia nuramino mūsų sąžinę ir paguodė ją, savo ti- 
kėjimą mes privalome įrodyti gerais darbais, kuriuos Dievas nurodė 
ir įsakė daryti savuosiuose Dešimt įsakymų. 

Įstatymas nuo Evangelijos sunkiai atskiriamas 


Vienam žmogui ėmus skųstis, kad jis negalįs atskirti Įstatymo nuo 
Evangelijos, daktaras M. Liuteris pasakė: „Taip, jei tai galėtumėte, 
būtumėte daktaras“. Tada jis atsistojo, nusiėmė beretę ir tarė: „Jei jūs 
tai įstengiate, aš jums sakau: Mielas pone daktare, jūs esate mokytas, 
Paulius ir aš dar negalime su jumis lygintis. Kai Paulius mieliausiai 
būtų atsikratęs savojo dyglio, jam buvo pasakyta: „Gana tau mano 
malonės“ (2 Kor 12, 9), taigi tu turi mano žodį ir paliepimą, to ir 
laikykis, tuo ir pasitenkink. Juk jei mūsų Viešpats Dievas suteiktų 
mums tvirtą, nesvyruojantį tikėjimą, tai mes išpuiktume, imtume jį 


galop, ko gero, niekinti ir mėgautis savimi. O jei jis leistų pažinti 

Įstatymą, tai mes prarastume pasitikėjimą savimi, nerastume sau 
vietos nei danguje, nei žemėje. Todėl geriausia, kad Dievas su mumis 
šitaip žaidžia, ir mes pažįstame savo skurdą bei vargą ir susiejame 
save su žmogumi, kuris vadinasi Kristus, o jis jau sugebės atitaisyti 
visa, ką esame neteisingai padarę“. 

Trys prieštaravimai: tikėjimas nuteisina; tikėjimas yra Dievo pir- 
mojo įsakymo kūrinys; taigi Įstatymas nuteisina. Toliau: visa, ko 
reikalauja Įstatymas, yra Įstatymo kūrinys; jei reikalaujama tikėjimo, 
tikėjimas yra Įstatymo kūrinys. 

Čia tu turi štai kaip atsakyti: „Paulius kalba apie Įstatymą, norė- 
damas atskirti jį nuo Pažado, kuris yra kas kita negu Įstatymas: šis 
yra žemiškas, o Pažadas - dangiškas, visas dovanojamas Dievo. Tuo 
tarpu Įstatymąjis išleidžia, norėdamas išbudinti mus, nes jo įsakymai 
nukreipti prieš pasipūtėlius, kurie niekina jo malonę. Bet dovana juk 
negali būti įstatymas“. 

Tarkim, kad dabar šėtonas tavo širdyje sakytų: „Dievas nenori tau 
atleisti“. Tai kaip čia jau vargšas nusidėjėlis atsities ir bus paguostas, 
ypač jei dar prisideda kitų rūstybės požymių - liga, skurdas. Tada 
širdis ima kalbėti: „Matai, tu guli, sergi, esi vargšas ir visų apleistas 
ir t. t., tai iš kurgi gali Žinoti, kad Dievas tau maloningas?“ 

Čia krikščionis privalo apsiversti ant kito šono ir tarti: „Aš esu 
krikštytas ir Sakramentu susietas su savo Viešpačiu Kristumi ir turiu 
jo žodį, kuris negali manęs apgauti, nes Dievas myli teisybę ir laikosi 
to, ką yra pasakęs“. 

Tuomet kyla kita prieštara, ir velnias sako: „Tai nieko nereiškia, 
nes „daug yra išrinktų, bet maža pašauktų“ (Mt 22, 14)“. Į tai atsakyk: 
„Kiti pamiršta, kad yra krikštyti, nevertina savo krikšto, vėl atsižada 
jo, laikosi Įstatymo ir pamiršta Viešpatį Kristų“. 

Tačiau krikščionis nesvyruodamas laikosi Kristaus ir sako: „Jei aš 
nesu pamaldus, tai toks nebuvo nė Petras. Užtat Kristus yra maldin- 
gas, jį aš priėmiau su Krikštu, jis vienas yra mano teisingumas, šitai 


tikriausiai bus perduota Dievui, nors ir esu tik vargšas nusidėjėlis“. 

Tie, kurie šitaip atsako, yra išrinktieji. Kiti dar sako: „Dievas man 
maloningas, nes aš tikiuosi pasitaisysiąs“. Tai vien pakaruokliška 
atgaila, ji kyla ne iš širdies, nors, kaip jie sako, kartais piktadariai 
gailisi, t. y. rengiasi būti pamaldūs, tačiau nukrypsta į šalį, ketina tai 
užsitarnauti. Tai tik paties žmogaus prasimanytas ir pasirinktas nu- 
sižeminimas ir ketinimas. O krikščionis taip sako: „Noriu padaryti 
tiek, kiek galiu, tačiau mūsų sielų vyskupas yra Kristus, ir aš laiky- 
siuosi jo, nors ir esu nusidėjėlis“. Taip Žmogus nepalūžta. 

Įstatymo teisingumas išganymo nesuteikia 


Debesys, kurie slenka dangumi, tačiau iš kurių nelyja - toks yra 
Įstatymo teisingumas; jis daug žada, tačiau nieko, išskyrus veidmai- 
nybę, neduoda. 

Kas yra Įstatymas ir kas yra Evangelija 


Įstatymas yra tai, ką mes turime daryti, o Evangelija kalba apie 
Dievą, apie tai, ką nori duoti Dievas. Pirmojo dalyko mes negalime 
įvykdyti, antrąjį galime priimti drauge su tikėjimu. Bet, matai, kokie 
tie Žmonės: tai, ko negali daryti, jie nori daryti, o antruoju - tuo, ką 
turėtų priimti, - jie nenori tikėti ir t. t. 

Kaip vykdomas Įstatymas 


Per dovaną (t. y. Šventąją Dvasią) Įstatymas pradėjo pildytis krikš- 
čionyse, tačiau išsipildė per malonę, būtent per nuodėmių atlei- 
dimą. 

Evangelija nereikalauja iš mūsų jokių darbų 


Evangelija yra geroji naujiena, nešanti vien gerą žinią, kad Dievo 
Sūnus tapo Žmogumi, mirė dėl mūsų ir vėl prisikėlė iš numirusiųjų 
ir t. t.; tai ne pamokslas apie mūsų darbus. Todėl kas teigia, kad 
Evangelija dėl išganymo reikalauja atlikti darbus, tas melagis. 

Gerai skirti Įstatymą nuo Evangelijos - ne 
žmogaus užduotis 


Visoje žemėje nėra nė vieno Žmogaus, kuris gerai skirtų Evangeliją 
ir Įstatymą. Girdėdami pamokslą, mes, ko gero, pasipuūtėliškai įsi- 
vaizduojame suprantą šį skirtumą, bet tai toli gražu netiesa, vien 
Šventoji Dvasia išmano šį meną. Žmogumi tapusiam Kristui ant Alyvų 
kalno irgi buvo pristigę šio meno, tad guosti jį teko angelui; Kristus 
buvo dangaus mokytojas, tačiau vis dėlto buvo pastiprintas angelo. 
Aš irgi galėčiau manyti suvokiąs tai, nes taip ilgai ir tiek daug esu 
apie tai rašęs, tačiau susidūręs su šiais dalykais, puikiausiai matau, 
kad man čia toli toli šaukia! Todėl švenčiausiuoju meistru čia gali ir 
privalo būti vien Dievas. 

Šiedu mokymai - Įstatymas ir Evangelija - be galo būtini, abu juos 
privalu turėti ir tinkamai panaudoti, tačiau skirtingai ir su didžiausiu 
kuklumu, antraip žmonės arba praras saiką, arba ims dvejoti, ypač 
kai velnias Evangeliją bando paversti Įstatymu. Todėl abu šiuos mo- 
kymus labai puikiai aprašo Mozė, palygindamas juos su viršutine ir 
apatine girnapuse (Įst 24, 6). Viršutinė girnapusė mala ir grūda; ši 
girnapusė yra Įstatymas, tačiau Dievas ją įtaisęs taip, kad ji tik sukasi. 
Apatinis girnų akmuo guli nejudėdamas ir tyli; tai Evangelija. Mūsų 
Viešpats Dievas taip puikiai įtaisęs viršutinę girnapusę, kad ji ne 
visiškai mus sumala ir sugrūda, o prie abiejų girnų pusių - viršutinės 
ir apatinės - yra įterpęs malonę. 

Įstatymo priesakų reikia paisyti dėl pikto, tačiau jis dažniausiai 
užgriūva pamaldžiuosius, kurie jį priima ir dažnai pernelyg daug. 
Panašu, kad lietus drėkina jūrą ar tankią girią, o ne derlingą lauką. 

Įstatymą būtina skelbti nuolatos 


Kadangi mūsų kūnas nuolatos silpnas, jam būtina be paliovos kartoti 
Dešimt Dievo įsakymų. Jais remdamiesi bedieviai jaučiasi tarsi uždaryti 
kalėjime ir verčiami klausytis, kol suvokia tiesą ir ima trokšti Kristaus. 

Bedieviams nereikia skelbti Evangelijos, nes jie piktnaudžiauja ja 
tenkindami kūniškus poreikius ir darosi dar piktesni. Jiems reikia 
skelbti Įstatymą, idant jie būtų kaltinami. 

Katekizmas — geriausias ir būtiniausias mokymas 
Bažnyčioje 


Mano patarimas toks: neverta ginčytis dėl paslėptų dalykų, verčiau 
paprasčiausiai laikytis Dievo žodžio, pirmiausia - katekizmo. Juk čia 
rasite teisingiausią visos religijos kelią. Dešimt įsakymų davė pats 
Dievas, pats Kristus surašė maldą „Tėve mūsų“, Šventoji Dvasia kuo 
tiksliausiai nusakė tikėjimo išpažinimą. Šie trys dalykai taip sudaryti, 
kad niekas neįstengtų jų apibrėžti puikiau, trumpiau ir paguodžia- 
miau. Tačiau į tai nekreipiama dėmesio; girdi, tą pat kasdien kartoją 
berniukai ir vaikeliai. 

Apie Dešimt įsakymų tvarką 
Visų įsakymų įsakymas yra Viešpaties įsakymas**; visų mokymų 
mokymas yra Dekalogas**; visų dorybių dorybė yra tikėjimo simbo- 
“ „Mylėk Viešpatį savo Dievą visa širdimi, visa siela, visu protu ir visomis jėgomis“ 


(Mk 12, 30). 
> Plg. Iš 20. 

lis arba išpažinimas. Juk kaip „Tėve mūsų '“* geriausiai ir gražiausiai 
prašo ir reikalauja, taip Dekalogas moko ir primena, kas geriausia, 
turtingiausia ir gražiausia, 0 tikėjimas viską paverčia turtingiausiu, 
geriausiu ir gražiausiu, to jis ir moko. Taip ši trejybė atbaigia žmogų 
ir paverčia jį tobulai mąstančia, kalbančia ir veikiančia būtybe, t. y. 
sukuria dvasią, kalbą bei kūną ir veda į aukščiausią tobulybę. 

Kodėl nuolatos reikia mokytis Dešimt įsakymų 


Dešimt Dievo įsakymų reikia nuolatos skelbti ir kartoti, nes mūsų 
kūnas bedievis ir silpnas, todėl Įstatymu jį reikia laikyti tarsi kalėjime, 
kol jis teisingai pažins save Kristuje. 

Todėl velnias niekuomet nepavargsta gundyti net tikrųjų krikščio- 
nių, jis juos taip kankina ir drasko, kad jie kasdien pažeidžia Dešimt 
įsakymų, ypač pirmąjį. Čia su mumis kariauja didieji velniai. Antrajam 
įsakymui nusižengti kursto jauni velniai, padūkę eržiliukai; jie skatina 
piktadarybes, nužudymus, paleistuvavimą, plėšikavimą ir t. t. 

Kokią reikšmę pasauliui turi Dešimt įsakymų 


Nusižengusieji pirmajam įsakymui pasaulyje neturi nieko, kas 
juos nubaustų; nusižengusieji antrajam - visiškai nedaug. Nusižen- 
gimai paskutiniams dviem įsakymams pasaulyje net nelaikomi nuo- 
dėme. 

Pirmojo įsakymo turinys 


Bijokis Dievo, elkis teisingai, tikėk į jį ir vilkis jo malonės! Dievo 


reikia drauge ir bijotis, ir pasikliauti juo, o ne daryti tai atskirai. Ne- 


* Plg. Mt6,9-13. 

nusidėk, nes gali greitai mirti. Nenusimink, jei ir nusidėjai, nes Die- 
vas maloningas. 
Įstatymas skirtas būsimoms nuodėmėms, Evangelija - anksčiau 
padarytoms. 

Įstatymas ir Evangelija - svarbiausi 
krikščioniškojo mokymo reikmenys 


Įstatymas ir Evangelija yra dvejybė. Dievas nori, kad Įstatymas 
bedieviams padėtų atsikratyti ydų, ir kartu užtveria kelią veidmai- 
niams, kad jie, įsitikinę, jog išganymą gali gauti tik už darbus, šito 
mokytųsi iš Įstatymo, kur gausu darbų aprašymų. O Evangelija savo 
ruožtu guodžia nuliūdusiuosius, silpnuosius, nusiminusiuosius ir 
visus kitus, kuriuos pranašas Izaijas mini savo knygos šeštame sky- 
riuje. Pastariesiems čia taip sakoma: „Tavo kaltė panaikinta, ir tavo 
nuodėmė nuvalyta“. Ką gali Dievas daugiau daryti, jei ne pasipūtėlius 
pažeminti remdamasis Įstatymu ir išganyti juos per Evangeliją? 

Apie Įstatymą 


Daktaras Štaupicas“ dažnai mėgo kartoti tokius žodžius: 
„Įstatymas - didžiulis kalnas, tu turi jį įveikti. Tavo kūnas sako: 
aš noriu jį įveikti. Į tai atsiliepia sąžinė: tu to negali. Tada neverta nė 
pradėti, - atsako neviltis. Šitaip Įstatymas žmoguje sukelia arba įžū- 
lumą, arba neviltį, tačiau vis dėlto reikia jo mokytis ir privalu jį skelbti. 
Jei Įstatymas skelbiamas, žmones apima neviltis, jei jis neskelbiamas, 
žmonės tampa aplaidūs“. 

* Staupicas - žr. išn. 9. 

Visą mūsų veiklą ir gyvenimą reikia derinti su 
Dievo žodžiu 


Dievas irgi turi savo gaires ir kanonus, kurie vadinasi Dešimt 
įsakymų ir įauga į mūsų kūną ir kraują. Viso to išvada tokia: ką no- 
rėtum padaryti sau, padaryk ir kitam. Šitai ir stebi mūsų Dievas, nes 
tuo matu, kuriuo pats matuoji, ir tau pačiam bus atseikėta. Šiuo savo 
matu ir kampainiu Dievas yra paženklinęs visą pasaulį; šlovė tiems, 
kurie pagal jį gyvena ir veikia! Juk Dievas dosniai jiems atsimoka 
šiame gyvenime, ir čia tokio pat atlygio kaip ir krikščionis gali tikėtis 
ir turkas, ir stabmeldys. Tačiau dėl amžinojo gyvenimo - jau kitas 
reikalas. 

Trejopas teisingumas 


Esama trejopo teisingumo, kurį reikia uoliai skelbti ir garsinti 
naujai įkurtose Bažnyčiose. Vienas teisingumas - pasaulietinis, arba 
pilietinis, jo apraiškos - doras, garbingas, kuklus gyvenimas ir elge- 
sys. Antras - Dešimt įsakymų teisingumas, pasireiškiantis apeigose 
ir darbuose. Šiedu teisingumai būtini, tačiau Dievo akyse nei teisingi, 
nei palaimingi. Trečias yra Dievo teisingumas - tikėjimas, nuteisi- 
nantis Žmogų Dievo akyse. 

Padaryti gerą darbą 


Daugelis neverti nuveikti vienut vienintelį gerą darbą. Beje, tai 
didelis dalykas, kad Žmogus būtų vertas didelio darbo. 

Kažkas kartą paklausė daktarą Martyną Liuterį, ar Dievo reikią 
bijotis dėl to, kad jis galįs nubausti, ir mylėti jį tikintis atlygio, nors 
Dievas turėtų būti beatodairiškas. Klausimas buvo pagrįstas tokiu 

argumentu. Dievas nenori būti garbinamas dėl kokių nors konkrečių 
paskatų. Todėl kas Dievą garbina iš baimės patekti į pragarą arba 
tikėdamasis atlygio, tas garbina jį turėdamas konkrečių ketinimų 
ir t. t. Čia daktaras Martynas Liuteris taip atsakė: „Tai stoikų argu- 
mentas, neigiantis žmonių meilę ir reikalaujantis, kad Dievas būtų 
garbinamas, mylimas kaip aukščiausiasis gėris ir jo bijomasi. Iš esmės 
tai ir yra galutinis tikslas. Tačiau Dievas tikriausiai nesipriešins, jei 
mylėsime jį dėl pažado ir prašysime jį suteikti dvasinių bei medžia- 
ginių gėrybių. Lygiai taip jis yra įsakęs mums melstis jam ir bijotis jo 
rūstybės. Tai jau šis tas, jei žmogus pripažįsta amžinąją Dievo bausmę 
ir atlygį. Kai jis turi galvoje kokią nors menkesnę priežastį, tai jam 
nepakenks, jei kaip pagrindinę priežastį stebės patį Dievą, kurį yra 
gavęs veltui“. 

Kurių žmonių gerieji darbai patinka Dievui 


Teisybė, Dievui patinka geri darbai, t. y. padaryti tų, kuriems per 
tikėjimą į Kristų atleistos jų nuodėmės; už tai jie sulaukia atpildo. 
Tačiau kai širdis pernelyg tuo pasitiki ir mano už gerus darbus susi- 
lauksianti Dievo malonės, tokie Dievui nepatinka ir netinka, nes 
pasitikėjimas dera ne mūsų ar kitų Žmonių darbams, o vien Dievo 
Kristuje gailestingumui. Mūsų darbų nedera supriešinti su malone. 
Tikrai ne, jie turi būti nuveikiami iš klusnumo, kurio mes taip stoko- 
jame, maloningajam, dosniajam ir gailestingajam Dievui Tėvui prisi- 
pažindami: „Esame nenaudingi tarnai. Padarėme, ką turėjome pa- 
daryti“ (Lk 17, 10). 

Kurie šventieji teisūs 
Tikrieji šventieji yra visi Bažnyčios tarnai, pasaulio viešpačiai ir 


didžiūnai, tėvai, vaikai, šeimininkai, jų tarnai ir visi kiti Dievo su- 


skirstyti žmonių luomai, jei jie pirmiausia tiki ir mano, kad Kris- 

tus - jų išmintis, teisingumas, išganymas ir išvadavimas, be to, 
kiekvienas jų savo darbą dirba taip, kaip jam įsakė ir skyrė Dievas, 
ir jei susilaiko nuo kūniškųjų malonumų bei nenusideda. 

Kad jie visi nevienodo pajėgumo, o kai kurie ir daug nusidėję, 
svyravę ir pikta padarę, jų šventumui nekenkia, tačiau tik jei jie nusi- 
dėję per savo silpnumą, one dėl piktų ketinimų. Juk krikščionys jaučia 
kūniškus malonumus, nors ir priešinasi jiems, kad jie nenusvertų, tačiau 
jei ir neatsispiria, įpuola nuodėmėn, už tai jiems bus atleista, jei jie vėl 
pasitaisys ir laikysis Kristaus, trokštančio, kad paklydusi avis būtų ne 
išvyta iš bandos, o suieškota (Lk 15, 4; Ez 34, 11-16). 

Geriausia atgaila - niekada daugiau nenusidėti 


Sakydamas: „Daugiau nuodėmių nebedaryk“ (Jn 5, 14; 8, 11), 
Kristus pirmiausia nori, kad būtų tikima nuteisinimu per Kristų; be 
to, jis nori, kad mūsų gyvenimas gerėtų. Juk niekas negali būti iš- 
ganytas, jei jam nepažadėtas gyvenimo gerėjimas. Ne tam, kad bū- 
tume nuteisinti - nenuteisina joks darbas, o tam, kad būtume patei- 
sinti kitų Žmonių akyse ir neišvaryti iš bažnyčios. 

Tikėjimo seka 


Jei tu tiki, tai kalbi. 
Jei tu kalbi, tai privalai kentėti. Jei tu kenti, tai būsi paguostas. 
Juk tikėjimas, išpažinimas ir kryžius neatskiriami ir pridera tikram 
krikščioniui. 

Krikšto galia ir poveikis 


Kai kartą paklausiau savo pačios, ar ji tiki esanti šventa, gerokai 


galvojusi, ji taip atsakė: „Kaip galiu būti šventa, jei esu tokia didelė 

nusidėjėlė? Popiežius taip subjaurojo visą mūsų būtį, jo mokymas 
taip stipriai mus paveikė, jog mes sveikomis ausimis nebegirdime, 
kad Kristus yra mūsų išganytojas, nebematome savo teisumo ir šven- 
tumo. Ir tai tiesiog stebėtina, nes juk esame krikštyti, netgi krikščio- 
nys, o vis dėlto netikime, kad esame šventi. Juk krikšto metu mūsų 
nuodėmė išnyksta, mes apdovanojami Dievo teisingumu, tačiau ne- 
tikime, kad tampame šventi. Kol esame žmonės, tol esame ir nusi- 
dėjėliai. Tačiau esame krikštyti ir tikime, todėl mes šventi Kristuje“. 
Štai kaip atsakė mano pati. 

Tikriau sakant, šventas yra visas krikščionis, nes jei velnias nusi- 
viliotų nusidėjėlį, tai kurgi dėtųsi krikščionis? Todėl mano žmoną 
išskirti iš kitų čia nedera. Kas, tvirtai tikėdamas, laikosi savo Krikšto, 
tas visiškai ir tikrai šventas. Šitaip Dovydas save vadina šventu. Po- 
piežininkai, nesuvokiantys nuodėmių atleidimo, tik širsta, girdėdami 
apie mus tokius dalykus. 

Mielasis, nagi pasakyk man, ką Dievas turi su mumis daryti? Jis 
paskelbė Įstatymą, o mes nenorime būti nusidėjėliai, jis suteikė savo 
malonę per Evangeliją ir nuodėmių atleidimą, ojie nenori tikėti. Jis groja 
ir rauda (Mt 11, 17), bet tai nieko nepadeda. Tačiau pasakyta: „Teisus 
žmogus gyvena savo tikėjimu“ (Hab 2, 4). Todėl kas tiki, tas šventas. 

Krikščionys nemato savo išganymo 


Stūkso didžiulis kalnas, kliudantis mums regėti savo išganymą, 
nes jei mes iš tikrųjų pažintume savo Krikšto didybę bei garbę ir su- 
voktume ją, tai būtume taip išganyti, kad šitai pajustume. 

Dr. M. Liuterio perspėjimas dėl sakramentų, 
kuriuos dera gerai saugoti 


Dangus man duotas veltui, jis mano dovana, aš turiu laišką ir 


antspaudą, t. y. esu krikštytas ir priimu Sakramentą. Todėl tą laišką 


NAUJASIS TIKĖJIMAS 119 


saugau, kad jo nesudraskytų velnias, taigi gyvenu Dievo baimėje ir 
kalbu „Tėve mūsų“. 

Dievas niekaip geriau negali man įrodyti išganymo ir Evangelijos, 
kaip savo Sūnaus mirtimi bei kančiomis. Ir jei aš tikiu, kad jis nu- 
galėjo mirtį ir numirė dėl manęs, ir regiu Tėvo pažadą, tai mano 
laiškas tobulas, jis antspauduotas Krikšto ir Altoriaus sakramento 
antspaudu, ir aš esu gerai aprūpintas. 

Apie Krikštą 


Tada jis kalbėjo apie tris Krikšto rūšis: vandens krikštą, dvasios 
krikštą ir kraujo krikštą. Šiuos tris krikšto būdus stebėjo Kristaus 
Bažnyčia. Kiti, negalėję gauti vandens Krikšto, buvo išganyti dvasios 
plevenimu, kaip iki pakrikštijant buvo pasielgta su Kornelijumi 
Apaštalų darbų istorijoje (Apd 10, 2). Dar kiti kankinystėje krikštijami 
krauju. 

Vaikų krikšto privalumai 


Kad pakrikštytus vaikus Dievas perduoda Šventajai Dvasiai, mes 
žinome iš didžių malonių tų šventųjų, kurie gyveno Bažnyčioje (ir 
buvo krikštyti vaikystėje). Sakydamas: „Krikštykite visus“ (plg. Mt 
28, 19), Kristus nemini amžiaus. Čia dar minėtinas ir apipjaustymas, 
žadantis tą pat, ką ir Krikštas. 

Anabaptistai“* siekia, kad niekas nebūtų pakrikštytas, jei neišpa- 
žįsta savo tikėjimo. Tai jie argumentuoja Kornelijaus pavyzdžiu 
(Apd 10) ir išskirtinį atvejį pritaiko visuotinai. Iš to nedarykime iš- 
vadų, nes Petras Kornelijų pakrikštijo ne dėl jo tikėjimo, o dėl jį nu- 
teisinančio Kristaus, dėl jo žodžio ir Dievo paliepimo. Juk jei niekas 


negalėtų būti krikštijamas, iki Krikšto tvirtai neįtikėjęs, tai niekas ir 


*“ Anabaptistai - žr. išn. 7. 

negalėtų būti pakrikštytas. Ir jei aš būčiau pakrikštytas dėl savo tikė- 
jimo, tai tikėjimas pasidarytų didesnis už Žodį ir Kristaus paliepimą, 
kuriuo jis įsako krikštyti. Šitaip žodis visiškai prarastų savo galią, jei 
čia neateitų mūsų tikėjimas. Tai būtų panašu į Dievo galios matavimą 
pagal mūsų silpnumą, betgi tai burnojimas prieš Dievą. 

Ir dar jie sako, esą vaikai neturį proto, tarsi protas turėtų ką ben- 
dra su tikėjimu. Kaipsyk dėl šios priežasties vaikai dažniausiai ir 
krikštijami, nes jie neturi proto. Ir juo mažesnis protas, juo didesnė 
galimybė ir gebėjimas priimti tikėjimą, nes čia stinga tokių dalykų, 
kurie suaugėlius dažnai labiausiai ir atbaido. 

Tikėjimo požiūriu protas yra didžiausia kliūtis, nes protui tikėji- 
mas rodosi esanti didžiausia nesąmonė, jei ne kvailystė. Trumpai 
tariant, jei Dievas savo dvasią nori suteikti suaugusiesiems, jis gali 
jiems duoti kur kas daugiau negu vaikams. 

Jei tikėjimas kyla iš klusnumo žodžiui ir jei vaikai taip pat girdi 
Dievo žodį, atgabenti krikštyti, tai jie, suprantama, priima tikėjimą. 
Šitai įrodyta Jono Krikštytojo, kuris, išgirdęs Dievo žodį, šoktelėjo 
motinos įsčiose (Lk 1, 40). 

Pagal Senąjį Testamentą vaikai būdavo apipjaustomi, tad jie gali 
būti krikštijami ir pagal Naująjį Testamentą, nes abu ženklai žada 
malonę ir amžinąjį gyvenimą ir t. t. Kristus įsako, kad vaikai ateitų 
pas jį, ir skelbia, kad „tokių yra Dievo karalystė“ (Mk 10, 14). Taigi 
vaikus galima krikštyti. Juk visi, kuriems priklauso malonė, susilauks 
ir malonės ženklo. Todėl Kristus juos ir palaimino, o tai, suprantama, 
reiškia kiekvieną maloniai priimti ir jam (Tėvui) pristatyti, kad jis 
juos pašventintų ir išlaikytų. Argi tie Erodo nužudyti vaikeliai nenu- 
sipelnė dangaus karalystės? 

Anabaptistai teigia, jog joks Įstatymas nepriversiąs krikštyti vaikų; 
tačiau Raštas nė vienoje vietoje nėra to uždraudęs. Be to, turime pa- 
vyzdžių, kurie tokie pat vertingi kaip ir Įstatymas, kad vaikai gauna 
nuodėmių atleidimą būtent Bažnyčioje, tad jie privalo būti krikštijami. 
Jei Jonas Krikštytojas galėjo gauti palaiminimą ne proto padedamas, 


tai šitaip Dievas gali paveikti ir visus kitus. 

Argumentą, esą vaikai nesuprantą žodžio, taigi jiems negalima 
suteikti Sakramento, paneigia apipjaustymo kontrargumentas - api- 
pjaustymas paliudija, kad malonė ir tikėjimas pažadu teikiamas ir 
tiems, kurie nesuvokia žodžio. Juk sakramentai rodo, kad nuodėmių 
atleidimas taikytinas ir vaikams. 

Apipjaustymas buvo ateisiančio Kristaus ženklas, o Krikštas yra 
atėjusio Kristaus ženklas. Tačiau abu jie yra malonės ir nuodėmių 
atleidimo ženklai. 

Jei kas pasakytų, kad dangaus karalystė jau ir taip yra vaikų, ir 
jiems nebereikalingas joks Krikštas, reikia atsakyti, kad dangaus 
karalystė tikrai jiems priklauso, bet jie ją gauna tik per Krikštą, ne 
anksčiau. 

Krikštą lydi šventasis kryžius 


Kadangi esame krikštyti ir išpažįstame Kristų, privalome atsispirti 
velniui ir pasauliui. 

Apie Sventosios Dvasios paskirtį 


Ši Dvasia yra viena ir ta pati, tačiau ji turi dvejopą paskirtį. Juk 
per malonės Dvasią Dievas mums darosi malonus ir ji mus daro 
malonius Dievui. Tačiau maldos Dvasia yra toji, kuri meldžiasi už 
mus ir visą pasaulį, kad ateitų gera ir pasitrauktų bloga. Malonės 
Dvasia moko žmogų, maldos Dvasia meldžia, kad Dievo pradas būtų 
šventas, kad ateitų jo karalystė ir t. t. 

Gerai įsidėmėk, kad visiškai skirtingi dalykai yra Šventosios Dva- 
sios turėjimas ir jos apsireiškimas. Iki Kristaus daugelis turėjo Šven- 
tąją Dvasią, tačiau ji nebuvo jiems apsireiškusi. 

Dvasia visuomet pirma mokant, bet ne klausant. Pirmiausia eina 
žodis, o tik paskui Dvasia. 

Malda, be abejonės, bus išgirsta 


Visi, kurie tikėdami, rimtai ir iš širdies šaukiasi Dievo, bus išgirsti 
ir išklausyti, gaus, ko trokšta, kad ir ne tą pačią valandą, ne tuo metu 
ir ne tiek, kiek prašo, arba būtent tiek, kiek prašo, tačiau visi jie gaus 
kur kas puikesnių ir geresnių dalykų, negu būtų galėję tikėtis. Kaip 
liudijama Laiške romiečiams: „Mes juk nežinome, ko turėtume de- 
ramai melsti“ (Rom 8, 26), taigi nežinome, kas arba kaip būtų geriau. 
Jei aš, pvz., melsiuosi, kad mirtų Saksonijos hercogas Jurgis*?, ir ne- 
būsiu išklausytas, negalėsiu sakyti, kad mano malda buvusi veltui ir 
nuėjusi perniek, nes galbūt geriau, kad bedievis kunigaikštis gyventų, 
negu mirtų, o jo vieton stotų šeši, septyni ar daugiau bedievių val- 
dytojų. 

Todėl Dievas, žinoma, išgirsta visus, kurie prašo tikėdami, tik ne 
tą pačią valandą, ir išpildo jų prašymą ne taip, kaip buvo prašoma, 
o tada, kai jam patinka ir kaip patinka; jis Žino, kad tai išeis į naudą. 
Todėl turime būti tikri, kad kai malda skirta jo šventumui, jo vardui 
ir jo karalystei šlovinti ir kai meldžiamasi pagal jo valią, jis mus, be 
abejonės, išklausys. Tačiau jei melsimės priešingai, negu čia pasakyta, 
tai nebūsime išklausyti, nes Dievas nieko nedaro prieš savo vardą, 
karalystę ir valią. 

Kada reikėtų susilaikyti nuo maldos 


Daktaras Martynas Liuteris sakė, kad iki šiol maldą Bažnyčia pa- 
laikė, tad ir turi būti meldžiamasi. „Todėl Kristus sako: prašykite, 
ieškokite, belskitės! Pirmiausia mes turime prašyti. Vos tik pradedame 
prašyti, Dievas dažnai kažin kur nusidangina ir nenori klausytis, jis 
nenori, kad mes jį rastume. Tuomet reikia jo ieškoti, t. y. sulaikyti jį 
savo maldomis. Kai pradedi jo ieškoti, jis ima ir užsidaro mažytėje 


V Jurgis Barzdotasis (Gvorę der Būrtige, 1471-1539) - Saksonijos hercogas (nuo 1500), 
vienas didžiausių Reformacijos ir Liuterio priešininkų. 

kamaraitėje. Jei nori ten pas jį įžengti, reikia pasibelsti; jei pabeldi 
vieną ar du kartus, kurį laiką jis nieko negirdi. Galop, kai beldimas 
jau pasidaro įkyrus, jis atidaro duris ir klausia: „Na, ko gi tu nori?“ — 
„Viešpatie, aš noriu turėti tai ir tai“. Tada jis sako: „Tai ir turėk tai!“ 
Taip reikia jį pabudinti. Tikiu, kad čia esama dar daug maldingų 
žmonių, kurie labai uoliai meldžiasi, nors pakanka ir piktų berniukų. 
Todėl šis pasakymas „prašykite“ reiškia ne ką kita, kaip prašykite, 
šaukite, rėkite, ieškokite, belskite, barbenkite! Ir šitai reikia daryti 
nuolat, be paliovos.“ 

Trumpi katekizmo posakiai, kurių daktaras 
Martynas Liuteris mokė savo namuose 


Dešimt įsakymų 


1. Kaip yra tikėjimas, taip yra ir Dievas. 
Dievas nelieka už durų, jis tuojau atleidžia. 
Neviltis paverčia vienuoliais ir šventakupriais. 
Dirbkime, ir Dievas mums padės. 
Dievui reikia tik tavo širdies. 
Stabmeidystė - širdies pasipūtimas. 


Dievas pasirodo per savo kūrinius. 


2. Dievo žodis turi atverti akis į pasaulį. 


Dėl Dievo žodžio reikia švęsti. 


3. Dievo žodis yra mūsų šventenybė ir visus daiktus paverčia 
šventais. 


Klusnumo darbus reikia didžiai vertinti. 


4. Tėvai yra visi tie, kurie čia valdo. 


Sielų tėvai verti dvigubos pagarbos. 

Penktasis įsakymas netaikomas valdžiai. 
Rūstybė draudžiama visiems, išskyrus valdžią. 


Žudyti draudžiama bet kokiais sumetimais. 


„ Santuoka - pirmutinis dalykas visiems luomams. 


Santuoka būtina ir siektina. 
Santuoka draudžiama, jei ji prieštarauja Dievo įsakymams. 


Santuoka yra palaiminta ir patinka Dievui. 


7. Vogti reiškia neteisėtai ką nors paimti. 


9-10. 


Svetimavimas taip pat yra vagystė. 

Vagystė - dažniausiai pasitaikantis pasaulio maistas. 
Didžiausieji nusikaltėliai yra nenubausti, kaip popiežius ir jo 
artimieji. 


Svetimavimas ir gobšumas neturi ateities. 


Šmeižti reiškia kištis į Dievo teismą. 

Ką nors spręsti ir negerai šnekėti dera tik valdžiai. 
Nieko nevalia teisti ir peikti jam už nugaros. 
Visada dera kliautis geru. 


Nėra nieko gera, išskyrus Dešimt Dievo įsakymų. 


Bijotis Dievo ir kliautis juo liepia visi įsakymai. 


Pirmasis įsakymas gimdo visus kitus. 


Tikėjimas 


. Tikėjimas moko pažinti Dievą ir suprasti, kokį Dievą mes 


turime. 
Tikėjimo privalome mokytis visur ir visada. 


Dievas apsireiškia per visus savo kūrinius. 


Niekada nevalia pamiršti tikėjimo artikulo apie Jėzų Kristų. 

Šventoji Dvasia sugrąžina mums Kristų, ji mums jį apreiškia. 
Kur Šventoji Dvasia neskelbia, ten nėra nė Bažnyčios. 


Šventoji Dvasia veikia nuolatos. 


„Tėve mūsų“ 


Melstis reiškia šauktis Dievo varge, kuris Dievo liepimu 
virsta didžiausiu gėriu; skausmas teikia rimtumo ir 


maldingumo, o šie yra mūsų ginklai kovoje su velniu. 
„ Pasaulis ir kūnas - Dievo valios priešininkai. 


„ Velnias apkartina kasdienę duoną ir visas Dievo dovanas. 
Dievas kasdien rūpinasi mūsų kūnu. 
Niekas pasaulyje negali gyventi be nuodėmės. 


Niekas negali rodyti Dievui savo maldingumo. 


„ Ir mes privalome atleisti, kaip Dievas atleidžia mums. 
Atleidę savo artimui, tikrai žinome, kad mums atleido 


Dievas. 


„ Mes gundomi trejopai - pasaulio, velnio ir savo kūno. 
Gundymas pasitarnauja kaip pasitikėjimo savo kūnu 
priešininkas. 


Savo jėgomis nenugalėsi jokios pagundos. 


„ Velnias kliudo viskam, ko mes prašome. 


Velnias tik ir tyko įstumti mus į didžiausius vargus. 

Krikštas 


Tikėjimą sustiprina Krikštas. 

Tikėjimas privalo turėti kokį nors išorinį požymį. 

Tikėjimas suteikia asmenybei orumo. 

Krikštas - ne mūsų, o Dievo darbas. 

Amžinasis gyvenimas kūnui ir sielai suteikiamas per Krikštą. 
Vaikų krikštą Dievas patvirtina savo žodžiu. 

Krikštas yra teisėtas, nors juo kai kas netiki. 

Niekas neturi didžiuotis savo tikėjimu. 

Netikėjimas nesusilpnina Dievo žodžio. 

Krikštas - kasdienis krikščionių drabužis. 


Sventoji Vakarienė 


Altoriaus sakramentas yra Dievo tvarka. 
Žodis sukuria Sakramentą. 

Be žodžio, lieka tik duona ir vynas. 
Sakramentas - sielos penas. 

Nuodėmių atleidimas gaunamas tik per žodį. 
Tikėjimas priima nuodėmių atleidimą. 

Tie, kurie vengia Sakramento, nėra krikščionys. 
Sakramentai nežeidžia mūsų orumo. 
Tikėjimas ir prigimtis yra priešininkai. 
Tikėjimas priklauso nuo žodžio. 

Kokį priimi Kristų, tokį jį ir turi. 

Tikėjimas - krikščionijos turtas. 

Evangelija - Dievo galia. 


Geri darbai 


Geri darbai neturi pavadinimų. 


Krikščionių darbai - nauda ir gėris savo artimui. 

Tikėjimas ir meilė numaldo nuodėmes. 

Šventasis Raštas tik guodžia, bet nedraudžia ir gerų darbų. 
Kristus yra visuotinis Dievas. 

Krikščionys meldžia ir trokšta paskutinės dienos. 

Savo Žodį Dievas patvirtina įvairiausiais būdais. 

Bažnyčia neklauso nieko, tik Kristaus. 

Kristus yra Žemo luomo ir menkas iš pirmo žvilgsnio. 


Neviltyje reikia būti vyriškam. 

Visas mūsų gyvenimas turi būti vyriškai rūstus, gyventi reikia 


Dievo baimėje ir kliautis juo. 

Tikėjimas paverčia mus Kristaus paveldu. 

Didžiulė paguoda - apsivilkti Kristumi. 

Mes turime ieškoti dangiškosios šlovės ir nekreipti dėmesio į 
žmonių panieką. 

Kristus gimdo mus iš malonės. 

Evangelija yra grynas džiaugsmas. 

Malonė smerkia bet kokį teisinimąsi. 

Išganymas mums dovanotas be jokių mūsų nuopelnų. 
Krikštas suteikia mums visišką išganymą. 

Tikėjimas - dvasios atsinaujinimas. 

Atgimimas - Šventosios Dvasios nuopelnas. 

Žmogaus prigimtis neįstengia suvokti Dievo lobių. 

Geri darbai yra tikėjimo antspaudas ir išbandymas, nes kaip 
laiškai turi turėti antspaudus, taip tikėjimas turi remtis gerais 
darbais. 

Tikėjimas žvelgia į žodį, o ne į pamokslininką. 

Kalbėtojas ir Žodis - du skirtingi asmenys. 

Gamtinis gyvenimas yra amžinojo gyvenimo dalelytė. 
Pasipūtimas pražudo viską. 

Evangelija, duota Dievo, parodo Kristų ir reikalauja tikėjimo. 
Evangelija yra pasaulio šviesa, nušviečianti žmones ir 


paverčianti juos Dievo vaikais. 


Netikri pamokslininkai bjauresni už mergelių prievartautojus. 

Teisumas pasiekiamas ne darbais, o tikėjimu, jis sutvirtina 
tikėjimą. 

Pagunda paverčia žmogų geru pamokslininku. 

Kunigaikštis danguje yra medžioklio grobis. 

Kol darbas neatliktas, asmuo privalo būti geras. 

Mes privalome nepalūžti, tikėti ir šauktis Dievo. 

Nė vienam luomui nedera puikuotis savo šventumu prieš Dievą. 
Tikėjimas nepakenčia, kad sąžinėje būtų vadovaujamasi žmonių 
įstatymais. 

Kaip Žmonės, šventieji dažnai klysdavo. 

Pareigas dera skirti nuo asmens. 

Bausmių Žmogus nekenčia, užtat mėgsta nuodėmes. 
Šventuosius Dievas palaiko net jiems suklydus. 

Nė vienas šventasis toks netapo kur nors nesuklydęs. 
Krikščionio gyvenimas sudarytas iš trijų dalykų - tikėjimo, 
meilės ir kryžiaus. 

Krikščionims nieko nesiūloma, jiems tik primenama. 

Mes privalome palaužti savo protą ir valią. 

Meilė nepabėga, bet pabėga tikėjimas, nes tikėjimas padaro mus 
Dievo vaikais, todėl baudžia ir bara. 

Todėl tarp krikščionių nekyla jokių kerštavimų, jie auga ir klesti 
dvasios vaisiuose, iš kurių didžiausiasis yra meilė, nes ji plinta 
drauge su žmonėmis. 

Nuodėmių atleidimas - Sakramento vaisius. 

Protas nesuvokia, kad Kristus yra mūsų brolis. 

Kristus man dovanotas su visais savo darbais. 

Kristus į mus ateina per skelbimą, taigi jis yra tarp mūsų. 

Be kryžiaus mes nebūsime pašlovinti. 

Evangelijos negalima skelbti tyliai. 

Ne taip greitai Šventoji Dvasia paverčia žmogų tobulu, tačiau jis 
privalo augti. 

Su Evangelija neprarandama nieko, todėl privalome dėl jos 
padaryti viską. 


Tikėjimas Evangelija išvaduoja nuo nuodėmių. 

Darbai priklauso mūsų artimui, tikėjimas - Dievui. 

Teisti kitus - tas pat, kaip ir pražudyti save. 

Dvejonė yra nuodėmė ir amžinoji mirtis. 

Geras darbas yra tas, kuris daro gera kitam. 

Tik tuomet mes pažįstame Kristų, kai jis tampa mokytoju 
širdyje ir kai atlaužia mums duonos. 

Dievo žodis uždega širdį tikėjimu. 

Tikėti reiškia sąžiningai kliautis gailestingumu ir juo remtis. 
Kristui reikia ne išorinio dievobaimingumo ar veidmainystės, 
bet iš širdies kylančio pamaldumo. 

Gailestingumas mus išgano taip, kaip mes juo kliaujamės, 
tačiau Dievas privalo perkeisti širdis. 

Įstatymas yra ne kas kita, kaip veidrodis. 

Sielų ganytojas yra tas pat, kas slaugytojas. 

Kristus mus neša savo Tėvui ant savo pečių. 


Meilė neskatina nedėkingumo. 


Sakramentas 


Sakramentas yra kokio nors švento dalyko ženklas; pvz., panardinti 
kūdikį į vandenį ar apšlakstyti jį vandeniu yra Krikšto ženklas. 

Atgaila yra sakramentas ir yra gailėjimasis bei sielvartas, nuo- 
dėmių išpažinimas bei atleidimas, ir visu tuo apibrėžiama atgaila. 

Idant medis duotų gerų vaisių, pirmiausia jis pats turi būti geras. 

Labai gerbti privalome Dievo gėrybes, kurių turime, o ne save. 

Kristus nori, kad visi žmonės būtų išganyti, t. y. jis visus juos iš- 
gano, jis vienas yra šviesa, nušviečianti visus žmones. 

Bažnyčia ir bendruomenė 


Geriausią kareiviją Dievas laiko sau pridengti 


Mūsų Viešpats Dievas sau ir savo Bažnyčiai pridengti laiko geriausią 
kareiviją. Jis ateina ne verčiamas Įstatymo, bet savanoriškai. Juk 
Kristus sako: aš tave krikštiju, duodu tau priesakus, nuteisinu tave, 
pamokau tave, guodžiu tave. Jei tikėsi, tai turėsi šį lobį; jei netikėsi, 
tai pats sau pakenksi. Dėl manęs elkis kaip tinkamas. Tačiau pasau- 
lietinė kareivija užgrius tave su prievarta - šitai daryk, o šito nedaryk. 
Jei neklausysi, sako valdžia, aš tave nubausiu ir turėsi nemalonumų. 
Bet jei paklusi man, būsiu tau palanki. Taip pasaulietinė valdžia, pa- 
sitelkdama žiaurią jėgą, ieško sau naudos. O Kristaus karalystė paiso 
mūsų naudos ir draugiškai jos teikia. Ir išrinktiesiems toliau čia labai 
gerai sekasi. Tačiau pasaulio viešpačiai elgiasi kitaip; juo mažiau at- 
odairos jų įstatymuose, juo menkiau viskas stumiasi pirmyn. 

Kristus ir jo saviškiai nepažįsta pasaulio 


Kaip Kristus pasaulyje nematomas, taip nematomi jame ir mes, 
krikščionys, viskas bent jau yra taip, kad pasaulis nemato nei mūsų, 
nei Kristaus mumyse. „Jūsų gyvenimas su Kristumi, - sako Paulius 
Laiške kolosiečiams, - paslėptas Dieve“ (Kol 3, 3). O apaštalas sa- 


ko: „Žiūrėkite, kokia meile apdovanojo mus Tėvas: mes vadinamės 

Dievo vaikai ir esame! Pasaulis nepažįsta mūsų, nes ir jo nepažino“ 
(1 Jn3, 1). 

Todėl mes esame vienas nuo kito kiek atsiskyrę. Pasaulis nieko 
neklausinėja apie mus, juolab mažiau mes juo domimės; taip, dėl 
Kristaus pasaulis mums nukryžiuotas ir mes - pasauliui (Gal 6, 14). 
Tegul jis sau keliauja su savo geru, palikęs mus su mūsų mintimis ir 
jausena. 

Jei turime tik jį vieną, mūsų brangų Viešpatį, tai jau esame ganė- 
tinai turtingi ir palaimingi, kad nieko neklausinėtume apie jo pui- 
kumą, garbę ir turtus. Nors kartais jį mes ir prarandame, 0 ir patys 
pamirštame, kad jis mūsų, o mes jo, kad jis mumyse, o mes jame (jei 
Ištikus vargui, kaip mums rodosi, jis akimirkai pasislepia). Tačiau 
mes guodžiamės jo žodžiais: „Aš esu su jumis per visas dienas iki 
pasaulio pabaigos“ (Mt 28, 20), tai didžiausias ir brangiausias mūsų 
turtas! 

Krikščionio gyvenimo alegorija 


Mūsų gyvenimas - tarsi plaukiantis laivas. Juk kaip jūrininkai 
priešakyje turi uostą, į kurį kreipia savo kelią, taip mums tasai tikslas 
yra pažadėtasis amžinasis gyvenimas, kuriame galėsime maloniai ir 
ramiai ilsėtis kaip uoste. Tačiau kadangi tas laivas, kuriuo mes gabe- 
nami, netvirtas, 0jį dar užklumpa be galo pavojingi vėjai bei audros, 
nesunku įžvelgti, kad mes reikalingi labai išmintingo vairininko, 
kuris tą laivą savo patarimais taip valdytų ir vestų, kad jis nesudužtų 
į uolas ar nenuskęstų. 

Toks mūsų vairininkas - tik vienas Dievas, ne tik norintis išlaikyti 
laivą paviršiuje, bet ir galintis, kad ir į visas puses bangų vartomą, tą 
laivą saugiai ir be nuostolių atplukdyti į tokį uostą. 

Jis pažadėjo pagelbėti mums, kai tik paprašysime jį pagalbos ir 
vadovavimo. Ir kol turėsime tokį vairininką, tol išsisuksime iš visų 
audrų sūkurių, bangų ir liksime sveiki. O jei ištikus didžiausiam pa- 


vojui, mes piktavališkai išmesime vairininką iš laivo, kuris jo buvimo 

ir patarimų dėka dar galėtų atsilaikyti, tai šitas laivas pražus. Čia 
akivaizdu, kad laivas pražuvo ne dėl vairininko kaltės, bet per jame 
plaukusiųjų paikumą ir kvailumą. 
Šis vaizdelis puikiausiai rodo, kur mūsų nelaimės ir skurdo prie- 
žastis. 

Išorinis Bažnyčios autoritetas 


Tądienjis nusistebėjo išoriniu Kristaus Bažnyčios autoritetu, kuris 
paskendęs tokiame silpnume, piktybėje, nuodėmėse ir skurde, tarsi 
Dievas visiškai ja nesirūpintų, tuo tarpu klaidatikių Bažnyčia spindi 
savo galybe, autoritetu ir šventumu. Todėl Laiške romiečiams Paulius, 
išvydęs Žydų atsimetimą ir stabmeldžių atsivertimą, ne veltui su- 
šunka: „O [...] pažinimo gelme!“ (Rom 11, 33). Todėl tikėjimo išpa- 
žinime aiškiai pasakyta: „Tikiu šventąją Bažnyčią“. Jos nepamatysi, 
todėl ja tikima. 

Pagal išorę pasaulis panašus į rojų, ir priešingai —- pagal išorę Dievo 
ir Kristaus Bažnyčią pasaulis visiškai niekina, bet didžiai vertina 
Dievas. Kunigo drabužiais apsitaisęs Aaronas vaikštinėja dailiai ir 
kupinas pasitenkinimo. Nereikia sau kvaršinti galvos dėl to, ką apie 
mus sako pasaulis. Kas man darbo, jei lupikautojai, kilmingieji, ūki- 
ninkai ir godišiai laiko mane mėšlu? Atėjus metui, aš darysiu tą pat. 
Todėl mums nėra ko rūpintis, ką apie mus mano pasaulis. Svarbu tik, 
kad mes patiktume maldingiesiems. 

Brangus Viešpatie Dieve, kaip tavo Bažnyčia visur ujama - viduje 
ir išorėje! Išorinė kančia geriau negu vidinė. Per ją kaipsyk ir atsiranda 
dievobaimingumas, baimėje ir maldoje žmonės turi laikytis išvien. 
Nepatyrę išbandymų ir pagundų, jie liktų abejingi. 

Kur tikroji Evangelija, ten ir neturtas. Parašyta: „Viešpats patepė 
mane, kad neščiau gerąją naujieną vargdieniams“ (Iz 61, 1; Lk 4, 18). 
Kadaise aukų būdavo pilni vienuolynai, dabar šykštime paaukoti net 
grašį. Prietarai ir veidmainystė suneša pakankamai pinigo, o tiesa 
eina elgetauti. 

Tikrosios Bažnyčios pavidalas 


Pasaulio išminčiai piktinasi išoriniu Bažnyčios pavidalu, apgožtu 
piktybės ir sektų. Juk jie mano, jog Bažnyčia esanti tyra, šventa, ne- 
nusipelniusi jokio papeikimo, ji - Dievo balandis ir t. t. Tai tiesa, prieš 
Dievą Bažnyčia kaipsyk ir yra tokia, tačiau pasaulio akyse ji, kaip ir 
jos sužadėtinis Kristus (Iz 53, 3), yra suskaldyta, sueižėjusi, apspjau- 
dyta, nukryžiuota, išjuokta. 

Kodėl Bažnyčia žemėje neranda savo namų 


Pirma, reikia atminti, kad dėl Adomo bylos mes esame vargšai, 
benamiai ir išvyti iš rojaus. Antra, turime prisiminti ir pagalvoti apie 
Dievo Sūnų, kuris (dalijasi su mumis tremtimi ir) mus grąžino į mūsų 
tėvynę, iš kurios buvome išvaryti. Trečia, kad ši tremtis mus pamokytų 
ir primintų, jog mūsų tėvynė - ne šiame pasaulyje (Fil 3, 20), o mums, 
klajojantiems po šią Žemę, skirtas dar kitas - amžinasis - gyve- 
nimas. 

Teisėtoji Bažnyčia nuolat grasoma pavojų ir 
gundymų 


Dabar tiek iš Rašto, tiek iš patirties matome, kad Bažnyčia nuo- 
latos yra beviltiškoje padėtyje. Juk ką gi kita matėme prieš Augsburgo 


suvažiavimą (1530), kai Bažnyčios reikalai buvo liūdni? Reichstage 

viskas kėlė vien dvejones*. Tačiau dabar, kai per Dievo malonę esame 
iš tos bjaurasties išvaduoti, dar didesnė nelaimė užgriūva per sek- 
tantus, o labiausiai - per anabaptistus?? ir pan. Bažnyčia ir vėl atsi- 
duria (tariamoje) aklavietėje ir vis labiau pasitvirtina psalmės žodžiai: 
„Jeigu tavo Įstatymas nebūtų man džiaugsmo šaltinis, būčiau pra- 
žuvęs verge“ (t. y. neviltyje) (Ps 119, 92). 

/252 


Nors ir daug joje veidmainių, Bažnyčia kuriama 
per Evangeliją 


Bažnyčia, kuri teisėtai yra šventa, bus įsteigta ir sukurta per Evan- 
geliją, kaip ir sakoma Izaijo pranašystėje: „Ir vieškelis ten eis. Jis bus 
vadinamas šventuoju Keliu. Kas netyras, tas negalės juo eiti“ (IZ 35, 8). 
Koks gi tas kelias, galėtum paklausti. Kaipsyk tasai, apie kurį kalba 
Dievo Sūnus: „Aš esu kelias, tiesa ir gyvenimas“ (Jn 14, 6). Ir tas pat 
sakoma: „Kas laikysis mano žodžio, neragaus mirties per amžius“ 
(Jn 8, 51). Jukirbedieviams reikia Sakramento, šitaip jie veidmainin- 
gai dangsto savo bedievišką esybę, tarsi tai būtų grynas pamaldumas 
ir šventumas. 

Juk ne visi krikštytieji išlaiko tikėjimą, nors ir yra iš tikrųjų krikš- 
tyti. Tačiau teisingas tikėjimas į Kristų negali būti nei paslėptas, nei 
likti slaptas, jis vis tiek prasiveržia ir įrodo save geraisiais darbais, 
kuriuos daryti įsakė ir paliepė Dievas. Todėl Kristus ir yra tas kelias, 
kuriuo neina bedieviai ir kurį nutiesia tik vienui viena šventa krikš- 
čioniškoji Bažnyčia. 

/253 


*“ Čia paskelbtą Augsburgo tikėjimo išpažinimą (žr. išn. 5) pasirašė 7 vokiečių 
daliniai kunigaikščiai ir 2 laisvųjų miestų senatai, bet atmetė Augsburgo reich- 
stagas. 

* Anabaptistai - žr. išn. 7. 

Savo žodį Kristus privalo išlaikyti pats, mes tam 
per silpni 


Šėtonas man dažnai sakydavo: „O kas, jei tavo mokymas prieš 
popiežių, Mišias, vienuolius ir t. t. klaidingas?“ Ir neretai jis mane 
taip sutrikdydavo, kad prakaitas išmušdavo. Galop jam atsakiau taip: 
„Eik ir kalbėk su Dievu, kuris įsakė išklausyti šį Kristų. Kristus pats 
privalo viską daryti“. Todėl kas nori tapti krikščioniu, tas turi palikti 
visą atsakomybę Kristui. 

/254 


Kristus, kaip ir visi, kurie į jį tiki, turi likti 
amžinai 


Kalbama apie būsimą persekiojimą. Tačiau iš antros psalmės ži- 
nome, kad Kristų jie turi palikti gyvą, ir jei mes mirsime, tai vis tiek 
nebūsime mirę, bet jei mirs Kristus, tai drauge mirsiu ir aš (Ps 2, 11). 
Bet aš guodžiuosi tuo, kad Dievo žodis liks amžinas ir taip bylos: „Aš 
gyvenu ir jūs gyvensite“ (Jn 14, 19). Juo aš esu krikštytas, todėl ne- 
pažįstu nieko kito, tik Kristų. 

/ 255 


Kur Kristus, ten ir tie, kurie į jį tiki 


Jei būtume nekrikštyti ir netikėtume į Kristų, tai velnias išties būtų 
mumis patenkintas. Tačiau kad ir kaip širstų velnias, mes norime 
laikytis Kristaus. Kad ir kur būtų Kristus, ten norime būti ir mes; jei 
jis paklius į pragarą, tai mes seksime jam iš paskos. 

/ 256 

Kodėl Judas yra apaštalas ir naudingas 


Judas tarp apaštalų toks naudingas, kad vienas atstoja tris; jis pa- 
teikia galybę argumentų, kaip antai prieš donatistus*", teigiančius, 
jog niekas negali krikštyti, tik tas, kuris turi Šventąją Dvasią. Ju- 
das - vienas iš dvylikos apaštalų; tai, ką darė, atlikdamas savo parei- 
gas, jis darė teisingai, tačiau ten, kur elgėsi kaip vagis, padarė nuo- 
dėmę. Todėl jo asmenį reikia skirti nuo jo pareigų, nes Kristus buvo 
įsakęs jam ne vogti, 0 eiti savo pareigas. 

Judas griauna tai, kas mums primetama: „Tarp jūsų esama daug 
piktų“. Teisybė! Juk ir Judas buvo apaštalas. Jis neabejotinai bus 
laikęsis daug geriau negu kiti; niekas jo neperkando per Paskutinę 
vakarienę. 

Tikroji ir klaidingoji Bažnyčia 


Tikroji Bažnyčia nuo klaidingosios štai kuo skiriasi. Tikroji Baž- 
nyčia moko, kad nuodėmių atleidimas - ne mūsų pačių nuopelnas, 
antra, ji liepia mums tvirtai tikėti, trečia, kantriai nešti savo kryžių. 
Ir priešingai, klaidingoji Bažnyčia teigia, kad nuodėmių atleidimas 
esąs mūsų pačių nuopelnas, liepia dvejoti, nepakenčia kryžiaus, už- 
tat persekioja kitus. Todėl Dievas sergsti savo Bažnyčią ir tuomet, kai 
ji persekiojama. 

Bažnyčia pasaulyje turi būti tarp žmonių 


Savo Bažnyčią Dievas įkūrė pasaulyje tarp begalinių išorinių 
veikimų, idant krikščionys nevirstų vienuoliais, bet galėtų gyventi 


visuotinėje bendruomenėje, kad šitaip mūsų darbai ir tikėjimo pa- 


* Donatistai - Kartaginos vyskupo Donato (313-355) šalininkai, atskilę nuo Baž- 
nyčios ir paskelbti eretikais (314 ir 411), nepripažinę „nedorųjų“ dvasininkų 
teikiamų sakramentų ir išlikę iki VII a. pirmos pusės. 


138 UŽSTALĖS POKALBIAI 


mokos būtų žinomos žmonėse. Juk, pasak Aristotelio, žmonių visuo- 
menė ne savitikslė, ji tik priemonė. Tačiau kilniausiasis jos tikslas — 
vienam kitą mokyti pažinti Dievą. 

/259 


Kristaus karalystei priklauso ir silpnatikiai 


Silpnatikiai irgi priklauso Kristaus karalystei, antraip Kristus ne- 
būtų sakęs Petrui: „Stiprink brolius!“ (Lk 22, 32) ir: „Silpno tikėjimo 
žmogų priimkite“ (Rom 14, 1). 

Jei silpnas tikėjimas nebūtų tikėjimas, tai apaštalai negalėtų būti 
apaštalais. 

/ 260 


Vienam žmogui skundžiantis, kad pamokslas jį taip išgąsdinęs, 
jog jis turėjęs išeiti laukan, Liuteris šitaip jį paguodė: „Dievas priima 
dvejopas aukas: viena jų - liaupsė, kita - sudaužytos širdies". 

Krikščionių priešai yra trejopi 


Pirma - tironai, paskui - sektos, galiausiai - netikri broliai. Tai aš 
pirmiausia sieju su teologija, įrodydamas, kad Dievo žodis eina iš 
Tėvo, Sūnaus ir Šventosios Dvasios. Todėl velniui reikia sutepti visus 
tris asmenis: tironai nusideda Tėvo galiai, sektantai - Sūnaus išmin- 
čiai, o netikrieji broliai - Šventosios Dvasios gerumui. Su gramatikos 
pagalba aš tai įrodau šitaip: pirmieji yra pikti, antrieji - dar blogesni, 
tretieji - užvis blogiausi. Tironai, suprantama, blogi, tačiau jie kenkia 
palyginti menkai - ima tik kūną ir turtą. Sektantai klaidingu savo 
mokymu drumsčia sielą, o tai jau blogiau, savo maištais jie kartais 
irgi tiesiog pražudo kūną. Galiausiai netikrieji broliai užvis blogiausi. 
Jie tikri judai, kurie valgo Kristaus duoną, t. y. klauso jo pamokslų, 
O jį patį iš baisaus piktumo trypia kojomis. Todėl visiškai aišku, kad 
jų nuodėmė neatleistina. 

/262 

Išorės priešų aš nė truputėlio nesibijau, nes per juos Bažnyčia ne- 
pražus. Tačiau vidinė bjaurastis — netikrieji broliai - padarys šitai. 
Judas turėjo išduoti Kristų, o netikri apaštalai suklastojo Evangeliją. 

Su kokiais žmonėmis krikščionys labiausiai 
pykstasi 


Aršiausias barnis, koks tik gali kilti, kyla tarp krikščionių ir ne- 
tikrųjų brolių. Tas barnis aršiausias dėl to, kad šie nori būti ir vadin- 
tis krikščionimis (nors tokie ir nėra). Jei jie sakytųsi esą Piloto, Judo 
ar Erodo Žmonės, t. y. atsižadėtų Kristaus vardo, tai jau kaip nors 
pakęstume jų bjaurumą, kurį jie drįstų mums rodyti; pasibaigtų karas, 
ir mums vėlei būtų duota taika ir ramybė. Tačiau kadangi jie vis dėlto 
nori vadintis krikščionimis, privalome su jais ginčytis ir jokiu būdu 
neturime pakęsti, kad jie nebaudžiami kalbėtų ir darytų, kas nepri- 
dera krikščioniui. Juk valdžios mūsų sąžinei mes reikalaujame per 
žodį ir nenorime jos atiduoti. 

Kokių žmonių smurtą ir neteisybę reikia pakęsti 


Kęsti ir pakęsti neteisybę privalu tik tuomet, kai mus persekioja 
Dievo žodžio priešininkai ir tai pripažįsta. Tačiau nevalia pakęsti jų 
daromų nuodėmių, būtent kai jie nori būti mūsų broliais ir krikščio- 
nimis, tarsi turėdami su mumis vieną mokymą, nors taip dažnai 
klastoja tikėjimo artikulus, be to, nenori būti paprotinami ir pamo- 
komi. Kai jie, daugelsyk perspėti, būna nugalimi Dievo žodžio, ne- 
galima jų pakęsti ir tylėti, bet reikia juos barti ir statyti jo akivaizdon, 
kaip moko Kristus (Mt 18, 15). Kadangi jie giriasi esą broliai ir krikš- 
čionys, tegul išpažįsta savo nuodėmes, padarytas neteisybes ir lei- 
džiasi nubaudžiami. Bet jei jie dar nori pateisinti savo nuodėmes, tai 


tik savanoriškai prisipažįsta esą priešai. Tuomet mes būsime paten- 

kinti ir noriai pakęsime juos kaip priešus, tačiau nuo brolių nei norime, 
nei turime kentėti. 
/ 265 
Ne bausmė, o dalykas, apie kurį kalbama, paverčia ką nors kan- 
kiniu, sako Augustinas*! savo knygoje „Prieš donatistus“. 
/ 266 


Debesys, plaukiantys dangumi, bet neatnešantys lietaus, panašūs 

į netikrus evangelikus, kurie giriasi esą evangelikai, bet neduoda 
jokių vaisių. Jie yra (tokie pat beverčiai) kaip debesys be lietaus. 

Tiesa ir klystkeliai 


Tiesoje Žmonės visuomet jaučiasi saugūs (todėl ir apkiausta). 
Tačiau patekę į klystkelius, jie iš paskutiniųjų stengiasi išsikapstyti; 
juk ir keleivis tvirtai Žengia žinomu keliu, o paklydęs baimingai 
dairosi ir uoliai ieško tikrojo kelio. Taip ir mes dabar einame. 

/268 


Fanatikų keliami piktumai daro daug žalos 


Ak, Dieve brangus, kaip kliudo pyktis daugybei žmonių! Kai 
mokytojai tarpusavyje nesutaria dėl mokymo, kai vienas aiškina 
vienaip, o kitas - kitaip, be to, moko ne viena širdimi ir viena burna, 
jie sudrumsčia daugelio Žmonių galvas, šie ima klysti, nes nebeiš- 
mano, kuriuo tikėti. 

/269 


Visi fanatikai, priimdami bendruomenės tarnus, priima ne tuos, 
kurie galėtų mokyti žmones, bet tuos, kurie jų ganytojams padėtų 
toliau įtvirtinti fanatizmą. 

/270 


* Augustinas - Aurelijus Augustinas (Aurelius Augustinus, 354—430), filosofas ir 
teologas, Hipono (Š. Afrika) vyskupas, katalikų Bažnyčios šventasis, savo vei- 
kalais pelnęs Bažnyčios mokytojo titulą. 

Iš geriausio visuomet išeina blogiausia 


Iš Abraomo ir sentėvių radosi prikalusieji Kristų prie kryžiaus, 
Antikristas atėjo iš Romos Bažnyčios, iš apaštalų atsirado Judas ir 
netikri apaštalai, iš Aleksandrijos - Arijus“? ir Origenas““, iš Konstan- 
tinopolio - turkai, iš Arabijos atsiskyrėlių - Mahometas, iš moters - 
svetimavimas, iš nekaltos mergelės - paleistuvė, iš brolio, sūnaus ir 
bičiulio — aršiausi priešai, iš angelų — velniai, iš karalių - tironai, 
Evangelija buvo paversta melais, iš Bažnyčios atsiranda eretikai. 
Valgis virsta mėšlu, vynas - šlapimu, kraujas - pūliais. Iš Liuterio 
randasi Miunceris** ir maištininkai - tad ko stebėtis, jei blogis tarpsta 
tarp mūsų ir išeina iš mūsų? Tai turi būti labai blogas dalykas, kurio 
gerieji nebegali ištverti, ir turi būti labai gerai, kai kas nors gali iš- 
kentėti tokius blogus dalykus. 

Visi sektantai savo sektų įkūrėjus laiko teisingais ir garbina juos 
kaip šventuosius, kaip antai šiandien sakramentistai*? Cvinglis““ ir 
Ekolampadas““, Miuncerio šalininkai, garbina Miuncerį, nepaisydami 
jo beviltiškų klaidakelių. Mums turi labai rūpėti tik juos kitoniškai 
pasmerkti ir išgarsinti kaip pasmerktuosius, idant palikuonys pasi- 

** Arijus (-256-336) - kunigas, savo skelbtame mokyme neigęs Kristaus asmens 
dieviškumą ir laikęs jį Dievo kūriniu. 

Origenas (-185—-253) - teologas ir asketinis rašytojas, padaręs didelę įtaką krikš- 
čionybės mokymui, tačiau dėl kai kurių savo teiginių po mirties užsitraukęs 
pasmerkimą (553). 

Miunceris (Miintzer) - Tomas Miunceris (Thomas Mūntzer, 1489?-1525), buvęs 
vienuolis augustinas, priėmęs Reformacijos idėjas, tačiau nesutaręs su Liuteriu 
religiniais ir politiniais klausimais, Miulhauzene tapęs maištaujančių valsticčių 
anabaptistų (žr. išn. 7) vadu ir po pralaimėto mūšio nužudytas. 
Sakramentistai - taip Liuteris vadina savo oponentus Reformacijos veikėjus, 
neigusius Kristaus buvimą Eucharistijoje: Joną Kalviną (Joannes Calvinus, Jean 
Calvin (Cauvin), 1509-1564), Karlštatą (žr. išn. 31), Joną Ekolampadijų (žr. išn. 47) 
ir kt. 

Cvinglis (Ztwing)- Ulrikas Cvinglis (Ulrich (Huldrych) Zuinghi, 1484-1531), Re- 
formacijos veikėjas Šveicarijoje, kai kuriais klausimais (ypač dėl požiūrio į 
komuniją) oponavęs Liuteriui. 

Ekolampadas (Ockolampad) - Jonas Ekolampadijus (Joannes Oecolampadius, tikr. 
Johannes Hausschein; 1482-1531), Reformacijos veikėjas Sveicarijoje, nesėkmingai 
mėginęs sutaikinti Liuterį ir Cvinglį. 

baisėtų jų erezijomis, o svyruojantieji susilauktų pagalbos. Lygiai taip 
atgalios turi būti pašaukti tie, kurie dar iki šiol tūno savo klaidose, 
kad ilgiau jose nebetūnotų. 

/272 


Tironai - pikti, eretikai - dar blogesni, tačiau užvis blogiausi - ne- 
tikrieji broliai. Juk jie nusideda ne klysdami, o sąmoningai, per užsi- 
spyrusios širdies piktumą, o tai jau nusidėjimas Šventajai Dvasiai. 

/273 


Apie veidmainius 


Apie strutį sakoma, kad jis, tik pakišęs galvą po lapija ar lapu, 
manosi esąs visiškai pridengtas ir taip pasislėpęs, kad niekas nebegali 
jo pamatyti. Taip veidmainiai puolasi daryti kokio gero darbo, tariasi 
juo pridengią visą savo nuodėmių purvyną ir esą saugūs, manosi esą 
kuo gražiausiai pasipuošę ir teisūs prieš Dievą. 

Savo didžiu gailestingumu Dievas apsaugojo mane nuo liaupsių, 

o ir nuo daugybės fanatikų ašarų, kurie pakylėtai liaupsino mano 

pašaukimą, tačiau, pamiršę Dievo žodį, šitaip siekė tapti mano mo- 

kytojais, todėl aš jų žodžius atmečiau. Tik viena akimi jie mato, kas 

dedasi šiame pasaulyje, tačiau Dievo žodžio jie nemato. Todėl visa, 
ką jie girdi, kelia jų pyktį ir priešiškumą. 

/275 


Kaip čia išeina, kad visos sektos sako: „Aš esu“? Jos nori būti 
vienintelės ir visos nori prisiskirti vien šlovę bei nekenčia kitų. Sak- 
ramentistai ir anabaptistai“ manęs nekenčia labiau negu popiežiaus, 
O popiežius man didesnis priešas negu jie. Tačiau visi drauge jie 
kovoja prieš Evangeliją. 

/276 


* Anabaptistai - Žr. išn. 7. 

Fanatikai - pasipūtę kvailiai 


O, Dieve brangus, apsaugok mus nuo išpuikimo; išdidūs tebūna 
teisininkai, gydytojai ir kiti. Teologijoje pasipūtėliškumui nėra vietos, 
jai reikia dvasiškai neturtingų Žmonių, kurie šaukiasi Dievo ir kuriuos 
Dievas nori išgelbėti. Jis sako: „Tu mane šlovinsi“, o ne save (Ps 50, 
15) ir: „Dangūs skelbia Dievo šlovę“ (Ps 19, 2), ne mūsų šlovę, kaip 
kai kurie pasipūtę protuoliai. 

/ 277 


Eretikų klaidakeliai iš pirmo žvilgsnio atrodo labai 
patrauklūs 


Eretikų veikla labai ūmi ir karšta, todėl iš pirmo žvilgsnio atrodo 
didžiai patraukli, ryškesnė negu tikrųjų krikščionių, todėl iš pažiūros 
jie ir atrodo geresni. Tačiau juos reikia pasitikti su šiuo vieninteliu 
argumentu (ir juos klausti): „Mielasai, ar ir tai yra mūsų Viešpaties 
Dievo įsakymas?“ Tuomet jie ir užsičiaups. 

/278 


Apie sektas 


Aš labai mėgstu užsispyrusius ir įtūžusius fanatikus; tokie patys 
pasidaro sau galą. 

Paulius po Kristaus buvo pats protingiausias Žmogus; jis taip sako: 
„Keliančio susiskaldymus, vieną kitą kartą įspėjęs, šalinkis!“ (Tit 3, 10). 
Aš tuo visiškai patenkintas; kas mane nuvilia, tenuvilia! Tai žaidimas, 
prasidėjęs vardu to, kuris vadinasi Kristus. Tad aš drįstu į jį leistis, ir 
neklausk, kiek man tai atsieina. 

/279 

Netikrieji broliai verti paniekos 


Mes niekaip griežčiau nenubausime iš mūsų išėjusių netikrųjų 
brolių, kaip tik leisdami jiems daryti tai, ką jie ir daro, tik su tokia 
sąlyga, kad neteigsime, jog jie priklauso mūsų bendruomenei. Šitaip 
su visais jų pašvitais ir pasiųsime juos pragaran. 

/ 280 


Kaip galima atsiginti nuo visų eretikų 


„Atšauk Dešimt Dievo įsakymų, - pasakė daktaras Martynas 
Liuteris, - ir baigsis visos erezijos. Juk Dešimt įsakymų yra tas šalti- 
nis, iš kurio trykšta ir teka visos erezijos. Mat Šventasis Raštas yra 
visų eretikų knyga.“ 

/281 


Eretiką, truputėlį pakeitus šio Žodžio prasmę, visiškai teisėtai 
galima vadinti „stabų garbintoju“: jis juk meldžiasi stabams, ir kiek- 
vienas - vis kitokiam, nepaprastam, kurį pats ir yra prasimanęs. 
Pamišęs šventasis — taip labai aiškiai ir pagrįstai galima pavadinti 
eretiką. 

Apie bedievių atvejį 


Musų Viešpats Dievas bedievius atpažįsta iš mažareikšmių dalykų, 
nors jie ir mano tai esant neįmanoma, jie tariasi esą visiškai saugūs 
ir gyveną didžiausioje ramybėje. Taip per šitą visiškai mažareikšmį 
dalyką jis man įdavė į rankas ir popiežių. 

Kas krinta iš dangaus, tas velniška, kas suklumpa Žemėje, tas 
žmogiška. 


/ 283 

Pranašystė apie savo mokyrną 


Tie, kurie man gyvam esant nenori branduolio, po mano mirties 
garbins kevalą, t. y. mano vardą. 
/284 


Apie rujos dvasias ir bedievišką prisikėlimą 


Ak, Dieve brangus, kaip mes turime kentėti nuo sektų ir piktumų! 
Juk visa tai tęsiasi be jokios paliovos. Vos tik praeina viena, tuojau 
pasirodo kita, tikra tiesa. Ir ateityje dar bus daugybė skilimų, nes 
melaginga ir žudikiška dvasia nešvenčia. Tačiau Dievas išsaugos savo 
krikščioniją. 

Kodėl 109 psalmėje Kristus taip baisiai rūstauja, 
o Mt 5, 34 net draudžia ir užgina plūstis 


Į tai daktaras Martynas Liuteris atsako, kad krikščionis nesiplūsta 
ir nekeršija už save, o plūstasi bei keršija pats tikėjimas. „Norint šitai 
suprasti, reikia skirti Dievą nuo Žmogaus ir asmenį nuo reiškinio. 
Dievas ir reikalas - tai nei kantrybė, nei palaiminimas. Pvz., perse- 
kiodami Evangeliją, bedieviai šitaip paliečia Dievą ir jo reikalą; čia 
nėra ko laiminti nei linkėti laimės, antraip niekas negalėtų pasisakyti 
ir parašyti prieš erezijas, juolab kad tai neapsieitų be plūdimosi. Juk 
kas prieš jas kalba arba rašo, tas trokšta, kad erezijos pražūtų, ir daro 
visa, kas blogiausia ir geriausia, kad tik jų nebeliktų. Tai vadinasi 
plūdimusi dėl tikėjimo; kai žūva Dievo žodis ir atsiranda erezijos, 
Dievas nori, kad pražūtų ir visi kūriniai. Juk per ereziją prarandamas 
pats Dievas (Sk 16). Tačiau asmuo turi ne keršyti už save patį, bet 
viską ištverti, be to, daryti gera savo priešui pagal Kristaus mokymą 
ir meilės prigimtį (Mt 5, 44). 

146 UŽSTALĖS POKALBIAI 
Kristaus mėgdžiojimas? 


Liuteriui šitaip prieštaravo maištininkai: „Pirklius ir prekijus Kris- 
tus išvijo iš savo šventyklos (Lk 19, 45 ir t. t.), taigi mums taip reikia 
pasielgti su vyskupais“. (Tuometjis atsakė:] „Kristaus darbų ir veiklos 
negalima bandyti mėgdžioti, jei jis to neįsakė atviru Dievo žodžiu“. 

/ 287 


Dievo piktinimas neša pražūtį 


Už tuos burnojimus prieš Dievą, kurie sklinda iš sakramentistų“ 
lūpų, jie tikrai susilauks pylos. Vos tik pasigirsta burnojimai, pasaulis 
turi pasikeisti. Šitaip rab šakė“ ir faraonas"! už Dievo piktinimą pražudė 
savuosius, 0 ir patys pražuvo. Dieve brangus, argi negana, kad Dievas 
mums atleidžia kitas nuodėmes? Tačiau už piktinimo nuodėmę jis ne- 
atleidžia. Juk štai kaip jis sako: „Šito aš nepaliksiu nenubaudęs“. Todėl 
tai ir yra teismas: „Nenaudosi piktam Viešpaties, savo Dievo, vardo“ 
(Iš 20, 7)! Dievo įsakymai buvo puolami nuo pat pasaulio pradžios. 
Tačiau jie laikosi iki šiolei, o piktintojai gavo galą. Tuomet kaip maiš- 
tingas mokymas buvo užsipulta ir Evangelija; tačiau ji nėra maištinga, 
nors paskui ją visuomet sekė neramumai. Kiek tai kainavo, kol Dievas 
savo tautą nuvedė ten, kur norėjo ją matyti: Egipto imperiją - į Raudo- 
nąją jūrą, o visą tautą (Izraelį) - į dykumą! Kaip Kristus sudraskė žydų 
valstybę ir Romos imperiją, taip šiandien bus nusiaubta ir Vokietija. 

Paskui jie kalbėjo apie kraują, kurį (erchercogas) Ferdinandas“* 
praliejo malšindamas anabaptistus?*, ir apie šių nepalenkiamumą. 


*“ Sakramentistai - žr. išn. 45. 


Rab šakė - titulas parcigūno, Asirijos karaliaus Sanheribo, pasiųsto su kariuo- 
mene užimti Judo karalystės. Asirijos žygį sužlugdė Dievo įsikišimas (2 Kar 18, 
17-19, 37). 

" Plg. Iš 5 ir kt. 

* Ferdinandas I (Ferdinand I, 1503-1564) — Čekijos ir Vengrijos (nuo 1526) bei Romos 
(nuo 1531) karalius, Šv. Romos imperijos imperatorius (nuo 1556). 
Anabaptistai - Žr. išn. 7. 

Čia Petras Veleris** ir paklausė, ar jie irgi gali būti išganyti. Daktaras 
taipjam atsakė: „Šitai mes sprendžiame pagal Evangeliją: „Kas netiki, 
jau yra nuteistas už tai“ (Jn 3, 18). Todėl turime būti įsitikinę, kad jie 
klysta ir t. t. Tačiau Dievas gali veikti ir kitaip, ne vien pagal galio- 
jančias taisykles. O mes negalime kitaip nuspręsti“. 

Apie vienybę 


Eislebene bandydamas sutaikinti grafus fon Mansfeldus, kurie 
tarpusavyje buvo labai nevieningi, ponas daktaras Martynas Liuteris 
pateikė palyginimą apie vienybę ir šitaip kalbėjo: „Kai kartą buvo 
nukirstas medis su daugybe gumbuotų šakų ir jį norėta įnešti į namus 
ar kambarį, nederėjo jo stverti už viršūnės ir šitaip vilkti vidun, nes 
taip šakos kliuvo ir įsirėžė į namą ar kambarį. O kai norėta tą medį 
įtempti vidunjėga, nulūžo visos jo šakos, taigi ir šitaip medžio vidun 
neįtempsi. Ogi reikėjo šitaip padaryti - medį imti už kamieno ten, 
kur jis nukirstas; tuomet nė viena šaka nebūtų kliuvusi už durų. Ir 
šitaip jis būtų pralindęs į vidų sveikas. Juk visos šakos švelniai pa- 
linktų, ir tuomet medį be jokio vargo, sunkumo ir pastangų galima 
įsinešti vidun. Taip reikia elgtis ir siekiant vienybės. Čia vienas kitam 
turi nusileisti. Juk jei kiekvienas nori būti viršesnis, bet nė vienas 
nenori nusileisti ir pasitraukti iš kelio, tai vienybės niekados nebus. 
Tuomet šakos įsirėš į duris, klius už durų, ir nieko nebepadarysi'. 

Dėl mokymo Bažnyčioje niekada nebus vienybės 


„Niekados nebus tokio susirinkimo, - kalbėjo dr. Martynas Liu- 
teris, - kuriame žmonės iš Šventosios Dvasios tarpusavyje galėtų 
sutarti; Dievas to neleidžia kaipsyk dėl to, kad pats nori būti teisėjas 

* Petras Veleris (Peter Weller, 1503-1536) - Liuterio namų bičiulis, teisininko Jero- 


nimo (Hieronymus, 1499-1572) ir kompozitoriaus bei vargonininko Motiejaus 
(Matthias, 1507-1563) brolis. 

ir negali pakęsti, kad teistų žmonės. Todėl jis kiekvienam įsako, kad 
šis Žinotų, ką tikįs. Nieko negelbės, jei pasakysi: „Aš mat šitaip gir- 
dėjau kalbant ir skelbiant“. Čia velnias nieko neklausinės. Tačiau jei 
tu turi Dievo žodį, tai gali pasakyti: „Štai aš turiu žodį; kurių galų 
man dar klausinėti, ką sako susirinkusieji?“ Tuomet jau velnias at- 
stos. 

Juk Dievui patinka taip, kaip mes matome: jo žodis negali pakęsti 
jokio kito teisėjo, išskyrus jį patį, todėl niekas kitas čia ir negali spręsti, 
negali taip būti ir ramybės. Ir jei Dievas būtų padaręs jau anksčiau, 
kad būtų tyla ir ramybė, nereikėtų nė Evangelijos. Kad ir kur ji pasi- 
rodytų, ji turi griaudėti: „Nedaryk šitaip, tai neteisinga!“ Todėl Kris- 
tus sako: „Aš atėjau įžiebti Žemėje ugnies ir taip norėčiau, kad ji jau 
liepsnotų! [...] Gal manote, kad esu atėjęs atnešti žemei ramybės?! 
Ne, sakau jums, ne ramybės, o nesantarvės“ (Lk 12, 49. 51). Jei šitaip 
nutiks, tai turės ranką [pakėlęs prieš visus] tvarkytis Izmaelis (Pr 16, 
12), o kiti grumsis prieš jį. Tegul teisia mus Šventoji Dvasia; jei ims 
teisti Žmonės, bus tik blogiau.“ 

Apie Bažnyčios susirinkimą 


Didžiausias popiežiaus siekis - slopinti mūsų mokymą. Jis vengia, 
kad šis reikalas būtų iškeltas ir svarstomas visuotiniame Bažnyčios 
Susirinkime. Vietoj to jis atkakliai siekia sušaukti tokį susirinkimą, 
kuriame viską lemtų jo autoritetas, jis nori vienas jį sušaukti, sujungti, 
įsakyti ir nutarti, visiems kitiems klusniai tylint, kaip jis pratęs, ir tai, 
kiek teko stebėti tokius susirinkimus, jau yra tapę įpročiu. Tačiau 
dabar jau niekados taip nenutiks. Juk dabar jau kiti laikai negu anks- 
čiau. Todėl popiežius iš paskutiniųjų ir spiriasi, kad toks susirinkimas 
neįvyktų. 

Kurfiurstas apie būsimąjį susirinkimą šiandien man taip pasakė: 


„Kurių galų mums erzinti popiežių? Tegul jis surengia tą susirinkimą 

Romoje ar kur tik pageidauja, ir mes nutarsime visa, ko tik jis nori! 
Juk jei jis daug kur mums nusileis, tai panaikins keletą šaltų, forma- 
lių ceremonijų, kaip antai švęstą vandenį, druską, Verbų sekmadienio 
asilą, pasninką. O ir savo nesantuokinio gyvenimo jie pernelyg ne- 
gins“. Tačiau dėl artikulo apie nuteisinimą ir Mišias jie nenusileis. 
Mat kol vyksta Mišios, Liuteris yra prakeiktas; jei neliks Mišių, iš po 
popiežiaus kojų išslys žemė. Kaip sakė Campeggio“*? Augsburge, jis 
verčiau leisis suplėšomas į gabalus negu atsižadėsiąs Mišių. Todėl 
Mišių jie taip ir laikosi įsikibę. Iš tikrųjų siaubinga piktadarybė iš visų 
jėgų stengtis išlaikyti tai, kas, jų pačių nuomone, tėra menkas žmo- 
gaus pramanas. 

„Jei susirinkimas įvyks, - kalbėjo dr. M. Liuteris, - tai popiežinin- 
kai jame gins savo stabmeldystes ir stengsis jas atgaivinti. Todėl pri- 
valome būti budrūs ir melstis už tikrą Evangelijos sėkmę ir Bažnyčios 
būklę, kad ir savo žodžiais, ir pamaldžiu gyvenimu iš širdies galėtume 
išpažinti Evangelijos skleidžiamą šviesą. Ojei popiežininkai prievarta 
bandys paversti žmones klaidatikiais, jie tikriausiai bandys kaip ti- 
ronai pripažinti prietaringąjį šventeiviškumą, tačiau šios pamaldos 
ir valia bus pasiekti prievarta, todėl ilgai ir negalės gyvuoti.“ 

Apie pašnekesius religiniais klausimais 1540 m. 
Vormse 


Jei popiežius nusiims karūną ir nulips nuo sosto, jei atsižadės 
pirmykščių pretenzijų ir prisipažins klydęs bei sugadinęs Bažnyčią 
ir praliejęs nekaltą kraują, tai mes jį priimsime į Bažnyčią. Antraip jis 
mums visuomet bus antikristas. 

/ 295 

3 Campeggio - Lorenzo Campeggio (1474-1539), teisininkas ir diplomatas, kardi- 


nolas (nuo 1517), popiežiaus pasiųstas į Augsburgą (1530), nesėkmingai bandęs 
atkurti tikėjimo vienybę vokiečių kunigaikštystėse. 


150 UŽSTALĖS POKALBIAI 
Apie pasipriešinimą popiežijai 


Jėga popiežijos negalima nei sugriauti, nei išlaikyti, nes ji gyvena 
remdamasi melais. Todėl ją reikia sunaikinti tik tiesos žodžiu. Todėl 
aš ypač nekenčiu smurto, nes per jį apleidžiamas Dievo žodis ir kyla 
pavojus kūno saugumui. 

Popiežių ir vyskupus norima jėga išrauti, bet iš to nieko neišeis. 
Lygiai kaip popiežius susigurins galvą, bandydamas nutildyti Evan- 
geliją, taip ir mūsų ponaičiai atsidauš galvas į popiežių. Tik Dievo 
žodis gali sugurinti popiežių, kitaip jo nesunaikins joks ginklas, nes 
popiežius yra velnias. Kadaise buvo sakoma: kai tykai dvasios ar jai 
smogi, smogi sau ir susižeidi pats. Išmintingas ir tikrai vykęs posakis! 
Jei mes iškelsime kalaviją prieš popiežių, kirsime patys sau. 

Kokie yra didžiausi nemalonumai 


Bažnyčios nemalonumai didesni negu stabmeldžių. Juk kai krikš- 
čionys išsimuša iš savo kelio, jie pasidaro daug didesni bedieviai 
negu stabmeldžiai. Todėl pranašas Jeremijas Raudų knygos ketvirto 
skyriaus šeštoje eilutėje skundžiasi, kad jo tautos dukterų blogis 
virtęs didesniu negu Sodomoje. Ir Ezekielis panašiai kalba: „Pateisi- 
nai savo seseris"““ (Ez 16, 52). Ir Kristus sako: „Ateis diena, kai Sodo- 
mai bus lengviau negu anam miestui“ (Lk 10, 12). Taip ir turi būti: 
„Pas savuosius atėjo, 0 savieji jo nepriėmė“ (Jn 1, 11). Todėl nemalo- 
numai Dievo Bažnyčioje visuomet pražūtingesni už kitus Žmonių 
nemalonumus. Jie taip liūdina pamaldžiuosius, jog šie norėtų verčiau 
numirti. Todėl reikia Dievą uoliai melsti, kad tokių nemalonumų 
nebebūtų, tebūnie šventas Tavo vardas! 

* T. v. Sodomą ir Samariją (žr. Ez 16, 46). 

Apie pamokslininkų vieningumą 


„Nežinau didesnės malonės už tą, kurią turime, - kalbėjo daktaras 
Martynas, - kaip mokytojų vieningumas, kai visur, kunigaikštystėse 
ir imperiniuose miestuose, mokoma lygiai taip pat. Jei dabar turėčiau 
galią prikelti mirusiuosius, tai kas būtų, jei visi kiti pamokslininkai 
mokytų prieš mane? Tokio požiūrių sutapimo aš nemainyčiau nė į 
Turkų imperiją.“ 

Klausimas 


Jis buvo paklaustas: „Ar būtų geriau su priešininku ginčytis, ar 
pataisyti, pamokyti ir pakelti silpnuosius?“ Į tai jis šitaip atsakė: „Ir 
viena, ir kita labai gera ir būtina, nors paguosti silpnadvasius kiek 
svarbiau, o silpnieji nuo ginčo su priešininku sutvirtės ir pasitaisys. 
Ir viena, ir kita yra Dievo dovana. Pasak Pauliaus, kas turi „mo- 
kyti - tegul moko [...], kas paraginti - tegul ragina“ (Rom 12, 7. 8)“. 

Kas išskiria teologą 


Pirma - Šventosios Dvasios malonė, antra - gundymas, trečia - pa- 
tirtis, ketvirta —- palankiai susiklosčiusios aplinkybės, penkta - uolus 
skaitymas (Biblijos), šešta - kilniųjų menų pažinimas. 

Pasauliečių neapykanta pamokslininkams 
Lapkričio 25 d. jie kalbėjosi apie abipusę pamokslininkų ir pa- 


sauliečių neapykantą. „Ir ji ne be pagrindo. Juk nežabota tauta nenori 


būti perspėjama, o pamokslininkų pareiga ir yra ją barti. Tai labai 

sunku ir pavojinga. Todėl savo ruožtu pamokslininkai labai atidžiai 
stebimi. Žmonės nori juos peikti ir tam rasti kokią dėmelę. Ir jei ką 
panašaus atrastų savo moteryse ir vaikuose, tai mieliausiai jiems 
atsikeršytų. Jei jų kunigaikščiai nebūtų ganėtinai galingi, tai ir jų jie 
lygiai taip nekęstų ir savo neapykanta juos persekiotų. Tad pasilikime 
prie grynojo žodžio, idant galėtume sėdėti Mozės krasėje (Mt 23, 2). 
Jei gyvenimas ir nėra toks sklandus ir tobulas, tai Dievas mūsų vis 
dėlto pagailės. O pasauliečių neapykanta (mums) vis tiek paliks, pa- 
sak senos patarlės: 

Kai jūra liks visai sausa, 

O velnias džiūgaus dausose, 

Tuomet pasaulis ir Žmogus 

Dievo tarnams bičiulis bus.“ 

Klausytojų ir pamokslininkų stygius 


Daktaras Liuteris sakė, kad Žmonėms stinga tik to, kad pamokslų 
jie negali laikyti mūsų Viešpaties Dievo žodžiu: „Jie mano, jog tai 
ilgaskvernių šnekos. Todėl jie bijo (kaip sakosi patys), kad vėl virsią 
katalikais arba kad vėl norima paspausti bemokslius žmones. Kaip 
mums čia stinga dvasininkų ir pamokslininkų, kad mes patys savo 
mokymo nelaikome Dievo žodžiu! Juk jei žmonės prieš mus Žeminasi, 
tai netrukus pradėsime juos tironizuoti. 

Ši kančia žinoma nuo pat pasaulio prasidėjimo - klausytojai vi- 
suomet bijojo mokytojų tironijos, nes šie savo klausytojams nori būti 
Dievo skelbėjais“. 

Tyruosius mokytojus dera gerbti 
Žodžio tarnus, nors jų gyvenimas būtų ir nevisiškai tobulas, dera 


gerbti, jei tik jų mokymas teisingas, nors būtų geriau, jei šiedu daly- 


kai būtų tapatūs. Tačiau netikras mokytojas, kurio mokymas negry- 


BAŽNYČIA IR BENDRUOMENĖ 153 


nas, suklaidina vieną ar kelis tūkstančius Žmonių. Todėl, mieli broliai, 
melskimės už šią didžią pareigybę ir jos tarnus. Juk patys matote, 
kaip karštai Kristus meldėsi ant kalno, kol pašaukė savo apaštalus, 
kad galėtų pasiųsti juos į visą pasaulį. O šiuo ypač bjauriu metu šė- 
tonas kėsinasi į šventąją sakyklą per tironus, fanatikus ir netikruosius 
brolius. Todėl melskitės, Dievo valia išlaikys savo galią ir silpnybėje. 
Melstis didžiai būtina! 

Visuotinė nuomonė apie dvasininkus 


Aš [Matezijus"'] pasakiau: „Pone daktare, žmonės piktinasi blogais 
pamokslininkų papročiais“. Tuomet jis atsakė: „Ką turite galvoje, 
šitaip sakydamas? Jūs norite, kad aš imčiau teisintis. Čia mes turime 
gerų ir garbingų vyrų, o ar daug tai gelbsti? Jei dvasininkas gyvena 
nešvankų gyvenimą, tai kaimiečiai skundžiasi, jei gyvena nepeiktinai, 
tai sako: „Kurjau rasi tokį šventuolį, kaip mūsų ganytoją!“ O aš turiu 
užsiimti savo darbu“. 

Griežtas dr. M. Liuterio įspėjimas 


Tuomet daktaras Martynas Liuteris pareiškė griežtą įspėjimą, 
kuris, deja, sakė jis, darosi labai retas: „Mes nenorime matyti tų nu- 
sižengimų, kurie taip tvirtai įsišakniję, kad joks dvasininkas be pa- 
vojaus savo gyvybei ar baimės būti ištremtam nedrįsta jų išsakyti. 
Juk jei pamaldus ir ištikimas dvasininkas baudžia už nuodėmes, tai 
jis tuoj apšaukiamas kiršintoju, burnotoju prieš Dievą ir žmones. 

Bet klausyk, brolau, sakė jis, kodėl gi tu pats save purvini bedie- 
viška esybe ir piktumais? Argi nežinai, kad priedermę bausti Bažny- 
čios tarnams suteikė pats Dievas? Argi mes kalti, reikalaudami die- 
votumo per žodį? Taip mums skirta, todėl ir privalome smerkti be- 


* Matezijus (Mathesius) - Jonas Matezijus (Johannes Mathesius, 1504-1565), teologas, 
Reformacijos veikėjas, Liuterio biografas. 

dievišką būtybę su jos vaisiais, antraip Dievas teisėtai pareikalaus 
mūsų kraujo. 

Mielasai, koks dievobaimingas žmogus užmerks akis prieš tokias 
baisingas nuodėmes kaip Dievo piktinimas, neklusnumas, vagystės, 
lupikavimas, svetimavimas, nesantaika? Mes visi bjaurimės tokiomis 
nuodėmėmis, nes kiekvienas šeimos tėvas smerkia piktybę ir barasi 
dėl paiko neklusnumo. 

Ak, jei tau jau taip patinka dėl šito skųstis, tai kodėl nori užkišti 
burną pamokslininkams, barantiems Dievo vardu? Tuomet juk prieš- 
taraujama: „Tikrai, tai mane jis turėjo galvoje!“ Į tai atsakau - yra toks 
garsus posakis: „Pakliuvęs tarp šunų, šunim ir staugsi“. Todėl savo 
niurnėjimu tu tik išsiduodi, kad pats ir esi tasai šuo. Jei nenori klau- 
sytis, o tik niurnėti, tai eik prie tos skylės, kurią sienoje paliko mūri- 
ninkas. Tuomet jau išgirsi Dievo nuosprendį, o jis tau pasakys: Argi 
tau nesakiau to per savo pamokslininkus, kodėl gi tu nesiklausei? 
Tuomet tu jau nebeišsisuksi!“ 

/306 


Lygiai kaip bitė sukurta medui nešti, tačiau turi ir geluonį, taip ir 
pamokslininkas nėra vien gerosios dvasios apimtas, kad kartais ne- 
sipiktintų ir nesibartų dėl šio pasaulio piktumo ir nedėkingumo; jis 
privalo ir gelti. 

/307 


Kaip Bažnyčioje dera elgtis su aiškiai 
nuodėmingais žmonėmis 


Į klausimą, ar dera peikti ir valdžią, Liuteris atsakė: „Be jokios 
abejonės, žinoma! Jei ir ji priklauso Dievo tvarkai, tai Dievas yra pa- 
silikęs teisę visus bausti už nuodėmes. Šitaip ir pasaulietinė valdžia 
privalo pasiteisinti, kad neiššvaistytų savo valdinių turto lupikavi- 
mais ir prastai jais rūpindamasi. Tačiau nurodinėti, kaip pardavinėti 


duoną ir mėsą ar susimokėti turto mokesčius, ne pamokslininko 

reikalas. Jis tik turi kiekvienam pasakyti, kad nevogtų ir neapgaudi- 
nėtų kitų“. 

O kaip, jei sužinočiau, kad kuris yra svetimautojas? Į tai daktaras 
atsakė: „Valdžią reikia atvirai perspėti, kad svetimautojai turi būti 
baudžiami. Jei štai dabar, kaip paprastai būna rotušėje, būčiau pa- 
klaustas dėl šio reikalo, aš nebūčiau įpareigotas pasakyti, ką žinau, 
bet visą šią bylą perduočiau valdžiai. Be viso to, aš juk galiu slapčia 
susižinoti apie tą, kurį įtariu. Jei tokie įtariamieji mane neprideramai 
užsipultų ar įskųstų valdžiai, tai aš galėčiau paprasčiausiai pasakyti, 
kad perspėjimas buvo asmeniškas. Jie patys turi rūpintis savo parei- 
gomis. Toks yra Kristaus paliepimas. Bet jei kuris per išpažintį ką 
nors nuslepia, o aš turiu pamatuotų įtarimų, tai privalau tokį rūpes- 
tingai išklausinėti. Ir jei dabar jis viską nuneigs, tai aš privalau labiau 
paisyti jo neigimų negu savo spėlionių; ojei išpažins, tai turiu suteikti 
jam Sakramentą. Juk ir išdavikui Judui Kristus davė Komuniją po to, 
kai jau buvo slapčia jį perspėjęs, tegul ir savo paties pražūčiai. Tad 
tiems, kurie Komuniją priima netyra širdimi, dera pasakyti, kad jiems 
turi būti aišku, jog jie priima teismo Komuniją“. 

/308 


Prieš tuos, kurie reikalauja, kad žmonių nuodėmės 
nebūtų taip atvirai puolamos 


Kai kurie sako: „Apskritai Žmones reikia teisti, bet neteršti jų gero 
vardo“. Liuteris atsakė: „Taip, aš puikiai Žinau šiuos žodžius, jau ne 
kartą man teko tokių girdėti. Reikia pasakyti, kad svetimavimą nu- 
baus mūsų Viešpats, tačiau svetimautojams jis nieko nepadarys. Šitaip 
reikia sakyti. Ir Kristus, beje, Evangelijoje taip sako: „Angių išperos! 
Būkite prakeikti! Tegriebia jus velnias“. Ir kalba: „Jūs, Rašto žinovai, 
fariziejai ir t. t., jūs esate angių padermės“ (plg. Mt 12, 34). 

Jei jie jau nesibijo mūsų Viešpaties Dievo žodžio, tai ką tuomet 
galima jiems skelbti? Tačiau jie patys įsitikins. „Iš tiesų sakau jums, 
sako Kristus, Sodomos ir Gomoros žemei bus lengviau teismo dieną 


negu tokiam miestui“ (Mt 10, 15). 

Sunkus mūsų, pamokslininkų, darbas. Mes turime duoti sieloms 
ataskaitą ir kartu numalšinti jų geismus. Jei šitaip elgiamės, tai tarsi 
tampame jų nuodėmių bendrininkais, o jei taip nedarome ir jų neiš- 
teisiname, žmonės ima tai vadinti plūdimusi ir koneveikimu . 

/309 


Klaidingo mokymo papeikimas 


1538 m. rugpjūčio 19 d. magistras Jonas Fersteris?? Liuteriui raštu 
išdėstė keletą savo dvejonių: „Pirma, ar pamokslininkai viešai peik- 
tini, nes broliškoje bausmėje (Mt 18, 15) minimos tik asmeniškos 
nuodėmės. Antra, kadangi jie atvirai nusikalsta savo klaidingu mo- 
kymu, galėtų būti ir atvirai baudžiami - kaip Mozė atvirai kertasi su 
Korachu, Datanu ir Abiramu“", Elijas - su Baalo pranašais“, Paulius — 
su Petru", o mes -su popiežiumi“. Liuteris atsakė: „Brolį pirmiausia 
dera papeikti asmeniškai, ypač jei jo paklydimas nesenas ir liečiantis 
tik nedaugelį, bet jei klaida įsišaknijusi ir paklydimas išplitęs tiek, 
kad kiekvieno atskirai jau nebeįspėsi, tai dera viešai supeikti ir pa- 
neigti“. 

/310 


Ar vyresnybė turi teisę prašyti, kad 
pamokslininkas suteiktų jai reikalingų žinių 


Į mano klausimą, ar vyresnybė turinti galią išklausinėti pamok- 
slininką dėl svetimavimo, jei šis pamoksle būtų prieš jį griežtai pasi- 
sakęs, daktaras atsakė: „Ne, nes pavienio Žmogaus liudijimas nieko 
nereiškia. Ką Žinau, tą ir galiu įrodyti; ko nežinau, to ir negaliu įro- 


dyti“. Tada aš [Kasparas Heidenreichas“'] jį paklausiau, ar vyresnybė 


“ Ferstenis (Forster) - žr. išn. 14. 
* Plg. Sk 16,1-35. 

“ Plg. 1 Kar 18, 16-40. 

“ Plg. Gal 2, 11-14. 


“* Kasparas Heidenreichas (Kaspar Heydenreich, ?-1586) - dvasininkas. 


=» 

būtų teisi, iš pasmerktojo myriop dvasininko jėga išspausdama nuo- 
dėmės paslaptį. Daktaras atsakė: „Ne! Kol tyli Dievas, tol ir dvasi- 
ninkas, kuriam patikėta ši paslaptis, privalo tylėti. Juk brolis, kuriam 
išpažįsta pasmerktasis mirti, jau priklauso Dievui. Šie dalykai yra 
slapti“. 

/311 


Dievo galia silpnybėje 


Mūsų Viešpats Dievas nuostabiai eina savo pareigas. Jis įsakinėja 
pamokslininkams, vargšams nusidėjėliams, kurie kalba ir moko ir 
vis dėlto menkai veikia. Taip visuomet: Dievo galios apraiškos - di- 
džiausioje silpnybėje. 

/312 


1 Pt 5, 2 aptarimas 


Ganykite jums patikėtą Dievo kaimenę, t. y. ne iš prievartos, bet 
noriai, ne dėl pelno, o gera valia, ne kaip minios valdovai, kitų įsakyti. 
Tai labai iškilus tekstas, kaltinantis kone visus (žodžio) tarnus, nes 
nė vienas nėra toks tyras, kad vien savo paties noru dirbtų ir skelbtų 
Dievo garbei. 

/313 


Pasaulio nuomonė apie Evangelijos tarnus 


Atvesti vienui vieną paklydusią avį į doros kelią - kur kas daugiau 
negu turėti daugybę karalysčių. Tačiau pasaulis mus vadina mokymo 
naikintojais ir ramybės drumstėjais. Teisybė, taip jie kalba apie savo 
pačių ateitį, nors mes į ją žvelgiame su geliančia širdimi! Taip žydai 
kalbėjo ir apie Kristų: „Jei taip jį paliksime, visi įtikės jį; ateis romėnai 
ir sunaikins šventąją vietą bei mūsų tautą“ (Jn 11, 48). O argi nužu- 
džius Kristų, romėnai neatėjo? Taip, manau, atėjo ir susidorojo su 


jais. Šitaip Žodžio niekintojai bei priešai sudrums ramybę ir čia, su- 


158 UŽSTALĖS POKALBIAI 


naikins Vokietiją, jei tik mes leisimės sugriebiami. Taip nori jie patys 
1r t. t. 
/314 


Teologų nepalenkiamumas 


Teologams tenka nuolatos ištverti ir nenusiminti dėl nedėkingumo. 
Juk po trejų metų jie taps tokie vertingi, kad jų bus ieškoma kaip 
duonos. Jei koks nors daiktas pigus, tai jis nepatraukia dėmesio, ir į 
tai reikia atsižvelgti. 

/315 


Apie būsimąjį dorybingų Dievo žodžio 
pamokslininkų stygių 


Netrukus taip pristigs ganytojų bei pamokslininkų, kad teks juos 
iš po žemių kastis. Tuomet ir popiežininkai, ir mūsų kaimiečiai pa- 
matys, ką padarę. Juk pasauliui valdyti pakanka gydytojų ir teisi- 
ninkų; tačiau ten, kur pakanka vieno teisininko, reikia turėti du 
šimtus ganytojų. Antai Erfurte pakanka vieno teisininko. Tačiau su 
vienu pamokslininku čia neišsiversi - kiekvienas kaimas ir net men- 
kiausia gyvenvietė privalo turėti savo ganytoją. Mano kilnusis ponas 
(Saksonijos kurfiurstas) tenkinasi dviem dešimtimis teisininkų, tad 
jam reikėtų turėti 1 800 ganytojų. Ateis laikas, ir mes iš teisininkų bei 
gvdytojų padarysime ganytojus, patys pamatysit. 

/316 


Ištikimo pamokslininko našta ir prasmė 


Jei sumanyčiau rašyti apie kurio nors pamokslininko naštą ir 
sunkumus, kaip pats esu juos matęs ir patyręs, atrodytų, lyg noriu 
ką nors nuo to atbaidyti. Juk geras pamokslininkas privalo laikytis 


tokios nuostatos, kad jam nieko nėra mielesnio už Kristų ir kitą gy- 

venimą, kad nepaisant to, jog prarastas šis gyvenimas ir viskas, 
Kristus jam vis tiek sako: „Eikš pas mane, mielas mano sūnau!“ 
/317 


Dievas liepia pamokslininkams sakyti pamokslus 


Dievas - nuostabus; mums, pamokslininkams, jis skelbia Žodį, 
kuriuo turime belstis į žmonių širdis, deja, jų nematydami. Bet mūsų 
tarnystė Dievui byloja: Tu sakyk pamokslą, aš tau padėsiu, nes pa- 
žįstu žmonių širdis. Tai turi būti mūsų paguoda, nors pasaulis pa- 
mokslininko tarnystę išjuokia. 

/318 


Jei nieko nepadaryčiau dėl to žmogaus, kuris dėl manęs numirė, 
tai pasaulis neturėtų man duoti pakankamai pinigų, kad galėčiau 
parašyti knygą arba ką nors išversti iš Rašto. Aš noriu savo darbą 
dirbti be pasaulio atlygio, jis tam per menkas; čia būdamas, dar nie- 
kada nesu prašęs savojo Saksonijos valdovo nė grašio. 

/319 


Be pašaukimo nieko nenuveiks1 


Niekas negali išdrįsti ir teigti, esą jis tam ar kitam pašauktas. 
Tačiau pašaukimas yra dvejopo pobūdžio: arba dieviškasis, ateinan- 
tis iš aukštybės (tai gali būti liepimas), ir tai tikėjimo pašaukimas; 
arba Žmogiškasis, t. y. meilės pašaukimas, pašaukimas išbudinant 
kitą Žmogų, tokį pat, pvz., mano kolegą ar kurį kitą, kai jis prašo 
manęs pasakyti pamokslą. Ir vienoks, ir kitoks pašaukimas yra didis 
1r būtinas sąžinei nuraminti. 

/320 

Ištikimo sielovadininko pareigos 


Maitinti ir ginti — ir viena, ir antra turi būti viename ganytojuje. 
Juk jei jis negina, tai vilkas suėda ir avis, ir pašarą. 
/321 


Pamokslininkas - tartum dailidė 


Pamokslininkas - tartum dailidė, tik jo įrankis yra Dievo žodis. 
Kadangi klausytojai, su kuriais jam tenka dirbti, skirtingi, jis turi ne 
visą laiką mokyti tuo pačiu tonu, bet atsižvelgti į klausytojų skirtu- 
mus, kartais juos guosti, kartais - pagąsdinti, pabarti, sutaikinti 
ir t. t. 

/322 


Dievo žodžiu reikia uoliai sekti ir teisingai atpažinti. Juk esama 
dvejopų Žmonių: užsispyrėlius prie tikėjimo reikia išlaikyti bauginant 
Įstatymu, pavyzdžiais apie Dievo rūstybę, tvaną, Elijo ugnį ir Jeru- 
zalės žlugimą. Tokius reikia bemat pulti ir bauginti. Tačiau tuos, 
kuriuos baugina nešvari sąžinė, dera raminti pažadu ir Evangelija, 
jiems reikia įtikinamai pateikti Dievo gailiaširdystės pavyzdžių. 

/323 


Įstatymo skelbimu reikia stengtis pataisyti bloguosius. Tačiau 
dažniausiai tai paliečia geruosius, viską prisiimančius sau, nere- 
tai - pernelyg rimtai. Tai panašu, tarsi lytų į jūrą ir tankius miškus, 
o ne į derlingus laukus. 

/324 


Skelbti Kristų 


Skelbti Kristų - sunkus ir labai pavojingas dalykas. Jei būčiau tai 
anksčiau žinojęs, niekada nebūčiau tapęs pamokslininku, bet drauge 
su Moze taręs: „Prašau siųsti ką nors kitą“ (Iš 4, 13). 

/325 

Pamokslo menkai paisoma 


Nors ir Žinau, kad mano namuose Dievo žodžio paisoma tiek pat 
menkai kaip ir Bažnyčioje, aš vis dėlto sakau pamokslus ir namuose, 
kai tik negaliu to viešai daryti Bažnyčioje. Tai darau dėl savo darbo 
ir sąžinės, nes, būdamas šeimos tėvas, privalau sakyti pamokslus 
savo namų bendrijai. 


/326 


Niekuomet negalima būti teisiam prieš pasaulį ir sakyti pamok- 
slus. Jei sakysi pamokslus už popiežininkus, nusidėsi savo sąžinei; 
ojei skelbsi Kristų, susilauksi kūno ir popiežijos pasipriešinimo; ta- 
čiau skelbdamas kūną, įžeisi Kristų. Pasaulis yra pasaulis, ir jei jau 
Kristus neįstengė jam padėti, bergždžios ir mūsų pastangos. Tačiau 
kas mumis patikės, kad taip yra? Juk Žmonės netiki, jie nori pama- 
tyti. 

/327 


Mūsų pastovumas ir uolumas Dievo žodžiui net mūsų klausytojų 
vadinamas noru viešpatauti, nes jie nei mato mumyse, nei girdi iš 
mūsų to, ko nekenčia. 

/328 


Evangelija skelbiama vargšams 


Pamokslininkai turi būti neturtingi, bet jie žvelgia į kitą gyvenimą. 
Todėl ir privalome tikėti tuo, kas laukia ateityje. Tačiau jei būtume 
tikri dėl amžinojo gyvenimo lobio, tai jau reikštų puikybę. Todėl 
Dievas šį savo gailestingumo lobį paslėpė po didžiuliu dangčiu, 
kuris vadinasi „tikėjimas“; to turime siekti visą savo gyvenimą. 

/329 

Pašaukimas į geresnę vietą 


Turėdamas švarią sąžinę, geresnę vietą užimti gali kiekvienas, 
nekreipdamas dėmesio ir nepaisydamas tų, kurie sakys: jis ieško ten 
saviškių. Juk jie nesusieti su mumis, kaip ir mes nenorime būti su jais 
susieti. Tiesa, mes galime būti pašauktieji, tačiau, jau būdami pa- 
šauktaisiais, privalome išlikti laisvi. Laisvės mes neturime prarasti. 

/330 


Gero pamokslininko savybės 


Geras pamokslininkas privalo turėti tokių savybių ir dorybių. 
Pirmiausia reikia, kad jis sugebėtų mokyti tikrai teisingai ir tvarkin- 
gai; antra, jis turi turėti puikią galvą; trečia, būti iškalbingas; ketvirta, 
turėti gerą balsą; penkta, gerą atmintį; šešta, Žinoti saiką ir mokėti 
sustoti; septintą, tikėti tuo, ką sako, ir būti uolus; aštunta, į savo pa- 
mokslą jis turi įdėti kūną ir gyvenimą, gėrį ir garbę; devinta, turi leisti 
visiems iš jo šaipytis. 

/331 


Koks turėtų būti pasauliui patinkąs pamokslininkas 


Šešias savybes priklauso turėti tokiam pamokslininkui, kuris pa- 
tiktų pasauliui: 

1) kad turėtų puikią tartį; 2) kad būtų mokytas; 3) kad būtų iš- 
kalbingas; 4) kad būtų dailus ir patiktų merginoms bei panelėms; 
5) kad neimtų pinigų, bet pats jų duotų; 6) kad kalbėtų tai, kas patinka 
kitiems. 

/ 332 


Geriausi pamokslininkai 


Geriausias pamokslininkas yra tas, kurį išklausius galima pasakyti: 


„lai jis pasakė“. Toks kalbėdamas nevartoja pernelyg daug iš Rašto 

paimtų posakių (jų ir taip pakanka). Juk viskas vyksta pagal tikėjimo 
analogiją. Tačiau jei jis melagis, tai turi būti pats didžiausias melas, 
nes „tavo žodis yra tiesa“ (Jn 17, 17). 

/333 


Gero pamokslininko ir kalbėtojo požymis 


Gero kalbėtojo būdas ar požymis yra tas, kad jis nutyla tada, kai 
visi, užgniaužę kvapą, jo klausosi ir mano, jog tai, kas svarbiausia, 
dar bus pasakyta. Tačiau kai jo klausomasi susierzinus ir tik laukiama, 
kada čia jis baigs kalbėjęs, tai jau blogas ženklas. Tas pat ir kalbant 
apie pamokslininką. Jei sakoma: „Aš dar klausyčiau ir klausyčiau, 
taip man gera", tai viskas gerai. Tačiau jei sakoma: „Jis taip įsiplepėjo, 
kad niekaip negali sustoti“, tai jau blogas ženklas. 

/334 


Nuorodos dėl pamokslo 


Pamokslininkas užkopia į sakyklą, prasižioja kalbėti, bet tuojau 
vėl nutyla. Vadinasi, pamokslininkas privalo turėti pašaukimą; jis 
privalo sakyti pamokslus rūpestingai, visiems suprantamai ir neuž- 
lieti savo klausytojų Žodžių srautu. 

/335 


Tiems, kurie išmano, apie ką šneka, bepigu sakyti pamokslus. Juk 
su dalyko išmanymu susijusi kalbos meistrystė. Tačiau kenkia sau 
tie, kurie, neišmanydami dalyko, nori blykstelėti vaizdingais posa- 
kiais. Aš negaliu sakyti pamokslo dirbtinai. 

/ 336 


Ilgai sakyti pamokslus man atkaru, nes klausytojams praeina 


noras klausytis. Tokie pamokslininkai kenkia patys sau. 
/337 

Kalbėti reikia lėtai 


Kalbėti sklandžiai ir lėtai pamokslininkui dera labiausiai, nes šitaip 
jis gali geriau apgalvojęs ir tiksliau sakyti pamokslus. Apie Ciceroną 
Seneka rašo, kad šis irgi kalbėjo lėtai ir tiesiai į širdį. 

/ 338 


Sunkiausia pamokslą sakyti pirmą kartą 


„Kai Žmogus pirmąsyk užlipa į sakyklą, niekas nepatikėtų, kaip 
jam daužosi iš baimės širdis; šitiek galvų jis regi prieš save! Kai aš 
kopiu sakyklon, nematau nė vieno Žmogaus, tik galvoju, kad prieš 
mane vien medžio trinkos, o tada skelbiu joms Dievo žodį.“ 

Šitaip jis pasakė, norėdamas padrąsinti baugštų pamokslininką 
naujoką. 

/339 


Geriausias būdas sakyti pamokslus 


„Bjauraus žmogaus, - sakė dr. M. Liuteris, - negalima mokyti su- 
dėtingais, pakylėtais pavyzdžiais ir dviprasmiais žodžiais, nes jis jų 
nesupras. Juk į bažnyčią ateina mažų vargšų vaikų, merginų, senučių 
ir senukų, kuriems pakylėtas mokymas nei naudos suteikia, nei būna 
įkandamas. Kartais jie sako: „Ak, kokį puikų pamokslą jis pasakė, 
kaip gražiai kalbėjo!“ O paklausti apie tai, kas gi tenai buvo, jie at- 
sako: „Kad nežinau“. Tokiems vargšams reikia viską aiškinti daugelį 
kartų, kad balta yra balta, o juoda yra juoda, ir aiškinti kuo papras- 
čiausiai, kukliais, aiškiais žodžiais, nes juos jie irgi tik vargiai su- 
voks. 

Ak, kiek mūsų Viešpats Kristus išliejo prakaito, stengdamasis 
mokyti kuo paprasčiau! Pasakodamas apie vynuogienojus, avinėlį, 
apie medžius ir t. t., jis vartojo palyginimus, ir vien tam, kad žmonės 


suprastų, suvoktų, išlaikytų atmintyje ir įsikaltų visa sau į galvą. 

Nelengva duonelė - skelbti Dievo žodį ir daryti kitam gera, nuo- 
latos susilaukiant visokiausio nedėkingumo; tačiau tai ir yra Dievo 
teisingumas. Pasaulis negali pakęsti, kad už gera būtų atsilyginama 
blogu, tai ir nepriklauso jo valdžiai. Juk teisinga būtų ne tai, kad 
darantis gera būtų baudžiamas ar patirtų smurtą, o tai, kad kaip at- 
lygio jis susilauktų gera ir padėkos. Kas elgiasi atvirkščiai, t. y. dary- 
damas gera, tikisi padėkų ir atlygio, tas elgiasi ne krikščioniškai, o 
pasaulietiškai. 

Todėl sunkus ir be galo nemalonus dalykas - daryti gera ir susi- 
laukti už tai pikta ir dar tuo pat metu ne niurnėti, o su pamaldžia ir 
tyra širdimi laukti atlygio iš Dievo.“ 

Kaip mokytojas turi sakyti pamokslus ir į ką 
kreipti dėmesį 


Visi pamokslininkai turi įprasti sakyti pamokslus neįmantraudami 
ir paprastai, neužmiršdami, kad kalba jauniems nenuovokiems Žmo- 
nėms, kaimiečiams, tiek pat nuovokiems kaip ir jaunimas nuo dvy- 
likos iki dvidešimt metų, kuriems pamokslas sakomas atskirai (juk 
tai didžiausiasis būrys), idant jie suprastų ar bent kiek suvoktų tai, 
kas mokoma, ir pataisytų savo gyvenimą. Pamoksle nedera narsiai 
švaistytis skambiais žodžiais, girdi, žiūrėkit, koks aš mokytas! - ir 
šitaip siekti garbės. Čia tam ne vieta. Čia dera prisitaikyti prie klau- 
sytojų, ir visų tų pamokslininkų bendra klaida yra būtent ta, kad jie 
sako pamokslus taip, kad vargšai žmonės beveik nieko iš jų kalbos 
nesupranta ir nepasimoko. Sakyti pamokslą paprastai - didis menas. 
Kristus irgi taip skelbė, kaip antai kalbėdamas apie dirbamą lauką, 
apie garstyčios grūdelį ir vartodamas vien paprastus, šiurkščius, 
kaimiečiui suvokiamus palyginimus. 

/341 

Dr. Martyno Liuterio nuomonė apie savo pamokslus 


Aš ne kartą spjaudydavausi nulipęs iš sakyklos. Kokia gėda, kaip 
čia dabar sakei pamokslą! Juk nuklydai į lankas, visai pamiršai pa- 
mokslo koncepciją! Kaip sykis būtent tokius pamokslus žmonės la- 
biausiai girdavo, sakydami jau seniai negirdėję tokio puikaus pa- 
mokslo. Nulipęs nuo sakyklos, susigriebiu nieko arba beveik nieko 
taip ir nepasakęs iš to, ką buvau susirašęs. Todėl, tvirtu mano įsitiki- 
nimu, pamokslas yra visiškai kas kita, negu manome, nes tai, ką sa- 
kome, mumsįteigia mūsų Viešpats. Dažnai pamokslininkas iš sakyk- 
los kalba visai ką kita, negu buvo rengęsis arba sumanęs pasakyti. 
Gera, kai pamokslininkas kalba tai, ką liepia tikėjimas. 

Paprasti pamokslai - patys geriausi 


Kartą daktaras Liuteris prisiminė, kad Albrechtas Diūreris, žymus 
Niurnbergo menininkas, mėgdavęs sakyti visai nesidžiaugiąs tais pa- 
veikslais, kuriuose daugybė spalvų, užtat jam patinką neįmantriai ir 
jautriai nupiešti viena spalva. Taip, ir jam patinką tie pamokslai, kurie 
paprasčiausiai eina iš širdies, kad kiti galėtų suprasti, apie ką kalbama. 

Pamokslininkas turi laikytis savo pamokslo plano 


Kvailas tasai pamokslininkas, kuris mano, kad reikia sakyti visa, 
kas tik jam šauna į galvą. Pamokslininkas turi laikytis išankstinio 
plano, kalbėti, ką yra numatęs ir kas gerai suprantama. O tie pamok- 
slininkai, kurie siekia pasakyti visa, kas jiems ateina į galvą, man 
primena turgaus bobas. Vos sutikusi kitą, tokia boba tuoj puola šne- 
kėtis, sutikusi dar kitą - leidžiasi į šnekas ir su šia, ir taip tęsiasi, kol 
neišsiplepa su visu turgumi. Panašiai elgiasi ir tie pamokslininkai, 
kurie pernelyg nukrypsta nuo temos, manydami įstengsią viską pa- 
sakyti vienu atsikvėpimu. Tačiau taip negalima! 

/344 

Dirbkite savo darbą! Jei neįstengiate sakyti pamokslo ištisą valandą, 
kalbėkite pusvalandį ar ketvirtį valandos. Ir pernelyg nesikliaukite 
garsiųjų pamokslininkų pavyzdžiais. Pažodiškumu nepasieksite nei 
mano, nei kurio nors kito pamokslo lygio. Verčiau susikaupkite prie 
savo pamokslo ir dėstykite, ką sumanę, paprastai, kaip liepia Dievas. 
Kuo paprasčiau šlovinkite Dievą ir nelaukite Žmonių liaupsių. Mels- 
kite, kad Dievas suteiktų jums išminties, o klausytojams - tikrą su- 
gebėjimą klausytis, ir leiskite viską spręsti Dievui. Juk, patikėkite, 
pamokslas - ne žmogaus kūryba. Net aš, senas ir patyręs pamoksli- 
ninkas, eidamas sakyti pamokslo, kiekvienąkart virpteliu iš baimės. 

Nėra abejonės, kad jūs, kaip pamokslininkai, įgausite tokios tre- 
jopos patirties: pirma, pamatysite, jog atėjus metui sakyti pamokslą, 
kad ir kaip gerai būtumėte parengęs pamokslą, jis virsta vandeniu. 
Antra, jei, priešingai, imsite dvejoti dėl pamokslo koncepcijos, tai 
Dievas duos jums pasakyti puikiausią pamokslą, kuris patiks ir žmo- 
nėms. Tik toli gražu neturite tuo tenkintis. Trečia, ir jums, ir jūsų 
klausytojams patiks, jei kalbėsite be koncepcijos. Todėl melskite Dievą 
ir leiskite jam įsakinėti, o jūs tik studijuokite ir stumkitės pirmyn. 

Pats pamokslininkas neturi spręsti, kaip jis kalbėjo - įtaigiai ar 
pernelyg šaltai; apie tai tesprendžia klausytojai. Taigi galutinis žodis 
priklauso klausytojams. 

Kur turi žvelgti pamokslininkas 


Erazmas Alberis“* paprašė dr. M. Liuterį apibūdinti kunigaikščio 
[Jono Brandenburgiečio-Kiustriniečio“*] pamokslą. Daktaras pasakė: 
„Nežiūrėk į kunigaikščius, žiūrėk į paprastuosius ir nemokytuosius, 

6 Erazmas Alberis (Erasmus Alberus, Erazmus Alber, -1500-1553) - teologas, pa- 

mokslininkas ir rašytojas, Liuterio mokinys. 


“ Galbūt turimas omenyje markgrafas Jonas Brandenburgietis-Kiustrinietis (Johann 
von Brandenburę-Kūstrin, 1513-1571). 

kad ir koks būtų tas kunigaikštis. Jei per savo pamokslą žvelgčiau į 
Pilypą Melanchtoną“ ir kitus daktarus, nieko gero nepasiekčiau. Aš 
visiškai negudraudamas sakau pamokslus nemokytiems, ir tie pa- 
mokslai patinka visiems. Aš moku graikiškai, hebrajiškai, lotyniškai 
ir t. t., bet šią išmintį saugau mūsų (mokytųjų) susitikimams; štai 
tuomet mes galime sukelti tokią painiavą, kad stebėsis pats Vieš- 
pats“. 

Pamokslininkui nepridera pernelyg narsauti ir išradinėti ką nors 
nauja. Didis yra tarnavimas Dievo žodžiui, tačiau tai dera atlikti 
dievobaimingai. Niekas neturi kišti savo trigrašio, nes Dievas nori, 
kad jo tarnyba nesikeistų. 

Prakeiktas tebūnie tas pamokslininkas, kuris Bažnyčioje, siekda- 
mas sau garbės, švaistosi skambiomis frazėmis ir nori vienam ar kitam 
įtikti. Kad ir kur sakyčiau pamokslą, aš taip giliai nusileidžiu, kad 
nematau nei daktarų, nei magistrų, kurių čia visas būrys, o žvelgiu 
į šimtą ar tūkstantį jaunų Žmonių ir vaikų; štai kam aš sakau pamok- 
slą ir prie ko prisiderinu, šito jiems reikia. Jei kitiems nepatinka 
klausytis, durys atdaros. 

Liuteris skundėsi nelaimėmis, kylančiomis dėl pamokslininkų, 
ypač naujokų, pasipūtimo. „Visi jie nori sakyti pamokslus laikydamiesi 
vien dialektikos ir retorikos ir viską taip supainioja, kad nesupranta 
nei jie patys, nei žmonės. Šitokia pamokslininkų garbėtroška yra tik- 
ras maras Bažnyčiai. Ką tik iškeptas teisininkas pirmaisiais metais yra 
Justinijonas“, antraisiais - daktaras, trečiaisiais - licenciatas, ketvir- 

“ Pilypas Melanchotas - žr. išn. 5. 

*“ Aliuzija į Justinijoną I Didįjį (Justinianos Megos, Justiniauus Magnus; 483-565) - Bi- 


zantijos imperatorių (nuo 527), kurio pavedimu buvo sudarytas vad. Justinijono 
kodeksas, padaręs didelę įtaką tolesnei civilinės ir bažnytinės teisės raidai. 

taisiais - bakalauras, penktaisiais - studentas. Todėl Hipokratas tei- 
singai yra pasisakęs prieš pasipūtėliškumą: menas - amžinas, 0 gy- 
venimas -trumpas; patirtis apgauna; laikas nesulaikomai eina prošal. 
Todėl nė vienas neturi būti protingesnis, negu pridera.“ 

Atlygis išpuikusiems pamokslininkams 


Liuteris daug šnekėjo apie išpuikusių pamokslininkų garbėtrošką. 
„Tokiems Dievas pagal nuopelnus užkrauna kryžių, nes jie trokšta 
garbės ir, nugraibę nuo Dievo sriubos riebalus, atiduoda jam vandenį. 
O garbė priklauso vienam Dievui. Vėliau mes susilauksime pakan- 
kamai šlovės, tačiau ne šiame gyvenime, o būsimajame. Tuomet ir 
būsime vainikuoti nevystančiu vainiku (2 Tim 4, 8). „Vargas jums, kai 
visi Žmonės jus giria“ (Lk 6, 26). Juk mes pašaukti kitam gyvenimui 
ir nepriklausome šiam pasauliui (Jn 15, 19). Pasaulis myli tai, kas yra 
pasaulio. Tuo mes ir turime tenkintis.“ 

Apie šlovę 


Kartais Dievas gali net visiškai toleruoti šlovę pasaulyje, pvz., kai 
kalbama apie teisininkus ar gydytojus, tačiau teologų šlovės jis negali 
pakęsti. Mat šlovės trokštantis teologas podraug paniekina ir Kristų, 
ojuk Kristus savo paties krauju išpirko visą pasaulį. Šito Dievas negali 
pakęsti, todėl garbės trokštantys teologai greitai numiršta ir supūva. 

Daktarui Martynui Liuteriui kartą buvo atneštas tokio Antano 


Oto“?, Grefenhainicheno diakono, rašinys apie 95 psalmę. Jame buvo 


“ Antanas Otas (Antonius Otto, 1505—po 1568) - vienas iš vad. antinomistų (tvir- 
tinusių, jog krikščioniškąjį įstatymą reikia dėstyti ne krikščionims ir tikintie- 
siems, o tik netikintiems, nekrikščionims bei neatgailaujantiems), atmestų ir 
pasmerktų Santarvės formulėje (VI str. ir kt.). 

apstu egzaltuotų žodžių. Daktaras Liuteris apie rašinį taip pasakė: 
„Tie, kurie be saiko vartoja tokius Žodžius ir dega (uolumu), yra 
įtartini ir pavojingi. Juk istorija moko, kad nuo to pradėjo ir blogiau- 
sieji eretikai, kaip išmanydami maldami liežuviu, patraukę Žmones 
savo pusėn. Pamokslininkas turi pasiaukoti mokymui ir dialektikai, 
kad galėtų mokyti neišprusėlius. Pamokymui turi būti skiriama kur 
kas daugiau vietos negu perspėjimui. Mes turime būti auklės nešio- 
tės, o ne smuklės šeimininkai. Labiausiai nekenčiu tų, kurie pamok- 
slais kreipiasi į klausytojus iš „geresniųjų sluoksnių“, o pamiršta 
paprastus Žmones. Juk žodžių gaudesys suardo daugiau negu su- 
kuria. Keliais žodžiais pasakyti daug yra menas, tačiau didžiulė 
kvailybė yra daugeliu žodžių nepasakyti nieko. Todėl Petras labai 
gražiai sako: „Lyg naujagimiai trokškite dvasinio, neatmiešto peno, 
kad nuo jo augtumėte išganymui"“ (1 Pt 2, 2)“. 

Išdidumas retai duoda naudos 


Pasipūtę protuoliai panašūs į Ikarą, kuris norėjo skristi į dangų. 
Kaip sakoma, nešok aukščiau, negu išgali. Per aukštai šoksi, nu- 
svilsi. 

Garbės troškimas viską pražudo 


Garbėtroška daro žalą. Todėl visi pamokslininkai turi matyti, kad 
nedera ieškoti garbės Šventajame Rašte ar Dievo žodyje, antraip jie 
pražus. Vergilijus ir Ciceronas pripažįsta garbę ir šlovę, tačiau Šven- 
tajam Raštui reikia pamaldžios ir nuolankios sielos, kurioje gyvena 
Šventoji Dvasia. 

Kituose menuose, luomuose ir veiklos srityse būti išdidžiam ne 


taip pavojinga, tačiau teologui išpuikti - didelė žala. Juk „dangus 

skelbia Dievo šlovę“ (Ps 19, 2), o ne ieško savo šlovės. Šlovė skirta 
vienam Dievui. 
/356 


Kam tarnauja ir kam tinka pyktis ir įkarštis 


„Aš, - kalbėjo dr. M. Liuteris, - nežinau geresnio vaisto už pyktį. 
Juk jei noriu gerai rašyti, melstis ir sakyti pamokslus, tai turiu būti 
piktas; šitai atgaivina mano kraują, paaštrina protą, ir aš išvengiu 
visų gundymų.“ 

Malonė iš pagrindų nepakeičia prigimties, ji reikalinga jai tokia, 
kokia aptinkama. Jei kuris Žmogus iš prigimties švelnus, atsivertusį 
į tikėjimą malonė padaro jį švelniu pamokslininku, tačiau jei malonė 
aplanko piktą ir niūrų Žmogų, jis virsta tokiu pat pamokslininku. 
Tačiau jei malonė atranda šelmišką, apsukrų, aštraus proto žmogų, 
jis pasirodo esąs reikalingas Žmonių naudai ir išganymui. 

/358 


Teologas turi būti dievobaimingas 


Teisininkas gali būti ir linksmas šelmis, tačiau teologas privalo būti 
dievobaimingas Žmogus. Kodėl? Teisininkas turi reikalą su žemiškais 
dalykais, o teologui patikėtas pats Dievas; jis patiki tokiam žmogui ir 
savo dangų, ir visas savo dovanas: teisingumą, nuodėmių atleidimą 
ir viską. Todėl šioms pareigoms reikia maldingo vyro. Juk Dievas sako: 
„Tą, kuriam tu atleidi nuodėmes, aš laikau savo vaiku“. 

Garbės trokštantys pamokslininkai 


Kas nori ieškotis garbės Šventajame Rašte, tas elgiasi absurdiškai, 


nes tai ne žmonėms, o Dievui skirta garbė. Poetams, teisininkams ir 

gražuolėms niekas neužgins didžiuotis savo gabumais ir grožiu. 
Tačiau Šventajame Rašte kiekvienas privalo nusižeminti. 
/ 360 


Spekuliatyvioji teologija 


Labai abejotina, ar teisininkai bus išganyti, nes net teologams čia 
nelengva, nors teologai jau išteisinti ir yra danguje. Tačiau visi tie 
teologai, kurie dieviškuosius reikalus sprendžia spekuliatyviai, yra 
velnio teologai. 

Mieli ponai, (sakau) kad, priešingai visų daktarų ir šventųjų tvir- 
tinimams, jie negali iki galo suvokti ir išaiškinti nė vieno Šventojo 
Rašto žodžio. Aš tenkinuosi tuo, kad tam nenusižengiu ir šiek tiek 
išmanau, kas tai yra. Štai kaip galiu tai pagrįsti: jei tai Šventosios 
Dvasios žodžiai, tai jie pernelyg iškilūs visiems žmonėms. Ir net jei 
kaip nuteisintieji turi Šventąją Dvasią, tai jiems tenka tik pirmienos, 
o ne dešimtinė. 

Apie tai, kad Biblijos arba Šventojo Rašto 
negalima nei ištirti, nei išstudijuoti 


Kas turi vos vieną Žodį iš Dievo žodžio ir negali jo paversti ištisu 
pamokslu, tas išvis nevertas sakyti pamokslo. Aš ne kartą nutardavau 
pats sau vienas kruopščiai permąstyti Dešimt įsakymų, bet kai tik 
prieidavau prie žodžių „Aš esu Viešpats, tavo Dievas“, dažniausiai 
stabtelėdavau ties žodžiu „aš“ ir negalėdavau iki galo jo suprasti. 
Tad kada gi, šitaip medituodamas, aš prisikasiu prie dešimtojo įsa- 
kymo? 

/363 


BAŽNYČIA IR BENDRUOMENĖ 173 


Ką išmanau teologijoje, tą ir Žinau, kad aš tikiu, jog Kristus yra 
vienas Viešpats, apie kurį kalbama Šventajame Rašte. Mano grama- 
tinės žinios ir hebrajų kalbos mokėjimas neleistų man pernelyg daug 
išmanyti. 

Ko moko gramatika 


Gramatika moko išraiškos būdų. Kalbant apie ją, reikia suprasti, 
kad gramatikos pirmiausia ir reikia griebtis. Kas nori sakyti pamok- 
slus, tas turi pirmiausia išmanyti šį dalyką, o paskui jau tai, apie ką 
nori kalbėti. Gramatika moko tik žodžių, kokia dalykų padėtis, kaip 
antai: „Teisusis gyvens tikėjimu“ (Rom 1, 17). Gramatika pasako, kas 
yra tikėjimas, kas teisinga. Tačiau norint apginti šiuos Žodžius nuo 
pasityčiojimo, reikia tobulai išmanyti ne tik kalbos meną, bet kur kas 
daugiau - teologiją. 

Kas yra dialektika 


Dialektikos kalba paprasta. Pavyzdžiui, aš sakau: „Duok man 
gerti“. O retorika visa tai išpuošia: „Įpilk man tų gardžiųjų syvų iš 
rūsio, kurie antai puikuojasi ąsotyje; juk jie taip džiugina žmones“ 
ir t. t. 

Geriausias Liuterio menas 


Kitą kartą dr. Martynas Liuteris taip pasakė: „Daugiau nebegaliu 
nei dirbti, nei kalbėti. Būdamas jaunas, aš buvau mokytas, ypač ko! 
neišmaniau teologijos; tuomet tenkindavaus alegorijomis, tropologi- 
jomis, analogijomis. Ir tai buvo vien menas. Jei dabar taip sugebėčiau, 
tai būtų tiesiog šventenybė. Tačiau aš Žinau, kad tai grynas mėšlas. 


Juk dabar šito atsisakiau ir mano paskutinis ir geriausias menas yra 

tradere scripturam simmplici sensu (mokyti Rašto tiesiog pagal prasmę), 
nes (pažodinė prasmė) to, kuris taip daro, literalis sensus yra gyveni- 
mas, paguoda, jėga, mokslas ir menas žmonėse; visa kita tik kvailių 
pramanas, nors ir būtų stengiamasi sublizgėti'. 

Apie alegorijų vartojimą 


Krikščioniškame gyvenime žaisti alegorijomis pavojinga. Dažnai 
tokie žodžiai mūsų ausyse skamba kaip muzika, tačiau netrukus iš jų 
nieko nebelieka. Jos labai parankios tokiems pamokslininkams, kurie 
nieko neišmano apie istoriją ir tekstą. Nebegalėdami pamokslo iš- 
tempti, jie sutrinka ir griebiasi alegorijų, kuriomis nieko konkretaus 
neišmokoma. Todėl turime nuo to atprasti ir laikytis šventojo teksto. 

Tai, ką sofistai ir kai kurie sentėviai įžvelgė kaip pamaldumą, yra 
bedievystė: 


Raidė moko, kas yra nutikę, 
alegorija - kuo reikia tikėti, 
moralė moko, ką reikia daryti, 
analogija - kaip rasti išeitį. 


Jie šitaip teigė ir gyrė panašius dalykus, tačiau patys, šiaip ar taip, 
nesugebėjo to pasiekti. O juk būtų kur kas teisingiau ar geriau, jei 
žmogus, pasitelkęs savo protą, ką nors sugebėtų ir galėtų taip pa- 
sakyti, kad aš tikėdamas nutilčiau. Jei panorėčiau kalbėti apie medi- 
ciną taip, kaip jie moko šiame ketureilyje, pirmoji mano mintis būtų 
tokia: medicina - toks mokslas, kuris karštį gydo rabarbarais; antroji 
mintis būtų tokia: karštis - nuodėmė, rabarbaras - Jėzus Kristus; 
trečioji: karštis - trūkumai, o rabarbarai - dorybės; ketvirtoji: karš- 
tis - pražūtis, o prisikėlimas — rabarbarai. Argi tai nebūtų labiau 
pamatuota, negu tai, ką jie yra pasakę? 

Katekizmas — geriausias ir būtiniausias mokymas 
Bažnyčioje 


Katekizmas - tobuliausias mokymas, todėl jis privalo būti nuolat 
skelbiamas; tai aš pats ir darau, sakydamas pamokslus. Norėčiau, 
kadjis būtų skelbiamas kasdien ir skaitomas tiesiog iš knygos. Tačiau 
mūsų pamokslininkai ir klausytojai moka jį mintinai ir gėdijasi tokio 
menko mokymo. Ir kilmingieji, ir kaimiečiai sako: ak, tas mūsų kle- 
bonas nieko daugiau nemoka, tik Dešimt įsakymų, tikėjimo išpaži- 
nimą ir „Tėve mūsų“; jis visąlaik klaidingai skambina viena styga. 
Šitaip, paklusę klausytojams, pamokslininkai pasikelia į aukšty- 
bes - padėję pamatą, jį apleidžia. 

Katekizmas - mažamokslių Biblija. Jame sutelktas visas krikščio- 
niškojo mokymo turinys, reikalingas kiekvienam išganymo trokštan- 
čiam krikščioniui. Kaip Saliamono meilės himnas yra Giesmių giesmė, 
taip Dešimt įsakymų turi būti visų mokymų mokymas. Iš jo pažįstama 
Dievo valia, patiriama, ko nori iš mūsų Dievas ir ko mums stinga. 

Mūsų šventojo krikščioniškojo tikėjimo išpažinimas yra visų isto- 
rijų istorija, visų aukščiausioji istorija, kurioje mums nuo pradžios 
iki pabaigos atskleidžiami visi neišmatuojami dieviškosios didybės 
stebuklai: kaip mes, kaip ir visa kūrinija, buvome sukurti, kaip per 
žmogumi tapus; Dievo Sūnų, jo kančias, mirtį ir prisikėlimą buvome 
išganyti, kaip atgimėme per Šventąją Dvasią, buvome pašventinti, 
tapome nauju kūriniu ir susibūrėme į Dievo tautą, gavome nuodėmių 
atleidimą ir amžinąjį išganymą. 

„Tėve mūsų“ yra visų maldų malda, visų aukščiausioji malda, 
kokią tik iškiliausiasis Mokytojas mus išmokė ir kuri nepakeičiama, 
ištikus dvasinei ar kūniškai negaliai. Tai puikiausia paguoda, kilus 
pagundoms, nevilčiai ir išmušus paskutinei valandai. 

Sakramentai - aukščiausiosios ceremonijos, kurias įvedė pats 


Dievas. Jomis jis laiduoja savo malonę. 

Todėl mes ir turime mylėti bei vertinti katekizmą, uoliai skiepyti 
ji jaunimui. Juk katekizme į vieną daiktą sukauptas teisingas, tikras, 
senas, grynas, dieviškasis krikščioniškosios Bažnyčios mokymas. Kas 
jam priešinasi, pasisako už naujoves ir už klaidingą, netikrą mokymą, 
tegul sau laikosi savo, kiek patinka, o mes tokio turime vengti. 

Pasaulyje Dievas visuomet turėjo savo ypatingų patikėtinių ir 
vietų. Jis pasiuntė Mozę, tačiau jei šis ką kalbėjo, reikia sakyti: „Taip 
kalbėjo ne Mozė, bet Dievas“. Po Mozės jis pasiuntė Kristų, tai irgi 
savitas mokymas ir konkretus asmuo, bet ir čia nereikia apsigauti: 
jei ką nors apie jį girdime, tai viskas pasakyta Dievo. Juk štai kaip jis 
kalbėjo iš dangaus: „Šitas yra mano mylimasis Sūnus [...] Klausykite 
jo!“ (Mt 17, 5). Taip Kristus sėdosi su apaštalais ir įsteigė sakramentus, 
Krikštą ir Komuniją. Kurjų esama, kur jie priimami ir kur jų laikomasi, 
ten mes galime išties pasakyti: „Taip sako Dievas“. Taip man dažnai 
sako ir Bugenhagenas“, ir Pilypas Melanchtonas“,, ir net manoji Ketė“, 
kai aš esu gundomas. Tuomet aš atrandu ramybę ir jaučiu, kad tai 
pasakė Dievas, nes brolis šitaip kalba dėl savo pareigos arba iš meilės. 
Juk Dievas įsako klausyti Kristaus, o Kristus sako, kad reikia klausyti 
apaštalų. Jie kalba nejausdami savo pasipūtimo, o mes kalbame, ką 
sako Dievas. Štai kaip kalbėjo Dievas, prieš sukurdamas pasaulį: 
tebūnie pasaulis, ir pasidarė pasaulis. Jis pasakė, kad tai esąs jo kūnas, 
ir tai yra jo kūnas. Čia nieko nekeičia ir vaikiškas Bulingerio"' plauko 
skaldymas; jis teigia, kad Kristaus kūno buvimu negalima įtikėti, nes 
jis esąs neapčiuopiamas. Taigi ten jis sukūrė tai, kas regima, o čia tai, 
kas neregima, kaip pats to norėjo. 

* Bugenhagenas (Bugenhagen) - Jonas Bugenhagenas (Johannes Bugenhagen, 1485— 
1558), teologas, Liuterio ir Melanchtono bičiulis. 

“ Pilypas Melanchtonas - žr. išn. 4. 

"“ Ketė (Kūthe) - Zr. išn. 16. 

“ Bulingeris (Bullinger) - Henrikas Bulingeris (Heinrich Bullinger, 1504-1575), teo- 
logas, Ulriko Cvinglio (žr. išn. 46) šalininkas, polemizavęs su Liuteriu. 

Apie pamaldas 


Krikščionių pamaldos - ne vienuolių pamėklės. Jie vargina savo 
kūną pasninkais, budėjimais ir giedojimu, dėvi abitus ir plakasi 
rykštėmis. Taip tarnauti Dievui jokiu būdu Dievas nėra įsakęs, šito 
jis iš mūsų ir nereikalauja. Kai uoliai ir nenukrypstamai sekama jo 
žodžiu, iš sielų reikalaujam, kad jos žinotų, ką ir kaip turi tikėti. 
Tuomet jos tiki mylėdamos Dievą ir savo artimą. 

Apie ceremonijas 


Sukurti Bažnyčią reiškia anaiptol ne įvesti naujas ceremonijas, 
kaip mano protuoliai, bet per tikėjimą padaryti sąžinę laisvą ir įsiti- 
kinusią, idant ji būtų be baimės ir dvejonių. 

Ceremonijos Bažnyčioje turi būti nevaržomos 


Anksčiau vyravo toks senas paprotys - laidoti ir guldyti numirė- 
lius taip, kad jų veidas būtų atgręžtas į rytus ir tekančią saulę. Taip 
daryta paklūstant paslaptingam dvasiniam aiškinimui, kuris būdavo 
kaip tik šitaip išreiškiamas. Tačiau tai buvo daroma laisva valia, be 
įstatymo ir nebuvo laikoma prietaru. Tokie turi būti ir visi Bažnyčios 
įstatymai — būtent laisvi, kurių niekas neturėtų vykdyti prievarta, 
nesvarbu, ar jie būtų teisingi prieš Dievą, ar pasmerkti; jų turi būti 
paisoma vien iš pagarbos ir išorinio padorumo. 

Žmonės apgaudinėjami įtikinėjant veidmainingu prietarų šven- 
tumu. Tačiau šventi dalykai apreiškiami vien per Šventąjį Raštą ir 
Šventąją Dvasią. 

Tokiems potvarkiams aš priešinuosi visa širdimi, nors jų gali būti 
laikomasi savanoriškai, laisva valia. Juk velnias tik ir rezga pinkles, 
pasitelkdamas naujuosius pasakojimus, su kuriais aš, ginkluotas 
Dievo žodžiu, koviausi ilgiau kaip dvidešimt penkerius metus, kad 
tik išsaugočiau mūsų krikščionišką laisvę. 

Prietaringumas viešpatauja 


„Kreipimasis pagalbos į šventuosius buvo siaubingas aklumas ir 
pinigų melžimas, tačiau popiežininkai ir dabar nenori to atsisakyti. 
Taigi popiežijos pagrindai stiprinami mirusiųjų sąskaita, nes kreipi- 
masis pagalbos į šventuosius ir atgaila per mirusiuosius ir suneša 
visus turtus. Mirusieji sunešė daug daugiau negu gyvieji. Prietaras 
duoda daugiau negu (tikroji) religija. Prietaras - Viešpats, religija — 
tarnaitė. Jei mes palaikytume katekizmą, statytume mokyklas, skir- 
tume ganytojus ir įkurtume bažnyčias, tai gyventume kur kas geriau. 
Ceremonijos turi sunykti, jos ir yra prietarų įkvėpėjos bei jų atsiradimo 
priežastis. Jei tik galėčiau pasiekti, kad vyresnybė dvi dienas per 
savaitę nevalgytų mėsos, to ir pakaktų. Mes nenorime įvesti prieta- 
ringojo popiežininkų peršamo pasninkavimo, esą užkandžiai geriau 
negu tikri pietūs.“ Ir čia Liuteris papasakojo vieną istoriją iš Italijos, 
kaip vienas svetimšalis buvo paklaustas, už kurio stalo norįs sėstis: 
už apkrauto gausiais valgymais ar už stalo su kukliais užkandžiais? 
Kai jis pasirinkęs sotųjį stalą, jam buvo patiekta sūri Žuvienė ir kiti 
menkaverčiai patiekalai. O prie gretimo stalo pasninkaujantys mė- 
gavęsi tikriausiais skanėstais - čia buvo Žuvies ir saldainių, o ir 
puikaus vyno. Tai velnio apgaulė, iliuzija. 

Ar galima valgyti mėsą penktadieniais ir kitu 
draudžiamu laiku 


Taip paklaustas dr. Martynas Liuteris atsakė: „Taip! Tai galima šit 
kaip pagrįsti. Juk Kristus sako: „Ne kas patenka į burną, suteršia 

žmogų“ (Mt 15, 11). Lygiai taip pat: „Tyriems viskas tyra“ (Tit 
113) 

Vienas jam paprieštaravo: „Bažnyčios valdytojai ir vyskupai yra 
uždraudę penktadieniais valgyti mėsą, todėl reikia tokio draudimo 
paisyti“. Atsakymas: „Žmonių nuostatų ir tradicijų Bažnyčioje dera 
laikytis, jas puoselėjant ir gerbiant, nes toks jų tikslas, tam jos skirtos, 
tačiau ne tuo atžvilgiu (ketinimu), kad padarytų žmogų prieš Dievą 
teisų, maldingą ir išganytą“. 

Apie popiežininkus 


Popiežininkai garsinasi, jog jie esą Bažnyčia ir lemią Bažnyčios 
susirinkimo autoritetą. Jie viską siekia reformuoti, 0 juk neturi nė 
menkiausios nuovokos apie Šventąjį Raštą ir yra blogesni už tuos, 
kurie tam tikru būdu bent išlaikė išorinį padorumą. Popiežininkai 
yra absoliutūs bedieviai, jie yra šmeižikai ir sodomitai ir nori Bažny- 
čią reformuoti remdamiesi išorinėmis ceremonijomis bei papročiais! 
Bet kai mokymas nereformuotas, bet koks papročių reformavimas 
yra beprasmis. Prietarai ir pramanytas šventumas gali būti atpažin- 
tas tik per Žodį ir tikėjimą. Beje, esama dvejopo šventumo: esminio 
vidujinio ir atsitiktinio išorinio. 

Didžiosios pamaldos 


Pakluskite ir išgirskite (žodį), tai ir yra didžiausios pamaldos, 
antraip niekas neturi prasmės. Nors ir iš paskutiniųjų stengtumės, 
Dievas danguje padaro viską daug gražiau ir geriau negu mes patys. 
Jam būtų patikęs ir Saulius, bet jis taip kalba: „Tavo pamaldos kelia 
vien mano rūstybę“. Ojuk tai buvo puikios pamaldos (plg. 1 Sam 15, 
22 ir t.). Ir kitoje vietoje: „Aš netrokštu kruvinos aukos ir javų atnašų“ 


(Ps 40, 7), man reikia, kad manęs klausytų (plg. 1 Sam 15, 22). Taip 

teigia ir Jeremijas: „Taip kare sako kareiviai: klusnumas - tai pergalė“ 
(plg. Jer 7, 23). 

Liaupsinkite Dievą danguje, plūskite velnią žemėje. Tebūnie pa- 
šlovintas Dievo vardas. Tačiau jis nebus pašlovintas, jei nebus myli- 
mas. Tačiau jis nebus mylimas, jei nedarys gera. Tačiau jis nedarys 
gera, jei nebus maloningas. Tačiau jis nebus maloningas, jei neatleis 
nuodėmių. 

Dvasia - vanduo - kraujas 


Liuteris suminėjo tikrąsias Naujojo Testamento ir katalikų Bažny- 
čios pamaldas. Jis laikosi teisingumo ir paprastumo, atmesdamas 
visus klaidingus prietarus. Tai labai puikiai aprašyta Jono pirmame 
laiške (1 Jn 5, 8), kur sakoma, kad trys dalykai tai liudija: 


vanduo Krikštą 


Dvasia pamokslavietę 
| reiškia | 
Komuniją. 


kraujas 


Tačiau popiežius ir fanatikai to nesilaikė ir rengė pamaldas su 
begale ceremonijų ir aukojimų. Šitaip Bažnyčia ir nutolo nuo savo 
įkūrėjo ir jo įvestos tvarkos. 

Taigi mes meldžiamės Bažnyčioje, su Bažnyčia ir už Bažnyčią. Trys 
dalykai išlaiko Dievo Bažnyčią ir priklauso jai: ištikimai mokytis, 
uoliai melstis ir kantriai kentėti. 

Krikščionis meldžiasi nuolatos, nesvarbu, ar miega, ar būdrauja. 


Juk nuolatos meldžiasi jo širdis, o atodūsis yra didi ir stipri malda. 

Mat psalmėje sakoma: „Kadangi jie plėšia vargšus ir beturčiai aima- 
nuoja, dabar aš pakilsiu“ (Ps 12, 6). Taip krikščionis nuolatos neša 
savo kryžių, kad ir niekada jo nejausdamas. 

Jei būčiau toks uolus maldai kaip Petro Velerio"* šuo prie ėdalo, 
savo malda aš dar šiandien prisišaukčiau Paskutinį teismą, nes tas 
šuo perdien negalvoja nieko kita, kaip tik išlaižyti savo dubenį. 

Ar meldžiantis plūstamasi 


Visi, kurie meldžiasi, plūstasi; pvz., sakydamas: „Tebūnie šventas 
tavo vardas“, aš podraug plūstu Erazmą“ ir visus, kurie nori nugin- 
čyti Žodį. 

„Tėve mūsų“ taip suriša vieną žmogų su kitu, kad vienas jų mel- 
džiasi kitam, todėl jie tampa tokie stiprūs ir galingi, kad nuvejamos 
visos blogybės ir net pati mirtis. 

Dora malda tikrai bus išklausyta 


Vien Dievas gali prikelti numirėlį, jis maloningas ir gelbsti, ir 
juokiasi iš žmonių pykčio bei įtūžio; tad kai mes manome, kad mūsų 
malda nieko nepadės ir nebus išklausyta, jis suteikia mums tai, ko 
meldėme pagal jo valią. Visi jo darbai įstabūs ir nesuvokiami, nes jis 
mato tai, ko nėra; mato tai, kas sugedę, kas parpuolę ir kas stovi, ir 
niekas jam yra viskas. Garbė tam, kuris yra vienintelis Dievas ir Kū- 
rėjas, kuris vienintelis viską valdo! 

/389 


"2 Petras Veleris - Žr. išn. 54. 
“3 Erazmas - žr. išn. 18. 

Sakramentai skirti viešam išpažinimui. Kas ateina ir priima juos, 
tas šitaip išpažįsta, kad tiki. Tačiau per Šventąją Vakarienę jis gauna 
ne daugiau, negu anksčiau tikėjo. Kita vertus, Sakramentu stiprinamas 
tikėjimas, nes išpažinimas tvirtėja. 

Didžiosios bažnyčios 


Dar minimos didžiosios bažnyčios, nepritaikytos pamokslams. 
Štai Kelnas turi tokią didžiulę bažnyčią, kad ten yra keturios eilės 
piliorių, o kiekvienoje eilėje jų po dvidešimt. Tai neįprasti statiniai, 
jie tokie, kad pamokslų čia niekas neišgirs. Jaukios nedidelės bažny- 
tėlės su neaukštais skliautais geriausiai pritaikytos ir pamokslinin- 
kams, ir klausytojams. Juk svarbiausia bažnyčių paskirtis - ne choristų 
riaumojimas ir rėkavimai, o Dievo žodis ir jo skelbimas. Šv. Petro 
katedra Miunchene, bažnyčios Kelne ir Ulme yra labai didelės ir ne- 
atitinka tikrųjų Bažnyčios tikslų. 

1545 m. liepos 7 d., pirmąjį sekmadienį po Švč. Trejybės, dr. 
M. Liuteris buvo piktas ir barė tuos, kurie bažnyčioje, giedant psal- 
mes, traukė ir pasaulietinės dainas. Juk dievobaimingos širdys į 
bažnyčią renkasi ne bliauti ar murmėti, o melstis ir dėkoti Dievui. Jei 
kas geidžia baubti ir kriuksėti, tegul eina pas karves ir kiaules, jos 
jiems atsilieps, o Bažnyčiai tenetrukdo. 

Tačiau kitą sekmadienį, kai ankstesni bliovimai nesiliovė, daktaras 
Martynas netrukus išėjo iš bažnyčios. Todėl [Dievas] griežtai nubaudė 
Bugenhageną“*: „Tu išvijai mūsų tėvą, daktarą Martyną iš bažnyčios, 
taigi tu ir mane išvysi, kad aš tau nesakyčiau pamokslų“. 

“ Bugenhagenas - žr. išn. 68. 

Apie Krikšto netikrumą 


Jei kas nors nėra tikras, ar jis krikštytas, ar galima jį sąlygiškai 
krikštyti, sakant: „Jei tu nekrikštytas, tai aš tave pakrikštysiu“? Į šį 
klausimą dr. M. Liuteris taip atsakė: „Tokį Krikštą reikia būtinai iš- 
gyvendinti iš Bažnyčios ir jo nepakęsti. Juk tuomet, kai kyla dvejonių, 
ar žmogus krikštytas ar ne, nieko nelaukiant, be jokių sąlygų ir skir- 
tumų, jį reikia krikštyti, lyg jis niekada nebūtų krikštytas“. 

Apie vaikų krikštą 


Arba ligi šiolei nebuvo jokios Bažnyčios, arba krikštas buvo ne- 
vertinamas ir į jį žiūrima pro pirštus. Tačiau negalimas dalykas, kad 
tūkstantį keturis šimtus metų nebūta jokios krikščioniškos Bažnyčios, 
todėl privalo galioti ir vaikų krikštas. 

Apie suaugusiojo tikėjimą aš negaliu spręsti, nes jis gali meluoti; 
be to, vieno vienintelio žmogaus liudijimu netikima. Reikia paisyti 
įsakmaus Dievo žodžio; paisyk Dievo, kuris sako: „Skelbkite, krikš- 
tykite, teikite nuodėmių atleidimą. Vaisius palikite mano nuožiūrai“. 
Anabaptistai“ sako: „Jei tu tiki“ ir t. t. Tačiau reikia laikytis tik Dievo 
įsakymo žodžio. 

Anabaptistai sako: vaikas nevertas krikšto, nes jis netiki, kad tai 
būtų teisinga pasekmė; krikšto vertas tas, kuris tiki ir yra priėmęs 
tikėjimą. Argi tai ne Dievo apiplėšimas - atimti iš jo, kas jam pri- 
klauso? Juk krikštija tik Dievas, todėl jis krikštija ne veltui, jis krikš- 
tija net krikšto nevertą nusidėjėlį, taigi krikštija pražūties vertąjį. Kas 


čia nenori būti suklaidintas arba apgautas, tas tegul tik nesako esąs 


“ Anabaptistai - Žr. išn. 7. 

krikštytas dėl to, kad įtikėjęs, tačiau tegul didžiuojasi, būdamas 
krikštytas Dievo rankomis. Tačiau jei panorėtum būti iš naujo pa- 
krikštytas, tai meluotum, sakydamas, kad buvai krikštytas Dievo, ir 
Dievas to nepaliks nenubausto, nes šitaip tu, žmogau, perniek paverti 
Dievo triūsą. Juk jis yra įsakęs krikštyti jo vardu. 

Šie aiškūs žodžiai: „Krikštykite visų tautų žmones“ (plg. Mt 28, 
20), taip pat Kristaus įsakymas, be to, daugiau negu tūkstantmetį 
vaikus krikštijusios Bažnyčios pavyzdys verčia mane jokiu būdu ne- 
tikėti anabaptistais, taip pat neleidžia manyti, jog privalėčiau krikš- 
tytis iš naujo. 

Krikštas turi būti ten, kur esama krikščionių, o krikščionys yra 
ten, kur yra krikštas. Juk Dievas nešvaisto savo triūso veltui ir nie- 
kada nėra bevaisis. Mat iš dangaus krentąs lietus negali būti bevaisis, 
ojukjis yra kūniškas ir Dievas juo nuolat laisto visus Žmones vieno- 
dai, nedarydamas skirtumo, tad kaip bevaisiai gali būti sakramentai, 
kuriuos Dievas sukūrė ir skyrė savo vaikams, sakramentai, kurie buvo 
sutvirtinti Kristaus krauju? Sakramentus, Bibliją ir kai kurias krikš- 
čionių ceremonijas privalo turėti ir eretikai, negalintys pakęsti ir vis 
dėlto norintys būti krikščionimis vadinami. Be jų, tiesą sakant, ne- 
gyvena niekas - nei pavadinti Dievo vardu Dievo tautoje, nei apsi- 
metėliai. Klaidingas tikėjimas yra Žmogaus kūrinys, todėl jis negali 
duoti gerų vaisių. Tačiau tikrasis tikėjimas, paties Dievo kūrinys, 
duoda gerų vaisių. Todėl ten, kur Dievas suteikia Krikštą ir leidžia 
skelbti Evangeliją, šie dalykai neprapuola veltui. 

Turi būti pakeistas tikėjimas, o ne Dievo žodis ar darbai, kurie yra 
amžini. Todėl klysta tie, kurie sako, kad vaikas turi būti iš naujo 
krikštijamas dėl to, kad krikštijamas neturėjo tikėjimo. Lygiai taip 
klysta tie, kurie moko, kad iš naujo pakrikštyti turi būti tie, kurie 
pirmąjį Krikštą priėmė iš bedievio kunigo ar eretiko. Atmesk netikė- 
jimą, ir tavo krikštas taps Dievo darbu, nes visą laiką jis toks ir buvo, 
nes buvo duotas Švč. Trejybės vardu. Tačiau kadangi tu pripažįsti 


klaidą, kuriajie buvo apgauti, prisimink tokį pavyzdį. Antai kas nors 

netiki, kad šventieji Dešimt įsakymų pasauliui buvo Dievo paskelbti 
per Mozę arba kad Kristus skelbęs Evangeliją. Tai ar dėl to Dešimt 
įsakymų ar Evangelija nieko nebereiškia? O gal tu tiki, kad dėlto bus 
išleisti kiti įsakymai ar bus skelbiama kita Evangelija, kad tik patikė- 
tum, jog tai iš Dievo? Tikrai nebus, tau lieka tik atsisakyti savo ne- 
tikėjimo ir t. t. 

Apie sakramentus 


Vienas paklausė: „Pone daktare, ką man daryti, jei pagaliau pa- 
tyriau, kad mano bendruomenėje esama žmonių, kurie dvidešimt 
metų yra nepriėmę sakramentų?“ Daktaras atsakė: „Tetraukia juos 
velnias! O kaijie mirs, paguldyk juos ant skiedryno!“ Kitas klausimas: 
„Ar reikia juos verste versti, kad priimtų Sakramentą?“ Liuteris at- 
sakė: „Jokiu būdu, šitaip daro tik popiežininkai“. Ir dar pridūrė: 
„Mane stebina, kad jie vengia sakramentų. Galbūt jie bijosi asmeninės 
išpažinties“. 

Ar kraštutiniu atveju savo šeimos nariams 
Sakramentą gali suteikti šeimos galva 


Į tai atsakydamas dr. Martynas Liuteris kalbėjo: „Jokiu būdu! 
Pirma, čia nėra pašaukimo: „Mano viešpatie Moze, uždrausk juod- 
viem!“ (Sk 11, 28). Tas pat sakoma Įst 4, 6 ir 6, 6: „Paimk į širdį šiuos 
žodžius“. Be to: „Paskutinėmis dienomis, - sako Dievas, - aš kiek- 
vienam kūnui išliesiu savosios Dvasios. Tuomet jūsų sūnūs ir jūsų 
dukterys pranašaus“ (Apd 2, 17; JI 3, 1)irt. t. 

Iš to išeina, kad tie, kurie nėra pašaukti, negali sakyti pamokslų, 
tad suprantama, kad jie negali teikti nė Komunijos sakramento, kurį 
teikia Viešpats. Šitaip išvengiama nesusipratimų, antraip daug kas, 
užuot kvietęsi ganytoją, patys imtųsi sau padėti“. 

Ypatingasis Komunijos atvejis 


Į klausimą, ar teisingai pasielgęs tas žmogus, kuris prieš mirtį pats 
sau suteikė Komuniją, nes apie popiežininkus jis nė girdėti nenorėjęs, 
daktaras atsakė: „Ne, nes tokiu atveju šalia privalo būti mažiausiai 
du asmenys - tas, kuris teikia, ir tas, kuris priima. Šitaip, gresiant 
pavojui gyvybei, motina gali pakrikštyti vaiką, tačiau pats savęs vai- 
kas nepasikrikštija. Jei kas tokios galimybės neturi, tai privalo kliau- 
tis tikėjimu ir prisiminti Mato žodžius: „Tavo tikėjimas išgydė tave“ 
(Mt 9, 22). Tačiau jei turi galimybę, negali jos paniekinti. Panašiai 
Ambraziejus?“ vienoje vietoje pasakoja turėjęs katechetą, kurį buvo 
atvertęs į tikėjimą. Šis, susirengęs pas Ambraziejų priimti Krikšto, 
pakeliui pasimiręs. Ambraziejus dėl to labai krimtęsis ir sakęs: Man 
skaudą pilvą. Jis piktnaudžiauja pranašo žodžiais (plg. Jer 4, 19), o 
anas būtent šiais žodžiais norėjo išreikšti nusivylimą savo tauta, ku- 
riai buvo lemta pražūti. Galop, ilgai svarstęs, jis padaro išvadą, kad 
tasai (katechetas) ir be Krikšto, vien per savo tikėjimą, tapęs išganytas, 
nes Krikštą laikė teisingu ir jo neniekino; jis būtų ir pasikrikštijęs su 
šiuo tikėjimu, jei nebūtų ištikusi nelaimė. Tokių klausimų esu girdė- 
jęs ne vieną, ypač iš Meiseno, kurį taip Žiauriai valdo hercogas Jurgis“. 
Tačiau neteisinga, jei Komuniją žmogus nori teikti pats sau“. 

Sakramentų niekintojai 


„Brangūs ponai, - kalbėjo mums daktaras Martynas, - leiskime 
Bažnyčiai administruoti Sakramentą. Tačiau kas nenori eiti Sakra- 
mento ir mokytis katekizmo, pas tą neikite nė tada, kai jis gulės 
mirties patale, bet palikite jį dvėsti kaip kiaulę, nepriimkite jo į savo 
tarpą ir neleiskite laidoti šventoriuje.“ 

"e Šv. Ambraziejus (340-397) - teologas, Milano vyskupas (nuo 374), vienas katalikų 


Bažnyčios tėvų. 
" Jurgis - žr. išn. 37. 

Atskyrimą nuo Bažnyčios vėl reikia atgaivinti 


„Mes turime iš naujo atgaivinti atskyrimą nuo Bažnyčios, nors iki 
šiol ir nebuvome jėga atskiriami. Matydami lupikautoją ar svetimau- 
toją, mes jam sakome: ar girdi, kaip šaukiama, jog esi toks ir toks, 
todėl neik priimti Sakramento, neik (kaip krikštatėvis) į krikštynas, 
nevesk savo nuotakos į bažnyčią. Taigi jam draudžiama viskas, kas 
yra Bažnyčios, kaip Paulius sako: Jis „blogesnis už netikintį!“ (1 Tim 
5, 8). Tačiau aš baiminuosi dėl mūsiškių, bijau, kad mūsų ganytojai 
pasidarys pernelyg įžūlūs ir stvers visus apčiuopiamus turtus kaip 
popiežius, ką nors ekskomunikuodamas. O jei Žmogus neatsiverčia, 
jis sako: „Ak, reikia jam uždrausti vaikščioti ir į turgų, kad nieko 
negalėtų nei pirkti, nei parduoti“. Tai jau velnias, kai norima per- 
nelyg daug užgriebti! 

Atskyrimui palaikyti reikia dvasiniuose dalykuose drąsių dvasi- 
ninkų. Drąsuolių kūniškuose reikaluose turime daug, bet vien to čia 
nepakanka.“ 

Tuomet vienas paklausė: „O ar atskirtasis irgi gali dalyvauti pa- 
moksluose ir jų klausytis?“ Į tai daktaras atsakė: „Savaime aišku! To 
jiems nevalia drausti, nes per pamokslus jie mokosi, ko jiems 
stinga!“ 

Priežastys, dėl kurių dabar mažiau atskiriama 


Mūsų laikais atskyrimui nuo Bažnyčios kliudo ne kas kita, kaip 
tai, kad šioje srityje niekas nedaro to, kas dera ir priklauso daryti 
krikščioniui. Štai tu turi kaimyną, kurio gyvenimą ir jo pokyčius 
puikiai žinai ir suvoki, tačiau tavo ganytojui tai arba visiškai neži- 
noma, ar bent jau ne taip gerai, nes kaipgi jis gali pažinti kiekvieno 
žmogaus gyvenimą tokį, koks jis yra? 

Vadinasi, jei tu matai, kad tavo kaimynas krauna turtus, neleisti- 
nai versdamasis ar prekiaudamas, kad jis paleistuvauja, svetimauja 


ar aplaidžiai ir negerai elgiasi su savo samdiniais, tai privalai jį rim- 

tai įspėti ir krikščioniškai perspėti, kad jis prisimintų savo išganymą 
ir liautųsi piktnaudžiavęs. Jei tau pavyks grąžinti jį į doros kelią, oho, 
kokį šventą darbą būsi nuveikęs! 

Bet sakyk, mielas mano, kas taip elgiasi? Juk tiesa pirmiausia yra 
priešiškumą keliantis dalykas. Kas sako tiesą, ant to pykstama. Todėl 
tau pasirodys mieliau išlaikyti kaimyno draugystę ir prielankumą, 
ypačjei jis toks turtingas ir galingas, kad nenorėtum jo supykinti ir 
paversti savo priešu. Jei antras, trečias, ketvirtas kaimynas padarys 
tą pat, tai su pirmu perspėjimu ir antras bei trečias pripuls prie to 
šaltinio, ir šitaip artimas galės vėl stoti į teisingą kelią, jei tik tu savo 
perspėjimu padarysi tai, kas yra tavo priedermė Dievui ir pareiga. 

Atskyrimas nuo Bažnyčios yra sumenkęs dar ir dėl to, kad bemaž 
į visas tokias nuodėmes žvelgiame pro pirštus ir šitaip patys susi- 
tepame. Jei bijomės iškrapštyti net krislą iš kaimyno akies, tai mums 
patiems reikia tiesiai pasakyti apie rąstą mūsų akyje. 

Tai tikroji ir pirmutinė priežastis, dėl kurios beveik visur tikėjimas 
yra sumenkęs - visa kur liko tik visai nebedaug tikrų krikščionių, tik 
nedidelė saujelė, menkas skaičius. Juk jei mes visi drauge, kaip ir 
turėtų būti, teisingai ir dorai savo širdyse laikytumės maldingumo 
1r Dievo Žodžio, tai savo Viešpaties Kristaus įsakymus labiau vertin- 
tume ir brangintume už visus šio laikinojo gyvenimo turtus. Juk 
įsakymas, skirtas broliui, kuris nusideda, priminti ir perspėti, toks 
pat būtinas, kaip ir tai: nežudyk, nevok ir t. t. Juolab jei šį įspėjimą 
pamirši iš baimės ar dėl kokios kitos priežasties, pavojuje atsidurs ne 
tavo artimo kūnas ir turtas, ojo išganymas. 

Jei ganytojas žino, kad kieno nors nuodėmė žinoma ir mieste, ir 
kaime, tai jis kaltas, kad nesuteikia tokiems Žmonėms tikrojo Jėzaus 
Kristaus kūno ir kraujo sakramento, nors jie yra atlikę atgailą, t. y. 
liovęsi daryti nuodėmes ir tikrai išpažinę nuodėmes bei teisingais 
darbai įrodę, kad nuodėmės jiems svetimos ir jie jas smerkia; tačiau 
pirmiausia jie turi būti krikščioniškai ir rimtai bei griežtai įspėti. 

Atskyrimas yra dvejopas 


Atskyrimas, kaip ir Bažnyčia, yra dvejopas. Vienas - pasaulietinis, 
arba išorinis ir regimas; jis Bažnyčiai reikalingas, kalbant apie atviras 
nuodėmes ir gėdą, kaip pasakyta Kristaus įsakyme (Mt 18, 15 ir t.). 
Ir tai pirmiausia reikia išlaikyti Bažnyčioje, nes atskyrimas nėra pa- 
prastas, nereikšmingas dalykas; mat jis įvyksta kaipmat, ir atskiriama 
nuo Kristaus karalystės, paliekant nuodėmę be atleidimo vilties, ne- 
bent būtų padaryta atgaila. Todėl Kristus nori, kad nusidėjėlis būtų 
perspėtas ir įspėtas ne tik kurio nors vieno asmens ar kelių asmenų, 
neužimančių jokių oficialių pareigų, bet ir tų, kurie viešai sako pa- 
mokslus ir eina pareigas dar iki tol, kol nepriimtas, nepaskelbtas ir 
nepaviešintas tas rūstus nuosprendis. 

Dabar jūs kaltinate (o tokių daug) Bažnyčios tarnus, parapijų 
valdytojus ir pamokslininkus, esą atskyrimas nuo Bažnyčios sumen- 
kęs dėl jų aplaidumo. Daugelis skundžiasi valdžia, atseit ji tam prie- 
šinasi ir nenori leisti, kad būtų prieinama prie atskyrimo. Tačiau 
Kristaus žodžiai ir įsakymas aiškiausiai liudija, kad nusidėjėlį pir- 
miausia būtina ypatingai ir slapta įspėti ir perspėti, kol jo byla pateks 
į oficialias dvasines įstaigas, todėl reikia, kad Bažnyčios tarnas tokį 
žmogų būtų rimtai ir krikščioniškai įspėjęs. 

Jei nusidėjėlis tai paniekins ir nesiliaus klimpęs į nuodėmes, ne- 
norės jų išsižadėti, štai tuomet jau reikia rengti viešą jo atskyrimą 
nuo Bažnyčios. 

Slaptas ir neregimas atskyrimas nuo Bažnyčios 


Tačiau lygia greta, kaip išorinis ir regimas atskyrimas nuo Bažny- 
čios ir ekskomunika taikoma tiems, kurie atvirai gyvena nuodėmėje, 
nustačius bei įrodžius jų kaltę, egzistuoja kitoks - slaptas ir neregi- 
mas - atskyrimas nuo Bažnyčios, kuriuo ne žmonės atskiria žmones; 
tokį atskyrimą vykdo pats Dievas ir skiria vien jis. Juk Dievas, kitaip 


negu mes, Žmonės, sprendžia ne vien pagal darbus, bet ir pagal širdį, 

ir teisia veidmainius, kurių negali teisti ir bausti Bažnyčia, pasak 
sentencijos: kas slapta ir paslėpta, tas ne Bažnyčios galioje. 

Tačiau ne visi taip bjauriai susitepę atviromis piktadarystėmis, 
kad būtų galima juos teisėtai apkaltinti ir bausti už bjaurius ir blogus 
darbus. Nors gausu šykštuolių, paleistuvių, svetimautojų, savo ne- 
dorybes jie daro slapčia, atsargiai, tad nelengva juos nutverti ir kaip 
pridera tai įrodyti. Todėl jie tebėra Bažnyčioje ir krikščioniškoje ben- 
druomenėje, klausosi pamokslų ir Dievo žodžio, drauge su kitais 
dorais krikščionimis priima sakramentus, tačiau iš tikrųjų yra nuo 
Bažnyčios atskirti Dievo, kadangi gyvena prieš savo sąžinę nuodėmėje 
ir, pasak Pauliaus, neketina taisytis: „Nei ištvirkėliai [...], nei sveti- 
mautojai [...], nei girtuokliai [...] nepaveldės Dievo karalystės“ (1 Kor 
6, 9. 10). 

Tačiau Dievo teismo neprireiks amžinai laukti, jis nebus taip toli 
nuojų, kad jų neištiktų. Žmonės, tiesa, apgaudinėja save, tačiau Dievo 
jie neapgaus (Gal 5, 4). Tas pat nutiks paskutinę dieną, kai jo angelai 
„išrankios iš jo karalystės visus papiktintojus bei nedorėlius ir įmes 
juos į Žioruojančią krosnį“ (Mt 13, 41-42). 

Kaip išvengti slaptojo atskyrimo nuo Bažnyčios 


Kas nori išvengti ir išsisukti nuo tokio slaptojo, Dievo vykdomo 
atskyrimo nuo Bažnyčios, tas tegul sergstisi daryti nuodėmes ir at- 
gailauja, vadinasi, toks Žmogus turi iš širdies pataisyti savo gyvenimą, 
nuolat gyventi dievobaimingai, uoliai melstis ir viltis, kad jo nuo- 
dėmės bus atleistos dėl Kristaus ir išjo malonės. Tai vienintelis kelias 
išvengti slaptojo Dievo atskyrimo nuo Bažnyčios. 

Tačiau jei tu ir toliau darysi nuodėmes ir džiaugsiesi tuo kaip pri- 
vilegijomis ir laisve, guosiesi toks esąs ne vienas, todėl galįs dar labiau 
ir laisviau nusidėti, tai darysi ne ką kita, kaip tik pats save apgaudi- 
nėsi ir susilauksi dar rūstesnio ir rimtesnio nuosprendžio, kurio būsi 


nusipelnęs. 

Nors viešas atskyrimas pagal savo tikslą ir efektą arba poveikį ir 
prilygsta slaptam ir neregimam atskyrimui (Dievas, budėdamas 
danguje, jį patvirtina), viešas ir matomas atskyrimas mums turėtų 
būti priimtinesnis, nes jis kartu yra ir vaistas, su kurio pagalba žŽmo- 
gus kviečiamas atgailai. Tačiau slaptas ir paslėptas atskyrimas kurį 
laiką (ir, kaip sakoma, atidedant bausmę) nėra juntamas, todėl stiprina 
1r didina nebaudžiamumo pojutį. 

Paties žmogaus atsiskyrimas nuo Bažnyčios 


Mūsų lupikautojams, girtuokliams, apgavikams, paleistuviams, 
nusidėjėliams ir piktšaipoms nė nereikia rengti atskyrimo nuo Baž- 
nyčios —jie patys save atskiria. Jie niekina Dievo žodį, neina į bažny- 
čią, nesiklauso pamokslų, nepriima Sakramento. Jei jie nenori būti 
krikščionys, tai tebūna stabmeldžiai, tenjiems ir vieta! Todėl kunigas 
neturi duoti jiems nuodėmių atleidimo, teikti Sakramento, jie negali 
būti krikšto tėvai, dalyvauti garbingose sutuoktuvėse, taip pat laido- 
tuvėse; tegyvenajie tarp mūsų kaip stabmeldžiai, - tai jie mieliausiai 
1r daro. O kai tokiems ateina metas mirti, joks dvasininkas neturi pas 
juos eiti, o numirusius tokius budelis turi nutempti už Miesto į ne- 
šventintą duobę, ir čia neturi eiti joks mokinys, joks dvasininkas. Jei 
jie jau nori būti stabmeldžiai, tai ir elkimės su jais kaip su stabmel- 
džiais. 

Atskyrimo nuo Bažnyčios efektas, galutinė 
priežastis ir kaip atskyrimas turėtų galioti 


Vienam paklausus, ar atskyrimas nuo Bažnyčios, jei jis būtų pri- 
imtas popiežijoje, galėtų būti atšauktas ir dėl ko taip būtų padaryta, 
daktaras Martynas taip atsakė: „Dievas ir šiandien, ir visuomet nori, 
kad atskyrimas nuo Bažnyčios galiotų ir būtų vykdomas tada, kai 


elgiamasi teisingai, siekiant nubausti ir įbauginti piktadarius, bet ne 

tuomet, kai šitaip siekiama ką nors paversti šventuoliu ar piktadariu. 
Juk įsakymas, kurį Kristus yra davęs apaštalams ir visiems Bažnyčios 
tarnams, nėra nei atšauktas, nei negaliojantis, nors jis kurį laiką ne- 
buvo taikomas arba juo (kaip antai popiežijoje) buvo piktnaudžiau- 
jama, bet tvirtai tebegalioja ir visuomet toks privalo likti, nes pasakyta: 
„Imkite Šventąją Dvasią. Kam atleisite nuodėmes, tiems jos bus at- 
leistos, o kam sulaikysite, - sulaikytos“ (Jn 20, 22-23). Ir: „Jei tavo 
brolis tau nusikalstų, eik ir bark jį prie keturių akių. Jei jis paklausys, 
tu laimėjai savo brolį. Ojei nepaklausytų, pasiimk su savimi dar vieną 
ar du, kad visa byla remtųsi dviejų ar trijų liudytojų parodymais. 
Jeigu jis ir jų nepaklausytų, pranešk Bažnyčiai. O jei nepaklus nė 
Bažnyčiai, tebūnie jis tau kaip pagonis ir muitininkas“ (Mt 18, 15-17). 
Ir toliau: „Iš tiesų sakau jums: ką tik jūs surišite Žemėje, bus surišta 
ir dangųuje, ir ką tik atrišite Žemėje, bus atrišta ir danguje“ (Mt 18, 18). 
O Paulius taip sako: „Su tuo, kuris vadinasi brolis, o yra ištvirkėlis, 
gobšas, stabmeldys, keikūnas, girtuoklis ar plėšikas, [...] nesėskite už 
vieno stalo ir t. t. Pašalinkite piktadarį iš savo pačių tarpo“ (1 Kor 5, 
11. 13). Ir: „Jei kas ateina pas jus ir neatsineša šitokio mokslo, nepri- 
1mkite jo į namus ir nesveikinkite, nes kas jį sveikina, tas dalyvauja 
jo piktuose darbuose“ (2 Jn 10-11). 

Šie ir panašūs pasakymai yra nepakeičiama Dievo, aukščiausiosios 
didenybės, valia, dekretas ir nuomonė;jų pakeisti, užmiršti ar atšaukti 
mes neturime galios, turime tik griežtą įsakymą - uoliai budėti, ne- 
paisydami kurio nors žmogaus garbumo ar jo galios. Ojei popiežijoje 
piktnaudžiaujama atskyrimu nuo Bažnyčios, jei tai tik gėdingas ap- 
simetimas, tai mes vis dėlto neturime to atskyrimo atšaukti, bet, kaip 
įsakė Kristus, išnaudoti tai Bažnyčiai stiprinti ir gerinti, o ne niokoti 
ir tironizuoti, kaip daro popiežius“. 

Svarbiausia Bažnyčios tradicija 


Valdžia iš Dievo yra gavusi kalaviją ir įsaką drausti atvirai klai- 


dingą mokymą ir nepasitenkinimą, gintis nuo jų, bausti ir už viena, 

ir už kita tuos, kurie prieštarauja pirmai ir antrai taisyklei, idant šitaip 
būtų išlaikytas viešasis padorumas, santaika ir vienybė, Dievo vardas 
nebūtų niekinamas, o bendruomenė - nei kiršinama, nei piktinama, 
nei apgaudinėjama. 

Tačiau pamokslininkams ir Bažnyčios tarnams tokį kalaviją atstoja 
tik liežuvis, ir Kristaus įsakymu jie gali ne tik mokyti ir guosti, bet ir 
bausti bei bauginti ir šitaip, kiek galima, žmones patraukti savęsp ir 
jiems atleisti. Tiems nusidėjėliams, kurie atkakliai lieka savo nuo- 
dėmėse ir neketina taisytis, išrišimo nevalia duoti, tokiems reikia 
pasakyti, kad dangaus vartai jiems uždaryti. Tačiau tiems, kurie savo 
nuodėmes išpažįsta, pripažįsta ir meldžia atleidimo, kad ir kokie 
dideli nusidėjėliai būtų, dera atleisti, atverti dangaus vartus, vėl pri- 
imti į bendruomenę, ir, negailint paguodos ir meilės, draugingai su 
jais elgtis. Užtat neketinančius atgailauti, fanatikus, didžiuoklius, 
pasipūtėlius ir panašius dera bausti ir jų nepakęsti, nes, tiesą sakant, 
tai velnio vertinamos dorybės. 

Krikščioniui turi būti savaime suprantama, kad jis galėtų pasakyti: 
Dievo žodis visuomet yra tas pats žodis, nesvarbu, kas jį tartų - pa- 
maldus žmogus ar bedievis, kaip ir Bažnyčioje esama nusidėjėlių. Ir 
toks žodis - duodajis vaisių ar ne - „yra Dievo galybė išgelbėti kiek- 
vienam tikinčiajam“ (Rom 1, 16), o bedievius jis atves į tiesos kelią 
(Jn 12, 47). Antraip bedieviai turėtų labai gerą atsikalbinėjimą prieš 
Dievą, kad jis negalėtų jų prakeikti: esą jie negirdėję jo žodžio. Tačiau 
mes sakome, kad pamokslininko žodis, nuodėmių atleidimas ir Sak- 
ramentas yra ne žmogaus darbas, o Dievo balsas, atleidimas ir darbas. 
Čia mes tik Dievo įrankiai ir bendrininkai, kuriuos Dievas valdo ir 
veikia. Mes negalime kam nors leisti daryti tokio metafizinio atsky- 
rimo: žmogus skelbia, dvasia veikia, dvasininkas krikštija, atleidžia 
nuodėmes, tačiau Dievas nuteisina, atleidžia ir t. t. Niekados! Tačiau 
mes darome išvadą: Dievas pats skelbia, krikštija, nuteisina. „Tada 
jau nebe jūs kalbėsite, ojūsų Tėvo Dvasia kalbės jūsų lūpomis“ (Mt 10, 
20); ir: „Kas jūsų klauso, manęs klauso“ (Lk 10, 16); „Ką tik jūs su- 

rišite žemėje, bus surišta ir danguje“ (Mt 18, 18). Tad aš įsitikinęs, kad 
kai užlipu sakyklon, sakau pamokslą ir skaitau, tai ne mano žodis, 
bet „mano liežuvis - kaip įgudusio rašytojo plunksna“ (Ps 45, 2). Juk 
Dievas kalba per šventus pranašus ir Dievo žmones. Čia žmogus ir 
Dievas niekuo neturi skirtis, bet aš turiu paprasčiausiai pasakyti: šis 
kalbantis žmogus, pranašas, dorybingas pamokslininkas yra Dievo 
balsas. Klausytojau, tu turi čia padaryti tokią išvadą: dabar aš klau- 
sausi ne Petro, Pauliaus ir t.t. ar kokio kito Žmogaus; čia kalba, 
krikštija ir nuteisina pats Dievas. Dieve brangus, kokios gi paguodos 
gali susilaukti įsibauginusi sąžinė, klausydamasi pamokslininko, jei 
ji trokšta tik patikėti, kad tokie žodžiai yra Dievo paguoda, žodis ar 
nuomonė! Tad spręskime labai paprastai: Dievas veikia tik per Žodį, 
ir per nieką daugiau. Žodis - širdies svarstyklės ir įrankis. Juk net 
Bileamo asilės žodžiai yra ne asilo, o Dievo žodžiai (Sk 22, 28 ir t.). 
Ir iš kieno nors lūpų išsprūdę žodžiai: „Nenusimink, sūnau, tavo 
nuodėmės atleistos!“ (Mt 9, 2) giliai įsiskverbia į Žmogaus širdį ir jį 
paguodžia. Tačiau tai, kad tas pats žodis duoda visiškai skirtingų 
vaisių ir skirtingai veikia, jau yra Dievo teismas. „Vėjas pučia, kur 
nori“ (Jn 3, 8). Ir mums neskirta to sužinoti ir patirti. Juk aš negaliu 
pasakyti, kodėl dabar esu džiugiai nusiteikęs, o netrukus ir vėlei nu- 
liūsiu, kodėl kartkartėmis Dievo Žodis mane labiau džiugina negu 
kitąkart, nors tai tas pats žodis, kurį aš turiu. Aš ne visuomet džiau- 
giuosi tuo žodžiu. Jei Dievo žodžio atžvilgiu būčiau nuolat tuo pa- 
tenkintas kaip kartais, tai būčiau be galo laimingas. Tačiau to stigo 
net pačiam Pauliui, nusiskundusiam: „Deja, savo kūno nariuose 
jaučiu kitą įstatymą, kovojantį su mano proto įstatymu“ (Rom 7, 23). 
Nejau žodis gali būti netikras vien dėl to, kad jis iškart nepasiekia? 
/410 


Tikėjimas į Kristų 
Kristus nori, kad apie jį būtų kalbama. Taip, sakai tu, bet tada 


gausiu į dantis. Apie tai Kristus sako: „Šaukis manęs vargo dieną; 


išgelbėsiu tave, ir tu mane šlovinsi“ (Ps 50, 15). Argi įmanoma su- 

galvoti lengvesnes pamaldas? Nėra žemėje lengvesnės priedermės 
kaip tikroji malda. Tai neužkrauna mums jokių pareigų - kirsti me- 
džius ar tampyti akmenis, kas sukelia vien priešystę, tačiau malda 
žada mums pagelbėti. Kai mano tarnas kerta medžius, aš niekada 
neatsisakysiu jam pagelbėti. O Kristus nori padėti man manajame 
varge. Taigi mums stinga vien tikėjimo, ir kas kiek tiki, tiek ir turi. 
Jei turėčiau tokį tikėjimą, kokio iš manęs reikalauja Raštas, tai vienas 
įmanyčiau sutriuškinti turkus, pasmaugti hercogą Jurgį“?, pasmerkti 
myriop Mainco vyskupą". Tačiau man tiek daug stinga. Todėl turiu 
tenkintis tuo, kas pasakyta Pauliui: „Gana tau mano malonės“ (2 Kor 
12, 9). Esi paženklintas mano malone, nes esi krikštytas. 

Krikščionių paguoda 


Didžiausia vargšų paguoda, kad Kristus yra visur ir visada ir bus 
drauge su mumisiki pasaulio pabaigos, kaip jis pats skelbia (Mt 28, 20). 
Todėl tu privalai tvirtai tikėti, kad klausydamasis manęs ar kurio kito 
Bažnyčios tarno, girdi kalbant iš dangaus patį Dievą, kuris kalbasi su 
tavimi. Juk aš turiu Dievo galią ir įsakymą tave paguosti ir dėl Kristaus 
atleisti tau tavo nuodėmes; juk jis čia atėjo ir virto žmogumi, idant 
mus išganytų. Bet mes bėgame nuojo ir niekiname didžias jo dovanas, 
kurias jis mums siūlo ir nori dosniai duoti, o sekame velniui iš paskos. 
Argi tai ne apgailėtinas dalykas? Ak, Viešpatie Dieve, padėk mums, 
atverk mūsų širdis ir akis, kad tai pažintume ir išvystume! 

/412 


7ė Jurgis - žr. išn. 37. 

" Mainco vyskupas (Bischof von Mainz) - Albertas Brandenburgietis (Albrecht von 
Brandenburę, 1490-1545), Mainco arkivyskupas ir kurfiurstas (nuo 1514), kar- 
dinolas (nuo 1518). Iš popiežiaus Leono X gautu leidimu (1514) jo išplėtota 
akcija rinkti aukas už visuotinius atlaidus (pusė įplaukų turėjo eiti Romos 5v. 
Petro bazilikos atstatymui, kita pusė - Mainco arkivyskupijos skoloms padengti) 
tapo viena iš paskatų Martynui Liuteriui paskelbti garsiąsias „95 tezes“ (1517), 
tapusias Reformacijos pradžia. Pats arkivyskupas bendravo su humanistais ir 
juos rėmė, pradžioje lyg ir buvo linkęs palaikyti Reformaciją ir susirašinėjo su 
Martynu Liuteriu, tačiau galiausiai užėmė priešišką poziciją. 

Kiekvienas krikščionis yra nusidėjęs tikėjimui į 
Kristų 


Bet kuris krikščionis, ypač tas, kuris krikščionybėje užima kokį 
nors oficialų postą, nuolatos privalo pats būti pasirengęs, kilus vargui, 
ryžtingai išpažinti savo Viešpatį Kristų, ginti jo tikėjimą ir be paliovos 
būti apsiginklavęs prieš pasaulį, velnią, gaujas ir daryti visa, ką tik 
įstengia. Tačiau niekas neskuba to daryti, nes taip tiki savo mokymu, 
ir net jei aš tapčiau kvailiu ir prieštaraučiau ar išduočiau savo mo- 
kymą, tai kas nors imtų ir pasakytų: jei jau pats Liuteris arba dangaus 
angelas kitaip mokytų, tai tebūnie jis prakeiktas. 

Valdžia ir valstybė 


Valdžia - dieviškosios malonės ženklas 


Valdžia - dieviškosios malonės ženklas, rodąs, kad Dievas gailestin- 
gas ir netrokšta Žudynių, mirties ir smaugimo. Antraip viskas virstų 
anarchija, kaip Turkijoje bei kitose stabmeldžių šalyse, kur jie patys 
visa tai pavertė įprastu dalyku. 

Kad valdžia grindžiama ketvirtuoju įsakymu, galima įrodyti bū- 
tent šitaip. Klusnumas yra būtinas, būtinas ir tėvų autoritetas. Kai 
vaikai ima nebeklausyti tėvų ir vis didėja jų neklusnumas, natūraliai 
iškyla teisės klausimas globoti vaikus, kad juos būtų įmanoma auklėti. 
Šitoks globėjas ir yra valdžia. Imperatorius - tarsi visų tėvų globėjas. 
Tiesą sakant, savo visagalybe neklusnius vaikus Dievas galėtų ir 
kitokiu būdu valdyti, tačiau jis čia pasirenka tinkamą būdą, t. y. pa- 
naudoja valdžią. Tad tėvas ir privalo būti tėvas; jei tėvo autoritetas 
sunyksta, jo vieton stoja valdžia. Bet jei ir valdžia negali nubausti, tai 
jos priedermę vykdo velnias. Taip pasitvirtina priežodis: ko negali 
padaryti tėvas ir motina, tą padaro velnias. 

/415 

Palaimingas metas 


Evangelijos, kuri dabar vėl išvydo dienos šviesą ir yra skelbiama, 
labui pastaruoju metu, prieš Paskutinį teismą, Dievas vėl viską pa- 
tvarkė taip, kaip ir anksčiau būta, sugrąžino Evangeliją, santuoką ir 
valdžią. 

Koks karalius yra Kristus 


Politiniai ir ūkiniai klausimai Kristaus nedomina, jie jam nerūpi, 
jis yra toks karalius, kuris siekia sutriuškinti velnio karalystę ir iš- 
ganyti žmones. 

Tikrasis skirtumas 


Visame bažnytiniame mokyme privalu kuo rūpestingiausiai 
kreipti dėmesį į tai, kas priklauso dvasiniam gyvenimui, kas - pilie- 
tiniam ir kas - politiniam. Pastarieji dalykai turi būti griežtai skiriami 
nuo Evangelijos, kuri turi galią Žmonių išganymui; visa tai tik geri, 
Dievo sukurti dalykai. 

Viename ir tame pačiame asmenyje kuo atidžiausiai turi būti 
skiriamas krikščionis ir valstybės pilietis. Krikščionis neturi jokio 
santykio su viešuoju gyvenimu, kokį turi kaimynas su kaimynu, 
pilietis su piliečiu. Jei kaimynas padaro man skriaudą, kęsiu ją, kiek 
galiu. Bet kadangi esu prisiekęs valdžiai, valdžios atžvilgiu tą 
skriaudą stengsiuosi atitaisyti klusnumu ir teisinėmis priemonėmis, 
bet ne keršto trokšdamas, o iš meilės santarvei, lygiai kaip vienas 
tarnas apsako savo šeimininkui kito tarno iškrėstą šunybę. Šitaip 
nedaroma žala kitam, tik, pasipiktinus blogiu, ieškoma būdo atsiginti 


nuostolių. Taip viską savo tėvui pranešė ir Juozapas (Pr 37, 2). Taip 

draudžia ir Kristus, liepdamas nesikrauti lobių žemėje (Mt 6, 19), taip 
mokydamas ir valdžią, ir tėvus, tardamas, kad jie neturi manyti, jog 
žemės turtai priklausą jo karalystei, kad jie turį kaupti atsargas. Ant- 
raip juk būtų pražuvę visi patriarchai. 

Tėvų ir valdžios galia yra skirtinga 


Visi tėvai kuo labiausiai rūpinasi savo vaikais, sergsti juos rū- 
pestingiau negu valdžia savo valdinius. Juk tėvo ir motinos prievarta 
vaikui yra prigimtinė ir savanoriška teisė, savaime atsirandanti vaikų 
atžvilgiu; o valdžios viešpatystė yra priverstinė, sukurta dirbtinai. 
Ten, kur nieko nebeįstengia padaryti tėvas ir motina, teisingumą ir 
kerštą tenka vykdyti budeliui. Todėl valdžia čia yra tik ketvirtojo 
Dievo įsakymo sergėtoja, panašiai kaip katė tvarkosi su pelėmis. 
Todėl tėvų orumas ir savigarba čia didesni, ir jiems tenka didesnė 
atsakomybė, nes jie ir yra ketvirtojo Dievo įsakymo šaltinis ir 
pradžia. 

Apie valstybės reikalus 


Pasaulis su savo kunigaikščiais ir valdovais tariasi pats save val- 
dąs, tačiau to nedaro. Teologijos mokytojai nemano jį valdą, tačiau iš 
tikrųjų jie tai daro. Pakelti ir pažadinti sąžinę yra daugiau negu turėti 
šimtą karalysčių. 

Į viešuosius reikalus kišasi arba nedaugelis, arba daugybė Žmonių, 

o vis dėlto nei didžiuma, nei mažuma jų gerai nesutvarkys, jei to ne- 
panorės Dievas. 

/422 

Kad ir kas dėtųsi pasaulyje, jo vis dėlto neįmanoma valdyti. Juk 
jei į viršūnes patenka šiurkštūs ir nemokšos Žmonės, kad ir koks 
vertas būtų pasaulis, bendras gyvenimo lygis yra bjaurus ir kasdien 
darosi vis blogesnis. Tačiau jei į viršūnes patenka labai gabūs žmonės, 
jie sugriauna daugiau, negu pastato. 

Įstatymai skirti liaudžiai, tačiau suvokia juos tik nedaugelis. Todėl 
jie valdomi, juos valdo įstatymai. O kadangi stinga sukurtų su protu 
ir išmintimi, tenka naudotis tokiais įstatymais, kurie remiasi išmin- 
tingų Žmonių protu. 

Orumas labiausiai vertinamas. Kur vyrauja prastuomenė, ten 
orumu laikomas nežabotas laisvumas, kuris iš tikrųjų yra tik didelės 
šutvės palaidumas. Kur vyrauja mažuma, ten orumu laikomi turtai 
ir kilmė. Tačiau kur valstybė gera, ten orumu laikoma dorybė. 

/425 


Kad ir kokia didelė būtų valdžia, vis dėlto viešpataus ne ji, 0 iš- 
mintis. 
/ 426 


Abu labu - ir didžiausia vergovė, ir didžiausias laisvumas yra 
labai blogi dalykai. 

Valdymas - sunki tarnyba 


Valdymo tarnyba - ne paprastų Žmonių ar valdinių užsiėmimas, 
čia reikalingi didvyriai, kuriais galima pasikliauti ir kurie rūpinasi 
visuotine gerove. Jie privalo ne sau ieškoti naudos, o siekti teisin- 
gumo. Betgi kiek teisininkų apie tai galvoja? Iš valdiškos tarnybos 


jie pasidaro amatą. Saliamonas sako: „Geriau būti kantriu žmogumi 

negu galiūnu; suvaldyti save geriau negu užkariauti miestą“ (Pat 
16, 32). 
/428 


Dievas rezervavo sau trejetą dalykų: teisimą, keršijimą, liaupsi- 
nimą. Juk pirmasis priklauso teisingumui, kurį gali vykdyti vien 
Dievas. Todėl palaikyti (t. y. teisti) valdžią gali vien Dievas. Antrajam 
dalykui reikia nežabotos valdžios, galios teisti ir galios gelbėti. Tre- 
čiasis dalykas dera tik tam, kuris visiškai tobulas. Tačiau tobulas yra 
tik Dievas. Bet kadangi šie trys dalykai Dievo skirta tvarka taikytini 
valdžiai ir tėvams, mums dera dievobaimingai jiems paklusti. Kas 
taip nesielgia, tas priešinasi Dievo tvarkai. 

Valdžia — Dievo tarnaitė 


Valdžia - Dievo tarnaitė. Pati savaime ji nepajėgtų palaikyti jokios 
viešosios tvarkos. Ji tarsi vandenyje užmestas tinklas, o mūsų Viešpats 
Dievas gena į jį žuvis. Dievas valdžiai sužvejoja piktadarius, kad šie 
niekur nepaspruktų. Jei ne toks Dievo nutarimas, nieku gyvu nepa- 
vyktų to padaryti, būtent: arba atgailausi, arba būsi nubaustas. Taip 
pat Dievas yra teisingas teisėjas Žemėje. Todėl nė vienas, neatlikęs 
atgailos, neišvengs teisėtos valdžios bausmės. Gal ir paspruksi nuo 
manęs, tačiau nuo budelio - ne. 

Pirmame laiške Timotiejui (1 Tim 2, 1) aptinku tokių skirtumų: 
prašyti valdžią, kad Dievas suteiktų gera, melstis, kad nusigręžtų 
nuo mūsų blogis; prašyti, kad jis nebaustų valdžios, nes ji dažnai 
nusideda. Toliau eina padėka. 

/431 

Valdžios autoritetas yra būtinas 


Pasaulyje valdžios autoritetas labai būtinas; dėl to reikia melsti ir 
Dievą. Juk valdžia labai lengvai gali patekti pražūtingon įtakon. Mat 
šlovė keičia charakterį, tik niekados - į gerąją pusę, 0 tironai atsiranda 
labai nesunkiai. Juk tas, kuris valdo nesilaikydamas įstatymo, yra 
niekšas, o tas, kuris valdo laikydamasis įstatymo, yra tarsi Dievas, 
įstatymą sukūręs. 

/432 


Apie valstybę 


Pamokslininkas neturi kištis į valstybinius reikalus. Kristus buvo 
vienas Viešpats, o vis dėlto pasakė Pilotui: „Tu turi man galios“ (plg. 
Jn 19, 10 ir t.). 

/ 433 


Dabar didžioji mano kančia yra valstybė. Juk velnias nieko nebe- 
gali man padaryti, nori užkarti man ant kaklo valstybę ir šitaip sukelti 
sąmyšį mano sąžinėje. Jei duodu kokį patarimą, niekas jo nepaiso; jie 
tuomet sako, kad aš noriu valdyti. Jei taip nedarau, mane ima graužti 
sąžinė. Tiesiog nežinau, ką ir daryti. 

Kas siekia būti ištikimas religijos, namų ar valstybės reikalų tarnas, 
tam velnias virsta aršiausiu priešu. O juk savaime suprantama, kad 
velnio kėslai šiuo atveju patys pikčiausi. 

Apie luomus 
Kunigaikščiai užima sunkią ir labai aukštą padėtį, tuo tarpu ūki- 


ninkai knarkia ir mėgaujasi ramybe. Jei koks ūkininkas nutuoktų, 


kokie pavojai ir vargai tyko didžiūnų, jis tik dėkotų Dievui, kad yra 

paprastas žmogus ir priklauso pačiam laimingiausiam luomui. Tačiau 
ūkininkai savo laimės nemato, jie regi tik išorinį didžiūnų puikumą, 
jų apdarus, rūmus, galią. Betgi jie nemato, kad kunigaikščiai gyvena 
tarsi liepsnose ir potvynyje. Ojie patys ramiausiai drybso ant krosnies. 
Todėl kurfiurstas Frydrichas Išmintingasis“ ir pareiškė Lichtenbergo 
(Reisenbušo) preceptoriui, kad ūkininkų gyvenimas ir visuomeninė 
padėtis tiesiog palaimingi. Visų luomų likimus laipsniškai jis api- 
būdino šitaip. Daugiausia pavojų, baimės bei rūpesčių patiriąs im- 
peratorius. Kunigaikščius kamuoją kitokie vargai, oirjų didžiūnams 
bei kilmingiesiems pakanka rūpesčių. Net jei kiti piliečiai geriau 
verstųsi, jie tik su vargu užsidirbtų geresnį pragyvenimą ir apdarų. 
Sunkiai vargdami ir dirbdami jie ką nors perka, o paskui nuostolingai 
parduoda. Vien norėdami pramisti jie patiria savo kailiu daug pavojų. 
Ir priešingai, ūkininkams viskas auga be jų prisidėjimo. Jie gali viską 
parduoti, jų nekamuoja rūpesčiai. Jie tik moka činšą ir atiduoda de- 
šimtinę, nes žemė priklauso kunigaikščiui. Ūkininkų darbai esą be 
galo smagus ir kupini vilties. Arti, auginti, diegti, sėti, nuimti derlių, 
kulti, kirsti mišką - visa tai teikią kuo geriausių vilčių. 

Tačiau jie nesugeba pripažinti savo laimės, nes nė vienas nėra 
patenkintas savo lemtimi. Bernams ir mergoms visuomet geriau negu 
jų šeimininkams bei šeimininkėms, nes jie neturi šeimynos galvą 
slegiančių rūpesčių. Jiems reikia tik nudirbti savo darbus. Mano 
Volfui*', Gretei** ir Lenei*?, mano tarmams ir padėjėjams kur kas geriau 
negu man pačiam ir mano Ketei**. Santuoka visuomet teikia visokiau- 
sių sunkumų. 

Taigi juo aukštesnis luomas, juo daugiau sunkumų. Nė vienas 
nėra patenkintas savo likimu. Tingus galvijas mieliausiai norėtų būti 
vadeliojamas, o arklys nori arti. 

/ 436 


8 Frydrichas III Išmintingasis (Friedrich III der Weise, 1463-1525) - Saksonijos kur- 
fiurstas (nuo 1483), žymiausias Liuterio rėmėjas ir globėjas. 

*' Volfas (Wolf) - galbūt Volfgangas Zebergeris (Wolfgang Seberger, + 1547), 1519 m. 
paliudytas kaip Liuterio asistentas. 

82 Gretė (Grete) - Margarita Liuter (Margarethe Luther, 1534-1570), trečioji Liuterio 
duktė. 

8 Lenė (Lene) - žr. išn. 24. 

* Ketė - žr. išn. 16. 

Man labai svetimi visi tie ūkininkai, beje, besimėgaujantys Dievo 
palaima ir bemaž ar net visiškai nelinkę nusidėti, tačiau apskritai 
įklimpę į dideles nuodėmes. Tačiau kas gi galėtų nemėgti valdžios, 
nors ji ir nuodėminga, nes tie, kurie įsitaisę viršūnėse, tiesiog priversti 
nusidėti ir neišvengiamai dažnai nusideda, beje, juo aukštesnį pa- 
saulietinį ar dvasinį postą užima, juo sunkiau ir dažniau. Kita vertus, 


tironai yra velnio vietininkai žemėje. 
/ 437 


Kunigaikščiai ir didžiūnai —- vargšai žmonės. Tad mūsų Viešpats 
Dievas ne veltui yra liepęs valdžią gerbti ir už ją melstis. 
/438 


Tie, kurie matomi viešumoje, t. y. kurie priklauso valdžiai, kasdien 
sunkiai nusideda ir klysta. Jie tiesiog negali nuolat teisingai elgtis ir 
dažnai kitiems pridaro skriaudų. 

/ 439 


Karaliai ir valdžios vyrai norom nenorom nusideda eidami savo 
valdiškas pareigas. Todėl jiems ypač reikalingas nuodėmių atleidimas, 
nes jie nesugeba tvarkytis savo įstaigose. Tokios bjaurasties priežas- 
tis ta, kad jie podraug yra ir privatūs asmenys, nuodėmingieji pri- 
vatūs asmenys. Tai panašu, tarsi kuris turėtų šukėtą kirvį; tokiu su- 
gadinama viskas, kas tik daroma. Kadangi tie mūsų privatūs asmenys 
sugedę ir nuodėmingi, jie verčia nusidėti ir kitus valdžiai priklau- 
sančius Žmones, nesvarbu, ar jie priklausytų pamokslininkams, ar 
pasaulietinei valdžiai. Tačiau šį meną išmano mūsų Viešpats Dievas, 
galintis per vieną vaikėzą nubausti kitą vaikėzą. 

/440 


Pasipūtimas kunigaikščiui gėdingesnis už nepaslankumą. 
/441 

Kažkam kartą pareiškus, kad Saksonijos hercogas Jurgis“ esąs 
geras valdytojas, Liuteris taip atsakė: „Galimas daiktas, kad jis geras 
valdytojas. Bet argi tai rūpi mūsų Viešpačiui Dievui? Šitaip valdyda- 
mas jis nori apkvailinti pasaulį. Saulius, Ahabas ir daugelis kitų be- 
dievių karalių buvo lydimi didžiulės sėkmės, visi jų planai ir žygiai 
jiems kuo puikiausiai nusisekė ir jiems valdant jų karalystės klestėte 
klestėjo. Visai kitaip sekėsi Dovydui; jis buvo be galo pamaldus val- 
dovas, labai sėkmingai kovojęs su išorės priešais - jis nugalėjo filis- 
tinus, Moabą, Edomą, sirus ir kitus. Ir vis dėlto savo namuose jis 
nesijautė laimingas; čia viską lėmė nemalonumai dėl santuokos lau- 
žymo, žudynių, sukilimo, piktų apkalbų, Abšalomo įsiveržimo į jo 
valdas ir t. t. Ir nors Dovydui valdant jo nelydėjo tokia sėkmė kaip 
kitų bedievių karalių - bent jau kalbant apie išorinę pusę, - jis susi- 
laukė gerų žodžių ir suminkštino mūsų Viešpaties Dievo širdį tuo, 
ko nedarė tie kiti“. 

/ 442 


Kai vieno kunigaikščio asmenyje išsitenka gera šeimos galva, 
valstybės vyras ir didvyriškas karo vadas, tai išties didžiulė Dievo 
dovana. 

/443 


Ar geriau valdyti klausant proto ir sveikos 
nuovokos, ar laikantis rašytinių teisių ir įstatymų 


Daktaras Martynas Liuteris pateikė tokį klausimą: kaip geriau 
valdyti - klausant sveiko proto ir nuovokos ar laikantis nustatytų 
teisių ir įstatymų? „Geriau įrodyti ir parodyti, geriau valdyti laikan- 
tis sveikos nuovokos. Juk protas ir sveika nuovoka yra įstatymų 
šerdis ir valdovė, tas šaltinis, iš kurio trykšta ir srūva visos teisės. 
Todėl verčiau valdyti vadovaujantis protu ir išmintingų Žmonių pa- 


tarimais, negu laikantis konkrečių rašytinių teisių. Tiktai kur tie 


“5 Jurgis - žr. išn. 37. 

žmonės, turį tokį protą? Per visą šimtmetį Žmonių atmintyje vargu 
ar atsirastų bent vienas toks. Todėl rašytiniai įstatymai ir teisės skirti 
prastuomenei ir piktadariams, o protas ir didi sveika nuovoka - tik 
ypač įstabiems žmonėms. Tokie valdys, tačiau valdys pagal nustaty- 
tus įstatymus. Būtų puiku, jei būtų valdoma vadovaujantis protu ir 
sveika nuovoka, tiktai kur tokie išmintingi ir supratingi Žmonės? 
Todėl mes ir neišsiverčiame be įstatymų ir teisių.“ 

/444 


„Valdyti reiškia į viską žiūrėti pro pirštus.“ Kas nesugeba žiūrėti 
pro pirštus, tas nesugeba valdyti. 
/445 


Valdžia privalo sergėti savo įstatymus ir tvarką 


Kunigaikščiai ir valdytojai privalo rūpintis savo mandatais, įsakais, 
antraip juos ims niekinti. Todėl ūkinininkai, piliečiai ir kilmingieji 
mano, kad jei kunigaikštis pats ko nepasako ar neįsako žodžiu, tai ir 
nesą kunigaikščio Žodis, mandatas ir įsakas. Šitaip ir dėl mūsų Vieš- 
paties Dievo. Kai pamokslą sako daktaras Bugenhagenas““, aš ar koks 
kitas doras mokovas, tokie niekdariai eina šalin ir niekinamai šneka: 
taip skelbė mūsų šventakupris, nei manykite, nei tikėkite, kad tai 
Kristaus žodžiai, kuriuos jis taria, sakydamas: „Štai aš siunčiu jus“ 
ir t. t. „Kas jūsų klauso, manęs klauso“ (Lk 10, 3. 16). 

/ 446 


Valdžia ir teisininkai savo tarnyboje reikalingi 
nuodėmių atleidimo 


Kad ir kokie pamaldūs bei dievobaimingi būtų kunigaikščiai, visi 
valdytojai, valdžia su savo padėtimi ir pasaulietinė valdžia, jie ne be 


nuodėmės; kartais jie kam nors pridaro skriaudų, nors kartu kuo 


“ Bugenhagenas - žr. išn. 68. 

stropiausiai to kratosi. Juk jie paprasčiausiai negali visą laiką elgtis 
vien teisingai ir nepriekaištingai, kaip mano kai kurie protuoliai, 
todėl jiems bene labiausiai ir reikalingas nuodėmių atleidimas. 

/ 447 


Nuostata dėl nuodėmių atleidimo taikytina ir visiems kūrybos 
tvarkdariams. 
/448 


Nedora valdžia savo valdiniams daro žalą 


Kartą daktaras M. Liuteris taip pasakė: „Nedora valdžia, valdanti 
tironiškai, yra tarsi sodą juosianti dygliuotų krūmų gyvatvorė: kur 
tik bandysi brautis pro dyglius ar tvorą į tą sodą, susibadysi ir susi- 
draskysi. Ir ne dėl to, kad dygliatvorė saugotų ir gintų, kad kas ne- 
pavogtų obuolių ar kriaušių iš to sodo, bet dėl to, kad tokia jau tų 
dyglių prigimtis, būdas ir savybė - į juos susibadyti ir susižeisti. Štai 
šitaip bado, žeidžia, kankina ir slegia savo pavaldinius ir nedora 
valdžia, ir ne dėl to, kad šitaip siektų Dievo garbės, mylėtų Dievo 
Bažnyčią, norėtų palaikyti drausmę ir tvarką ar stengtųsi apsaugoti 
nuo pikta, bet tik dėl to, kad tokia jau visų tų tironų prigimtis ir bū- 
das - stengtis suteikti žmonėms kuo daugiau skausmo ir padaryti 
jiems žalos“. 

/449 


Ir teologus, ir kunigaikščius Dievas paverčia kvailiais, nes už- 
krauna mums neįvykdomą valdymo pareigą. Iš anksto tai žinodamas, 
nė vienas neužsikrautų ant savo pečių tokios naštos. Ir vis dėlto šios 
užduoties, jei jau prisiėmei ją ir užsikrovei, nevalia vengti. Sutvarkyti 
begales reikalų mums atrodo esą per daug nereikalingos pastan- 
gos - tik retai pavyksta daug išmokyti, o išmokstama labai mažai. 
Niekas nebenori triūsti, sako pamokslininkas Saliamonas (Mok 1, 3). 
Kodėl gi Dievas taip elgiasi? Todėl, kad jis vienas yra išmintingas ir 


galingas. Jei mūsų darbai ir sumanymai nusiseka, mes tuoj pasipu- 

čiame ir išmintį bei galybę prisiskiriame sau patiems. Juk tai mūsų 
prigimties kliauda, kad norime didžiuotis savo išmintimi ir galybe. 
Mes norime daug pasiekti ir viską padaryti įstabiai. Apie tai jis pa- 
sakė: „Puiku, pirmyn! Visa tai turi, eik, būk protingas ir tegu tau 
sekasi! Tapk pamokslininku ir paversk žmones maldingais! Viskas 
nutiks bemat. Taip, vėžlio žingsniu, o daina baigiasi šitaip: „Viskas 
migla!“ (Mok 1, 2), tik vienas Dievas yra išmintis. Mes kvailiai ir 
skurdūs niekdariai visuose savo darbuose ir menuose“. 

/450 


Apie valdytojų gobšumą ir bedievišką prigimtį 


Saliamono Patarlių knyga - puiki knyga, ir ją turėtų skaityti visi 
valdytojai. Juk joje aiškiai matyti, kaip viskas vyksta pasaulyje: esą 
čia nieko nėra, reikia tik bijotis Dievo ir melstis. Taip mano mūsų 
valdytojai, jie suranda valandėlę matematikai ir apskaičiuoja, kiek 
tai verta, ir tik siekia apžavėti mūsų Viešpatį Dievą. Štai toks ir kalba: 
„Ak, mielasis, neapžavėk manęs! Ne, ne“, sako jie. Tik luktelėkit 
trejetą metelių (jei manai, kad tavo apskaičiavimai teisingi), tuomet 
Viešpats Dievas užklups iš užnugario, nes jam tavo ketinimai ir skai- 
čiavimai ničnieko nereiškia. Juk „Viešpaties palaiminimas praturtina“ 
(Pat 10, 22). 

/451 


Kodėl kunigaikščiai ir didžiūnai neatsižada visų 
savo praktikų ir pažadų 


Kunigaikščiai, sumanę ką pradėti, nesimeldžia, o sako: triskart 
trys yra devyni. Tai tiesa, septynis padauginus iš dviejų bus keturio- 
lika, ši suma irgi teisinga, tad viskas turi pavykti. O mūsų Viešpats 
Dievas sako: „Kuo gi jūs mane laikote? Skaitmeniu, kuris negalioja? 
Tai gal aš veltui turiu sėdėti čia aukštybėse?“ Todėl jis ir pateikia jiems 
tokią suveltą sąskaitą, ir visi jų ketinimai žlunga. 

/452 

Kunigaikščiai ir didžiūnai vėl įkurs savo ordiną, neišmanėlių 
ordiną. Jo broliukai dėvės aksomo ir šilko gobtuvus. 
/ 453 


Dievas stebi karalius taip, kaip vaikai seka kortų lošimą. Kol jie 
lošia, viskas jų rankose, paskum viską sviedžia kampan, pasuolėn 
arba į sąšlavyną. Lygiai taip Dievas elgiasi su galingaisiais. Kol jie 
sėdi valdžioje, jis juos vertina teigiamai, bet vos jie perlenkia lazdą, 
verčia juos iš sosto ir palieka gulėti kaip Danijos karalių“? ir t. t. 

/ 454 


Žaidimas kėgliais - labai įspūdingas valdžios atspindys. Vienam 
metimui čia nė vienas neima trijų kėglių, taip jie įsitikinę savo sėkme, 
ir trūksta tik to, kad nenumuštų nė vieno. Ypač kai žaidžia jauni 
valdytojai (tą pat mano prioras iš Erfurto sakė ir apie jauniklius vie- 
nuolius); tokie kiekvienu smūgiu numuša dvylika kėglių, nors pa- 
statyti tik devyni. 

/ 455 


Jauni valdytojai mano akmens luitą galį pakelti kaip žvirgž- 
duką. 
/ 456 


Tikėjimas juokiasi iš visų bjaurasčių 


Dievas juokiasi iš piktų kunigaikščių ir niekina juos. Iš jų juokiasi 
ir nuoširdūs, labai tikintys dvasininkai. Juk ten, kur tikėjimas, esama 
ir juoko. Juokiasi net šėtonas, sakydamas: „Jei esi Dievo Sūnus, nu- 
ženk nuo kryžiaus!“ (Mt 27, 40). Tačiau krikščionių juokas ir patyčios 
turi pranokti velnio patyčias ir nusverti jas. Juk jei velnias yra prisie- 

87 Aliuzija į Kristijoną II (1481-1559), Danijos karalių (1515-1523), absoliutinei 


valdžiai stiprinti pasinaudojus; Reformacijos sąjūdžiu, nuverstą nuo sosto ir 
nesėkmingai mėginusį atgauti valdžią (1533). 

kęs mus pražudyti ir nusitempti pragaran, mes privalome pakilti 
dangun ir jį savo kojomis nuspirti į pragarą. 
/ 457 


Šio pasaulio kunigaikščiai ir valdovai vadinami šios žemės dievais, 
tokie jie ir yra (Ps 82, 1. 6). Todėl šis pasaulis ir priklauso velniui. Bet 
ir prastuomenė yra šėtonas. Per ją Dievas kartkartėmis patvarko tai, 
ką paprastai baudžia per šėtoną. Juk jei jis iš tautos širdies atimtų 
baimę ir pagarbą valdžiai, tai ji pasidarytų neklusni. Šitaip Dievas 
panaudojo [žydų] tautą, kad Kristus kuo ilgiau gyventų, kaip evan- 
gelistai dažnai sako: „Tačiau bijojo liaudies, nes ji laikė Jėzų pranašu“ 
(Mt 21, 46). 

/ 458 


Apie priesaikos vykdymą 


Daktaras buvo paklaustas: „Jei valdžia įpareigoja priimti priesaiką, 
kurios aš negalėčiau priimti, nes valdžia įsako daryti ką nors, kas 
prieštarauja mano sąžinei, tai ką tuomet daryti?“ Tadajis atsakė: „Jei 
kas nors nori priklausyti velniui, tai kas gi gali jam tai užginti?“ 

/ 459 


Dvigubas klusnumas 


Krikščionis susaistytas dvigubo klusnumo - Dievui ir savo kuni- 
gaikščiui. Ir nuo šio dvigubo klusnumo galima atsipalaiduoti tik 
tuomet, kai kunigaikštis įsako nusidėti Dievui. Juk šiuo atveju labiau 
reikia paklusti Dievui, o ne Žmogui. 

/ 460 


Kaip nieko neįmanoma priversti tikėti ir išmanyti Evangeliją, taip 
negalima leisti, kad kurioje nors valdžios pakopoje būtų koneveikia- 
mas žodis; priešingai, dera reikalauti, kad valdžia jį išgirstų bei pa- 


klustų jam ir kad šitaip nekiltų neramumų židinių. Šnypšdami kaip 

gyvatės valdininkai bėga nuo šviesos. Todėl juos ir reikia išvilkti 
dienos švieson, kad jie nugalėtų ir būtų nugalėti arba nutiltų. 
/ 461 


Ar galima nepaklusti imperatoriui 


Tada buvo pateiktas klausimas, ar negalima gintis, jei imperatorius 
prieš mus griebiasi ginklo. Liuteris taip atsakė: „Šis klausimas skirtas 
ne teologams, o teisininkams. Jei imperatorius pradeda karą, jis elgiasi 
kaip tironas; jis kariauja ne tik prieš mūsų pamokslą, bet ir prieš po- 
litinę bei ekonominę tvarką. Čia nedera klausti, ar leidžiama kovoti 
už tikėjimą, o reikia kovoti už savo vaikus ir šeimą. Jei galėčiau, pa- 
rašyčiau griežtą įspėjimą visam pasauliui, pasisakydamas už tai, kad 
kiekvienas gintų savuosius“. 

/462 


Jam pasakius, kad klausimas dėl pasipriešinimo imperatoriui 
skirtinas teisininkams, mes paklausėme, ar jis nejaučiąs pareigos ir 
pats apie tai spręsti. Jis atsakė: „Ne. Teologija tik moko tikėti į Kristų, 
paskui ji turi apskritai kiekvienam priminti, kad atliktų tikėjimo 
pareigą, kaip, pvz., batsiuviui reikia priminti, kad jis siūtų batus ir t. t. 
Tačiau nurodinėti, kaip siūti tuos batus, kaip juos parduoti, ne mano 
priedermė. Tam yra valstybiniai įstatymai ir t. t. Antraip teologas 
privalėtų gerai išmanyti ir pažinti visus dalykus, o tai jau būtų be- 
galinis užsiėmimas. Todėl teologas, ėmęsis kalbėti apie pilietinius 
reikalus, gali spręsti tik apskritai. Jis sako: „Nevok!“ O teisininkai 
aiškina, ką galima apibūdinti kaip vagystę. Lygiai taip teologas tik 
bendrais bruožais gali priminti gydytojui, kad šis turi atlikti savo 
pareigą, o kokią medicininę pagalbą suteikti, tai jau gydytojo rūpes- 
tis. Taip ir klausimą dėl pasipriešinimo imperatoriui aš aiškinu tik 
bendrais bruožais, kad būtų laikomasi įstatymų. Kokie tai įstatymai 
ir kaipjie turėtų būti kuriami, aš nežinau, net visai nenoriu to žinoti, 
nes tai ne mano užduotis“. 

/463 

Ar leistina nužudyti tironą 


Ar leistina nužudyti tironą, kuris sąmoningai daro vien blogį 
teisės ir tvarkos požiūriu? Privačiam asmeniui neleistina, net jei jis ir 
galėtų tai padaryti. Juk tai draudžia penktasis įsakymas: Nežudyk. 
Tačiau jei aš užklupčiau kokį vyrą - kad ir ne tironą - pas savo žmoną 
ar dukterį, tai galėčiau jį nudobti. Taip pat jei toks kėsintųsi ir į kito 
moterį, antrojo - dukterį, trečiojo - lauką ir turtą ar dar kurio namus 
ir gerą, o Žmonės nebegalėtų pakęsti jo smurto, be to, nieko negelbėtų 
valdžios bauginimai, tai, susitarę tarpusavyje, jie gali jį užmušti. Juk 
tai leistina privačiam asmeniui, jei jis piktadarį užklumpa nusikaltimo 
vietoje ir t. t. 

/464 


Kur valdžia yra mūsų priešas 


Ten, kur valdžia tampa mūsų priešu, mes pasitraukiame, viską 
parduodame, paliekame ir bėgame iš vieno miesto į kitą. Juk Evan- 
gelijos labui nedera kurstyti neramumų ir priešintis; dera viską 
kantriai ištverti. 

/ 465 


Tema: krikščionis kenčia smurtą ir nesipriešina blogiui, tačiau 
daro visa, ką jam leidžia įstatymai, ir elgiasi teisiškai. Atsakymas: 
„Krikščionis visuomet kenčia nuo valdžios ir tik nuo valdžios, nes ši 
nuolatos persekioja Kristų ir Dievą, t. y. Įstatymą ir Evangeliją. Valdžia 
čia aš vadinu ir tuos, kurie ta valdžia pasitiki, nuo kurios neįmanoma 
apsiginti. Jei kas nors gali pasiteisinti ir apsiginti, tai naudojasi ta 


valdžia, kuri veikia jo labui ir užstoja jį. Todėl jei valdžia 


už ką nors veikia 
| veikia, tai | kaip Kristus. 


prieš ką nors kenčia 

Štai kad ir kelių plėšikas, kuris prieš ką nors pranašesnis, kaip ir 
valdžia. Tačiau toks plėšikas, kuris silpnesnis už kitą žmogų, prieš jį 
silpnesnis, kaip silpnesnė ir valdžia, atsakanti už pilietį. Smurtą tu 
privalai ištverti, tačiau teisės negali išsižadėti. Smurtas - vienas da- 
lykas, teisė - visiškai kitas“. 

Pasaulietinė valdžia remiasi ne įstatymų knyga, o Dievo autoritetu. 
Juk nenubausti lieka patys didžiausi nusikaltimai. Viskas šiame gy- 
venime yra tarsi ateities siluetas. Įstatymai nepatraukia kunigaikščių 
atsakomybėn, nesjie to negali. Ir taip yra tam, kad tai padarytų mūsų 
Viešpats Dievas. Čia kunigaikščiai gaudo tik smulkias žuveles, o 
stambiosios prasmunka pro įstatymų tinklą. Taigi valdžiai nieko ne- 
reiškia nei įstatymai, nei kodeksai. 

Mokslo būtinybė 


Išmintis naudinga ir būtina, nes pasaulį turi valdyti rašto žmonės, 
o viršų privalo turėti plunksna. Jei Dievas supyktų ir nušluotų nuo 
kelio visus raštininkus, tai visi Žmonės virstų išgamomis ir laukiniais 
žvėrimis. Tuomet nebeliktų jokios išminties, pagarbos ir jokios teisės, 
liktų vien netvarka ir plėšimas. Žmonės pasijustų kaip kokioje kani- 
balų šalyje, kur nėra jokios valstybinės tvarkos, o žmonės lyg laukiniai 
žvėrys. Teisybė, prastuomenei būtų maloniau, jei nebūtų išmintingų 
žmonių, pamokslininkų ir jokios valdžios; tuomet jie galėtų sau gy- 
venti, kaip patinka. Tačiau tai būtų tautos žlugimas, nes be išminties 
ir įstatymo negali išgyventi nei turkas, nei totorius. Žmonės privalo 
turėti įstatymus. Jei jų nėra, žmonės pasidaro lyg lokiai, liūtai ir lau- 
kiniai žvėrys - be namų ir valstybinės tvarkos. 
/ 468 

Mokytojas 


Kartą vėl užsiminus apie Andriejų iš Meiseno““, daktaras pasakė: 
„Dabar mums reikia daugybės tvirtų kertinių akmenų. Jis turi mums 
atiduoti vieną kertinį akmenį. Juk mokytojai pratę kalbėti mokykloje 
gana drąsiai. Kalbėdami mokykloje, jie sumaniai išdėsto ir Šventojo 
Rašto posakius, ir patarles. Norėčiau, kad nė vienas iškart nebūtų 
išrinktas pamokslininku, bet pirmiausia padirbėtų mokykloje. Tik 
daugmaž dešimt metų ištarnavęs mokykloje ramia sąžine gali iš jos 
pasitraukti. Juk šis darbas labai svarbus ir kiek per menkai vertinamas. 
Tačiau mieste mokytoju pasikliaujama kaip ir kunigu. Burmistrų, 
kunigaikščių ir kilmingųjų mes galime atsisakyti, juk jiems reikia 
valdyti pasaulį. 

Aiškiai matyti, kad šiandien nėra nė vieno didiko ar valdovo; pa- 
saulis turi būti valdomas arba teisininko, arba teologo; jie patys juk 
nieko neišmano, 0 mokytis gėdijasi, todėl turi pasitraukti iš mokyk- 
los. Jei nebūčiau pamokslininkas, stačiai nežinau šioje žemėje kito 
tokio luomo, kuriam norėčiau priklausyti. Čia nereikia paisyti, kaip 
į tave žvelgia ir kaip atsilygina pasaulis, bet reikia tik Žinoti, kad tai 
patinka Dievui, ir vieną dieną už tai bus atlyginta“. 

Kas rūpi įvairioms disciplinoms 


Apie Žmones teisininkas kalba kaip savininkas apie savo turto 
valdymą. Gydytojas kalba apie sveikus Žmones ir apie ligonius. Teo- 
logas kalba apie Žmones kaip nusidėjėlius. Tikroji teologijos paskir- 
tis - į nuodėmes įklimpęs žmogus, kaltinamasis ir pražuvėlis, Dievas 
kaip nuodėmingo Žmogaus nuteisintojas ir išganytojas. 

/470 


* Andriejus iš Meiseno (Andreas aus Meissen) - nenustatytas asmuo. 

Teisininkas sako: „Tegul pražūva pasaulis, bet išsipildo teisingu- 
mas“. Dvasininkas sako: „Tebūnie atleistos nuodėmės, ir pasaulis bus 
išganytas“. Teisingumas, deja, neišsipildo, o nuodėmės visuomet bus 
daromos. 

/471 


Teologija teikia gyvenimą ir dvasingumą, visi kiti fakultetai mai- 
tina tik kūną. 
/ 472 


Teisingumas teisininkams yra pasaulietinis teisingumas, tačiau mūsų, 
teologų, teisingumas kitoks; tai Viešpaties Kristaus teisingumas. 
/ 473 


Visi fakultetai geri, tačiau taip nereikalingi dvasingumo, kaip teo- 
logija. Pranašai (Iz 52, 7) 1r Paulius (Rom 10, 15) pabrėžtinai mini 
„dailias skelbiančių gerąją naujieną kojas“. Jei kuris teologas panorėtų 
prieštarauti kokiam fakultetui, tai nebūtų galima to pakęsti. Jei nusi- 
leistume popiežiui kurioje nors srityje, tai pakliūtume į visas jo žaban- 
gas. O juk popiežius nenori niekur mums nusileisti nė per nago juo- 
dymą. Aš noriu pasiūlyti mūsų teisininkams pamokslininko sakyklą, 
tik su sąlyga, kad jie neitų prieš sąžinę ir neverstų paklusti popiežiui. 
Jei norime šitai apginti, tai tarp mūsų niekada nebus sutarimo. 

Apie teisininkus* 


Teisininkai privalo pripažinti teologijos viršenybę, arba patys turi 
kuo labiau nusileisti. Vengiant didesnių blogybių, dera rinktis ma- 


* Sąvoką „teisininkas“ (Jurist) Liuteris suvokia kur kas plačiau nei nūdienėje var- 
tosenoje. Teisininkais Liuteris vadina ne tik teisės specialistus, bet ir valstybi- 
ninkus bei valdininkus, kad ir kokią padėtį valdžioje jie būtų užėmę. „Užstalės 
pokalbiuose“ jis kalba apie juos ir kaip apie „valdžią“ (Obrigkei!), aprėpdamas 
visas jos veiklos formas, todėl teisė ir teisininkai tokia dažna tema šioje knygoje. 
(Originalo leid. past.) 

žesnę blogybę. Mes mielai sutartume su teisininkais, tik jiems ne- 
reikėtų taip smarkiai pešioti mūsų Viešpaties Dievo barzdos. 
/475 


Teologai turi būti dievobaimingi 


Dievobaimingi ir pamaldūs turi būti teologai, o ne teisininkai. 
Tiesą sakant, teisininkai šiaušiasi prieš Dievą, bet tam neturi jokios 
teisės. Suraskite iš viso pasaulio teisininkų tokį (bent vieną tokį paro- 
dykit!), kuris taip girtų teologiją, kaip aš esu gyręs teisę. Mes garbi- 
name jus, bet nieko panašaus iš jūsų nesulaukiame. Nė vienas teisi- 
ninkas negerbia Dievo žodžio taip, kaip mes gerbiame juos. 

Apie tai, kad teisininkai paiso tik pasaulietinės 
valdžios 


„Man, - kalbėjo daktaras Martynas, - dar nepasitaikė sutikti tokio 
teisininko, kuris būtų suvokęs, kas teisinga. Mano akyse jie tokie, 
kokie yra. Evangelijoje nepasakyta, kad teisininkus reikia garbinti. 
Niekur nesakoma: Dievas ir žmogus. Jei mūsų Viešpats Dievas nori 
ką nors išteisinti, tai kas jam teisininkai? Todėl sutinku, kad jie gali 
teisti pasaulį, tačiau prieš Dievą jie yra žemiau manęs. Argi aš galiu 
teisti Mozę ir jį pažeminti? Argi gali tai (daryti) teisininkai? Mūsų 
Viešpats Dievas sako: „Tu burmistras, imperatorius, teisininkas ir 
t. t.“, tad jie tučtuojau taria man: „Juk ir tu nesi Dievas“, todėl mano 
psalmė yra antroji psalmė: „Tad supraskite, karaliai, būkite įspėti, 
žemės valdovai“ (Ps 2, 10) ir t. t. Jei jau turi kas nors žlugti, tai pir- 
miausia žlugs teisė, o Kristus pasiliks.“ 

Teisininkai neišmano, kas yra Bažnyčia 


Teisininkai neišmano, kas yra Bažnyčia. Net išnaršę visas savo 


knygas, jie nerastų, kas yra Bažnyčia; todėl šiuo požiūriu jie ir negali 

mūsų reformuoti. Omnis Jurista est aut neguista aut ignorista - kiekvie- 
nas teisininkas arba kvailys, arba asilas, nieko nenutuokiąs dieviš- 
kuose dalykuose. Kai koks teisininkas panūsta apie tai diskutuoti, 
jam sakoma: „Klausyk, bičiuli, teisininkas čia nieko negali pasakyti, 
jis tik kriuksi kaip kiaulė“. Tuomet jis turi taip atsakyti: „Dėkui, mo- 
čiute; neatmenu, kada būčiau klausęsis kokio pamokslo“. Tad jie 
neturi mūsų mokyti to, kas yra Bažnyčia ir kokia jos reikšmė. Yra toks 
senas priežodis: teisininkas - tai piktas krikščionis. Ir tai teisybė. 

Kas yra teisininkai 


Teisininkas - sijų santvara; teologas - šipulių santvara. Ir teisės 
daktaras - sijų daktaras, o teologas - šipulių daktaras. Žmogiškai 
pažiūrėjus, teisininkas protingas, tačiau teologo išmintis - dieviška 
išmintis. Daug yra mokytesnių už mane, tačiau kad jie geriau už mane 
išmanytų Dievo žodį, kurį aš skelbiu ir kurio mokau, tai neįmanoma. 
Batsiuvius, siuvėjus, teisininkus aš palieku ramybėje, tačiau jei kas 
pastums man sakyklą, tai aš taip prabilsiu, kad visi tik stebėsis. 
O teisininkas yra niekas kitas, kaip tik batsiuvys ar siuvėjas. 

Jei teisininkas nieko daugiau neišmano, išskyrus teisinius terminus 
ir teisyno žodžius, tai jis tikras kvailys. Teisininkai susiduria su pa- 
saulietiniais, laikinais ir praeinančiais dalykais bei bylomis, o teolo- 
gai - su dangiškaisiais, dvasiniais sąžinės dalykais ir atvejais. 

Tie mokslavyriai, tie klaidavyriai 


Jei teisininkas neapšviestas krikščioniško mokymo, jei medikas 
neperpratęs krikščioniško mokymo, jei tą pat galima pasakyti ir apie 
poetą, tai bus visiškai teisinga pasakyti: tie mokslavyriai, tie klaida- 
vyriai. 

/481 


218 UŽSTALĖS POKALBIAI 
Teisininkai turi būti sąžiningi 


Jūs, teisininkai, tik esate tvirtai įsitikinę, kad jūs vieni sąžiningi, 
kad teisė tokia, kokia ir turi būti teisė, kad tokia Dievo nustatyta 
tvarka, kaip patarlės sako apie Dievo išmintį: „Turiu gerų patarimų 
ir sveikos nuovokos, turiu supratimo ir jėgų. Per mane viešpatauja 
karaliai ir valdovai leidžia teisius įstatymus. Per mane didžiūnai valdo 
ir kilmingieji yra teisūs valdytojai“ (Pat 8, 14-16). Kiek maža atsiranda 
tokių, kurie tuo tiki! Atrodo, dabar esama daug žmonių, manančių, 
jog teologija akivaizdžiai nieko nereiškianti. Taip nutinka, kol mes 
gyvi, o kas bus, kai atsisveikinsime su šiuo gyvenimu? Lygiai taip 
didžiuma žmonių yra įsitikinę, jog nieko neverta siekti, jog ir teisė 
nieko neturėtų reikšti. 

Aš nesiimu spręsti apie pasaulietinius reikalus, tačiau apie dva- 
sinius dalykus aš sprendžiu tokiu mastu, kad vos iš dviejų trijų žodžių 
jau galiu permanyti, tvirtai ar silpnai žmogus tiki, sveikai ar kreivai 
jis vertina mokymą. 

/483 


Apie įstatymus, kad ir kokio pobūdžio ar srities jie būtų, negali 
spręsti niekas kitas, išskyrus tą, kuris turi ir suvokia Evangeliją. 
/484 


Pasaulietinėje valdžioje teisininkus aš vertinu tiek, kiek jie išmano 
savo darbą. Tačiau kai jie kieno nors valia imasi ne savo reikalų ir 
nori valdyti Bažnyčią, jie jau nebe teisininkai, kuriems dera sergėti 
teisę, o kanonistai ir asilų galvos. 

Kaip vienas teisės mokslavyris pasakė Melanchtonui**: „Jūs, teo- 


logai, rašote, ką tik norite, o mes, teisininkai, nustatome tai, kas mums 


* Melanchtonas - žr. išn. 5. 

patinka, ir tuojūs privalote tikėti velnio vardu“. Aš dar pridursiu: tai 
galioja ir tvaru tiek (taip pat tik), kiek reikia. Tačiau Dievo žodis 
galios, kol egzistuos pasaulis. Kai ateis metas ir mūsų Viešpats Dievas 
išblaškys visas karalystes, jis niekais pavers ir visas teises, konstitu- 
cijas, nustatytas viešas tvarkas ir t. t. 

/486 


Teorija ir praktika 


Man patinka tai, ką teisininkai kalba savo paskaitose, tačiau tai, 
ką jie daro praktiškai, man visai ne prie širdies. 
/ 487 


Teisės studijos - nešvarus ir savanaudiškas dalykas, nes galutinis 
jų tikslas yra pinigai; teisė - studijuojama ne savo malonumui ir ne 
dėl pažinimo. 

Kitąkart jis paėmė savo sūnų [Martyną“] ant rankų ir pasakė: „Jei 
tu panorėtum tapti teisininku, ko gero, tave pakarčiau. Tu privalai 
tapti pamokslininku, turi krikštyti, sakyti pamokslus, teikti Sakra- 
mentą, lankyti ligonius ir guosti nuliūdusiuosius“. 

Kitądien paskelbus, kad vienas teisininkas apsigynė teisės dokto- 
ratą, Liuteris taip pasakė: „Rytoj pasaulyje atsiras dar viena gyvatė, 
besitaikanti įgelti teologams. Teisių studijos - be galo niekingas me- 
nas, ir jei jis neprikimštų pinigų kapšo, niekas nesivargintų studijuoti. 
Teisininkai - pikti krikščionys“. 

/ 490 


*“ Martynas (Martin) - Martynas Liuteris (Martin Luther, 1531-1565), antrasis Liu- 
terio sūnus. 

Kaip gyvuoja dievobaimingi teisininkai 


„Esama ir tokių teisininkų, - kalbėjo dr. M. Liuteris, - kuriems 
sekasi visai taip pat kaip ir mums, teologams: mes, teologai, sakome 
teisybę, todėl nestokojame priešiškumo ir esame persekiojami. Jei ir 
jūs, teisininkai, išklotumėte kilmingiesiems jų dorybes ir lupikavimus, 
tai ir jūs gyvuotumėte kaip ir mes. Dabar teisininkai stengiasi mus 
niekinti, nors kaipsyk iš mūsų yra gavę tai, ką žino. Tad mes teigiame, 
kad teisininkai nieko negali, o jie savo ruožtu teigia, kad nieko ne- 
galime mes, teologai.“ 

Kiekvienas teisėjas yra Kristaus priešas, kadangi jis pats sprendžia 
teisingumo reikalus. Tačiau apsišvietęs teisėjas tarp teisininkų yra 
tarsi stebukladarys; jam tenka elgetauti, o kitiems jis atrodo kaip koks 
maištininkas. 

Jaunas teisininkas, teologas, valstybininkas nori pasiekti šventumo 
ir klusnumo. Kam tai reikalinga, parodo dalykų baigtis. 
/493 


Stipriausias vaistas yra didžiausias silpnumas, griežčiausia teisė 
yra didžiausia neteisybė, didžiausia teologija yra didžiausias nusi- 
dėjėlis. 

/494 


Teisė, suprantama, yra dvejopa 


Prigimtinė teisė yra dvejopa: pirmiausia viena reiškia žodžiai, o 
kita - pati byla. Sakysim, žodžiai teisingi, tačiau byla neteisinga. Juk 
jei teologija nebūtų Dievo žodis ir nebūtų pasakiusi, kad yra Dievas, 


tai teisė virstų smurtu, nes kieno rankose ji yra, tas taip ir daro. 

Tačiau ar toks smurtas teisingas, čia jau gali svarstyti mūsų Viešpats 
Dievas. 
/ 495 


Ar klaidinga laikytis Mozės pasaulietinių ir 
politinių įstatymų 


1542 [?] m. dr. Martynas Liuteris pasakė: „Tuos, kurie taip šlovina 
Mozės teisėtvarką, įstatymus ir teisę pasaulio mugėje, reikia niekinti. 
Juk mes turime mūsų pačių surašytas imperatoriaus ir krašto teises, 
kurių laikydamiesi gyvename ir esame joms įsipareigoję. Panašiai nei 
siras Naamanas, nei Jobas, nei Juozapas, nei Danielius, nei kiti pa- 
maldūs žydai už savo šalies ribų nesilaikė Mozės įstatymų, bet laikėsi 
stabmeldžių, tarp kurių tuomet gyveno, teisių. Mozės įstatymai vie- 
nija ir įpareigoja tik Žydų tautą toje vietoje, kurią parinko Dievas. 
Dabar jie laisvi. Jei teisme ir pasaulio mugėje laikytumės Mozės įsta- 
tymų, šiaipjau turėtume leistis ir apipjaustomi, ir atlikinėti Mozės 
nustatytas ceremonijas. Juk čia nėra jokio skirtumo: kai vienas įsiti- 
kinęs, jog tai būtina, tuo privalo patikėti ir kitas. Todėl Mozės įstaty- 
mus palikime ramybėje, išskyrus moralės įstatymus, kuriuos Dievas 
įskiepijo į mūsų prigimtį, kaip antai Dešimt Dievo įsakymų, tikrąjį 
tikėjimą ir pagarbumą“. 

Apie teises ir teismus 


Ak, teisybė, teisė ir teisingumas pasaulyje yra nekenčiami dalykai, 
kaip Kristus atsakė Pilotui. Niekas nepakenčia teisės, jei viliasi kaip 
kitaip išsisukti. Teisė yra ginklas, ir čia įvyksta persitvarkymas - teisė 
virsta smurtu. Juk jei teisėjai galingi, tai jie ištempia bylą su visokiau- 
siomis užuolankomis, ir iš to randasi daug žalos. Visa tai, susidūrus 
su teisėtvarkininkais, labai pavojinga. Kiekvienas Dievo palaiminta- 
sis turėtų išmanyti teises vien tam, kad galėtų apsiginti, suvoktų 
piktus šio pasaulio kėslus ir įstengtų užkirsti jiems kelią. 

/ 497 


222 UŽSTALĖS POKALBIAI 


„Ir iš viso jums didelis pažeminimas, kad tarpusavyje bylinėjatės“ 
(1 Kor 6, 7). Čia Paulius puola ne teismą, bet širdies klaidą, tai, kad 
brolis tempia kitą brolį į pasaulietinį teismą, kuris kaipsyk ir yra ti- 
kėjimo priešas. Juk šauktis teisės ir ieškoti gyvenimo teisybės niekas 
nedraudžia, antraip ir didžiūnui nebūtų leidžiama gelbėti ėriuką nuo 
vilko. Jie stengiasi vienas kitam atsikeršyti, jie nori pridaryti žalos 
savo broliui. Tačiau šiuo tekstu teigiama, kad ne keršto troškimu ar 
piktdžiuga, o teisingumu ir vargu galime sau leisti šauktis pagalbon 
teisėją. 

Prigimtinė teisė gręžiasi į papročius - drausti blogį ir teikti gera. 
Pozityvioji teisė priima sprendimus, priklausančius nuo tam tikrų 
aplinkybių; gerosios paskatos sutampa su prigimtine teise. Lemiama 
priežastis prigimtinei teisei yra Dievas, kuris ir įžiebė šią šviesą. 
Tačiau įstatyminės teisės kūrėjas yra valdžia. Pagal įstatyminę teisę 
už vagystę gresia kartuvės, ir tai teisinga, tai daroma iš gerų paskatų. 
Tik jau ne tas drakoniškas įstatymas, pagal kurį siekiama visus va- 
gišius - jei kuris ir vištą būtų pavogęs - nuteisti myriop. Juk čia jau 
nebelieka jokio teisingumo, atvirkščiai, tai prieštarauja prigimčiai. 
Todėl ir sakoma, kad šis įstatymas krauju rašytas. Tačiau tose tautose, 
kurių gyvenimas nežabotas ir palaidas, tokios bausmės turi būti 
vykdomos kuo griežčiausiai. 

Įstatyme sakoma: kiekvienas arba užima kokią tarnybą, arba yra 
privatus asmuo. Tam privačiam asmeniui ir sakoma: nežudyk! Tačiau 
tam, kuris užima oficialias pareigas, sakoma: žudyk! O Evangelijoje 
sakoma taip: tikėk, tuomet tu patiksi Dievui. Ir joje nedaroma jokio 
skirtumo tarp asmenų. 

/ 500 


Krikščionis ištveria viską ir nieko nedaro tam, kuris jį yra įskau- 


dinęs; užtat valstybės pilietis gali daryti viską ir nieko nepakęsti, tik 

saugotis, kad nebūtų nubaustas, kaip krikščionis, kuris stengiasi pri- 
tapti prie valdžios, vengia būti nubaustas ir kaip pilietis, kad šitaip 
nepakenktų valdžiai. 

Savitvarda 


Aukščiausia teisė yra didžiausia neteisybė. Todėl čia būtina savi- 
tvarda, kuri nėra neapgalvotas atsipalaidavimas ir drausmė, tai 
veikiau įstatymų interpretacija, kartais sušvelninanti konkrečius 
teisinius atvejus, pirmiausia tuos, kurių įstatymas aiškiai nėra api- 
brėžęs. Štai čia ir reikia savitvardos. Tačiau toks atlaidumas neturi 
prisidėti prie visiško nuosprendžio atšaukimo. Juk pagal prigimtinę 
ir dieviškąją teisę bausmė negali būti visiškai panaikinta, ir etinė 
pareiga yra aukščiau visų ceremonijų, tačiau tik tuo atveju, jei čia 
neliečiamas tikėjimas. 

Kas vertina teisingumą, tas neturėtų ieškoti priebėgos griežčiau- 
siose teisėse, nes čia būtinas nuodėmių atleidimas. Prieš pradedant 
procesą, dera griežčiausiai teisei beveik nusukti sprandą, o tuomet 
atsiras vietos ir teisingumui. 

Man patinka, kad įstatymai kaltinamajam visuomet palankesni 
negu kaltintojui. Juk jei kaltinamasis neturi advokato, tai teismo 
terminas gali būti nukeitas, o kaltintojas to negali pakęsti. 

/504 


Teisės idealas yra tas, kad daug kas turėtų nenutikti, tačiau kai 
vis dėlto nutinka, teisė privalo išlaikyti savo gerą vardą. 
/505 

Kovo 25 d. pas Liuterį užsuko vienas Vitenbergo pilietis pasiklausti 
patarimo byloje prieš Mansfeldo grafą Albrechtą. Liuteris pasakė: 
„Jūsų byla gera, jums stinga tik teisėjų. Juk visuose teisės dalykuose 
svarbiausios dvi kliūtys. Pirmoji - kad Žmogus teisus, bet negali savo 
teisumo įrodyti. Antroji kliūtis - teisėjas ir vykdytojas. Šito jums 
stinga. Jums gresia abi kliūtys. Teisybė ir teisė puikiai aprašytos 
knygose, tačiau praktikoje tai niekis“. 

/506 


Apsišaukėliai teologai ir teisininkai yra velnio įrankiai, ir jis jais 
naudojasi. Vienais naudodamasis, jis meluoja, o kitų rankomis žudo 
nekaltuosius. 

Beje, teisininkai žudo daugiau negu teologai, tik nedaugelį pra- 
žudę savo melais. Teisininkai valdo visą pasaulį, visą ir žudo savo 
bedieviškais įstatymais. Epikūras, jų viešpats, iš tikrųjų ir valdąs visą 
pasaulį, nesirūpina nei gerais, nei prastais pamokslininkais, O teisi- 
ninkai tremia juos iš visų šalių. 

/ 507 


Geras raitelis šuoliuoja tiesiai ir tik pirmyn, bet šitaip elgiantis 
nesunku palydėti galvą. Viskas gera tinkamu metu, nes ir paukščiai 
visuomet skrenda ten, kur jiems reikia, o mums dažnai tenka apeiti 
kalną. Taip yra ir privačiame, ir viešajame gyvenime. Dažnai, norint 
išlaikyti vienybę, tenka pasukti savo galvą ton pusėn, kurion yra pa- 
sukęs kitas. 

/508 


„Daryk, ką laikai reikalinga“ (1 Sam 10, 7), t. y. atlik visa, ko rei- 
kalauja tavo pareigos. 
/509 

Gėrybių bendroji nuosavybė 


Gėrybių bendroji nuosavybė nekyla iš prigimtinės teisės. Tai ne- 
liepta, bet leista. Jei tai būtų liepta, dėl prigimties sugebimo to nebūtų 
įmanoma išlaikyti, nes daugiau būtų tokių, kurie tas gėrybes vartotų, 
negu tokių, kurie jas kurtų, ir tada kiltų sumaištis. 

Pyktis - pasaulio valdytojas 


Pyktis - pasaulio valdytojas. Juk vadovas, kuris nemoka rūstauti, 
visiškai netinkamas viršininkauti visuomenei, visiškai netinkamas, 
jei jau eina tokias pareigas. Apie tai Jeremijo pasakyta: „Viešpats pa- 
žadino mėdų karalių dvasią“ (Jer 51, 11) ir psalmėje: jis „kelia pagarbų 
šiurpą“ (Ps 76, 12). 

„Pyktis namuose - tik mūsų Viešpaties Dievo sukurtas lėlių teat- 
ras; čia kalbama tik apie rykštę ar smūgį pažiaunėn. Užtat atviras 
pyktis per žudynes ir karus atima gyvybes moterims ir vaikams. 
Galop Bažnyčios rūstybė siekia sielos išganymo ir dangaus. Jei aš 
galiu atsilaikyti prieš velnio piktumą, prieš nuodėmę ir sąžinę, tai 
atsilaikysiu ir prieš savo Ketės Boros?" piktumą. Smurtu manęs niekas 
negali įveikti.“ Šitai Liuteris pasakė, aršiai susiriejęs su savo žmona 
dėl smulkmenos. 

Apie karą 


Dieve, nukreipk nuo mūsų savo rūstybę! Juk karas - didžiausia 
bausmė, griaunanti religiją, namų ir pasaulietinę valdžią; su karu 


negalima lyginti net badmečio ir maro, nes maras palyginti švelniau- 


*! Ketė Bora -- žr. išn. 16. 

sia iš visų bausmių. Todėl iš trijų bausmių Dovydas ir pasirinko marą 
(2 Sam 24, 12 ir t.), norėdamas verčiau patekti į Dievo negu į žmonių 


rankas. 
/ 513 


Karas tiesiog atima visa, ką gali duoti Dievas: religiją, valstybin- 
gumą, santuoką, turtą, pagarbos jausmą, mokslą ir t. t. 
/514 


Daktaras Jonas** skaitė ciurichiečių skundą dėl popiežininkų ke- 
liamų neramumų. Baigdami savo laišką, jie padarė išvadą nebegalį 
to pakęsti, privalą keršyti, ir čia jiems turįs maloningai pagelbėti 
Dievas. Anot Martyno Liuterio, jų argumentas toks: „Kieno reikalas 
teisus, tas gali ramiai pradėti kariauti. Mūsų reikalas teisingas ir t. t. 
Todėl aš čia sakau taip: ir viena, ir kita neteisinga ir abejotina. Juk, 
pirma, karui negalima pritarti, nebent gynybiniam karui. Antra, 
kelia abejonių, ar jų reikalas išties teisus. Todėl ir jų daroma išvada 
abejotina. Sakydami turį keršyti, jie pasitiki savo pačių jėgomis. Tačiau 
dievobaimingi Žmonės kliaujasi Dievu, kuris sako: „Kur du ar trys 
susirinkę mano vardu, ten ir aš esu tarp jų“ (Mt 18, 20) ir t. t., todėl 
šitaip elgiantis viskas turi gerai sektis. O mes tik melskimės, nes ki- 
tokiu būdu negu malda neįstengsime sužlugdyti velnio kėslų. Mūsų 
Viešpats Dievas yra šventas Dievas, ir jo niekada neturime pa- 
miršti“. 

/515 


Apie karius ir karo veiksmus 


Palyginti su kitais žmonėmis, samdyti kariai yra tarsi sušvinkusios 
silkės greta kitų silkių. Sugedusi silkė visuomet tik sugedusi. Ir tas, 
kuris niekam daugiau netinka, vis dar tampa kariu. 

/516 


*? Jonas - žr. išn. 6. 


VALDŽIA IR VALSTYBĖ 227 


Aš apskritai priešiškai nusiteikęs prieš samdytus karius ir mieliau 
jau gyvenčiau tarp turkų ar totorių, negu jų ginamas. Juk jei toks 
mane tuojau nudobtų, aš bent žinočiau, nuo kieno rankos Žuvau, 
būtent nuo turkų, Kristaus priešų. O kas gi tie samdiniai? 

/517 


Geležies rijikai yra narsūs ištvirkauti, tačiau jiems stinga vyriškos 
drąsos. 
/518 


Paskui jis prabilo apie karo mašinas ir pabūklus: „Tai šis tas dau- 
giau negu kraupūs įrankiai, kuriais sprogdinamos mūro sienos ir į 
gabalus plėšomi žmonės. Manau, - sakė jis, - kad tai paties šėtono 
išradimai. Juk kiti įprasti kovos būdai čia niekuo dėti. Bet kokia vy- 
riška narsa čia neturi jokios reikšmės. Žmogus žūva, vos juos pama- 
tęs. Jei Adomas būtų išvydęs tuos karo įnagius, kuriuos jo palikuonys 
sukurs kariaudami vienas prieš kitą, jis būtų numiręs iš skausmo“. 

/519 


„Iš to, kad supilti Vitenbergo pylimai, - sakė Liuteris, - nebus 
jokios naudos, nes juos imta pilti be Dievo pašaukimo, nors krikščio- 
nis, neatsiklausęs Dievo, neturi teisės net augalo kiton vieton per- 
sodinti. O tai, kad nugriaunama tokia didžiulė, ilga ir aukšta siena, 
statoma ne metus ir ne dvejus, man atrodo kaip išdavystė.“ Paskui 
jis dar pridūrė: „Šiais pavojų kupinais laikais aš niekaip kitaip nesu- 
manau užpildyti šių spragų, kaip kalbėdamas „Tėve mūsų“. 

/520 


Mes meldžiame: Dieve, duok taiką. Tik bijau, kad to sulauksime 
ne gyvi būdami, o tik atgulę į kapą. 
/521 

Apie išdavystę 


Pateiktas atvejis, kai tėvas norėjo išduoti savo šalį ir padaryti didį 
nusikaltimą, ojo sūnus šį tą apie tai žinojo. Klausimas: ar turėjo sūnus 
išduoti tėvą (valdžią)? Atsakymas: „Sūnus neįpareigotas paklusti 
tėvo sumanytai nuodėmei prieš Dievą. Tačiau štai kąjis gali padaryti: 
prabilti į tėvo sąžinę, atkalbėti nuo sumanymo arba jį, tėvą, įduoti. 
Antraipjis tyliai pritartų tėvo nusikaltimui ir nusidėtų panašiai kaip 
ir tėvas. Tačiau aš pats užsikraučiau tokį pavojų ant savo pečių - ma- 
tydamas, kad mano tėvas rengiasi ką nors nužudyti, aš įsiterpčiau 
tarpjų 

Pateiktas atvejis: tuomet būtų nužudytas arba tėvas, arba išduota 
tėvynė. Kaipgi tada? Atsakymas: „Tėvo nugalabyti sūnus neturi teisės 
jokiomis aplinkybėmis; tėvynės saugumu rūpindamasis jis turi kliau- 
tis Dievu, nes tik Dievas gali ją išgelbėti. Jei užmuščiau savo tėvą, tai 
vargiai kuo padėtų tėvynei. Kuriam galui man žudyti savo tėvą dėl 
visiškai neaiškaus tėvynės išgelbėjimo? Čia privalu kliautis mūsų 
Viešpačiu Dievu“. 

/522 


Vokiečiai 


Nėra kitos labiau niekintinos tautos kaip vokiečiai. Italai vadina 
mus išgamomis; Prancūzija ir Anglija tyčiojasi ir iš mūsų, ir iš kitų 
šalių. Kas Žino, ko nori Dievas ir ką jis nori padaryti iš vokiečių, nors 
mes tikriausiai nusipelnėme būti Dievo gerai nuplakti rykštėmis. 

Vokiečiams nestinga nieko, jie turi viską. Bet kadangi vokiečiams 
stinga tikrojo dalykų pažinimo ir kruopštumo, jie podraug neturi 
nieko. Juk jie nesugeba teisingai panaudoti to, ką turi. 

/524 

Vokietijai stinga gero valdytojo 


Vokietija panaši į stiprų arklį, kuriam pakanka ir pašaro, ir visko, 
ko reikia. Tačiau tam arkliui trūksta raitelio. Panašiai kaip arklys be 
raitelio nuklysta į lankas, taip ir Vokietija, turinti ganėtinai jėgų ir 
protų, neturi tinkamo valdytojo. | 

Kitkas apie vokiečių šalies vaisingumą 


Vokietija - puiki šalis, ji visko turi ganėtinai, ko tik reikia, kad 
išlaikytų aukštą pragyvenimo lygį. Esama čia visokiausių vaisių, 
grūdų, vyno, degtinės, druskos, iškasenų ir t. t., o ir to, kas papras- 
čiausiai auga žemėje. Stinga tik vieno dalyko, kam mes turėtume 
pritarti - garbinti Dievą, daryti gera savo artimui ir dėkoti už tai jam. 
Taip, didžiausiai savo gėdai, mes tuo piktnaudžiaujame ir elgiamės 
bjauriau negu kiaulės. Dievas mums duoda viską geraširdiškai ir 
dosniai, kad niekas negalėtų verkšlenti, ir reikalauja iš mūsų tik 
vieno - klausyti jo ir sakyti jam ačiū. 

Ką daro Dievas, kai jis nori sužlugdyti valstybę 


Panoręs sužlugdyti kokią karalystę ar tautą, Dievas pirmiausia 
atima iš jos išmintį, t. y. padaro šalį aklą, tuomet atima iš jos galias 
1r t. t. 

/527 


Bausmę pranašaujantys ženklai 
Panoręs nubausti ar visiškai nusiaubti kokią karalystę, šalį ar tautą, 


Dievas pirmiausia atima iš jų pamaldžius, dievobaimingus Žmones 


ir pamokslininkus, taip pat išmintingus, dievobaimingus valdytojus 

1r patarėjus, protingus bei patyrusius karius ir kitus garbingus Žmo- 
nes (Iz 3, 2 ir t.). 

Prastuomenė tuo tik džiaugiasi ir saugiai jaučiasi, krečia visokiau- 
sias šunybes, nebesidomi tyru dieviškuoju mokymu, tiesiog niekina 
jį ir nieko aplink nebemato, nekreipia dėmesio nei į bausmes, nei į 
drausmę, nei į pagarbumą, daro kokias tik įmanydama nuodėmes ir 
žalas, o viso to padariniai - laukinis, nežmoniškas, velniškas būvis; 
tai, deja, mes dabar matome ir patiriame, kad ilgai šitaip tęstis 
negali. 

Todėl man kyla rūpestis, kad kirvis jau pakirto šaknis, kad medis 
netrukus bus nukirstas. Gerasis Dievas maloningai pasiims mus, kad 
nebepatirtume to vargo, kad nebereikėtų viso to matyti. 

/528 


Kartą Martynas Liuteris pasakė: „Vokietija nusipelnė nelaimės, 
nes ganėtinai įširdino Dievą. Tad melskimės ir liaukimės prašinėję 
malonių. Mat Viešpats tenkina norus tų, kurie pagarbiai jo bijo, ir 
girdi jų šauksmą, kaip sakoma psalmėje (Ps 145, 19). Juk jis iki šiol 
visa tai įrodė. Kaip ilgai, nepaisant visų priešų pastangų, taika kabojo 
tarsi ant šilkinio siūlelio ir vis dėlto, nepaisant visų lūkesčių, ji išsi- 
laikė. Juk Dievas jiems pasipriešino ir palaužė jų jėgas“. 

/529 


1538 m. sausio 18 d., šeštą valandą vakaro, danguje pasirodė ko- 
meta, tiesa, tamsi, tačiau stebėtinai didžiulė. Šitą žvaigždę, didžiai 
stebėdamiesi, matė Liuteris, Jonas?*, Melanchtonas?*, Milichas“ ir 
magistras Erazmas Reinholdas“. Liuteris pasakė: „Nenoriu pranašauti 
Vokietijos likimo pagal žvaigždes, tačiau teologiškai skelbiu, kad čia 
jai skiriama Dievo rūstybė. Juk tiesiog neįmanoma, kad Vokietija iš- 


* Jonas - žr. išn. 6. 

* Melanchtonas- žr. išn. 5. 

* Milichas (Milich) - Jokūbas Milichas (Jakob Milich, Milichius; 1501-1559), gydy- 
tojas, Pilypo Melanchtono (žr. išn. 5) bičiulis. 

*“ Erazmas Reinholdas (Erasmus Reinhold, 1511-1553) - astronomas ir matematikas, 
Vitenbergo universiteto profesorius. 

sisuktų be didžių bausmių. Juk Dievui tiesiog kasdien knieti mus 
sužlugdyti. Pamaldieji pražus drauge su bedieviais. Tad tik melskime 
Dievą ir neniekinkime jo žodžio“. 

Daktaras: „Norėčiau, kad aš ir visi mano vaikai būtų mirę! Juk 
pasaulyje dar ims dėtis nenusakomi dalykai. Kam bus lemta tuomet 
gyventi, tas pamatys, kad viskas eina tik blogyn. Todėl mūsų Viešpats 
Dievas savuosius pas save pasišauks dabar, tai sakė ir Jonas: „Jo 
rankoje - vėtyklė, irjis išvalys savo kluoną“ (Mt 3, 12). Dabarjis savo 
svirne semtuvu semia grūdus, tačiau su pelais pasielgs be galo įsta- 
biai. „Kviečius surinks į klėtį, o pelus sudegins neužgesinama ugnimi“ 
(Mt 3, 12), sakoma Mato tekste. Šitaip jis pasielgė ir su Roma. Mal- 
dingieji Žmonės pirmiausia turėjo žūti nuo kalavijo, tačiau tuomet 
pasirodė jis ir subloškė visą valdžią ant tos krūvos taip, kad Romos 
miestas ligi šiol negali atsigauti. O popiežius neatsigauna ligi šiol ir 
niekaip negali sutvarkyti miesto. Tą pat jis padarys ir Vokietijai; jis 
pasiims pamaldžiuosius, ir tuomet Vokietijai ateis galas. Juk ji išties 
nusipelnė bausmės, ir dar nematyti galo jos nusidėjimams“. 

1542 m. birželio 13 d. Liuteris apgailėjo būsimąją Vokietijos ne- 
gandą, kurią ji užsitarnavo visomis įmanomomis nuodėmėmis ir 
pirmiausia begaliniu pasitikėjimu savimi bei nedėkingumu už Dievo 
malones, šitaip sukeldama Dievo rūstį. „Todėl turkas, šita Dievo 
rykštė, su didžiule kariuomene patraukė prieš Vengriją. Tačiau Romos 
1mperija sėdi sudėjusi rankas, nes tik kunigaikščiai, kurfiurstai ir 
susivieniję miestai pakėlė savo kareivius prieš turkus. Ferdinandui?? 
nerūpi niekas, o popiežius, Venecija ir Prancūzija yra turkų sąjungi- 
ninkai. Ak, Viešpatie Dieve, pasigailėk vargšės Vokietijos! Parodyk 
velniui visą savo galią! O Tėve, pašlovink savo Sūnų, pamiršk mūsų 


nuodėmes, pasiųsk mums Šventąją Dvasią ir tikrąjį tavosios baimės 


97 Ferdinandas - žr. išn. 52. 

pažinimą! Žmogaus jėga neįveiks tos turkiškos pabaisos. Melskimės, 
tik melskimės, visi maldingieji turi melstis! Ak, kad bent būtų tokių 
šventų Žmonių, kurie galėtų melstis! Aš noriu jums stropiai pagelbėti 
šaukiantis Dievo, nes samdyti kariai čia nieko nepadarys.“ 

/532 


Krikščionis pasaulyje 


Pasaulio sukūrimas 


Dievas turbūt būtų galėjęs palikti pasaulį ir nesukurtą, tačiau jis jį 
sukūrė, norėdamas parodyti savo didybę ir galią. Nedera mūsų 
Viešpaties Dievo klausti: kodėl tu tai padarei? 

Pasaulėvaizdis 


Pasaulis panašus į įkaušusį kaimietį. Pakelsi jį į vieną balno pusę, 
jis nusiris į kitą. Pasauliui neįmanoma pagelbėti, kiekvienas jį įsi- 
vaizduoja taip, kaip jam patinka. Pasaulis nori priklausyti velniui. 

tikėjimo, 
Pasaulis nesuvokia | meilės, | gyvenimo ir išminties. 


kryžiaus, 


Mat pasaulis bijosi kryžiaus, kratosi jo kaip kokios nelaimės ir 
nesupranta, kad tikėjimas saugomas kryžiuje ir kad jame slypi Dievo 
galia. Pasaulis baidosi ir meilės, nes šis gėris daromas Dievo labui, o 
pasaulis gera daro dėl atlygio, garbės ir atsakomųjų dovanų. Jis ne- 


žino, kad tikėjimas yra tvirtas pasitikėjimas Dievo malone, priešingai, 

pasaulis mano, kad tikėjimas - tik klaidingas įsitikinimas kažkokiu 
Dievu, reikalaujančiu teisumo. Taigi jis nemato tikėjimo, meilės ir 
kryžiaus tikslo, nes 
Dievą, savo priešu, 
savo artimą, | pasaulis laiko | dėl to, kad, be savęs, nieko neturi. 
priešininką savo draugu 
Vadinasi, pasaulis nesuvokia įsakymo: „Mylėsi savo artimą kaip 
save patį“ (Kun 19, 18). Todėl jis ir turi nekęsti Dievo ir jo artimųjų, 
t. y. jo žodžio ir jo šventųjų. Jis myli tik pats save ir apskritai sau ar- 
timus. Jam reikalingas velnias ir tai, kas jam priklauso, t. y. (laikina) 
ramybė ir kūno garbė; tai nesunku pastebėti visuose stabmeldžių, 
išminčių ir karalių darbuose bei žodžiuose. 
/535 


Juo pasaulis senesnis, juo jis piktesnis 


Man rodos, kad turėtų būti taip: juo didesnė ir ryškesnė Evange- 
lijos šviesa, juo blogesnis pasaulis. Taigi Kristus iš blogo padarė jį dar 
piktesnį, o Pauliaus veikla nedavė daug pamaldžių krikščionių. 

/536 


Žemėje bus dar taip baisu ir tiek pykčio, kad iš visų pusių aidės 
šauksmai: „O Viešpatie, renk Paskutinį teismą!“ 
/ 537 


Tebūnie maloningasis Dievas man, vargšui nusidėjėliui, malonin- 
gas ir tesuteikia man garbingą galą! Juk pasaulis negali manęs pakęsti, 
o aš savo ruožtu nepakenčiu pasaulio. 

/538 

Pasaulis 11 Dievo malonės 


Pasaulis vienodai piktnaudžiauja visomis žmogiškomis ir dieviš- 
komis malonėmis. 
/539 


Pasaulis sudarytas iš daugybės žmonių, kurie noriai priima visas 
Tėvo geradarystes, tačiau į tai atsako vien koneveikimu ir nedėkin- 
gumu. 

/540 


Pasaulis nevertina Dievo teikiamų gėrybių 


Dievas glumina pasaulį ir paverčia jį kvailu, tačiau net didžiau- 
siems apgavikams ir sukčiams teikia tiek gėrybių - iš dangaus lyjantį 
lietų, derlingus metus; jo valia žemė augina grūdus, vyną ir visokiau- 
sius vaisius; jis duoda net aukso, sidabro ir kitų metalų, jūrose ir 
kituose vandenyse pilna Žuvų, o jų širdis džiugina ir pripildo gar- 
džiais valgiais bei gėrimais. Tačiau žmonės klaidingai įsivaizduoja ir 
mano, kad šitos gėrybės jiems ir šiaip priklauso, o visi džiaugsmai — 
jų pačių pelnyti džiaugsmai. 

Todėl mums lieka tik kukliai paklusti žodžiui, tvirtai jo laikytis ir 
kreipti save į tai, kas mus moko, kad viskas, kuo pasaulis gyvas, kuo 
jis Žėri ir spindi, kuo be galo didžiuojasi ir puikuojasi, tik laikina, 
purvina, greitai nublanksta, nepastovu ir pražūva su visu savo būviu, 
turtais, džiaugsmais, linksmybėmis ir t. t. Be kita ko, Žodis nusako ir 
tai, kas yra tikrosios, pastoviosios vertybės ir džiaugsmai, būtent 
malonė ir pažinimas mūsų Viešpaties, mūsų Dievo ir Išganytojo Jė- 
zaus Kristaus, o tai kur kas didesnis ir brangesnis turtas už tūkstan- 
čius auksinių ar sidabrinių. 

Aš taip ir girdžiu sakant: „Tai gal nenusidėdami mes negalime 
naudotis šio pasaulio gėrybėmis, džiaugsmais ir t. t.?“ Šitaip aš ne- 
sakau, nes visa Dievas sukūrė, kad visu tuo naudotumės ir džiaug- 


tumės pagal tokią Pauliaus taisyklę: „Sakau jums, broliai: laikas 

trumpas! Belieka tiems, kurie turi žmonas, gyventi, tarsi jų neturėtų, 
ir kurie verkia, tarsi neverktų, ir kurie džiaugiasi, tarsi nesidžiaugtų, 
ir kurie perka, tarsi neįsigytų, ir kurie užsiėmę pasaulio reikalais, 
tarsi neužsiėmę. Juk šio pasaulio pavidalas praeina“ (1 Kor 7, 
29-31). 

/ 541 


Dievas dovanoja saulę, mėnulį, žvaigždes, elementus ir visa, kas 
jo sukurta, kūną, gyvybę, leidžia naudotis visais dalykais ir dar ati- 
duoda pats save. Tačiau ką jis už tai gauna, ko susilaukia? Ogi tai, 
kad yra koneveikiamas, kad nužudomas jo Sūnus ir jo tarnai ir t. t. 
Veltui jis mus sukūrė, veltui jis mus maitina, veltui išlaiko ir t. t. 

/542 


Kai aš savo sūnelį paklausiau, ką jis per metus duotų man pramisti, 
vaikas taip atsakė: „Ak, tėti, gerti ir valgyti jūs neperkate, vien obuo- 
liai ir obuoliai!“ 

Taip Žmonės niekina kasdienes Dievo dovanas, tačiau tas, kurios 
išties menkos, be galo vertina ir t. t. 

/ 543 


Mes nepripažįstame Dievo teikiamų dovanų 


1531 m. gruodžio 29 d.: „Jei Dievas bent metams atimtų iš mūsų, 
kas reikalinga gyvenimui, kokie riksmai ir aimanos kiltų pasaulyje! 
Bet kadangi mus jis stačiai verste užverčia savo gėrybėmis, mes visi 
esame nedėkingi, ir nėra tokio, kuris padėkotų“. 

/544 


Mūsų Viešpats Dievas nelygiai paskirstė pasaulį: pasauliui davė 
turtų ir smurto, o sau pačiam pasiliko gyvenimą ir mirtį. Jei panorėtų 
šiuodu dalykus parduoti, tai netrukus visi lobiai vėl sugrįžtų į jo 
rankas. 

/ 545 

Pasaulis nuolatos nori kažko nauja 


Martynas Liuteris gailavo dėl stebėtino žmonių bukumo ir ne- 
dėkingumo: „Jie taip menkai vertina Dievo malones ir geradarystes. 
Kol dar nebuvo išverstas Naujasis Testamentas, kiekvienas be galo 
troško jį turėti ir skaityti. Tačiau jį išvertus, susidomėjimas truko vos 
mėnesį, ir tuomet Žmonės ėmė reikalauti Mozės knygų. Išverstos jos 
irgi buvo skaitomas tik lygiai vieną mėnesį. Tuomet įsakmiai parei- 
kalauta Psalmyno, o kai ir šis buvo išverstas, žmonės ėmė laukti ko 
nors kitko. Šitaip nutiks ir tada, kai jie gaus Jėzų Siracidą, kurio ver- 
timui mes sudėjome tiek daug pastangų. Viskas trunka vos mėnesį, 
paskui imama ieškoti kažko nauja. Toks nuolatinis naujo reikalavimas 
yra visų klaidakelių motina“. 

/ 546 


Juo didesnės Dievo malonės ir stebuklai, juo menkiau jie vertinami. 
Juk kur rasi didesnę malonę už galimybę regėti, girdėti ir kalbėti? 
Tačiau niekas Dievui už tai nedėkoja arba tik pripažįsta ir vertina šią 
dovaną. Tuo tarpu pasaulį stulbina ir Žavi turtai, garbė ir kiti niekingi 
dalykai. Kad galėtų vėl praregėti, aklas žmogus už tai mielai atiduotų 
visa. Priežastis, dėl kurios tokios mintys taip menkai vertinamos, ta, 
kad visa tai Dievas yra suteikęs net patiems menkiausiems gyvūnams. 
Už tokias geradarystes ir už tai, kad jis gydė raupsuotuosius ir t. t., 
Kristus ir buvo nukryžiuotas. Taigi pasaulis visiškai neįvertina Dievo 
geradarysčių. 

/ 547 


Man atrodo, jei tuos ženklus, kuriuos darė Egipte, Mozė būtų 
daręs dvejus ar trejus metus, tai prie jų būtų buvę taip priprasta, kaip 
priprantama prie saulės. Štai koks piktas pasaulis ir kiek menkai jis 
pasitaiso, susilaukęs bausmės. 

/ 548 

Savo gėrybes Dievas teikia pernelyg pigiai 


Dievas nenori būti turtingas, savo teikiamas gėrybes jis Žarsto 
pernelyg pigiai; panorėjęs jis galėtų elgtis visai kitaip. Štai imtų jis ir 
ateitų pas karalių Ferdinandą““, hercogą Jurgį", pas popiežių arba 
pas daktarą Joną!“ ir pasakytų: „Tu, Ferdinandai, Jurgi, popiežiau, 
Jonai, mirsi šią valandą, jei neduosi man šimto tūkstančių, dešimt 
tūkstančių ar trijų tūkstančių guldenų!“ Tokiu atveju kiekvienas jų 

atsakytų: „O, duosiu mielu noru, tik leisk man gyventi!“ Tačiau dabar 
mes tokie nedėkingi už begalines jo geradarystes, kad net nepadėko- 
jame jam. Jei Dievas šykščiau dalytų savo malones (jis jas dalija vi- 
siems), tai ir mes būtume dėkingesni. Jei Dievas kam nors leistų gimti 
tik su viena koja, o antrąją duotų tik sukakus septyneriems metams, 
jei vieną ranką duotų sulaukus keturiolikos, o antrąją - suėjus dvi- 
dešimt metų, tai mes pripažintume Dievo geradarystes, jų netekę. 
Tačiau Dievas mus iškart apdovanoja viskuo, jis viską suteikia mums 
iškart, todėl ir nekreipiame į tai dėmesio. Kasdieniai dalykai mums 
atrodo esą beverčiai. Dabar juk Dievas yra dovanojęs mums savo 
žodžio marias, galybę kalbų, veltui esame gavę ir laisvuosius menus, 
knygą gali pirktis už visai nedidelę kainą: rinktinius Ovidijaus raš- 
tus - už septynis, Vergilijaus - už penkis grašius. Terencijus'“', Livi- 
jus!“ Plinijus!“, Homeras ir Frobeno!“ leidiniai įperkami už pusę šių 
kainų. Vargas mums, kad esame tokie vangus! Dievas yra atvėręs 


mums savo malonę ir kukliai ją mums padalijęs. Tuomet mes vėl 


* Ferdinandas - žr. išn. 52. 

* Jurgis - žr. išn. 37. 

"* Jonas - žr. išn. 6. 

"t Terencijus (Publius Terenbius Afer, -190--159 pr. Kr.) - vienas žymiausių romėnų 
dramaturgų. 

"* Livijus - Titas Livijus (Titus Lieius, 59 pr. Kr.-17 po Kr.), romėnų istorikas. 

"5 Plinijus - Plinijus Vyresnysis (Caius Plinius Secundus, 23-79), romėnų rašytojas 
ir mokslininkas, daugiatomės „Gamtos istorijos“ autorius. 

"“* Frobenas - Jonas Frobenas (Joannės Frobenius, Johannes Froben; 1460-1527), Baze- 
lio (Šveicarija) spaustuvininkas, pagarsėjęs Biblijos ir dailiais šv. Augustino, šv. 
Jeronimo bei Erazmo Roterdamiečio veikalų leidimais. 

imame melstis iliuzijoms bei Dievo koneveikėjams ir taip menkai 
dabar vertiname jo žodį ir jo tarnus. 


/ 549 


Nuolatinis ko nors egzistavimas paverčia kokį dalyką beverčiu, o 
tai, kas reta, vertinama. 
/550 


Sukelti kam nors pasibjaurėjimą 


Kam nors norint sukelti pasibjaurėjimą, pakanka tik pasakyti, jog 
tai visiškai įprasta bei visuotinai žinoma, ir tuo bus tuoj pasibjau- 
reta. 

/551 


Iš tikrųjų pažinti Dievo malones 


Jis pažvelgė į savo padūkėlį šunį ir pasakė: „Tik pažiūrėkit į šitą 
šunį! Visame jo kūne nėra nė menkiausio trūkumo, jo akys žvalios, 
kojos stiprios, gražūs balti dantys, geras skrandis ir t. t. Tai didžiau- 
sios kūniškos malonės, ir Dievas suteikia jas tokiam neprotingam 
gyvūnui“. 

/552 


Šį skirtumą padarė Kristus, o skirtumas toks: pamaldieji šiame 
pasaulyje gauna tik truputį materialių dalykų, o visą dvasinių Dievo 
dalykų palaima -aname gyvenime; tačiau bedieviai šiame gyvenime 
turi viską, o amžinajame gyvenime - nieko. Ir nutinka taip, kaip 
sakoma: imperatorius dalijosi valdžia su Jupiteriu. Ir Izaokas pa- 
laimina Jokūbą, tačiau šio pasaulio turtus paveldi Ezavas (Pr 27, 27 
1r t.). 

/553 

Kartą išvydęs danguje gausų lietų žadančius debesis (jau ilgą laiką 
buvo neliję), tačiau ir šįkart praplaukusius prošal, daktaras pasakė: 
„Taip ir šio pasaulio pažadai. Ir čia pacitavo vieną Saliamono patarlę: 
„Kaip debesys ir vėjas, kurie neatneša lietaus, yra žmogus, kuris pa- 
žada dovaną, bet jos neduoda“ (Pat 25, 14). 

/ 554 


Kad santuoka yra santuoka, ranka yra ranka, o turtas yra turtas, 
suvokia visi žmonės ir tuo tiki. Bet kad santuoką sukūrė Dievas, kad 
ranka yra Dievo kūrinys ir kad maistas, kuriuo aš mėgaujuosi, ir visa, 
kuo naudojuosi, duota Dievo ir yra Dievo kūriniai, negali įtikėti joks 
Žmogaus protas, o Dievas tiki žmogumi. 

/ 555 


Kartą, gerdamas itin puikų vyną, Liuteris pasakė: „Mes netikime, 
kad mūsų Viešpats Dievas mums duos daugiau negu tiems kaimie- 
čiams, kuriems irgi duoda tokio gero vyno, lauko vaisių, avių, vištų 
Ir t. t., visokių kitų kūrinių, tačiau neduoda vieno dalyko, būtent pa- 
ties savęs. Iš to galime spręsti, ką jis suteiks mums, jei net bedieviams 
ir tiems, kurie jį koneveikia, duoda tokių puikių daiktų“. 

/556 


Dievas negali padaryti pasaulį teisų 


Ką gi Dievui su mumis daryti? Gerų dienų mes negalime ištverti, 
blogų negalime pakęsti! Kai jis mums suteikia turtų, mes išpuikstame, 
kai palieka skursti, nusimename. Todėl nėra nieko geresnio, kaip 
netrukus pašokdinti mus ant kastuvo [t. y. mes mirsime ir būsime 
palaidoti]! Mes pikto būdo. Mes turime tikėti, kad mūsų Viešpats 
Dievas nori būti maloningas, antraip mums visai jau galas. 

/ 557 

Akivaizdūs dalykai yra niekinami 


Koks Dievas vis dėlto turtingas! Jis duoda užtektinai. Tik mes to 
nevertiname. Adomui jis padovanojo visą pasaulį. To jam nepakako; 
jei jam taipjau parūpo tas (pažinimo) medis, tai jis privalėjo paklausti, 
kodėl Dievas tą medį jam yra uždraudęs. Taip viskas yra ir iki šian- 
dien. Savo atviru žodžiu Dievas suteikė mums pakankamai peno 
mokytis. Todėl mes nesukame sau galvos, ieškome jo slaptosios valios 
ir vis dėlto negalime jos įminti. Todėl teisinga, kad dėl to mes ir su- 
silaukiame pražūties. 

/558 


Nemirtingumo pasaulis ieško savo išpuikime 


Apie pasipūtimo kupiną pasaulį daktaras Martynas Liuteris taip 
kalbėjo: „Kadangi visi Žmonės jaučia ir suvokia, o ir mato, kad jiems 
teks mirti ir pražūti, kiekvienas savo nemirtingumo ieško čia, Žemėje, 
kad, jam mirus, apie jį liktų amžinas atminimas. Kitados to troško 
karaliai, kunigaikščiai ir didžiūnai, statydinęsi savo garbei marmuro 
kolonas, be galo aukštas piramides, mauzoliejus ir vis aukštesnius ir 
smąilyn einančius ketvirtainius piliorius. Šitaip jie tarėsi išliksią ne- 
mirtingi, kaip dabar statydami didžiules bažnyčias, puikius, praš- 
matnius rūmus ir pastatus. Didžios garbės ir liaupsių karo vadai 
vaikosi siekdami šlovingų pergalių mūšio lauke. Kad jų vardas išliktų 
amžiams, mokslininkai rašo knygas. Šitai akivaizdu ir mūsų laikais. 
Tačiau niekas nemato amžinosios, nesibaigiančios Dievo šlovės ir jo 
amžinybės. Ak, kokie mes vargšai žmonės!“ 

/ 559 


Apie pasaulio sandarą 
Mes nežinome, kaip mūsų Viešpats Dievas sukūrė savo kūrinį. 


Mes matome tik pastolius iš karčių ir plaušų. Todėl ir niekiname 


Dievo valią. Tačiau būsimajame gyvenime mes išvysime Dievo kūri- 

nius ir jo namus. Mes tik stebėsimės ir džiaugsimės, kad buvome 
gundomiir bandomi. Juk Dievas yra stebuklingas, ir dievobaimingieji 
pažins jį įstabiu būdu, kaip sako Paulius: „O mes skelbiame Kristų 
nukryžiuotąjį, kuris žydams yra papiktinimas, pagonims - kvailystė“ 
(1 Kor 1, 23). 

/ 560 


Kartą naktį, pažvelgęs į dangų, jis pasakė: „Dievas turėjo būti 
puikus meistras, jei tokį skliautą pastatė be jokių atramų“. 
/ 561 


Apie astronomiją 


Jis [Liuteris] kalbėjo apie astrologus: „Jie pernelyg įžūlūs ir per 
daug kliaujasi bei tiki savo pranašystėmis. Mes mieliausiai sutiktume, 
kad jie užsiimtų astronomija, tačiau astrologijos turėtų išvis nebūti. 
Ji jokiu būdu nesiremia jokiais įrodymais. Abejotinos astrologų pra- 
našystės, tiesą sakant, yra tokios: jei jos neišsipildo, tai jas reikia in- 
terpretuoti kitaip“. 

/562 


Aš giriu astronomiją ir matematiką, kurios gali įrodyti, o iš astro- 
logijos nesitikiu nieko. 
/ 563 


Astronomija - be galo senas mokslas ir savo pusėn yra patraukęs 
daugybę kitų mokslo sričių. 
/564 


Astrologija 


Niekas, net Paulius, net dangaus angelas, ką jau kalbėti apie Pilypą 
[Melanchtoną'“], neįstengs manęs priversti patikėti astrologijos pra- 


105 Melanchtonas - žr. išn. 5. 

našystėmis. Ji taip dažnai yra klydusi, kad nėra nieko už ją nepatiki- 
mesnio. Na, du ar triskart ką nors teisingai įspėjusi, ji tuojau užriečia 
nosį. Tačiau kai suklysta, astrologai viską nutyli. 

/ 565 


Tikėjimas žvaigždėmis yra prietaras, nes prieštarauja pirmajam 
Dievo įsakymui. 
/ 566 


Sapnai 


Aš meldžiau Dievą, kad jis nesiųstų man sapnų; jie be galo dvi- 
prasmiški ir apgaulingi. Jis galėtų man neduoti ir jokių ženklų ar 
nerodyti angelų galios; tokių dalykų aš neįstengiu priimti, jie man ir 
nebūtini; man pakanka, kad Dievas davė man savo žodį, kurį dabar 
turiu. Prie jo esu prisirišęs, juo aš tikiu. 

/ 567 


Pasaulio pasitikėjimas savimi 


Pasak Apreiškimo Jonui, antikristas pasauliui gali daryti, ką tik 
nori; tuomet su savo teismu privalo pasirodyti Kristus. 
/ 568 


Mes jau esame būsimojo gyvenimo priešaušryje, nes jau prade- 
dame vėl įgyti sukūrimo pažinimą, kurį buvome praradę per Adomo 
nusidėjimą. Dabar šias malones regime visiškai kitaip negu kitados, 
valdomi popiežininkų. Erazmui!“* visai nerūpi, kaip motinos kūne 
formuojasi vaisius, jis nieko nenutuokia ir apie santuokos orumą. 
O mes per Dievo gerumą įstabius Dievo darbus pradedame įžvelgti 
net mažoje gėlelėje, suvokdami, koks visagalis ir geras yra Dievas. 


Todėl mes giriame ir liaupsiname jį, dėkojame jam ir jo kūriniuose 


'W6 Erazmas - žr. išn. 18. 

atpažįstame jo žodžio galią. „Jis įsakė, ir visa atsirado“ (Ps 33, 9). Net 
persiko kauliukas, kurio kiautas toks kietas, atėjus metui privalo 
atsiverti ir atskleisti be galo minkštą savo branduolį. Tačiau tai pra- 
slysta Erazmui pro akis; į Kūrėjo darbus jis žvelgia ne kitaip kaip 
jautis į naujus vartus. 

/569 


Nieko daugiau pasaulis negali taip sunkiai ištverti, kaip gerų 
dienų; jis išties negali pakelti džiaugsmo. Pernelyg dreba jo keliai, 
kad galėtų išgyventi džiaugsmingas dienas. Nusišypsojus laimei, jis 
pasidaro pernelyg pasipūtęs ir išdidus, o ištikus nelaimei, jam nu- 
svyra rankos. Tik Kristus įstengia išgyventi ir viena, ir kita. Pasauliui 
čia negali padėti jokia pagalba iš šalies; jau išeikvotas ir aliejus, ir 
Krikštas. Dievas sako Ozėjui (Oz 6, 5) nužudysiąs juos savo lūpų 
žodžiais, tik viskas veltui. Dabar pasaulis stoja priešais Dievo žodį, 
kaip prieš du tūkstančius metų, nes Dievo žodis visuomet susiduria 
su visiškai panašiomis aplinkybėmis. Tokiu pat argumentu kaip 
anuomet remiamasi ir šiandien. „Ar tiki jį bent vienas iš vyresnybės 
ar fariziejų?“ (Jn 7, 48). Taip ir šiandien: ar tiki vyskupai ir kunigaikš- 
čiai Liuterio mokymu? „Patarimai“ (tų laikų), išreikšti 2 psalmėje 
(Ps 2, 2 ir t. t.), kuo puikiausiai tinka ir mūsų laikams. 

/570 


Apie tai, kaip reikia sergėtis pasaulio 


Prietaringumas visuomet randa galimybę ir dingstį savo veidmai- 
nystei. Toks buvo ir vienuolių gyrimasis savo panieka šiam pasauliui. 
Juk Paulius sako: „Ir nemėgdžiokite šio pasaulio“ (Rom 12, 2), tartum 
būtų bedieviška paklusti jo tvarkai ir valstybinėms įstaigoms. Tad 
Paulius ir visas Raštas draudžia tik piktą džiaugsmą ir širdies po- 
troškius pagal šio pasaulio prigimtį ir būdą, būtent garbėtrošką, 
godulį, gašlybę, kerštavimą ir t. t. 

O šiuos geidulius garbina visas pasaulis. Antai prieš porą metų 


Antverpene teko stebėti puikų šio pasaulio vaizdelį. Žiūrovams pa- 

siūlytas ypatingas vaidinimas. Ant gatvėmis riedančio vežimo pri- 
tvirtintas Antverpeno miesto vaizdas. Ant paveikslo buvo toks už- 
rašas: „Antverpenas - pasaulio karalienė“. Vienoje pusėje stovėjo šiai 
karalienei didžius turtus teikiantis Neptūnas, kitoje pusėje - Merku- 
rijus, nešantis galybę dovanų. Tokia ir tikroji pasaulio laikysena: 
panieka Dievui, pasipūtimas, puikavimasis savo turtais ir piktnau- 
džiavimas Kūrėjo darbais. 

/571 


Mėgdžiojimas 


Mėgdžiojimas yra velniškas ir žmogiškas dalykas, todėl jis tiesiog 
kenksmingas ar bent jau nenaudingas. Taip eretikai mėgdžioja Dievo 
žodį, apsišaukėliai ir veidmainiai - tikėjimo darbus, stabmeldžiai - ce- 
remonijas, tironai ir pašėlę Žmonės - karą, kvailiai - vyriausybę, 
nevykėliai, t. y. niekdirbiai, - amatus, o koks nors asilas - menus. 
Tačiau jei Dievas šiame pasaulyje tvarko Žodį, darbus, menus ir t. t., 
tai niekur daugiaujis nesikiša ir nebeždžioniauja, o didžiuma žmonių 
seka beždžionėmis. Bet Dievas vienintelis dar išlaiko išsaugotus 
sektinus pavyzdžius. Toks yra pasaulis nuo pat savo pradžios. 

/ 572 


Pasaulis valdomas ne religijos, o prietarų ir tironijos; jo nevaldo 
nė teisingumas, nes pasaulis yra velnio naguose. Ir kai mes skelbiame, 
kad tikėjimas išlaisvinąs, o pasaulis tai girdi, jis panūsta bet kokiu 
būdu būti laisvas, tačiau tik kūniškuoju požiūriu. Šitaip jis supainioja 
tikrąją religiją su prietarais arba įtiki velnio melais. 

/573 


Dievo neatsargumas 
Atrodo, kad Dievas bus pasielgęs neapgalvotai, įsakydamas, kad 


pasaulis būtų valdomas tiesos žodžio, ypač dėl to, kad šią tiesą jis 


įvilko į silpnus kryžiaus žodžius. O tiesos girdėti pasaulis nenori, 

priešingai, jam reikia melo. Bet atrodo, kad bus dar neapdairiau pa- 
sielgta, šią tiesą pasiūlius tokiems Žmonėms, kurie nė nesirengia jos 
priimti. Juk savanoriškai pasaulis nepaklūsta, bet galop paklūsta tik 
per didžiausią prievartą ir kuo griežčiausiai baudžiamas už nusi- 
kaltimus; štai tik tuomet jis nuraminamas ir valdomas teisingai. Tačiau 
kryžių jis niekina beatodairiškai ir mieliau mėgaujasi šėtoniškais 
malonumais, negu garbina Kristaus kryžių. Todėl gerai pasaulį valdo 
velnias, tik vienas šitai gerai suprantantis ir pasaulį valdantis taip, 
kaip jis vertas. 

/574 


Geriausiai pasaulį valdyti gali velnias 


Dievas negali ir nemoka valdyti pasaulio, nes pasaulis nekenčia 
ir nenori Dievo kaip valdytojo; jam reikia šėtono. Tačiau Dievas turi 
tą pranašumą, kad peržengus ribas, jis gali ir pasaulį, ir velnio valdžią 
paversti griuvėsiais ir dulkėmis. 

/ 575 


Mūsų negalima lyginti su velniu 


Palyginti su velniu, mes esame pienės pūkelis, kurį nupučia vaikas. 
Tačiau šitokiu silpnumu Dievas ir įveikia šėtoną (plg. 2 Kor 12, 9). 
/576 


Pasaulis valdomas veidmainybės ir epikūriško gyvenimo būdo. 
/ 577 


Tie, kurie Fortūną padarė deive, yra išmintingi žmonės, nes jie 
pamatė, kad visa, kas tik vyksta pasaulyje, valdoma ne žmogaus 
proto, kad kam nors pastovumo suteikia ne žmogaus pajėgos, o die- 
viškosios ir t. t. 

/578 

Pasaulio išmintis 


Nors čia ir nėra nieko didinga, tie, kurie suvokia pasaulio išmintį, 
kurie turi Dievo išmintį, vis dėlto netiki (tai esą neįmanoma), kad ją 
suvoktų teologas. 

/ 579 


Štaupicas'? pasakė, kad esąs vienas didžiausias mokslas, kurio 
turėtų išmokti visi - pasaulyje dedasi negeri dalykai. 
/580 


Apie melą 


Pasaulis nori būti apgautas arba apgauti, todėl su teisybe jis neturi 
ką veikti. 
/581 


Žmogus yra aktyvus arba pasyvus melagis, t. y. jis toleruoja ir pa- 
kenčia melą. „Prakeiktas žmogus, kuris pasitiki žmonėmis“ (Jer 17, 5). 
/582 


Gyvatė - melo atvaizdas. Juk ji viską suuodžia, ar rangytųsi, ar 
gulėtų; tik nebegyva ji tampa tiesi. 
/ 583 


Melagis privalo turėti puikią atmintį, nes kiekvienas išteisinamas 
arba pasmerkiamas pagal jo žodžius. 
/ 584 


Pasaulio nuosprendis 


1. Pasaulis prakeikia Dievo žodį. 2. Velnias sukelia galybę nema- 
lonumų bei erezijų. 3. Nors ir tikintys, mes silpni. 


7 Štaupicas - žr. išn. 9. 

Štai šiais trim dalykais ir stiprinamas pasaulio nuosprendis mums; 
šitaip tikinama, jog mes bedieviai, o jie esą teisūs. Tačiau tai nuo- 
sprendis, kurio laikosi šio pasaulio didžiūnai. Todėl nuo tikėjimo į 
Kristų mūsų neatstums nei tironų smurtas, nei eretikų išmintis ir 
šventumas, nei mūsų pačių silpnumas. Juk parašyta: „Esi teisus, kai 
mane kaltini, ir teisingas, kai savo teisme mane pasmerki“ (Ps 51, 6). 
Būtina, kad pasaulyje egzistuotų ši bjaurastis, tačiau dar būtiniau, 
kad nugalėtų žodis, ir pasaulis būtų prakeiktas. 

/585 


Atimania Dievo šlovė 


Tai, ką mūsų Viešpats Dievas pasaulyje dovanoja Žmonėms, im- 
dami žmonės atima jo šlovę. Jie ima didžiuotis savo turtais, valdžia, 
išmintimi ir t.t. Viešpats tam neprieštarauja ir pakenčia, nes vien 
Dievo žodis ir religija gali išlaikyti tą šlovę. Todėl mums, pasauliui 
ir velniui jis užkabina ant kaklo kryžių ir gėdą, kad nenukentėtų jo 
šlovė ir kad mes neišpuiktume. Todėl teologijoje ir Dievo žodyje 
ieškotis sau garbės yra lygiai tas pat, kaip iš liepsnojančios krosnies 
rankomis traukti anglis. Šitai supranta kiekvienas teologas, o ir kiek- 
vienas krikščionis. 

/586 


Apie tai, kad Dievas praradęs bemaž visus savo 
titulus ir vardus 


Dievas jau prarado visus savo titulus; atrodo, tarsi jis būtų bejėgis 
prieš smurtinguosius šio pasaulio bedievius ir nežinotų, ką daryti su 
mūsų išminčiais. Ir kiekvienąkart krikščionys dėl to patenka į keblią 
padėtį. Tai kartu ir mus kankinanti pagunda - manyti, kad Dievas, 
girdi, bus pamiršęs savo gailestingumą, kad bus pats tapęs piktada- 
rių bendru, o juk iš pačios savo prigimties jis geras. Juk mums atrodo, 
kad jis trokšta gero ir gerovės bedieviams. Taip mes įtikime, kad jis 


pasikeitęs. Tačiau visa tai kyla iš to, kad Dievo veikla šiame gyvenime 

labai paslėpta, kaip rašoma (1 Kor 1, 18 ir t. t. bei Mt 6, 4. 6. 18). Juk 
jo galia vertinama kaip silpnumas, jo išmintis - kaip kvailybė, o jo 
gerumas laikomas piktumu. 

/ 587 


Žmonių pasitikėjimas savimi 


1531 m. lapkritis: „Stebėtina, kad Žmonės taip pasitiki savimi ir 
yra tokie arogantiški. Priešingai, turime gausių ir neišmatuojamai 
daug priežasčių būti nuolankūs. Pamirštame tai kiekvieną valandą. 
Oirjavų, kurie mus maitina, derliaus likimas ne mūsų rankose. Ly- 
giai taip ne nuo mūsų valios priklauso saulė ir oras, kuriais mes gyvi, 
nei diena, nei miegas, ką jau kalbėti apie tokius dvasinius dalykus, 
kaip, pvz., viešos ir slaptos nuodėmės, kurių neišvengiame. Tačiau 
mūsų širdys kietos kaip plienas; panašių klausimų sau mes neuž- 
duodame“. 

/588 


Bedieviai turi daugiausia turto 


Geriausiai mūsų Viešpaties Dievo teikiamais turtais mėgaujasi 
piktadariai bedieviai. Juk tironų galioje yra smurtas, kaimiečiai turi 
sūrio, kiaušinių, sviesto, grūdų, miežių, obuolių, kriaušių. O krikš- 
čionys sėdi uždaryti bokšte (kalėjime), kad jiems nešviestų nei saulė, 
nei mėnuo. Bet nieko, nėra ko abejoti, kad vienąkart viskas virs 
kitaip. 

/589 


Kuo Dievo kūriniai panašūs į bedievius 


Visi kūriniai bedieviams kartu aiškūs ir slėpiningi. Visus kūrinius 
bedieviai priima kaip asilas jam ėsti numestą rozmariną. Šis mano 
ėdąs šieną. Tačiau kūriniai jiems ir aiškūs, nes jie juos mato, ir slėpi- 
ningi, nes tuose kūriniuose jie neįžvelgia Kūrėjo. 

/ 590 

Nedėkingumas 


Nedėkingumas žodžiui visuomet buvo didžiausia bjaurastis ir 
piktadarybė. Ir nėra ko stebėtis, kad pamaldiems žmonėms toks ne- 
dėkingumas kelia didžiausią tūžmastį ir kad Dievas mano lygiai taip 
pat kaip ir dievobaimingieji. 

/591 


Apie lietų 


Liuterio Žmonai vienąkart meldžiant: „Viešpatie Dieve, duok 
mums gausaus lietaus!“, daktaras pridūrė: „Kodėl gi negali to pa- 
daryti, Viešpatie? Juk mes dori, klausome tavo žodžio, žudome tavo 
šventuosius, esame gobšūs, savanaudžiai, prakeikimo verti niekda- 
riai. Juk mes tiek daug tau nusipelnę!“ 

/592 


Apie kai kuriuos mūsų laikų mokslinčius 


Humanistas daktaras Mucianas!“ tikėjo, kad nesą jokio Dievo. 
Galop jis taip puolė neviltin dėl savo neturto, jog ėmė ir nusinuodijo. 
Apie savo religiją jis paliko knygą, kurios gyvas būdamas nedrįso 
išleisti. O juk ir Erazmas!“ nenori išduoti savo tikėjimo, kurio nenori 
prisipažinti būdamas gyvas, nes nedrįsta. Tokie Žmonės žino, ko 
nenori sakyti. Jie tokie lengvabūdžiai, jog viską nori matuoti pagal 
savo pačių išmintį ir mano, kad jei Dievas būtų, tai jis būtų sukūręs 
kitokį, šventesnį ir maldingesnį pasaulį. Tačiau mūsų Viešpats tą 
gerumą taupo būsimajam gyvenimui. Šis pasaulis mūsų Dievui tik 
pasirengimas gyvenimui kitame pasaulyje. Pastoliai nuimami, kai 
statyba užbaigta. Teptukas ir dažai dailininkui reikalingi, kol jis 

'* Mucianas (Mutianus) - Konradas Mucianas Rufas, Konradas Mutas (Conradus 


Mutianus Rufus, Konrad Muth; 1570/1571-1526), juristas ir teologas. 
"* Erazmas - žr. išn. 18. 


KRIKŠČIONIS PASAULYJE 251 


baigia tapyti paveikslą. Taip ir šis pasaulis — tik pasirengimas 
kitam. 
/ 593 


Pasaulis draskosi dėl savojo teisumo 


Visas pasaulis draskosi ir plėšosi dėl savojo teisumo ir visai ne- 
geidžia būti išganytas svetimo. Tai velnias! Savasis teisumas mūsų 
Adomui visuomet labiau knieti negu svetimas. 

/594 


Zmonėmis mes pasitikime labiau negu Dievu 


Pati didžiausia šėtono yda ir didžiausia apgaulė yra ta, kad žmo- 
nėmis mes pasitikime labiau negu Dievu. Savo Ketėje!!“ ir visuose 
jumyse aš įžvelgiu daugiau gerumo negu Kristuje, nors juk Žinau, 
kad niekas kitas nepadarė man tiek gero, kiek jis. Ir nors jis man su- 
teikė tokių didžių dalykų, aš jo veikiau bijau, negu myliu. Vos spėju 
pasakyti, girdi, taip, aš vargšas nusidėjėlis, Kristus tuoj pat atsako: 
„Aš juk dėl tavęs numiriau, dėl to tave pakrikštijau, dėl to kasdien 
rūpinuosi tavimi“. Mes turime kreipti kuo daugiau dėmesio į tai, 
kaip kantriai jis ištvėrė apaštalų nenuovokumą ir kaip gražiai su jais 
elgėsi. Kristus lygintinas su tais, kurie iš prigimties geriausi, tačiau 
vienas dalykas yra ėriuko, kitas dalykas - liūto gerumas. Visa tai 
piktoji dvasia be galo išmoningai apverčia aukštyn kojomis ir gerąjį 
Kristų paverčia rūsčiu teisėju. Tačiau tu privalai Žinoti, kad baugina 
ne Kristus, o velnias. 

/ 595 


Kas nesikliauja Dievu, tas kliaujasi bjaurastimis: popiežininkai — 
savo kūriniais, stabmeldžiai - savo stabais, gobšai — savo turtu, kiti 


dar - kunigaikščiais ir t. t. Pasaulis nori ir privalo turėti savo stabą 


"* Ketė - žr. išn. 16. 

(fetišą), nes tai velnio, kuris taip trokšta būti šlovinamas, kūrinys. 
Todėl nesuk sau galvos dėl jų nedėkingumo bei piktybės ir toliau eik 
savo keliu. 

/ 596 


Mus pamokys nuodėmių atleidimas, o ne laisvė nusidėti. Todėl 
pasaulis prakeiktas teisingai, pasaulis, kuris piktnaudžiauja šventąja 
Dievo Evangelija, siekdamas tik nusidėti, ieškoti sau naudos, sočiai 
gyventi ir t. t. 

/ 597 


Pasaulis ir vėlei siunta prieš Kristų. Tačiau mes norime su Kristumi 
žmogumi sulaukti savo dienų galo ir drauge su juo vėl prisikelti. 
/ 598 


Trys žmonių rūšys 


Žmonių esama trijų rūšių: 1) didžiuma, be galo pasikliaudami 
savimi, gyvena sau be menkiausio sąžinės graužimo ir nieko nenu- 
tuokdami apie Dievo rūstybę; 2) įbaugintieji Dievo įsakymų sprunka 
šalin ir grumiasi su neviltimi kaip Saulius; 3) apimtieji siaubo galop 
išgirsta Evangelijos žodžius apie nuodėmių atleidimą bei malonę ir 
priima juos širdin. 

/ 599 


Kristus ir krikščionys pasauliui nepažįstami 


Lygiai kaip Kristus, taip ir mes šiame pasaulyje esame nematomi. 

Ir kaip pasaulis nepažįsta mūsų, kurie tiki į Kristų, taip nepažįsta ir 

Kristaus, kuris, be jokios abejonės, yra pasaulyje, pasak Mato žodžių: 
„Ir štai aš esu su jumis“ (Mt 28, 20) ir t. t. 

/ 600 

Evangelija reikia visiškai pasikliauti 


Su Evangelija neprarasi nieko, todėl ja reikia visiškai pasikliauti. 
/ 601 


Daugelis, taip pat Bažnyčios tarnai, teigia, kad Dievui jie patikėtų 
savo kūną ir sielą, ir, beje, besąlygiškai. Tačiau kai ateina metas skir- 
tis su šiuo pasauliu arba tenka mirti už Žodį, juos suima baimė dėl 
savo pačių ir savo vaikų likimo. Argi tai nereiškia, kad esminiuose 
dalykuose jie kliaujasi Dievu, tačiau šalutiniuose nenori juo pasitikėti? 
Panaši galvosena kaip tik ir rodo nepasitikėjimą Dievu. 

/ 602 


Tokiam daktarui Foigtui!"', parašiusiam: „Mano mielasai Liuteri, 
aš noriu eiti su tavimi iki galo, išskyrus sudeginimą ant laužo; tik tu 


ir toliau taip narsiai laikykis!“, Liuteris taip atsakė: „Kankinius Kris- 
tus ima į dangų, tačiau išskyrus tokius, koks yra Foigtas“. 


/ 603 
Krikščionis pasyvus 


Krikščionis Dievo atžvilgiu pasyvus, nes tik priima jį. Pasyvus jis 
ir žmonių atžvilgiu, nes tik šiaip ne taip juos pakenčia. Gera jis gauna 
iš Dievo, o pikta - iš žmonių. 

/604 


Du dalykai šiame pasaulyje turi rūpėti krikščioniui: Dievo Žodis 


ir Dievo darbai. 
/ 605 


"" Foigtas (Voigt) - nežinomas asmuo. 


2534 UŽSTALĖS POKALBIAI 


Protas tikintiesiems yra kas kita negu 
netikintiems 


Į klausimą, ar tikėjimo dalykuose proto reikėtų atsižadėti, ar pro- 
tas krikščionio gyvenime iš viso turįs kokį vaidmenį, Liuteris atsakė: 
„Tikėjimo įgijimui ir Dievo pažinimui protas yra tamsa, tačiau tikin- 
tiesiems jis labai svarbi pagalba. Visos dovanos ir natūralios pagal- 
binės priemonės bedieviuose bedieviškos, o pamaldiesiems jos 
naudingos. Tuomet per protą, iškalbą ir kalbos išmanymą tikėjimas 
skatinamas, nors prieš įgyjant tikėjimą tai tik kliudė. Tikėjimo nu- 
tviekstas protas tikėjimui suteikia gyvastį, nes jis nužudytas ir vėl 
atgaivintas. Kaip ir mūsų kūnas puikiau atgims, taip ir protas tarp 
pamaldžiųjų įgaus kažką kita, jei nebekovos prieš tikėjimą, bet skatins 
jį. Tuomet ir anksčiau bedieviškus dalykus malęs bei Viešpatį kone- 
veikęs liežuvis ims šlovinti ir skelbti Dievo malone. Ir mano liežuvis 
dabar kitoks negu anksčiau; dabar jis nutviekstas, ir čia aš įžvelgiu 
skirtumą kaip tarp įkaitusios iki Žėrėjimo ir atšalusios geležies. Toks 
atgimimas įvyksta per Žodį, nors asmenybė ir jo kalbos padargai lieka 
tie patys. 

Protas, o ir visi Dievo kūriniai, paklūsta tuštybei, kvailybės kūri- 
niui. Tačiau tikėjimas skiria esminius dalykus nuo tuščiagarbystės. 
Dovydui prireikė lanko, kalavijo ir kitų ginklų, tačiau jis sakė: „Juk 
ne savo lanku aš pasitikiu, nė mano kalavijas neneša man pergalės“ 
(Ps 44, 7). Vis dėlto lanko jis neišmetė. Taip kalba ir maldingieji žmo- 
nės: nei mano Žmona, nei vaikai, nei mano pinigai ir t. t. danguje man 
nieko nepadės. Nepaisydami to, šių dalykų jie neatsižada, tačiau 
skiria esmę nuo tuštybės. Auksas yra auksas net ant kekšės kaklo. 
Ištvirkėlės kūnas irgi Dievo kūrinys, kaip ir garbingos, santuokoje 
gyvenančios moters. Todėl tuštybė smerktina ne pati savaime kaip 
tokia. Štai kad ir Jobas: peikdamas savo pačią, jis pavadino ją kvaila. 
Ir nors ji, kaip didžiuma moterų, kalbėjo nesąmones, jis pagailėjo jos 
lyties ir pasakė: „Kalbi kaip kvaila moteris“ (Job 2, 10). 

Tačiau paprasti Žmonės šito neįstengia, dalyko esmę jie nori pra- 


žudyti ir sugretinti su savo piktnaudžiavimais. O tai neįmanoma. 

Juk, pasak Aristotelio, jei nebūtų nieko gera, tai negalėtų būti ir bloga. 
Juk blogis kaip toks negali egzistuoti, jis sunaikina pats save. Todėl 
ir egzistuoja piktnaudžiavimas gerais dalykais. Šitaip protas, kalba, 
visos malonės ir kūriniai tarp pamaldžiųjų ir krikščionių yra kas kita 
negu tarp netikinčiųjų Žmonių“. 

/ 606 


Ak, ką apie visa tai nutuokia protas? Jis neįstengia atskleisti pa- 
slapties, kaip iš lašo sėklos atsiranda žmogus, iš Žiedo - vyšnia, kaip 
susidaro kūnas ir kaulai. Pasaulis sklidinas kasdienių stebuklų, tačiau, 
kaip sako Augustinas!"*: „Ką tai reiškia tokiai daugybei!“ (Jn 6, 9). 
Kartą vienu kepalėliu duonos Kristus pamaitino penkis tūkstančius 
žmonių. O ką gi jis daro šiandien? Žmogus pasidarė visiškai abejin- 
gas savo kasdienybei. Uolėtoje dirvoje jis augina vynuoges, iš smėlio 
sugeba išgauti sviesto ir duonos. Taip kitados iš žemės Dievas sukūrė 
žmogų ir dabar kasdien iš sėklos lašelio atsiranda žmogus. Čia beveik 
nėra jokio skirtumo. Jis paėmė į rankas luitą žemės ir tarė: „Tapk 
žmogumi!“ Ir šiandien jis sako tam mažam lašeliui: „Tapk Žmo- 
gumi!“ 

Didingi šie stebuklai, tačiau, virtę kasdienybe, nublanksta. Bet kas 
juos galėtų apie tai įspėti savu protu? Ko gero, tiesa, kad Šventosios 
Dvasios nušviestas protas tam tikru mastu gali suprasti Dešimt Dievo 
įsakymų ir dar žydų Dievo garbinimą. Tačiau tikėjimo, Trejybės ir 
Kristaus kaip Žmogaus mūsų protas neaprėpia. Juk kaip suderinti 
mintį, kad štai šis akmuo ir Prancūzijos karalius yra vienas asmuo 
arba kad tas pat yra šis mažas peiliukas ir aš. Tačiau taip yra, jei jau 
sakoma, kad Dievas tapo žmogumi. Šitai mums reikia studijuoti. Aš 
irgi apie tai mąstau, bet nieko nesuprantu. Paulius neblogai apie tai 
išmanė, nors visko iki galo ir nesuvokė: Kristuje „slypi visi išminties 
ir pažinimo lobiai“ (Kol 2, 3). Juk čia, Kristuje, atpažįstame viską, visą 
sukūrimo triūsą ir visą dievybę. Čia susivienija didžiausioji stiprybė 
ir didžiausias silpnumas, mirtis ir gyvenimas, teisingumas ir nuo- 


"* Augustinas - žr. išn. 41. 

dėmė, malonė ir pyktis. Ak, tai didis dalykas, tik nedaugelis šitai 
rimtai priima į širdį! 
/ 607 


Protas šmeižia muitininko žodžius ir sako, jog jie neteisingi, nes, 
pasak proto balso, nusidėjėlis vertas bausmės, o ne gailestingumo. 
Tačiau fariziejaus žodžius jis suvokia kaip šventus daugiausia dėl to, 
kad tas gyveno taip, kaip kalba, ir darė tai, ką Įstatymu įsako 
Dievas. 

/ 608 


Vienas paklausė, kodėl Dievas nesuteikia mums visiško pažinimo. 
Aš atsakiau: jei kas nors galėtų viskuo patikėti iki galo, tai iš to 
džiaugsmo jam nei kąsnis burnon nelįstų, nei ką kitajis galėtų daryti. 
Tačiau Dievas nori išlaikyti Žmonių padermę, idant nežlugtų Bažny- 
čia. Pasaulis man panašus į griūvantį namą. Dovydas ir pranašai — 
gegnės, o Kristus - to namo viduje stovinti kolona, kuri viską ir at- 
laiko. 

/ 609 


Dievo, kuris priėmė Žmogaus pavidalą, t. y. gimė ir skelbė, buvo 
apkaltintas pasaulio ir nukryžiuotas, pasaulis negali nei pakęsti, nei 
turėti, 0 nori mirtinai pritvoti. Ir priešingai, pasaulis ieško jam ne- 
matomo Dievo, kuo uoliausiai kiekviena proga jį garbina. Tačiau 
negali jo pažinti, kaip sako Dievas (1 Kor 1, 21). 

/610 


Dievo ir žmonių paguoda 


Žmogiškoji paguoda išreikšta išoriška, akivaizdžia pagalba, kurią 
galima apčiuopti, regėti ir jausti. Dieviškoji paguoda slypi vien Dievo 
žodyje ir jo pažade, kuriame nėra nei regėjimo, nei girdėjimo, nei 
jutimo. 

/611 

Kristus greitai nuvargo nuo šio gyvenimo, kaip ir 
jo krikščionys 


Kristus nebenorėjo ilgiau būti šioje Žemėje, jis atidavė savo kara- 
lystę Tėvui ir paskyrė apaštalus. Pastarieji, kaip antai Paulius ir kiti, 
irgi šaukia: „Verčiau man mirti ir būti su Kristumi, nes tai daug ge- 
riau“ (Fil 1, 23). Jie irgi jau pasisotino iki valiai šio gyvenimo. Dabar 
jau ir mes šitaip šaukiame. Mūsų Viešpats Dievas, apgyvendinęs šį 
pasaulį žmonėmis, turėjo patirti daug kančių. 

/612 


Sis gyvenimas yra rengimasis būsimajam 
gyvenimui 


Šis gyvenimas yra rengimasis būsimajam. Šį sugedusį gyvenimą 
Dievas gražina ir puošia savo nesuskaičiuojamomis malonėmis, o ką 
jis darys su būsimuoju, kuriame nebeliks jokių nuodėmių ir kur vy- 
raus tik amžinasis teisingumas? 

/613 


Būsimajame gyvenime visi kūriniai bus žavūs, o 
kūnai nuskaidrės 


Jei šis pasaulis būtų kupinas sutarimo, taikos ir teisingumo, kad 
kaimietis visa kur paklustų kunigaikščiui, samdiniai - šeimininkui, 
pati - savo vyrui, tai niekas ir nesiilgėtų būsimojo gyvenimo. Todėl 
Dievas ir kelia tiek nerimo ir neramumų šiame pasaulyje, kad mes 
trokštume kito gyvenimo. 

/614 


Koks pasaulis buvo iki tvano 


Iki tvano pasaulis buvo be galo mokytas, per ilgą laiką sukaupęs 
daug patyrimo, tačiau ir jo bedievystė buvo be galo didelė, todėl jis 

ir pražuvo. Tačiau dabar mes turime anksti mirti, ir mums neskirta 
sulaukti platesnio pažinimo, nes svarbiausias dalykas - prisikimšti 
pilną pilvą. 

/615 


Pasaulis mato tai, kas jam prieš akis 


Pasaulio nuomonė priklauso nuo to, ką jis regi prieš akis. Ir išvydęs, 
kasišto išeina, jis sako: „Niekada nebūčiau patikėjęs!“ Tačiau tikėjimas 
remiasi tuo, kas įvyks, kas toli nuo mūsų. Todėl krikščionis ir nesako: 
„Niekada nebūčiau patikėjęs!“ Tai, kas vyksta šiame pasaulyje, lygin- 
tina su turtuoliu iš Luko evangelijos (Lk 16, 19 ir t.), kuris šykšti Lo- 
zoriui trupinių nuo savo stalo. Lozorius (betgi) yra Kristus. 

/616 


Apie nesantaiką 


Apie tai daktaras šitaip pasakė: „Mes visi mielai gyventume vie- 
nybėje ir santarvėje, tačiau šiai santarvei pasiekti niekas neieško tokių 
priemonių, per kurias atsirastų abipusė meilė. Mes visi ieškojome tik 
būdų praturtėti, bet niekas neieškojo tikrojo būdo tapti turtingam — 
Dievo palaimos. Mes visi norėjome būti ir palaiminti, tačiau visas 
pasaulis nenori tokios palaimos tarpininko, nenori Kristaus!“ 

/617 


Niekas negali padaryti to, ką nori; jis niekada nedaro to, ką daryti 
būtų jo pareiga. Užtat jis turi daryti, ką gali, ir sakyti: „Tėve mūsų, 
kuris esi danguje“ ir t. t. 

/618 


Apie svarbiausias dorybes 
Nesunku nurodyti keturias svarbiausias dorybes: saikas palaiko 


kūną, teisingumas maitina, narsa gina, išmintis visa valdo. 
/619 

Kantrybė 


Geriausia dorybė yra kantrumas, kurį Rašte labai skatina Šventoji 
Dvasia ir kuris išbandytas per kryžiaus patyrimą. Nors kantrybę 
labai šlovina ir filosofai, jie nei išmano jos esminius pagrindus, nei 
gali įsivaizduoti kaip Dievo valią ir pagalbą. Labai gražiai yra pa- 
sakęs Epiktetas!": „Kentėk ir susilaikyk!“ 

/620 


Aš turiu būti kantrus su velniu, turiu rodyti kantrybę fanatikams, 
būti kantrus su namiškiais, kantrus su Kete Bora!“ ir dar tiek man 
reikia kantrybės, kad visas mano gyvenimas turi būti vien kan- 
trybė. 

/621 


„Grįžimu ir atsidavimu būsite išgelbėti“ (Iz 30, 15). Tad būkite 
kantrūs, kentėkite ir vilkitės bei nenusidėkite savo sąžinei. 
/ 622 


Jus sustiprins ramybė ir viltis 


Ar nori įveikti patį didžiausią, baisingiausią ir žalingiausią priešą, 
kuris kitą gyvą prarytų, pakenktų ir kūnui, ir sielai, ir dar tokį, kuris 
savo tikslams pasiekti gali įgyti visokiausių ginklų ir atiduoti visus 
savo pinigus, ar nori išmokti šio meno? Tai tik saldi, maloni žolelė, 
ir ji vadinasi kantrybė. 

Kaipgi tikrai man gauti tokių vaistų? Į tai atsakau šitaip: priimk 
tikėjimą, sakantį, kad be Dievo valios niekas tau negali padaryti žalos 
ar pakenkti, o jei taip ir nutiks, tai nutiks iš didžios Dievo malonės, 
ir tavo priešas susilauks šimtąkart didesnės bėdos negu tu. Štai iš kur 
trykšta meilė, sakanti: aš noriu geru jam atsilyginti už visa padaryta 


"3 Epiktetas (Epiktetos, -50--130), filosofas stoikas. 
"+ Ketė Bora - žr. išn. 16. 

bloga ir uždėti ant jo galvos ugnimi žioruojančių anglių. Štai ginklai, 
kuriais įveikiamas priešas, atrodantis mums kaip didžiulis kalnas, 
kurio kitaip nei nuversi, nei įveiksi geležimi ir plienu. 

/623 


Dovanų skirtingumas 


Buvo kalbama, koks didelis skirtumas būtų tarp mokslininkų, jei 
jie visi nebūtų vienodi (lygūs), netyrinėtų tų pačių dalykų, jei būtų 
kuo daugiau skirtingų protų, kad ne visi savo menu siektų prikelti 
numirėlius. Čia dr. Martynas Liuteris taip pasakė: „Tai neduota nei 
visiems bendrai, nei kiekvienam atskirai; kam Dievas duoda, tas ir 
turi. Čia Dievas viską yra taip subtiliai paskirstęs, kad mokytesnis 
turi tarnauti bemoksliui, o bemokslis turi žemintis prieš mokslininką, 
kuris jam reikalingas. Jei visi žmonės būtų lygūs, tai niekas negalėtų 
iškilti, niekas netarnautų kitam, nebūtų nei taikos, nei ramybės. 

Antai povas skundėsi neturįs lakštingalos balso. Šitaip sukurda- 
mas nelygybę, Dievas sukūrė didžiausią lygiavą. Juk patys matome, 
kad jei tik kas turi kokį nors pranašumą prieš kitus, tai tuoj pasidaro 
išdidus, išpuiksta, nori visur būti viršesnis ir valdyti, o kitus niekinti. 
Jis mano, kad net jo mėšlas kitaip dvokia. Todėl Dievas labai tiksliai 
ir puikiai sukūrė žmonių bendruomenės kūną, padarydamas taip, 
kad šioje bendrijoje būtų begalė skirtingų dalių, ir kiekvienas jų turi 
kitam paduoti ranką ir pagelbėti, nes nė vienas negali išsiversti 
be kito“. 

/624 


Liuterio rimuotė 


Nėra pasauly didesnės klastos, 

Kurios gerai pakabintas liežuvis nepranoktų. 
Tu viską žinoki, bet maža kalbėki, 

Į klausimus jokius neatsakinėki. 


Šnekėk su saiku, bet darbuokis šauniai. 

O skolas savąsias grąžinki grynais. 
Lai kits sau gyvena, tu jam nekliudyk, 
Ir pats, koks esi, toksai ir išlik. 
/ 625 


Tikėjimas, girdi, 
meilė, | . matai, 
m nėra viskas, ką tu At 
kalbėjimas, žinai, 
veikla ko nori. 
/ 626 


Dievo priesakai tavo keliams 


Tylėki, kentėki, ištverki vargus, 
Dėl savojo skausmo neverk prieš kitus, 
Nedrįsk niekuomet nusivilti Dievu, 
Kasdien tau pagalba ateis į namus. 
/627 


Ką Liuteris savo ranka užrašė ant sienos šalia 
krosnies 


„Kas patikimas smulkmenose, tas patikimas ir dideliuose daly- 
kuose, o kas neteisingas smulkmenose, tas neteisingas ir dideliuose 
dalykuose“ (Lk 16, 10). Priežastis ta, kad pradėję skuduru, šunes iš- 
moksta šlamšti ir odą. Lygiai tas pat ir žmonėse: kas teisingas smulk- 
menose, tas teisingas ir dideliuose dalykuose. 

Kas nevertina pfenigo, tas niekada neturės ir guldeno. 

Kas praranda valandą, tas, ko gero, netenka ir visos dienos. 

Kas švaistosi mažmožiais, tas ir didelio turto nesukaups. 

Kas neturi galvos, tam ir višta iš dangaus nenukris. 

Jėzus Siracidas: „Kas niekais laiko mažus dalykus, tas pamažu 


pražus“ (Sir 19, 1). 

Saliamono patarlė: „Žmogus, kuris dirba atsipalaidavęs, yra tikras 
kenkėjo brolis“ (Pat 18, 9). 

Pavėluotas taupumas - taip ilgai rengėsi taupyti, kad dabar nieko 
nebeturi. 

Taupumas kaip geras įplaukų šaltinis - pelningas pfenigas ver- 
tesnis už pfenigą, gautą kaip procentą. 

Kas pernelyg menkai kreipia dėmesį į raides, tas niekuomet neiš- 
moks ko nors didaus. 

Kas nepraminta iš šimto guldenų, tas nepramis ir iš tūkstančio. 
Ant kaktos krinta plaukai, o viršugalvis - plikas. 

/628 


Rūpesčiai dėl mažų ir didžių dalykų 


Mane labai jaudina smulkūs ir nereikšmingi dalykai, o didūs nė- 
maž nejaudina. Štai kaip aš mąstau: nešok per aukštai, vis tiek nepa- 
sieksi, verčiau palik tai ramybėje. Visiškai priešingai elgiasi Melanch- 
tonas!!5; jį jaudina visai kiti dalykai negu mane, tačiau jis rūpinasi 
svarbiais valstybės bei religijos reikalais. O mane slegia tik pavienius 
žmones liečiantys dalykai. Štai kokie skirtingi būna rūpesčiai. 

/629 


Ko pats neišmanai, leisk daryti kitam, kaip jis nori. Ir kuo mažiau 

į tai kiškis, nes sulauksi vien neprielankumo, rūpesčių ir veltui eikvosi 
jėgas. 

/630 


Tikras ir pamatuotas pamokslininko Saliamono siekis toks: tebū- 
nie, kaip yra, nes viskas vyksta, kaip turi vykti!!“. 
/631 


"5 Melanchtonas - žr. išn. 5. 
"9 Plg. „Kas tik įvyksta, tas jau seniai buvo numatyta ir žinoma, kad įvyks“ (Mok 
6, 10). 

Kentėjimas — gera pamoka 


Martynas Liuteris pasakė: „Mano kentėjimai buvo man gera pa- 
moka. Jie padarė mane nuolankų, t. y. išblaškė šlovės ir puikybės 
ilgesį“. 

/ 632 


Didžiulė Dievo geradarystė yra ta, kad jis neduoda mums visko, 
ko trokštame. Šitaip jis priverčia mus ir liūdėti. 
/633 


Kas tiesia kelią, tas sulaukia galybės patarėjų. 
/ 634 


Plepiai 


Aš nekenčiu daugiakalbių plepių. Juk dažniausiai, tardamiesi saką 
ką nors nepaprastai didaus, jie meluoja. O teisybė, kurią sakyti skirta 
tik nedaugeliui, nereikalauja daug žodžių. 

/ 635 


Išsigynimas 


Dėl vieno nusižengimo Liuteris barė savo asistentus, taip sakyda- 
mas: „Jei jau ko prisidarei, tai ir pasisakyk man, tuomet viskas bus 
gerai. Labiausiai nekenčiu tokių, kurie nusižengia, o paskui bando 
išsiginti, neprisipažįsta. Tačiau toks jau pasaulis - ką nors padaryti, 
o paskui išsisukinėti. Tokių dalykų negali pakęsti nei Dievas, nei 
pasaulis. Todėl Dovydas taip yra pasakęs: „Išpažinau tau savo nuo- 
dėmę, nebeslėpiau savo kaltės“ (Ps 32, 5). O Ciceronas knygoje „Apie 
gėrio ir blogio ribas“ rašo: „Bausmės mastas priklauso nuo to, ar 
kaltasis prisipažįsta, ar ne“. Ak, kas aiškus kaip ant delno, tas ir 
bausmę tokią pelno!“ 

/ 636 

Pavėluotas ir išankstinis mąstymas 


Iš prigimties visi Žmonės mąsto veikiau pavėluotai, negu viską 
apgalvoja iš anksto, nes visi protingi, kai jau šaukštai po pietų. Mes 
visi privalome mokėti už šitą mokslą ir iš padarytų klaidų įgautą 
protą. 

/ 637 


Noras gyventi ramybėje 


Vienas žmogus ėmė skųstis, girdi, norįs su visais sugyventi taikiai, 
tačiau daugelis Žmonių nusiteikę jo atžvilgiu priešiškai. Tuomet 
Martynas Liuteris taip jam atsakė: „Turėk kantrybės ir netyrinėk tokio 
priešiškumo tau priežasčių! Drauguži, paklausyk, o ką mes, krikš- 
čionys, darome velniui? Ko gi jam stinga, kad jis toks mums prie- 
šiškas; jis juk turi viską, išskyrus tai, ką turi mūsų Viešpats Dievas. 
Todėl ir kunkuliuoja prieš mus savo amžinu pykčiu“. 

/638 


Prieš keršto troškulį 


Argi neišmokai bent to, kad, padaręs kitam skriaudą, pats susi- 
lauksi šimtąkart didesnės skriaudos? Jei užimi aukštą padėtį ar tar- 
nybą, kurioje priverstas daugelį Žmonių supykinti ir kelti jų prie- 
šiškumą, tai stenkis tik malšinti savąjį keršto troškulį ir siek teisin- 
gumo. Juk ištverti neteisybę ir numalšinti keršto troškulį - geriausias 
vaistas ramiai sąžinei atgauti, o kerštas neišvengiamai sudrumsčia ir 
apsunkina sąžinę. Kas gi nutinka? Tvodamas smūgį kitam, sužeidi 
ar kiaurai persmeigi pats save. Kitas neteisingą bausmę sutinka 
džiugia širdimi, tačiau tu pats junti kaltę ir sudrumstą sąžinę. Taip 
pats sau labiausiai ir pakenki, bausdamas ir mušdamas kitą. Tad 
kerštą palik Dievui arba viešajai teisėtvarkai. 

/639 

Ar įžeistasis turi prašyti atleidimo to, kuris jį 
įžeidė 


„Ne, - pasakė daktaras, - Kristus nėra nei įsakęs taip daryti, nei 
pats taip elgęsis, antraip ir Pilotą būtų prašęs atleisti. Gana to, kad 
jam atleidžiama širdyje ir - jei jis to prašo — mielai atleidžiama jo kaltė 
ir už jį meldžiamasi. Beje, kartą norėjau atsiprašyti Agrikolos!" ir 
Jeronimo (Šurfo!!š), kurie buvo mane įžeidę, tačiau taip jau atsitiko, 
kad nė vieno neradau namuose. Aš ir dabar dėkoju Dievui, kad to 
nepadariau.“ 

„Niekas nėra toks kilnus, kad būtų malonus ir prielankus savo 
įžeidėjams“, - pasakiau aš [Matezijus''*]. Daktaras atsakė: „Iš tikrųjų, 
jei kas pasielgia nedorai, privalo tai pripažinti. Argi galiu pamiršti ir 
negalvoti apie tai, ką man yra pridarę Karlštatas'*“, Miunceris"! ir 
Agrikola? Kas galėtų man tai užginti? Juk ašjiems nepadariau nieko 
bloga, priešingai, tik gera“. 

/ 640 


Būtinoji gintis 


Jo buvo paklausta, ar valia gintis, jei, tarkim, žmogų Diubeno šile 
užpuola plėšikai. „Taip, - atsakė daktaras, - be jokios abejonės! Aš 
norėčiau būti kunigaikštis ir švaistytis kalaviju, nes aplink nebūtų nė 
vieno, kuris mane užstotų, ir norėčiau nudobti tų plėšikų tiek, kiek 
tik įstengčiau, 0 tuomet, priėmęs šventąjį Sakramentą, Žinočiau pa- 
daręs gerą darbą. 

Tačiau jei mane užpultų kaip Evangeliją skelbiantį pamokslininką, 
tai, sunėręs rankas, norėčiau taip pasakyti: širdie mano, Jėzau, čia aš, 

"7 Agrikola (Agricola, tikr. Johann Schneider; 1492-1566) - teologas, Liuterio ir 

Melanchtono mokinys, vėliau su jais susikirtęs (1538). 

"8 Jeronimas Šurfas (Hieronymus Schurff, 1481-1554) - juristas, Vitenbergo univer- 

siteto profesorius. 

"* Matezijus - Žr. išn. 57. 


120 Karlštatas —- žr. išn. 31. 
" Miunceris - žr. išn. 44. 

aš skelbiau tave, tad atiduodu savo dvasią į tavo rankas ir šitaip 
norėčiau numirti.“ 
/641 


Jei kas užpultų mano namus, tai aš, kaip tų namų šeimininkas, 
jausčiausi įpareigotas gintis. Dar labiau jausčiau tokią priedermę 
gintis, jei būčiau užpultas kelyje; nei vagys, nei pakelių plėšikai ne- 
tyko pakelėse už Evangelijos skelbimą, o veikia kaip smurtininkai 
prieš mus, ir jei tokiu atveju persekioja pamokslininką, tai užpuola 
ne Kristaus bendruomenės narį, o kunigaikščio valdinį. Todėl ir no- 
rėčiau, kiek tik leidžia mano jėgos, išvalyti šalį. Argi neprivalau padėti 
bėdoje savo artimui (tai juk mano priedermė), argi neturiu padėti 
kunigaikščiui gelbėti jo kraštą? 

/642 


Taikos labui kiekvienas turi kitam duoti kelią 


Daktaras Martynas Liuteris pasakė: „Jei nutinka taip, kad du ožiai 
susiduria ant virš vandens pakibusio liepto, tai kaipgi jie elgiasi? Jie 
negali nei atsitraukti, nei prasilenkti, nes lieptas tam per siauras. Jei 
jie ims stumdytis, tai gali įkristi į vandenį ir prigerti. Tad ką gi jie 
daro? Prigimtis juos moko, kad vienas išsitiesia ant to liepto, o kitas 
peržengia per jį, ir šitaip nė vienas nenukenčia. 

Šitaip tarpusavyje turėtų elgtis ir žmonės vienas su kitu ir leistis 
mindžiojami, nesileisti su kitu į ginčus, siekdami kitą įveikti ar su juo 
susivaidyti“. 

/643 


Kas pridera krikščioniui 


Krikščioniui pridera pasirodyti visame stiprume ištikus didžiau- 
siam silpnumui ir būti išmintingam didžiausioje kvailybėje. Pirmąjį 
dalyką suteikia apmąstymai, antrąjį - tikėjimas. 

/644 

Kada mes elgiamės gerai ir kada - blogai 


Niekados mes nesielgiame geriau ir dievočiau, kaip tada, kai pa- 
tys nežinome, ką ir kiek nuveikiame. Lygiai taip niekados mes ne- 
sielgiame išmintingiau, kaip tada, kai tai, ką darome, mums patiems 
atrodo esą kvaila. „Mano galybė tampa tobula silpnume“ (2 Kor 12, 9), 
o mano išmintis tobulybę pasiekia kvailybėje. Todėl kentėjimas yra 
geriausias veiklos būdas. 

Ir niekados mes nesielgiame blogiau, kai žinome, ką darome ir 
kiek daug padarome, nes tiesiog neįmanoma, kad šitaip darydami 
nebūtume bent truputėlį patenkinti savimi, ir šiuo potroškiu sute- 
pame net geruosius savo darbus, netyrai tarnaujame Dievui ir ne- 
liaupsiname jo. Taip jo galia susilpninama mūsų pačių galios, o jo 
išmintis per mūsų išmintį virsta niekais. 

/ 645 


Trys pikti šunys 


Aš turiu tris piktus šunis: nedėkingumą, pasipūtimą ir pavydą. Kai 
šie trys šunys ima kandžiotis, žmogus sukandžiojamas labai bjauriai. 
/646 


Pavydas ir puikybė 


Pavydas ir puikybė yra dvi kliaudos, kurios puošiasi taip, kaip 
velnias dedasi dievybe. Pavydas siekia būti teisingumu, puikybė — 
tiesa. 

/ 647 


Veidmainių neprielankumas 


Visame pasaulyje nėra didesnio neprielankumo, kaip neprielan- 
kumas veidmainiams. Valkata ar kekšė turi daugiau nuoširdumo 
negu koks veidmainis. 

/ 648 

Veidmainių puikybė 


Veidmainių puikybė įžūliausia ir arogantiškiausia tuomet, kai jie 
ima žemintis. Tai matome ir fariziejuose, tą savo nuolankumą išmėš- 
linusiuose, pasak Luko: „Nesu toks kaip kiti žmonės“ (Lk 18, 11) 
1r t. t. 

/ 649 


Tikras teisingumas susilaukia užuojautos, netikras teisingumas — 
pasipiktinimo. 
/ 650 


Garbėtroškos 


Jis daug kalbėjo apie garbėtroškas ir išpuikėlius, skaitydamas jam 
adresuotą itin protingu besidedančio rašeivos laišką. „Menas negali 
būti paslėptas; kai pilvas gali plyšti, reikia jį numalšinti pamokslu 
bei rašymu.“ Šiuos žodžius jis ištarė ironiškai ir pridūrė: „Puikybė — 
gyvatės galva“. 

/651 


Dviveidiški patarėjai 


Niekas nėra taip baisiai sugedęs, kaip dviveidiškas patarėjas. Kai 
toks prabyla, regis iš paskutiniųjų stengiasi padėti; tačiau kai priei- 
nama prie reikalo, jis įsiręžia kaip kuinas, kurio iš vietos nepaju- 
dinsi. 

/652 


Melas 


Melas - kaip sniego ritulys; juo ilgiau jį ritini, juo didesnis jis 
darosi. 
/653 

Įvairiopos bausmės 


Dievas baudžia pats, tačiau slapčia: vieną baudžia skurdu, piktą 
moterį - neklusniais vaikais ir daugybe kitokių būdų. O kokios gi 
bausmės geidautumei tu? 

/654 


Nusidėjėliai baudžiami arba graužatimi, arba rūstybe. 
/ 655 


Malonė galingesnė už nuodėmę (Rom 5, 20) 


Kai kurie bedieviai mano nusidėdami darą garbę Dievui ir taip 
sako: „Aš privalau nusidėti; jei nenusidėčiau, tai Dievas liktų melagis, 
negalėdamas būti teisingas, kai savo teisme mane smerks“ (plg. Ps 
51, 6). Fu, gėdykis, niekinga išmintie, šitaip pajuokti Dievą! 

/656 


Nusidėjimas Sventajai Dvasiai 


Galima suskaičiuoti šešias nuodėmes Šventajai Dvasiai, pagal savo 
prigimtį praktiškai bylojančias tą patį dalyką, tačiau savo paderme, 
veikiau bjaurastimi, skirtingas: 1) įžūlumas (pasitikėjimas savimi); 
2) pripažintų tiesų ginčijimas; 3) užsispyrimas (kietasprandiškumas); 
4) neviltis; 5) pavydėjimas broliui malonės ir 6) neatgailavimas iki 
galo. 

Šių nuodėmių seka arba veika tokia: saugumo ir taikos metu 
kaipsyk pasirodo įžūlumas, o suėmus baimei ir nevilčiai, viešumon 
iškyla pripažintų tiesų ginčijimas bei užsispyrimas, kaip ir kitos 
trys - neviltis, pavydėjimas bei nenoras atgailauti. 

Mat bedievis, pasijutęs saugus, ima be galo pasitikėti savimi ir 
įžūlėti; jis juk įsitikinęs, kad Dievui patinka jo darbai, ir tiesiog trokšta 
būti teisus, kaip to nuolat siekia fariziejai. Tai ir yra įžūlumas. Kieno 


nors papeikti, jie tuojau pasipučia ir ima prieštarauti jiems nepatin- 

kančioms tiesoms. Ir nors jie Žino, kad tai tiesa, dėl savo įžūlumo 
nenori nusileisti nė per nago juodymą ir toliau laikosi savo. Tad dėl 
šios puikybės ir ginčijamos pripažintos tiesos. Ir jei jie nesiliauja šitaip 
elgęsi, tai per savo užsispyrimą taip įklimpsta į įžūlią puikybę ir 
ginčus, kad, tapę kietasprandžiais, piktais ir nebepataisomais, taip ir 
miršta savo nuodėmėse. 

Visai priešingai nutinka su kitomis trimis nuodėmėmis, ir būtent 
tokiu metu, kai kuris nors nusidėjėlis, panašiai kaip Kainas arba Judas, 
pradeda jausti Dievo rūstybę. Tokie pirmiausia puola neviltin ir ne- 
betiki, jog už jų nuodėmes bus atleista; jie tariasi, kad tos nuodėmės 
didesnės už atlaidųjį Dievo gailestingumą. Paskui pamatę, kad jau 
bus pražuvę, jie visiems Žmonėms ima pavydėti išganymo ir nenori, 
kad kas nors susilauktų palaimos, bet trokšta, kad ir visi kiti nusidėtų, 
kaip nusidėjo jie. Jie užsispyrę laikosi savo pavydo bei nevilties ir nė 
nemano sielvartauti. Ir kaip įžūlumas tam tikru mastu yra nenoras 
atgailauti iki galo ramybės metu ir pasireiškia puikybe bei ginčais, 
taip nenoras atgailauti iki galo tam tikra prasme yra užsispyrimas 
per baimę ir pavydą. 

/ 657 


Krikščionių įsitikinimas 


Vien Šventoji Dvasia neabejotinai teikia tikrumą tikėjimui į Kristų. 
Sektų šalininkai nuolat kartoja keletą žodžių, iš kurių galima nutuokti, 
kad širdyje jie dvejoja: „Aš viliuosi esąs dievobaimingas, aš, girdi, 
teisus“. Tuo tarpu krikščionis teigia: „Darau, ką galiu. O ko nedarau, 
už tai savo kančia moka Kristus. Esu Kristaus palaimintas, ir šio įsi- 
tikinimo iš manęs niekas neatims. Jėzus - mano Išganytojas, ir nėra 
nieko kito, kuo Dievas ir mūsų sąžinė gali būti nuraminami“. Tačiau 
tie, kurie kliaujasi savo, o ne Kristaus teisumu, aišku, pasitiki savuoju 
teisumu, todėl nuolatos ir dvejoja. 

/ 658 

Krikščionis yra bebaimis 


Lygiai kaip mirtį ir visus pavojus niekinanti Šventoji Dvasia yra 
bebaimė, toks pat yra ir doras krikščionis, kuriame gyva Šventoji 
Dvasia, jis irgi toks pat ryžtingas ir narsus. Juk krikščionis nepasi- 
duoda ir sako: „Jei Dievas nebenori leisti man gyventi, tai noriu mirti, 
jei jis nenori, kad būčiau turtingas, tai noriu skursti“. Tačiau velnio 
dvasia varo neviltin ir slegia, todėl jis drauge su gyvatėmis ir farizie- 
jais, su veidmainiais kalba kitaip: „Jis džiaugsis, siųsdamas jums 
pražūtį ir naikindamas jus“ (Įst 28, 63). 

/ 659 


Geriausia dovana - besidžiaugianti širdis 


Geriausia dovana ir būvis - smagi ir besidžiaugianti širdis. Pagal 
Mozės Įstatymą nusiminusieji ir nuliūdėliai neprileidžiami prie al- 
toriaus ir aukojimo (Kun 10, 6; 21, 10). 

/ 660 


Krikščionis turi būti smagus žmogus 


Krikščionis turi būti smagus Žmogus. Jei jis ne toks, tai gundomas 
velnio. 
/661 


Mes turime daugiau priežasčių džiaugtis negu liūdėti, nes viltin- 
gai tikime į Dievą, kuris sako: „Aš gyvenu irjūs gyvensite“ (Jn 14, 19). 
Tačiau liūdesys mums įgimtas; liūdesio dievaitis šėtonas žudo, o mus 
gelbsti mūsų Viešpats Dievas. 

/ 662 


Bėkite nuo liūdesio, kurį kelia šėtonas, ir su džiugesiu tarnaukite 
Dievui. Dievas yra visų nuliūdimų priešininkas ir persekioja jį visais 


savo žodžiais, Sventąja Dvasia, sakramentais, Evangelijos žodžiu 

ir t. t. Jėzus Siracidas taip sako: „Sielvartas yra sunaikinęs daugelį ir 
naudos niekada neatneša“ (Sir 30, 23). 
/663 


Dievas nori, kad mes būtume smagūs, ir nepakenčia liūdesio. Jei 
jaujis norėtų, kad mes liūdėtume, tai nebūtų dovanojęs mums saulės, 
mėnulio ir kitų šios žemės turtų. Visa tai jis yra davęs mūsų džiaugs- 
mui. Antraip būtų sukūręs tamsą ir neleidęs, kad saulė kaskart pa- 
tekėtų iš naujo, arba nepadaręs taip, kad visada vėl ateitų vasara. 

/664 


Džiaugtis ir bijoti 


Manyje kažkaip derinasi sąvokos - džiaugtis ir bijoti! Mano An- 
sas'?* gali man prieštarauti, tačiau aš Dievui prieštarauti negaliu. Jei 
rašau ar šiaip ką darau, tai Ansas ima ir užtraukia kokią dainelę, ir 
jeijis pernelyg įsismagina, aš jį truputėlį apibaru ir nutildau. Tuomet 
jis vis tiek dainuoja, tačiau jau nebe taip garsiai, prisibijodamas. To 
paties nori ir Dievas; mes nuolat turime būti smagūs, tačiau su pa- 
garbia baime elgtis su Dievu. 

/ 665 


Pagundų kamuojamas žmogus 


Gundomajam jis davė patarimą nesikliauti vien savimi, o ieškoti 
patarimo ir paguodos kituose per Dievo žodį, nes nė vienas pagundų 
kamuojamas Žmogus neįstengs savęs suvaldyti pats. 

/ 666 


Kas yra gundomas arba susiduria su gundomuoju, tas teužmuša 


Mozę ir teužmėto jį akmenimis. O kai toks žmogus vėl pasveiksta, 


122 


Ansas (Hans) - žr. išn. 23. 

jam reikia pasakyti pamokslą apie Įstatymą. Tačiau nuliūdusiajam 
nereikia sakyti pamokslo apie liūdesį. 
/ 667 


Iš kur randasi pagundos 


Tuomet jis vienam, apsėstam pagundų, davė patarimą ir galop 
taip pasakė: „Nė vieno Žmogaus gyvenimas neprabėga vien 
džiaugsme, nes kiekvienas turi savų pagundų ir dėl to turėtų pats 
tuojau sunerimti. Juk nė vienas nepatenkintas savo dalia. Susituokęs 
nori būti nevedęs, nevedęs nori susituokti; šeimininkas nori būti 
tarnu, tarnas - ponų; neturtėlis norėtų būti turtingas, o turčius mielai 
norėtų turėti dar daugiau“. 

/668 


Paguoda pagundų kamuojamiems 


Vienam pagundų kamuojamam Žmogui Liuteris kartą taip pasakė: 
„Klausyk, tai gal tu nekrikštytas? O, kokios didelės malonės yra 
Krikštas ir Dievo žodis! Už tai, kad esame šitai gavę, turime didžiai 
dėkoti Dievui. Būtent Dievas teikia mums stiprybės ir laiduoja Šven- 
tąją Dvasią“. 

/ 669 


Juo giliau kuris žmogus įklimpsta į liūdesį ir pagundas, juo labiau 
jis virsta parankesniu šėtono įnagiu. Juk pagundos kelią į mus atranda 
padedamos velnio, o atradusios veikia mus. Ten, kur jau šlapia, lengva 
lieti, ten, kur tvora sukiužusi, lengva pro ją įlįsti. Taip ir šėtonas 
lengvai pralenda ten, kur viešpatauja liūdesys. Todėl reikia melstis 
ir bendrauti su kitais tikinčiaisiais. 

/670 


Vieną dieną Liuteris užsuko pas Žmogų, kurį kamavo sąžinės 


priekaištai ir pagundon varė neviltis. Jis taip jį guodė: „Mielas mano 

broli, tu tik nepulk į baimę dėl to, kad tave kankina velnias! Paklau- 
syk, ką sako Kristus: „Jei jūs būtumėte pasaulio, jis mylėtų jus kaip 
savuosius. Kadangi jūs —- ne pasaulio“ (Jn 15, 19)irt. t. Tavo pagundos 
kaipsyk gali būti įrodymas, kad tu Dievo vaikas. Šėtonas todėl tave 
ir kankina, kad nori įvaryti tau neviltį ir paversti tave savo sū- 
numi". 

/671 


Pikčiausieji velnio kėslai 


Didžiausios pagundos Žmogų suima tuomet, kai velnias priverčia 
mus gilintis į savo gerovės ir nelaimės priežastis. Nieko nėra lengviau, 
kaip pasiduoti pagundai ir imti svarstyti, kodėl nutinka vienaip ar 
kitaip. Šitaip yra nuo Adomoiki mūsų laikų. Tasai „kodėl?“ kankino 
visus šventuosius. 

/672 


Paguoda susidūrus su Apvaizdos gundymu 


„Teisuoliai turi ramybę, bet esama tokių, kurie niekur neranda 
ramybės, nesijaučia teisūs.“ Kas būtų šitaip gundomas, tas turėtų 
žinoti, kad krikščioniškas gyvenimas arba teisingumas gaubiamas 
liūdesio, nerimo, nevilties ir mirties. Tačiau juk esama Dievo vaikų, 
kurie tai iškenčia, prisiminę žodžius: „Mano sūnau, nepaniekink 
Viešpaties auklybos“ (Hbr 12, 5). Taigi jie Dievo vaikai, ir Dievas jų 
neapleis, jei jie ir bus žiauriai kankinami šėtono. Ir per gerą Dievo 
valią, kuriai jie pridera, nutinka taip, kad jie, jau patekę pagundon, 
pradžiunga, ir tikėjimas nuramina jų sąžinę tikėjimu. 

Iš tikėjimo kylanti taika, apie kurią kalba Paulius (Rom 5, 1), labai 
smarkiai pranoksta protą, tad taika išlieka ir privalo išlikti žmogui 
mirštant, nes mirtyje nereikia įžvelgti nieko daugiau, išskyrus taiką. 
Kūnas ir mirties pojūčiai taikos nejunta, jie jaučia pasipriešinimą ir 
nerimą. Štai ir Dovydas aimanuoja (Ps 38, 4), kad jo kaulams nebus 


ramybės. Ir Kristus, prikaltas prie kryžiaus, nejautė ramybės. Ir jei 

krikščionis nejaučia to paties, tai kuo gi turėtų remtis Evangelijos 
pažadai ir paguodos, o ir pamokslai apie malonę? Matas rašo: „Varg- 
dieniams skelbiama geroji naujiena“ (Mt 11, 5); Lukas: „Nebijok, 
mažoji kaimene!“ (Lk 12, 32). Laiške romiečiams sakoma: „Silpno 
tikėjimo Žmogų priimkite“ (Rom 14, 1), o Antrame laiške korintie- 
čiams: „Vienas kitą guoskite“ (2 Kor 13, 11). Dar esama ir daugiau 
panašių žodžių, kurie daugiausia ir skiriami, sakomi bei rašomi to- 
kiems žmonėms. 

Krikščionis nuolat kamuoja širdgėla ir liūdesys. Tam ir skirtas 
pirmasis Dievo įsakymas, kad liūdintieji ir nusiminusieji būtų pa- 
guodžiami, jei tik priima šias paguodas. 

/ 673 


[1531 m. gruodžio 14 d., pusryčiaujant|: „Didžiausias velnio gun- 
dymas išlenda tuomet, kai jis sako: „Dievas nekenčia nusidėjėlių. 
O tu juk nusidėjėlis, tad Dievas ir tavęs nekenčia“. Vienas tokios pa- 
gundos susilaukia vienaip, kitas - kitaip. Man jis neprikiša mano 
negerų darbų, kad aš laikau Mišias, kad jaunystėje padariau viena ar 
kita. Kitiems jis prikaišioja jų gyvenimą. Kilus tokiam ginčui, reikia 
tuoj pat nedvejojant nuneigti: tai stačiai netiesa, kad Dievas nekenčia 
nusidėjėlių. Ir jei velnias čia tau primins Sodomą ar pateiks kitų Dievo 
rūstybės pavyzdžių, tai atkirsk jam pavyzdžiu, kad Kristus, Dievo 
Sūnus, tapo kūnu. Jei Dievas išties nekęstų nusidėjėlių, tai jis tikrai 
nebūtų pasiuntęs jiems savo Sūnaus. Jis nekenčia tik tų, kurie nenori 
būti nuteisinti, t. y. nori būti nusidėjėliai. 

Tokie gundymai mums net labai pasitarnauja, o ne, kaip atrodytų, 
gadina mus. Tai pamokymas, ir kiekvienas krikščionis turi pagalvoti, 
kad jis, nepatyręs pagundų, negalėtų iš tikrųjų pažinti Kristaus“. 

/674 


Bildukai, dr. Liuterį kamavę jo salelėje Vartburge 


1546 m. viešėdamas Eislebene, dr. Liuteris papasakojo istoriją apie 


tai, kaip Vartburge jį kamavęs velnias: „1521 m. išvykęs iš Vormso ir 

netoli Eizenacho suimtas bei uždarytas Vartburgo pilyje, aš atsidūriau 
toli nuo visų Žmonių tokiame kambaryje, kur niekas neturėjo teisės 
pas mane užeiti, išskyrus du kilmingus berniukus, dukart per dieną 
atnešdavusius valgyti ir gerti. Sykį jie man atnešė maišą riešutų, 
kuriuos aš kartkartėmis gliaudydavau, o paskui uždariau juos dėžėje. 
Naktį susirengęs miegoti, palikau savo kambarį, užgesinau šviesą ir 
atsiguliau savo kamaroje į lovą. Tik štai viršum manęs ima skraidyti 
tie riešutai, smarkiai daužosi į sijas, į mano lovą, tačiau aš tik guliu 
ir tyliu. Paskui, kai jau kiek prisnūdau, ant laiptų pasigirdo toks 
bildesys, tarsi tais laiptais kas ridentų žemyn galybę statinių, o juk 
aš žinojau, kad laiptai gerai apsaugoti geležimis ir grandinėmis, idant 
niekas negalėtų jais užlipti, o čia žemyn trinksi ir ritasi šitiek statinių. 
Tuomet atsikeliu, einu prie laiptų, noriu pasižiūrėti, kas gi čia dedasi, 
ir matau - laiptai užtverti. Tada ir sakau sau: „Jei čia tu, tai ir būk 
sau!“ Ir paklusau Viešpačiui Kristui, apie kurį parašyta: „Padėjai visa 
prie jo kojų“ (Ps 8, 7), o tada vėl atsiguliau lovon. 

Tuomet į Eizenachą atvyko Anso Berlepšo!'* žmona ir, sužinojusi, 
kad aš pilyje, panoro su manimi pasimatyti, tačiau negalėjo to pa- 
daryti. Tuomet jie mane perkėlė į kitą patalpą, o tą Anso Berlepšo 
žmoną paguldė miegoti į mano kamarą. Naktį ten kilo toks triukšmas, 
toks bildesys, kad ji pamaniusi, jog čia bus susigrūdę koks tūkstantis 
velnių. Bet geriausias būdas juos išvaryti - šauktis Kristaus ir niekinti 
velnią; to jis negali ištverti. Reikia tik pasakyti jam: jei tu viršesnis už 
Kristų, tai ir būk! Juk šitaip aš ir sakiau Eizenache“. 

/ 675 


Gundymų vaisius 


1537 m. kovo 28 d. Liuteris paminėjo savo ligą (ši buvo labiau 
dvasinės prigimties, nes dvi savaites jis, galima sakyti, nieko nevalgė, 
nieko negėrė ir beveik nemiegojo): „Šiuo metu dažnai kivirčijausi su 
Dievu - apimtas nekantros, prikaišiojau jam jo duotus pažadus. Čia 


"5 Ansas Berlepšas (Hans von Berlepsch, -1488-1533) - Vartburgo pilies komen- 
dantas. 

Dievas pamokė mane, kad teisingai suvokčiau Šventąjį Raštą. Juk 
šiaip neįmanoma, kad Žmogus, elgdamasis pagal savo paties valią, 
suprastų Šventąjį Raštą. Juk Dievas nori, kad mes nepalūžtume dėl 
savo nekantros. Beje, visame Rašte jis nuolat kartoja: Lauk, lauk „ne- 
kantriau, negu sargybiniai laukia aušros“ (Ps 130, 6). Dievas iš tikrųjų 
nuostabus. Gal jis iškart ir neateina pagalbon, bet užkrauna tokią 
naštą, kurią įmanoma pakelti. Tą pat sako ir Jobas: „Nors jis ir gali 
mane užmušti, pasitikiu juo; prieš jį ginsiu savo kelius. Aš būsiu 
Dievo akivaizdoje, ir jis mane išgelbės, nes nedoras žmogus nedrįstų 
stoti priešais Dievą“ (Job 13, 15 ir t.). Todėl Jobo knyga skirtina prie 
geriausiųjų. Nors ir nenusidėjęs Dievui, jis yra puikiausias gundomo, 
negana to, iš tikrųjų mirusio Žmogaus pavyzdys. Juk ši knyga para- 
šyta ne Jobui ir ne apie kokį nors Jobą, ji skiriama visiems kenčiantiems 
žmonėms. Čia mes matome, kaip Dievas elgiasi su gundomais savai- 
siais; jis daro taip, kad velnias ir chaldėjai niršta ir puola jį; bet jis tai 
ištveria ir sako: „Tebūna pašlovintas Viešpaties vardas!“ (Job 1, 21). 
Tačiau kai Dievas ima bartis, žmogus nebegali to pakelti. Tada jį 
piktina bedievių laimė. Tačiau jis nugali tą pasipiktinimą ir sako: 
„Žinau, kad tu maloningas“, nors žmogui ir nelengva prisiversti iš- 
tarti tokius žodžius. Taigi kiekvienas Žmogus mėgsta niurnėti ir savo 
kūnu priešinasi Dievui. Kaip tik ir sunku ištverti suvokimą, kad 
Dievas mums nemaloningas. Jei sirgdamas būčiau galėjęs sakyti pa- 
mokslus, tai būčiau norėjęs pasakyti keletą gražių pamokslų ir pa- 
skaitų. Juk tuomet truputėlį ėmiau suprasti Psalmyną ir jo pa- 
guodą. 

Dievobaimingų žmonių jokiu būdu nė truputėlio neturi piktinti, 
kad bedieviams šiame pasaulyje sekasi geriau. Jie turi tvirtai tikėti 
paguoda ir tuo, kad Dievas dosniai jiems atlygins danguje“. 

/676 


Velnio ginklas yra liga 


Vieną dieną Liuteris vežimu važinėjosi po miškus ir laukus, no- 


rėdamas atsipūsti ir pailsėti, dainavo, buvo linksmai nusiteikęs Dievo 

garbei ir sakė: „Mano giesmės be galo piktina ir skaudina velnią, 
užtat mūsų nekantra ir aimanos jam - tikras džiaugsmas. Jam labai 
patinka mus kankinti, ypač išpažįstančius Kristų ir skelbiančius jo 
žodį. Kadangi velnias yra šio pasaulio kunigaikštis ir mūsų priešas, 
mes priversti keliauti per jo valdas. Už tai jis, be abejo, nori imti iš 
mūsų muitą ir įvairiausiais būdais kankina mūsų kūną. Žmogui su- 
sirgus, gydytojai visuomet įžvelgia tik natūralias ligos priežastis, 
stengiasi pagelbėti savomis priemonėmis ir tai atlieka gerai. Tačiau 
čia jie nemato velnio, kaip tikrojo šiaip jau įprastos ligos sukėlėjo. 
Velnias sugeba kaipmat lengvai pakeisti ligas ir jų priežastis - karš- 
čiavimą paverčia šaltu drebuliu, gera - blogiu. Todėl čia privalo būti 
vartojami geresni vaistai, būtent tikėjimas ir malda, kaip sakoma 
psalmėje: „Tavo rankose mano likimas“ (Ps 31, 16). Šitą eilutę įsimi- 
niau savo ligos metu ir dabar norėčiau tą psalmę pakoreguoti. Juk 
iki tol šią psalmės vietą aš buvau priskyręs mirties valandos priartė- 
jimui, tačiau ji turėtų reikšti: „Tavo rankose mano laikas“, kairos, t. y. 
visas mano gyvenimas, visos mano išgyventos dienos, valandos ir 
akimirkos. Tai tas pat, kaip pasakyti: mano sveikata, liga, nelaimė, 
džiaugsmas, gyvenimas, mirtis, linksmybė ir liūdesys - tavo rankoje. 
Visa tai rodo patirtis. Jei mes tikimės būsią linksmi, smagūs, pamal- 
dūs ir sveiki, viskas nutinka priešingai ir atvirkščiai. 

/ 677 


Aš tikiu, kad visų sunkių ligų sukėlėjas ir užkratas yra velnias. 
Pirma, jis yra mirties kaltininkas; antra, Apaštalų darbuose Petras 
teigia, kad Kristus išgydęs visus. Jis „vaikščiojo, darydamas gera ir 
gydydamas visus velnio pavergtuosius“ (Apd 10, 38). Kristus gydė 
ne tik velnio apsėstuosius, bet ir luošius, akluosius ir t. t. Aš apskritai 
įsitikinęs, kad visos pavojingos ligos yra velnio kirčiai. Tačiau čia jis 
naudojasi visiškai natūraliomis priemonėmis. Kaip kelių plėšikas 
žudo durklu, taip velnias apkrečia gamtą maru. Dievas palaiko mūsų 
sveikatą kitokiais būdais - teikdamas mums miegą, maistą, gėrimą. 
O velnias naudojasi jam patinkančiais ir priimtinais būdais ir neša 


vien žalą. Jei tik tvora bent kiek palinkusi, jis ją visai nuverčia žemėn. 

Kaip mūsų Viešpaties Dievo skirti gydytojai lopo mūsų kūną, taip 
mes, teologai, tą pat darome Žmogaus dvasiai, kad ji vėl pagytų, jei 
ją sugadino velnias. Kai Žmogus suserga, gydytojas duoda jam vaistų, 
o velnias pakiša nuodų. Jis gydo kūrinius naudodamas natūralias 
priemones. Medicina atskleista Dievo, o ne kilusi iš knygų, kaip ir 
teisė atsiradusi ne iš knygų, o paimta nusižiūrėjus į gamtą. Čia mūsų 
Viešpats Dievas viską pats yra sutvarkęs, ir tai yra gera. Todėl medikų 
paslaugomis ramiai galime naudotis kaip Dievo kūriniu. Taip aš at- 
sakiau ir manęs besiteiraujančiam Vitenbergo burmistrui Hondorfui, 
iš Karlštato"“* girdėjusiam, jog esą negalima vartoti jokių vaistų. Pa- 
sakiau jam: „O ar jūs valgote, kai esate alkanas?“ 

/678 


Apie tuos, kurie patys sau atima gyvybę 


Tie, kurie pasikaria ar kitokiu būdu nusižudo, patiria velnio 
smurtą, kaip ir plėšikų nužudyti žmonės. Jie negali pergalėti savęs. 
Todėl negaliu jų prakeikti, nors žmonėms taip sakyti ir negaliu. Kar- 
tais turi būti Žiaurus ir velnias, ir Žmonėms turi būti parodyta tokių 
pavyzdžių, antraip niekas Dievo nesibijos. O, tokias mintis apie sa- 
vižudybę reikia griežtai vyti šalin, norint jas įveikti, kaip ir griežtai 
reikia elgtis su savižudžiais, deginti jų lavonus ir pan., norint atgra- 
sinti pasaulį nuo tokių dalykų. 

/679 


Aš nemanau, kad tuos, kurie pasirenka savižudybę, būtina visiš- 
kai pasmerkti. Ir štai dėl ko. Jie nesižudo savo noru, juos užvaldo 
velnias, panašiai lyg kokį žmogų miške būtų nužudęs valkata klajū- 
nas. Tačiau žmonėms šitaip nevalia sakyti, kad šėtonui neatsivertų 
galimybė lieti kraujo upes. Taip pat manau, kad savižudžių atžvilgiu 
reikia griežtai laikytis papročių. Jie nebėra patys sau šeimininkai, 


juos pasmerkia mūsų Viešpats Dievas, kaip ir žmogų, nužudytą kelių 


124 Karlštatas - žr. išn. 31. 

plėšiko. Valdžia šiais atvejais irgi privalo elgtis griežtai, nors sielą ir 
ne taip paprasta pasmerkti. Tačiau tokiais pavyzdžiais Viešpats nori 
mums įrodyti, kad velnias - galingas valdovas ir kad reikia uoliai 
melstis. Jei tokių pavyzdžių nebūtų, tai mes nesibijotume Dievo, 
todėl jam ir tenka mus šitaip mokyti. 

/680 


Niekas nėra patenkintas savo lemtimi 


Velnias mus paverčia tokiais, kad niekas nėra patenkintas, kiek- 
vienam ko nors stinga! Ką skiria kam nors Dievas, tas Žmogui nepa- 
tinka. Kitų lemtis mums visuomet atrodo geresnė: derlingesni pa- 
sėliai siūruoja visada svetimame lauke, o kaimyno galvijai visuomet 
vislesni. 

Taip nutinka ir mums patiems; niekas nėra patenkintas savo pa- 
šaukimu: vangus galvijas norėtų būti pabalnotas, o ristūnas - traukti 
plūgą. Juo daugiau turime, juo daugiau norime turėti. 

/681 


Dabartį, kad ir kokia gera ir graži ji būtų, mes nuolatos niekiname, 
siekiame gauti, ko dar neturime. Ir vos įsigyjame tą trokštamą daiktą, 
jis iškart tampa bevertis. Todėl kunigaikštis trokšta tapti karalium, 
karalius - imperatorium. Kas myli merginą, to galvoje sukasi vienin- 
telė mintis ją užvaldyti; jo požiūriu, nieko gražesnio už ją nėra visame 
pasaulyje, jis tai jau mokėtų ją saugoti ir globoti, jei tik ji jam atitektų. 
Tačiau vos ją gauna, jau po trijų ar keturių dienų ji jam pradeda įgristi. 
Jis tariasi galįs susirasti dar gražesnę. Taip galvoja ir vargdienis: „Štai 
kad turėčiau šimtą auksinų, būčiau tikras turtuolis“. O vos juos gavęs, 
nori turėti dar daugiau ir t. t. 

Taip Žmogaus širdį galima palyginti su gyvsidabriu, nes ji čia vie- 
naip, čia vėl kitaip, šiandien gerai, rytoj vėl prastai nusiteikusi. Iš to ir 
randasi dvasios skurdas, kaip sako pamokslininkas Saliamonas, kad 
žmogus siekia nepatikimų dalykų ir dar to, apie ką nieko neišmano!?, 


5 Plg. Mok 5, 9-16. 

O tokius patikimus dalykus, kuriais galima pasikliauti, ir tai, kas jau 
išbandyta, jis niekina. Kai mus valdė kurfiurstas Frydrichas Išmin- 
tingasis"““, netrukus mums ėmė nepatikti tai jis pats, tai jo saikingu- 
mas. Iš jo įpėdinio vylėmės susilaukti geresnio kunigaikščio: „O, jei 
mus valdytų hercogas Jonas!??, tai būtų puiku! Šitas tai viską nu- 
veiktų“. Kai po Frydricho mirties jį ir gavome, panorome turėti dabar 
valdantį Joną Frydrichą'*ė. O, tas viską gali! Bet šit po kokių trejų 
metų ir tas pasirodys niekam tikęs, o mes norėsime turėti jaunesnį 
kunigaikštį. Išeina taip: ką mums Dievas duoda, to mes nenorime. 
Todėl ir Kristus nenorėjo valdyti, perleido valdžios vadžias šėtonui, 
pasakęs: tu valdyk! Tačiau Dievas kitoks, jo kitokia prigimtis ir kito- 
kia dvasia. Jis taip sako: „Aš esu Viešpats, ir aš nesikeičiu (Mal 3, 6). 
Aš tvirtai laikausi savo pažadų ir grasinimų“. Už dabar turimus 
daiktus krikščionys turi būti dėkingi Dievui, nes jie patikimi, jie geri 
ir atitekę mums iš begalinio Dievo gailestingumo. Krikščionys turi 
giedoti psalmę „Šlovinkite Viešpatį“ (Ps 117) ir t. t. 

/682 


Žmogaus širdis negali ištverti nei gėrio, nei blogio. Jei turime 
pinigų ir turtų, tai neturime ramybės; jei skurstame, tai nerandame 
sau vietos. Pats teisingiausias - vidurys, t. y. reikia būti patenkintam 
savo likimu. 

/ 683 


Žmogaus turtai ir narsa yra didžiausi jo priešai. Tai, kas gera, eina 
iš Dievo, kas bloga - iš velnio. Turtai ir narsa žmogui labiau reikalingi 
ne savo paties, o Dievo šlovinimui. 

/ 684 


"* Frydrichas Išmintingasis - žr. išn. 80. 

17 Jonas Pastovusis (Johann der Bestūndige, 1468-1532) - Saksonijos kurfiurstas (nuo 
1525). 

12 Jonas Frydrichas Didžiadvasis (Johann Friedrich der Grossmiitige, 1503-1554) - Sak- 
sonijos kurfiurstas (1532-1547). 

Užkietėjusios širdies nesugraudinsi pažadais, jos nejaudina ir 
geradarystės, nebaugina gąsdinimai, jos nepataiso nė negandos. 
/ 685 


Ne pinigai, o Dievas nuolat aprūpina pasaulį 


Pinigai negali numalšinti alkio, priešingai, jie yra to bado prie- 
žastis. Juk ten, kur Žmonės gyvena turtingai, viskas brangu. Be to, 
pinigai niekam neatneša laimės. Jie žmogų veikiau liūdina ir kelia 
galybę rūpesčių. Pinigai - tarsi žmogų badantys erškėčiai, kaip Kris- 
tus vadina turtą (Mt 13, 22). Tačiau pasaulis toks nukvakęs, kad visų 
savo džiaugsmų ieško piniguose. 

/ 686 


Pinigai - šėtono mėgstamas žodis, nes viską pasaulyje jis nuveikia 
per pinigus, o Dievas viską sukuria savo tikruoju žodžiu. 
/ 687 


Apie tuos, kurie neatsispiria šio pasaulio turtams 


Toks Žmogus, kuris viską atiduoda dėl šio pasaulio turtų bei savo 
šlovės ir visai pamiršta savo sielą ir Dievą, panašus į mažą vaikelį, 
kuris rankoje laiko iš pirmo žvilgsnio dailų ir gražiaspalvį obuolį ir 
mano turįs kažką puikaus; betgi to obuolio vidus supuvęs, ir ten 
knibžda kirmėlės. 

/ 688 


Turtas 


Turtas - pats menkiausias dalykas Žemėje, mažiausia malonė, 
kurią Dievas gali suteikti Žmogui. Kas gi tas turtas, palyginti su Dievo 
žodžiu? Kas jis, palyginti su kūno dovanomis ir grožiu, palyginti su 
dvasios dovanomis? Tačiau Žmogus taip uoliai siekia praturtėti! Kad 


ir iš kurios pusės žiūrėsi, turtuose nėra nieko gera. Todėl paprastai 

mūsų Viešpats Dievas turtus duoda paikiems asilams, kuriems šiaip 
jau nieko gera nelinki. 
/ 689 


Kur gausu turtų, apstu ir nuodėmių, nes 
Turtas kelia narsą, 
Narsa kelia skurdą, 
Skurdas kelia neviltį. 

Todėl turtuolis privalės duoti ir didesnę ataskaitą, nes kam daug 
duota, iš to turi būti daug ir atskaičiuota. Turtas, protas, grožis - pui- 
kios Dievo dovanos, tačiau mes jomis bjauriai piktnaudžiaujame. Juk 
piktam skirtas didis protas pridaro daugybę žalos. 

Niekas neturi išsižadėti savo nuovokos. Geriau, kai kas nors ne 
itin gražus, nes gali užklupti liga ir atimti grožį. O nuovoka greitai 
nesikeičia. Mozės parašyta: „Būsite kaip Dievas“ (Pr 3, 5). Ši liga 
mums įgimta nuo Adomo -jūs būsite kaip Dievas. 

/ 690 


Kiekvienas stabmeldys - šykštuolis; juo dievotesniu dedasi, juo 
šykštesnis yra. 
/ 691 


Esami pinigai leidžia niekinti esamą Dievą. 
/ 692 


Pamokslininkų skundai 


Mumis, vargšais pamokslininkais, pasaulis niekada nenori pati- 
kėti. O, jei mes turėtume pinigų kaip popiežininkai, tai galėtume 
pasaulį lengvai patraukti savo pusėn! Tačiau kadangi esame vargšai, 
mūsų niekas nevertina. 

/ 693 

Vargingiausi jaunuoliai yra ir stropiausi. Juk vargdienis Kristus 
nori visiškų vargdienių karalystę sukurti vargdienių rankomis. 
O turčių sūneliai, kurių kišenes sveria pinigų kapšai ir atsargos, 
mokytis nenori. 

/694 


Reikia prašyti iš širdies ir vargšų Žmonių aimanas bei riksmus 
nukreipti taip, kad juos norom nenorom išgirstų visi dangaus an- 
gelai. 

/695 


Tikram Dievo tarnui nė minties negali kilti apie pinigus ir pra- 
bangą, nes tai gobšumo priežastys; jiems turi rūpėti tik uolus savo 
pareigų vykdymas. Ir pinigai neverti, kad dėl jų kiltų ginčų, nes jie 
išpuikina Žmogų, 0 ir yra tik laikini, nes į kapą jų nenusineši. 

/696 


Godumas 


Didis godumas žmonių, net Evangelijos laikais neskubančių nie- 
kam pagelbėti varge. Liuteris atsakė: „Net jei mūsų širdis ir ne itin 
linkusi būti maloninga, krikščionis vis tiek turi prisiminti meilės savo 
artimui pareigą, idant, ją prisiminęs, su džiugia širdimi būtų pasi- 
rengęs duoti, o ne iššvaistyti viską, kaip elgiasi švaistūnai. Seneka 
vienam tokiam taip sakė: „Tavo ligos priežastis ta, kad tu viską per- 
nelyg lengvai atiduodi. Juk švaistūno, pamiršusio, kas yra taupymas, 
irgi nėra už ką girti“. 

/ 697 


Ką man duoda mūsų Viešpats Dievas, tą aš mielai priimu, o ko 
neduoda, to galiu lengvai atsižadėti. Mano devizas toks, kad aš ten- 
kinuosi tuo, ką gaunu. Taip aš išlaikau namus. 

/ 698 

Turtas 


Dėl didelių lobių kyla didelis vargas. Aš turtingas, nes kad ir ne 
kažką turiu, savuosius aprūpinu. Man nerūpi slėpti savo turtus nuo 
kitų. Rūpestis, kaip išsaugoti savo pinigus, yra klaikiausia ver- 


gystė. 
/ 699 


Godulys pražudo tikėjimą 


1538 m. spalio 2 d. jis skundėsi dėl apgailėtino viešosios tvarkos 
pairimo, kurį kelia velniškas godumas, ardantis bet kokį pasaulietinį 
teisingumą, verčiantis pamiršti visas pareigas, tvarką ir sutartis: 
„Kiekvienas tik ir Žiūri, kaip čia susiglemžus kuo daugiau pinigo. 
Grūdai ir maistas šiems šykštuoliams atrodo ne tokie svarbūs kaip 
pinigai, nors jie ir negali jų valgyti. Tačiau dėl pinigų pasaulis viską 
galėtų padaryti, atiduotų už juos ir sielą, ir kūną. Šitai p niekinamas 
Dievas, artimas, šitaip tarnaujama Mamonai. Prašom pažvelgti į mūsų 
laikus! Kaip tie nežmoniško godulio apimti Žmonės - kilmingieji, 
miestiečiai ir kaimiečiai trypia kojomis tikėjimą, kaip badu marina 
savo pamokslininkus! Jie nenori statyti mūsų Viešpačiui namų, todėl 
suirs ir sugrius jų pačių namai, kaip ganėtinai siaubingai savo nie- 
kintojams ir žmonėms, nenorintiems nieko duoti Dievo garbei, grasino 
pranašai Agėjas (Ag 1, 5 ir t.) ir Malachijas (Mal 3, 8 ir t.). Todėl Die- 
vas jiems irgi nieko neduos ir prapuldys per badus ir karus. Pats 
susirask vietas Pranašų knygose! O kodėl gi negalėtų tas pats nutikti 
ir mūsų laikais? Dar ateis siaubingi laikai, susilauksime baisesnių 
bausmių, negu susilaukė Sodoma ir t. t.“ 

/700 


Kaimiečių godulys 


1539 m. daktaras Martynas itin rūsčiai pasisakė prieš tų kaimiečių 
godulį, kurie, laukdami pabrangimo, slėpė savo grūdus ir taip ne- 

kantravo, kad - ačiūdie! - trys vyrai net pasikorė: „Tokie plėšikauto- 
jai visoje šalyje verti panašios bausmės. Juk toks kainų pakėlimas yra 
savavaliavimas. Iki šiolei Dievas visko davė ganėtinai, jo malonių 
gausėja sulig kiekviena diena. Tai velnias bus mus apsėdęs, kad sa- 
vavališkai pakėlėme grūdų kainas. Mes tapsime savo artimo žudikais, 
apvogsime jį. Juk Kristus sako: „Aš buvau išalkęs, ir jūs manęs ne- 
pavalgydinote“ (Mt 25, 42). Tik nemanyk, kad, brangiau pardavęs 
grūdus, išvengsi bausmės, nes esi kaltas dėl varguolių mirties ir 
kančių. Velnias išves tave iš kelio. Kas dievobaimingas ir pasikliauja 
Dievu, tas turi prašyti kasdienės duonos ir melsti, kad tie plėšikai 
arba pražūtų, arba pasitaisytų“. 

/701 


Norėčiau tik tris dieneles pabūti angelėlis; tuomet iš tų kaimiečių 
išvogčiau visus jų turtus ir suversčiau į Elbę. O, tada pakaruokliams 
pristigtų virvių, Žiū, čia vienas jau kabo, o ten kitas. 

/702 


Ėmus kalbėtis apie panieką Dievo žodžiui, taip paplitusią ir tarp 
kaimo žmonių, ir tarp miestiečių bei kilmingųjų, Liuteris pasakė: „Ši 
panieka turi tapti mums paguoda ir priminimu padėkoti Dievui už 
tokią malonę; mes juk esame tie, kuriems jo žodis mielas, kurie uoliai 
jo klausosi ir mokosi ir kuriuos džiugina Šventasis Raštas. Juk tai 
didžiulė bausmė ir labai rūstus Dievo teismas, kad žmogus taip pa- 
miršta Dievą ir jo žodį, kad nenori jo nė girdėti ir negerbia Dievo 
tarnų, bet niekina juos“. 

/703 


Atvirus lupikautojus reikia atskirti nuo Bažnyčios 


„Atvirus lupikautojus reikia atskirti nuo Bažnyčios, kaip aš pa- 
sielgiau su vienu kilmingu vyru, t. y. tokiems nereikia duoti Sakra- 
mento.“ O vienam paklausus, ką daryti, jei toks atgailauja, M. Liute- 


ris taip paaiškino: „Tai geras dalykas, tačiau tuomet jis turi tapti 

Zachiejumi (Lk 19, 2) ir, ką prisiplėšęs, atiduoti tiems, kuriuos apgavo, 
antraip jo atgaila netikra. Juk ir pagal pilietinę teisę jo sąžinė negali 
būti švari, ką jau kalbėti apie dieviškąją teisę. O kas drauge su tokiu 
valgo ir geria, tas tampa jo nuodėmių bendrininku“. 

/704 


Ar lupikautojui galima duoti išrišimą 


Vienam paklausus, ar per išpažintį valia duoti išrišimą tokiam 
žmogui, apie kurį visi žino, kad jis lupikautojas, jei, mirtinai grumda- 
masis su savimi, jis nuoširdžiai atgailauja, Liuteris atsakė: „Taip! Jei jis 
taip sako ir visa, ką susiglemžęs iš kitų, pasiryžęs grąžinti, tai jam turi 
būti atleista, remiantis Mozės žodžiais: „Kai žmogus [-..] sugrąžina, ką 
buvo įsigijęs vagyste ar apgavyste, [...] jam bus atleista“ (Kun 5, 23. 26). 
Jis privalo viską sugrąžinti, antraip jo atgaila bus netikra“. 

/705 


Apie tai, kaip elgtis su pinigais 


Piniginė bauda - jokia bausmė, nes arba Žmonės turtingi, arba 
kokiu nors būdu įgytus pinigus ne itin vertina. Tačiau gėdos bausmė, 
arba kūno bausmė, arba mirties bausmė jau yra tikrosios bausmės. 

/706 


Daktaras Martynas Liuteris buvo paklaustas apie vieną dievobai- 
mingą žmogų, kuris kitam buvo paskolinęs šimtą guldenų, o tas 
maloniai leido jam naudotis savo rūsiu. Ar galima tai daryti švaria 
sąžine? Liuteris atsakė: „Tai pamaldus žmogus, jei šiuo atveju jis 
galvoja apie sąžinę. Kodėl gi ji neturėtų pasitarnauti kitam?“ 

/707 


Sandėris nelygus, jei viena jo dalimi galima prekiauti laisvai, o 
kita - priverstinai; juk vienas kuris tuomet nustato kainą savo paties 
nuožiūra, kaip jam patinka. 

/708 

Pinigai - nevaisingas daiktas. Todėl neturime stengtis uoliai, pel- 
ningai ir naudingai pardavinėti, nes tai netikras pelnas. Reikia žmo- 
nes sulaikyti nuo to, raginti užsidirbti savo rankomis, o turtuoliams 
tai turi būti įspėjimas ir priminimas, kad darytų labdaringus darbus. 
Mes nesmerkiame teisėtai sudarytų pasaulietinių prekybos sutarčių, 
jei jose nėra godulio ir apgaulės. Bet su skausmu turime pripažinti, 
kad pasaulis nepataisomas, kad jis pasipūtęs ir didžiuojasi savo blo- 
gybėmis. Viena tokių gyvačių - Leipcigas, visiškai nugrimzdęs į 
gobšumo liūną. Taigi pasaulis priklauso velniui ir jame gyvena vel- 
niai. Melskimės! 

/709 


Apie pinigų skolinimą 


Ponia daktarienė pasakė: „Kaipgi, skolų niekas nenori grąžinti!“ 
Daktaras į tai: „Čia reikia suimti save į rankas. Todėl krikščionis pri- 
valo turėti tokias tris savybes: jis privalo duoti, skolinti ir kentėti. 
Tačiau tokių šiame pasaulyje jau nebeliko“. 

/710 


Paskolinęs pinigų Žinok, kad jų nebeatgausi. O jei ir atgausi, tai 
ne taip jau greitai. O jei ir greitai, tai turėsi nemalonumų. O užsi- 
traukęs nemalonę, prarasi draugą. 

/711 


Kaip reikėtų padėti varguoliams 


Ponas Perknovskis!* pateikė tokį klausimą: „Pone daktare, tarkim, 
aš turiu daug pinigų ar kitokių turtų, kurių nenoriu iššvaistyti, o pas 
mane ateina žmogus ir nori pasiskolinti. Ar galiu ramia sąžine jam 
atsakyti, kad neskolinsiu, nes neturiu pinigų?“ Daktaras Liuteris at- 
sakė, kad ramia sąžine tokiu atveju reikėtų atsakyti taip: „Aš neturiu 


'* Ignotas Perknovskis (Ignatius Perknowsky) - vad. Bohemijos brolių šalininkas, 
apsilankymo Vitenberge metu gyvenęs Liuterio namuose. 

tokių pinigų, kuriuos norėčiau išleisti“. „Teisybė, Jonas sako: „Bet jei 
kas turėtų pasaulio turtų ir, pastebėjęs vargo spaudžiamą brolį, už- 
rakintų jam savo širdį“ (1 Jn 3, 17)ir t. t., oir Kristus sako: „Prašančiam 
duok“, t. y. duok tam, kuriam reikia pagalbos. Jis nesako: duok kiek- 
vienam veltėdžiui ir švaistūnui, kurie juk apskritai ir yra didžiausi 
elgetos. Net jei tokiam ir daug duotum, tai vis tiek niekuo nepagel- 
bėtum. Šiame mieste, išskyrus studentus, iš tikrųjų vargstančių nėra. 
Didis šio miesto skurdas, tačiau tingumas dar didesnis. Pinigais be- 
maž nė vieno varguolio nepriversi eiti dirbti, visi mieliau linkę elge- 
tauti. Čia pati valdžia ir kalta. Visokiems Kristijonams bei Pakiejams!*? 
ir kt. niekuo nepagelbėsi. Net jei galėčiau, nenorėčiau to daryti. Juo 
daugiau tokiems padedi, juo giliau jie grimzta į skolas. Nenoriu nu- 
traukti kąsnio nuo savo pačios ir vaikų burnų ir duoti tiems, kuriems 
jis nieko nepadės. Bet tikrai skurstantiems reikia padėti. Kas iš tikrųjų 
skursta, tam aš nuoširdžiai visomis išgalėmis pagelbėsiu. Niekas 
neturi šaipytis iš Luko pasakymo: „Kas turi dvejus marškinius, tepa- 
sidalija su neturinčiu“ (Lk 3, 11). Mat „marškinius“ Raštas suvokia 
kaip ir visus kitus drabužius, kurių Žmogui reikia pagal jo luomą ir 
poreikius. Lygiai taip „duona“ suprantama kaip visas maistas. Todėl 
ir „marškiniai“ čia suprantami kaip visi apdarai. Tokiomis šelmystė- 
mis velnias mus visus iš naujo su malonumu paverstų vienuoliais, o 
bedieviams ir dykūnams duotų valią švaistytis, kaip tik patinka. Aš 
seniai galėjau būti turtingas, tačiau nebuvo galo elgetavimui.“ 

/712 


Kas turi šio pasaulio turtų, tas gali pasauliui sakyti: tai mano. 
Tačiau Dievui privalu taip sakyti: Dieve, tai tavo. 
/713 


Mes turime elgtis kaip Dievas, kuris visko netenka ir viską ati- 


duoda. Jis duoda mums dangų, žemę, aukso, sidabro, grūdų, viršum 


50 Kristijonas (Christian), Pakiejus (Pacaeus) - nežinomi asmenys. 

gėrio ir blogio leidžia patekėti saulei, nors blogio visuomet daugiau 
negu gėrio. 
/714 


Apie gailestingumą 


„Duokite, ir jums bus duota“ (Lk 6, 38). Tai nenuginčijamas po- 
sakis, padarantis pasaulį turtingą ir vargingą. Tie, kurie nieko ne- 
duoda, manydami šitaip daugiau palikti savo vaikams, liks be skatiko. 
Ši liga subjauros viską, kaip ir nutinka didžiumai turčių ar dar nutiks. 
Teisinga patarlė: „Nedorai užgyventas turtas negausės, trečioji karta 
jo nebesulauks“. 

/715 


Kaip reikia daryti gera 


Vienas Žmogus ėmė atsiprašinėti, esą mieliausiai darytų kitiems 
gera ir padėtų, jei jo nešiurpintų toks baisus žmonių nedėkingumas. 
Liuteris jam atsakė: „Geradarysčių nedera viešinti, nedera jomis 
girtis; jos turi būti daromos tyliai ir neieškant naudos sau pačiam“. 

/716 


Savaime suprantama, kad tas, kuris reikalauja geradarysčių iš 
kitų, ir pats privalo daryti kitiems gera. 
/717 


Kas nenori prarasti geradarystės, tas niekada negalės kelti aikštėn 
nė vienos iš jų. 
/718 


Dera nusilenkti medžiui, kuris globia tave savo šešėliu. 
/719 


Geri darbai neturi vardų. 
/720 

Jei mes darytume, kas privalu daryti, bet nedarytume, ko norime, 
tai turėtume ir tai, ką privalome turėti. Tačiau mes darome, ką tik 
norime, ir nieko, ką turime daryti, todėl ir privalome kęsti tai, ko 
patys nenorime. 

/721 


Visi žmonės trokšta gyventi kaip dykaduoniai 


Didžiausia pasaulyje pagunda yra ta, kad niekas nenori uoliai 
dirbti pagal savo profesiją, bet visi norėtų tik dykaduoniauti. Aš pats 
jau visiškai išsekęs ir kankinamas galybės rūpesčių bei užduočių. Kiti 
sau dykaduoniauja ir nieko nenori veikti. Esu įsitikinęs, kad jei ne- 
būtume verste verčiami ką nors daryti, visiškai nieko ir nedary- 
tume. 

/722 


Rūpintis savimi neuždrausta 


Rūpintis savimi arba stengtis išlaikyti pragyvenimo lygį Kristus 
nėra uždraudęs. Antraip niekam nebūtų leidžiama ginti ėriuko nuo 
vilko. Tačiau jis nori, kad žmogus rodytų meilę savo artimui, bet ne- 
nori, kad krikščionys gailėtų tų, kurie trokšta keršto, kaip ir nenori, 
kad broliai krikščionys bendradarbiautų su stabmeldžių teisėjais. 
Apie tai galime paskaityti Pirmo laiško korintiečiams šeštame sky- 
riuje"!. Godulys ir šykštumas - visai kas kita, keršto troškimas - vi- 
sai kas kita, negu neatidėliotina gelbstinčio teisingumo būtinybė. 

/723 


Apie profesijas 


Kas verste verčiamas mokytis kokio amato, tas turi geriausią, o 


tie, kurie renkasi profesiją savanoriškai, iš pradžių dirba su malo- 


S Plg. 1 Kor6, 1-8irt. t. 

numu, bet vėliau juos ima kankinti velnias. Tai reiškia: „Laimingi, 
kurių kelias be priekaišto“ (Ps 119, 1). 
/ 724 


Pasaulis netiki ir nepažįsta slaptojo Dievo lobio; jo neįmanoma 
įtikinti, kad klusni samdinė, dorai triūsiantis bernas ir gimdanti 
moteris toli pranoksta besimeldžiantį vienuolį, kuriam rūpi tik sava 
kaukė, o tiems kitiems - Dievo įsakymai ir jo tvarka. 

/725 


Šį pasaulį su visais jo turtais Dievas davė žmonėms, nors žinojo, 
kad jie nuodėmingi. Kaip tu manai, kokių turtų jis dabar dar duos 
tikėjimo keliu žengiantiems teisuoliams, apie kuriuos žino, kad jie ir 
amžinybėje pasiliks teisuoliai? 

/726 


Žemdirbystė 


Įdirbti žemę - Dievo skirtas darbas. Pasak Mozės: „Pripildykite 
žemę ir valdykite ją“ (Pr 1, 28); nors „erškėčius ir usnis ji tau želdins“ 
(Pr 3, 18), jūsų daliai ten vis tiek pakaks derliaus. 

1727 


Žemdirbys, kuris yra krikščionis, yra medinis žarsteklis. 
/ 728 


Apie amatininkų aplaidumą 


Jis daug kalbėjo apie pasipūtėlišką elgesį ir aplaidumą tokių ama- 
tininkų, kurie į savo darbą įdeda pernelyg mažai triūso, 0 užsiprašo 
užjį daug: „Aš turiu užtektinai medžiagos, tačiau negaliu pasisiūdinti 
kelnių. Štai šias kelnes aš pats jau keturiskart lopiau ir toliau, jei pri- 
reiks, lopysiu, kol imsiu siūdintis naujas, nes siuvėjais nepasitikiu; 
jie sunaudoja daug medžiagos, nemoka sukirpti“. 

/729 

Dievas mums, savo kūriniams, linki džiaugsmo 


Mūsų Viešpats Dievas gera širdimi leidžia mums valgyti, gerti ir 
linksmintis. Todėl jis ir sukūrė tiek daug visokių daiktų. Jis tik nori, 
kad mes jį pripažintume ir laikytume savo Dievu. Juk jis visai ne- 
geidžia, kad mes sakytume, jog jis mums per mažai davęs, esą jis 
negalįs prikimšti amžinai kiauro mūsų maišo ir mus išmaitinti. 

/730 


Apie vyną 


Mirusiesiems - vynas, gyviesiems - vanduo; tai paliepimas žu- 
vims. 
/731 


Vynas yra palaimintas, tai liudija ir Šventasis Raštas, tačiau alus 
priskirtinas jau prie žmogiškųjų tradicijų. 
/732 


Alaus varymas 


Tas, kuris išrado alaus varymą, tapo visos Vokietijos nelaime. 
/733 


Aple girtumą 


Šitaip jiems tarpusavyje besišnekant, vidun užėjo trys jaunuoliai, 
vienas jų buvo Jurgis Kaufmanas“*, Liuterio sūnėnas. Visi jau gerokai 
įkaušę, rankose laikė taures ir gėrė toliau, piktindami anksčiau čia 
susirinkusius. Daktaras Martynas Liuteris niūriai pažvelgė į juos ir 
tarė: „Lakit, gerkit, kad jus kur velniai parautų! Senatvės jūs nesu- 


22 Jurgis Kaufmanas (Georg Kaufmann) - našlaitis, kartu su keletu brolių ir seserų 
gyvenęs Liuterio namuose. 

lauksite. Juk geriausia Žmogaus dalis pražūva per girtavimą. Neseniai 
buvau rūmuose ir pasakiau ten griežtą pamokslą prieš girtavimą. Tik 
nieko tai negelbėjo. Kai vėl nuvyksiu pas kunigaikštį, nieko daugiau 
nedarysiu, tik prašysiu, kad įsakytų visiems savo valdiniams nusigerti 
iki žemės graibymo. Jei būtų toks įstatymas, tai žmonės galbūt imtų 
jo nepaisyti, nes jie mielai neklauso to, kas įsakoma“. 

/734 


Lošimas kortomis 


Lošimas kortomis ir kauliukais plačiai paplitęs. Mat mūsų laikais 
sugalvota daug naujų Žaidimų. Viskas iš tikrųjų, atrodo, atgavo pu- 
siausvyrą! Kai buvau vaikas, visi lošimai buvo draudžiami. Kortų 
gamintojams ir muzikantams nebuvo leidžiama priimti Sakramento, 
O per išpažintį jie turėdavo viską pasisakyti apie savo lošimus, šokius 
ir muzikavimus. Dabar visa tai rūksta kaip iš pypkės. Panašūs daly- 
kai net ginami kaip reikalingi dvasiai ugdyti. 

/735 


Vaidinimai 


Krikščionims neužginta rengti vaidinimus, nors juose kalbama 
apie meilę, o kartais pasitaiko net nešvankybių. Antraip dėl tų pačių 
priežasčių Kristus galėtų neleisti skaityti nė Biblijos. Juk ir joje kartais 
rašoma apie sąvadautojus ir pan. Todėl būtų kvailystė nerengti vai- 
dinimų dėl juose pasitaikančių - kaip kai kam atrodo - nešvan- 
kybių. 

/736 


Jei dėl tam tikrų nešvankių dalykų koks krikščionis negalėtų sta- 
tyti vaidinimų, tai jam nebūtų galima skaityti nė Biblijos. Tačiau kas 
šiais dalykais piktinasi, tas jaučiasi įžeistas, nors nieko įžeidžiančio 
čia nėra. 

/737 

Muzikos niekinti nereikia 


„Kas niekina muziką, - kalbėjo dr. Martynas Liuteris, - o tai ir 
daro visi fanatikai, tais aš nepatenkintas. Juk muzika - Dievo malonė 
ir dovana, 0 ne žmogaus gebėjimas. Be kita ko, ji išvaro ir velnią, ir 
teikia žmonėms džiaugsmo; jai skambant pamirštami visi piktumai, 
neskaisčios mintys, puikybė ir kitos nuodėmės. Po teologijos aš la- 
biausiai vertinu muziką ir be galo ją gerbiu.“ 

/738 


Dainavimas - kilnus menas ir geras lavinimasis. Dainavimas ne- 
turi nieko bendra su pasauliu ir jo kivirčais. Kas dainuoja, tam tokie 
dalykai nerūpi. Dainavimas išsklaido visus rūpesčius ir yra geras 
dalykas. 

/739 


Apie trejetą dieviškųjų luomų 


Dievas yra sukūręs trejetą tokių luomų, kurie ramia sąžine gali 
stoti prieš Dievą. Pirmasis - namų luomas, antrasis - politinė ir pa- 
saulietinė valdžios įstaiga, trečiasis - Bažnyčios, arba kunigų, luomas. 
Taip skirstoma pagal Šventosios Trejybės pavyzdį. Priklausydamas 
pirmajam luomui, tu turi būti arba tėvas, arba motina, vaikas, sam- 
dinys ar samdinė. Antrajam luomui priklauso miestų piliečiai ir 
valdžia bei jos valdiniai. 

Juk Dievas taip sukūrė Žmones, kad tarpusavyje jie sugyventų 
taikiai ir draugiškai. Trečiajam luomui tu priklausysi, būdamas pa- 
rapijos valdytoju, kapelionu, Bažnyčios tarnu arba šiaip tarnu, jei tik 
turėsi savyje Dievo žodį ir jo klausysi. 

/740 


Rašto taisyklės visiems luomams 


Rašte labai aiškiai ir labai trumpai išdėstyti nurodymai, kaip dera 
gyventi. Apie tikėjimą sakoma: „Tikėk Dievą ir mylėk savo artimą 

kaip pats save“ ir t.t. Apie valstybės tvarką: „Kiekvienas žmogus 
tebūna klusnus viešajai valdžiai“ (Rom 13, 1) ir apie tvarką šeimoje: 
„Mylėkite žmonas“, „neerzinkite savo vaikų, bet auklėkite juos“ (Ef 
5, 25; 6, 4). Tačiau visa tai kaip kasdienius ir pasaulietinius reikalus 
popiežius niekina. 

/741 


Dievas santuoką yra palaiminęs kryžiumi ir sergsti ją, kad ir kaip 
jai priešinasi popiežius ir velnias. 
/742 


Santuoką, namų ūkį, 
valstybę, | | 


pozityviai, 
viešąją var, mes priimame | komparatyviai, | 
dvasininkiją, Evangeliją superlatyviai. 


mes 


Kadangi; „esame gimę iš santuokos, 
| | ginami valstybės, 


visi dvasininkų skelbiama Evangelija suteikia mums išganymą. 
/743 


Apie santuoką 


Apie santuoką, šį garbingą ir dievišką kūrinį, Liuteris yra pasakęs 
daug puikių dalykų: „Po tarnavimo Dievui ji dėl daugybės priežasčių 
yra svarbiausias dalykas, tačiau žmonės, lauko galvijai ir šio pasau- 
lio padugnės užgriūva jį, keldamos su santuoka susijusius asmeninius 
nepatogumus. Bėgdami nuo lietaus, jie įkrinta į vandenį. Todėl Dievo 
vardu reikia užsikrauti ant savo pečių šį kryžių. Reikia paisyti Dievo 
nurodytos tvarkos ir, vykdant jo užduotį, pradėti vaikus. Jei nebūtų 
priežasties taip daryti, tai galėtume pamanyti, jog santuoka - tik 
priemonė nenusidėti“. 


/ 744 

Santuoka — Dievo malonė 


Liuteris pasakojo apie savo santuoką: „Jei būčiau vedęs prieš 
keturiolika metų, į žmonas būčiau paėmęs Avę Šenfeld'33, dabartinę 
Bazilijaus Aksto"?* žmoną. Saviškės tuomet aš nemylėjau; man visuo- 
met atrodė, jog ji pernelyg išpuikusi. Tačiau Dievas taip panorėjo, 
kad aš visiškai atsidėčiau apleistųjų labui. Ir Dievo malonė vėliau 
suteikė man dabartinę didžiai laimingą santuoką. Turiu ištikimą 
žmoną, kaip sako Saliamonas: „Vyras jai patiki savo širdį“ (Pat 31, 
11). Ji man visiškai negadina gyvenimo. Ak, Dieve brangus, santuoka 
nėra kažkas įgimta Žmogui ar lemta pačios gamtos. Tai Dievo malonė. 
Gyvenimas santuokoje —- mielas ir puikus, santuoka - be galo skaisti 
ir aukščiau už bet kokį celibatą. Tačiau kai santuoka nenusiseka, ji 
pavirsta pragaru. Nors šiaip jau moterys puikiai permaniusios meną 
savo ašaromis, melais ir kalbomis apkvailinti vyrus ir susukti jiems 
galvas, vis dėlto, jei susituokus išlieka šie trys pagrindiniai daly- 
kai — ištikimybė, vaikų palaima ir dieviškoji parama, - tai santuoka 
būna dosniai palaiminta. Ak, kaip aš, Šmalkaldene gulėdamas mirties 
patale, ilgėjausi saviškių! Jau maniau niekados nebeišvysiąs nei savo 
žmonos, nei vaikų. Koks skausmingas man buvo tas išsiskyrimas! 
Dabar mielai tikiu, kad ir mirštantieji patiria panašių pojūčių. Tačiau 
pasveikęs aš dar labiau myliu savo žmoną ir vaikučius. Nė vienas 
nėra toks dvasingas, kad nejaustų šios natūralios meilės. Vyro ir 
moters ryšys - didis dalykas, nes jis remiasi ir gamtos dėsniu, ir 
dieviškąja tvarka bei paskirtimi“. 

/ 745 


"5 Avė Šenfeld (Ave von Schėnfeld, t -1540) - viena iš 12 vienuolių, 1523 m. pabė- 
gusių iš vienuolyno. Liuteris jautė jai simpatiją, tačiau nesusilaukė atsako ir 
vedė kartu su ja pabėgusią Ketę Borą (žr. išn. 16). 

* Bazilijus Akstas (Basilius Axt, 1486-1558) - Prūsijos hercogo gydytojas. 

Pasaulis regi tik santuokos nepatogumus 


Visi Dievo darbai pasauliui paslėpti. Juk kas gi galėtų deramai 
pasverti santuoką, iš kurios ateina visi šio pasaulio palikuonys, iš 
kurios randasi ir namų ūkis, ir pasaulio valdžia, ir t. t.? Nors visa tai 
neabejotinai naudinga, pasaulis šios naudos neįžiūri ir santuokoje 
mato vien nepatogumus. 

/746 


Santuoka - visa ko pagrindas 


Labai gerai, kad Dievas nenori, jog santuoka būtų išardyta, antraip 
ji visiškai pražūtų, niekas nebesituoktų, kiltų pavojus dėl rūpinimosi 
vaikais, sužlugtų ir namų ūkis, o paskui ir valdžia apsileistų, ir reli- 
gija susilpnėtų. Todėl santuoka ir yra namų ūkio, viešosios tvarkos, 
religijos pagrindas bei ramstis. 

/ 747 


Dieviškoji tvarka 


Iškart po Naujųjų metų vienas daktaro Martyno vaikas ėmė taip 
klykti, kad niekas neįstengė jo numaldyti. Ištisą valandą ponas dak- 
taras nusiminęs sėdėjo su savo žmona, o paskui taip pasakė: „Čia ir 
yra tie santuokos vargai, dėl kurių žmonės taip vengia tuoktis. Mes 
visi bijomės moterų aikštingumo, vaikų klyksmo, riksmo ir blogų 
kaimynų. Todėl taip ir trokštame būti laisvi ir nuo nieko nepriklau- 
somi, nesusisaistę. Norime būti laisvi ponaičiai ir verčiau lankytis 
pas kekšes. Be to, ir Bažnyčios tėvai nieko labai įsidėmėtina apie 
santuoką nėra parašę. Jeronimas"? buvo tikras vienuolijos viršininkas. 
Apie santuokąjis yra parašęs ganėtinai daug bedieviškų paistalų; jis 
vertino ją tik kaip geidulių patenkinimą. Tačiau iš tikrųjų jį bene la- 

US Jeronimas (tikr. Eusebius Hieronymus Sophronius, -347—419) - Biblijos vertėjas į 


lotynų kalbą, egzegetas ir asketas, Bažnyčios mokytojas, Katalikų Bažnyčios 
šventasis. 

biausiai draskė kūniškosios pagundos. Jis norėjo išvengti menkiausio 
lašelio malonumų, užtat ir pateko į geidulių vandenyną. Tik vienas 
Augustinas'*“ parašė teisingą žodį apie santuoką. Jis sako:.,„Jei kuris 
Žmogus neįstengia gyventi skaistybėje, tai tokiam reikia vesti; tuomet 
jis galės drąsiai stoti prieš Dievo teismą“. Tai mat kaip išeina: jei 
kuris panūsta vesti ne dėl to, kad susilauktų palikuonių, o dėl to, kad 
niekaip nebegali tverti be moters, tai tokiam nuodėmių atleidimas 
neužgintas - dėl pritarimo santuokos luomui. Geras tėvas negalėtų 
sakyti - dėl tikėjimo į Dievo žodį. Tačiau prieš Paskutinį teismą Die- 
vas maloningai savo žodžiu atnaujino santuoką, valdžią ir tarnavimą 
žodžiui, idant mes laikytume juos iš tikrųjų dieviškąja tvarka, iki tol 
egzistavusia pradmeniškai. Sutuoktiniai savo ryšį vertino veikiau 
kaip įprotį, o ne kaip Dievo potvarkį. Lygiai taip valdžia nežinojo 
tarnaujanti Dievui, todėl ir jautėsi atsakinga vien už išorinius reika- 
lus. Todėl tarnavimas žodžiui buvo tik šaržas su vienuolių gobtuvais, 
padėklais ir aliejais“. 

/ 748 


Santuoką, kaip ir viską, reikia pradėti malda 


Kam Dievas duoda pačią, tam suteikia ir malonę pradėti vaiką, 
duoda sėklą, leidžia susilaukti palikuonių, 0 ir sėkmę juos auginant. 
Tačiau visa tai daryti mes pradedame be maldos. O kokia pradžia, 
tokia ir pabaiga. Kai vyras myli Dievo jam skirtą moterį ir kai moteris 
savo ruožtu myli vyrą, jie yra sulaukę didžios Dievo malonės. 

/749 


Sutuoktinių meilė 


Didžiausia Dievo malonė būna tada, kai sutuoktinių meilė nuolat 


nepaliaujamai žydi. Pirmoji meilė - karšta, svaigi, mus akinanti meilė, 


"6 Augustinas - žr. išn. 41. 

į kurią prasmengame tarsi apgirtę. Tačiau kai tas svaigulys išgaruoja, 
pamaldieji tuokiasi ir myli toliau, o bedieviai jaučia graužatį. 
/ 750 


Santuoka iš pirmosios meilės yra stipriausia 


Moterį nesunku paimti per žmoną, tačiau nuolatos ją mylėti - sun- 
kus dalykas, tai jau Dievo malonė, ir kas ją gauna, tas turi tik dėkoti 
mūsų Viešpačiui Dievui. Todėl kas rengiasi tuoktis, tas privalo rim- 
čiausiai susikaupti ir melsti Viešpatį: „Brangus Dieve, jei jau tokia 
tavo dieviškoji valia, kad aš turiu gyventi be pačios, tai pagelbėk man, 
ojei turiu vesti, tai padėk man susirasti dorą, pamaldžią mergelę, su 
kuria gyvenčiau visą gyvenimą, kurią mylėčiau ir kuri mylėtų mane“. 
Juk kūniškasis ryšys neturi jokios reikšmės; turi sutapti žmonių bū- 
dai ir įpročiai. 

/751 


Sutuoktinių bendrystė 


Be galo puikūs Šventosios Dvasios žodžiai: „Vyras jai patiki savo 
širdį“ (Pat 31, 11); jais Šventoji Dvasia nusako draugiškus sutuoktinių 
santykius ir jų bendrystę, kokios neatrasi tarp kitų Žmonių. Tad 
blogas ženklas, kai vienas vedęs vyras džiaugiasi, kitam vyrui pa- 
likus šeimą, ir išsigąsta, anam sugrįžus šeimon. Todėl viena kilminga 
dama šitaip mokė savo dukterį: „Miela dukrele, elkis su savo vyru 
taip, kad grįždamas namopi, jis jau iš tolo džiaugtųsi, išvydęs savo 
namo šelmenį". Didžiulė velnio apgaulė yra ta, kad jis stengiasi iš- 
ardyti šį artimą ryšį ir Dievo tvarką. Sutuoktinius sieja prigimtinė ir 
dieviškoji teisė, o velnias ją naikina neapykanta ir kivirčais. Nudobk 
tą velnią! 

/752 


KRIKŠČIONIS PASAULYJE 301 


Sutuoktinio netektis jam mirus 


Nėra kitos tokios artimos bendrystės kaip vykusi santuoka, ir 
nieko nėra skausmingesnio, kai tokią santuoką išardo vieno ku- 
rio sutuoktinio mirtis. Po to - vaikų mirtis; esu patyręs, kaip šitai 
skaudu. 

/753 


Didelį nerimą man kelia tai, kad vyrai ir žmonos bjauriai elgiasi 
po vieno iš jų mirties - taip greitai pamiršta velionį ir netrukus vėl 
tuokiasi. 

/ 754 


Susituokęs vyras turi būti pamaldi ir 
dievobaiminga asmenybė 


Sutuoktiniai turi būti gerabūdžiai Žmonės, ir santuokos ramybė 
yra arčiausiai Evangelijos esanti malonė. Tačiau tie, kurie gyvena be 
meilės ir nesirūpina nei vaikais, nei vyru ar Žmona, nėra tokie; jie 
veikiau primena gyvulius. 

/755 


Pamaldus sutuoktinis - didžiausia malonė 


Didžiausia malonė - turėti tokį pamaldų sutuoktinį, kuriam viską 
gali pasisakyti ir pasikliauti juo kaip savimi, su kuriuo norisi turėti 
vaikų ir t. t. Tačiau neretai Dievas paskatina tuoktis tokius Žmones, 
kurie iki santuokos nėra jos gerai apmąstę. Kete““, tu turi pamaldų 
vyrą, tu imperatorienė! Dėkok už tai Dievui! Tačiau tokiam luomui 
priklauso tik geri ir dievobaimingi Žmonės. 

/756 


137 Ketė - Žr. išn. 16. 

Sutarimas santuokoje 


Ypatinga ir didelė malonė, kai žmonės susituokę gyvena santar- 
vėje. Šitai baisiai nepatinka velniui. 
/ 757 


Pasaulis greitai nuvargsta nuo santuokos 


Didelis dalykas, jei kuri įsimylėjusi mergelė ilgai nepaliauja my- 
lėjusi, nes velnias retai palieka įsimylėjusius ramybėje; jei jie abu kaip 
vienas, tai jis netveria piktumu, jei jie pykstasi, tai jis irgi negali pa- 
kęsti. Kaip mėgstama sakyti, negaliu su tavimi gyventi, bet negaliu 
ir be tavęs. Todėl tokiu atveju reikia uoliai melstis. Esu matęs ne vieną 
porą susituokusiųjų, kurie kartais, regis, taip karštai myli vienas kitą, 
o, žiūrėk, po kokio pusmečio bėga vienas nuo kito. 

/758 


Pirmieji santuokos metai 


Pirmi metai gyvenant santuokoje ne vienam sukelia keistų minčių. 
Antai žmogus, sėdėdamas užstalėje, galvoja: anksčiau buvau vienas, 
dabar esame dviese. Nubudęs ryte, šalia savęs išvysta dvi kasas, 
kurių anksčiau nematydavo. Šitaip žmonos savo vyrams, ypačjei šie 
labai užsiėmę, sudaro daug bereikalingų trikdžių. Antai kitados mano 
Kotryna"“*, sėdėdama šalia, kai aš rimtai studijavau, įsigeidė sužinoti 
ir paklausė: „Pone daktare, sakykit, ar Vokiečių riterių ordino magis- 
tras tikrai yra markgrafo Albrechto brolis?“ 

/759 


Pernelyg jauniems tuoktis pavojinga 


Jis buvo įpykęs dėl savo įdukros neklusnumo ir sakė, kad jai rei- 
kėtų gerai įkrėsti lazdų, idant išrūktų noras kuo greičiau ištekėti už 


"* Kotryna (Katharina) - žr. išn. 16. 

vyro. Jis sakė, kad jauniems žmonėms, vos įkaitus jausmams, nepa- 
tartina tučtuojau tuoktis: „Juk jei tuokiamasi vien iš nekantros ir 
smalsumo, tai santuoka gali būti netvari. Todėl tuoktis geriausia su- 
laukus kiek vyrėlesnio amžiaus, antraip žmoguje nubunda graužaties 
šunelis, galintis ne vienam įkąsti. Tas išpuikimo šunelis kliudo dau- 
geliui žmonių“. 

/ 760 


Ar jauno vyro ir senos moters santuoką, kai 
nebėra vilties susilaukti palikuonių, galima 
vadinti santuoka 


Į tai daktaras atsakė: „Kodėl gi ne!“ Ir čia pat pateikė keturias 
priežastis, paimtas iš Mozės pirmosios knygos, ir eilės tvarka pa- 
skutine nurodė tai, kad tokiai santuokai reikia pritarti dėl santuokos 
būklės orumo: „Bet aš labai norėčiau, kad tuokiantis nuskambėtų 
žodžiai: „Būkite vaisingi ir dauginkitės“ (Pr 1, 28)! Tačiau nemėgstu 
nurodinėti ir paversti to ceremonijomis. Juk kartą pradėjus, visam 
tam galo nematyti, nes po vienos ceremonijos tuojau eina kita - visai 
kaip popiežijoje“. 

/761 


Senas vyras ir jauna mergelė 
Kai senis veda jauną moterį, tai reikia vadinti to senio nužudymu 
ir pilietiniu, ir natūraliu būdu. 
/762 
„Kūnas“ 
„Jie taps vienu kūnu“ (Pr 2, 24). Tai reikia suprasti ir kūniškuoju, 


ir pilietiniu požiūriu. Juk pati sako apie vyrą ir visa, kas tam vyrui 


priklauso, kad tai priklauso jai ir kad moteris atsiradusi iš vyro, 

ir atvirkščiai. Tačiau savo vaikuose jie „vienu kūnu“ būna netie- 
siogiai. 
/ 763 


Santuokos draudimas prieštarauja prigimčiai 


Kas nutiktų, jei santuoka būtų draudžiama ir prakeikta? Juk ji — 
prigimtinė žmogaus teisė. Būtų lygiai tas pat, jei kas imtų ir uždraustų 
valgyti, gerti, miegoti ir t. t. Tai būtų nesąmonė. Juk tai, ką sukūrė ir 
sutvarkė Dievas, priimti ar drausti nebe mūsų valioje. Dievo mes 
nepamokysime meistrauti, arba, kaip rodo patirtis, apturėsime 
gėdą. 

/764 


Dvejopa santuokinė neištikimybė 


Dievo akimis žvelgiant, esama dvejopos neištikimybės. Pirmoji — 
dvasinė, kai kas nors geidžia svetimos moters ar vyro (Mt 5, 28). Nuo 
to neišsisuka nė vienas. O antroji - kūniška, kaip rašoma Jono evan- 
gelijoje apie svetimaujant užkluptą moterį (Jn 8, 4). Tai bjauru, tačiau 
pasaulis tuo didžiuojasi. Juk tai nuodėmė prieš Dievą, prieš Šventąją 
Dvasią, prieš krašto ir namų valdžią, nes tokia santuokos laužytoja 
atneša į namus svetimą paveldą ir apgaudinėja savo vyrą. 

/765 


Lyčių paskirtį pasaulis apverčia aukštyn kojom 


Dievas sukūrė vyrą ir moterį: moterį, kad Žmonės daugintųsi, 
vyrą, kad maitintų ir gintų. Tačiau pasaulis tučtuojau viską apvertė 
aukštyn kojomis: moterimi jis piktnaudžiauja paleistuvaudamas, o 
gintį paverčia tironija. 

/766 

Paleistuvinga žmona - didžiausia vyro širdgėla 


Visiems, kurie rengiasi vesti, patariu, kad imdami kurią moterį į 
žmonas, jie nejuokautų. Ir nedera ieškotis tokios, su kuria jungtų 
kūniški malonumai ir įkarštis; reikia tik melstis ir melstis. Mat jei 
moteris jau paimta į žmonas, o su ja nepasisekė, trauktis atgal ne- 
valia. Juk gaunama moteris yra gaunamas kraitis. Tiktai melskitės, 
nes tai būtina. Net jei moteris ir apkartintų šiek tiek gyvenimą, vis 
dėlto reikia tai ištverti, nes ji - namų dalis. 

/767 


Gero vyro požymiai 


Įstatymas pyktį taip pat priskiria prie pilietinių dalykų. Visa kur, 
kad ir ką darytume ar privalėtume daryti, mums būna skaudu, net 
tuomet, jei įstatymas verstų kas savaitę vesti vis kitą moterį. Todėl 
mes mylime kekšes ir nekenčiame žmonų. Todėl geras vyras pasižymi 
tuo, kad myli ir gali mylėti savo Žmoną ir vaikus. 

/768 


Apie geidulius 


Mintys neapmuitinamos, už jas nenubausi, kaip ir už geidulius, 
būtent pasaulietinio pobūdžio, tačiau čia teisėjas - Dievas. 
/769 


Geiduliai, kaip blusos ar utėlės, suima be jokios ypatingos prie- 
žasties, o meilė apsireiškia tik tuomet, kai atsiranda noras tarnauti 
kitam. 

/770 


Kūno klusnumas dvasiai - tai jau būtų tikras rojus. 
/771 

Skaistumas ir nesaikingumas 


Skaistumas santuokoje neįmanomas jau vien dėl santuokos pa- 
skirties, užduoties ir orumo, nes visa tai gera. Tačiau čia galintis 
pasireikšti saiko praradimas rodo, kad vienas iš kito nori pernelyg 
daug. 

/ 772 


Ištikimybės laužytojai ir ištvirkėliai 


Visagalis, amžinas, gailestingas, be galo kantrus ir šventas Dievas 
myli skaistumą, giria dorovę ir kuklumą. Jis įvedė šventąją santuoką 
1r trokštają išlaikyti, kad kiekvienas išmoktų laikyti savąjį indą šven- 
tai ir pagarbiai (1 Tes 4) ir kuo toliau laikytis nuo besaikių geidulių. 
Juk už nedorovingumą, kekšiavimą, santuokinę neištikimybę, gašlybę 
ir malonumų ieškojimą jis baudžia ir Žmogaus dvasią, ir kūną. Tokius 
žmones jis nušalina nuo savo žodžio, Dievo karalystės tokiems nie- 
kada nematyti (1 Kor 6, 9). Tad būkime budrūs ir melskimės, turėkime 
prieš akis visų laikų pavyzdžius ir pirmiausia priminkime juos sau 
šiais pastaraisiais pasaulio sugedimo laikais. 

/773 


Kas nori vesti, turi teirautis apie nuotakos motiną 


Norint vesti, reikia teirautis ne apie jaunosios tėvą, 0 apie savo 
būsimosios Žmonos motinos reputaciją. Kodėl? Mat alus, šiaip ar taip, 
visuomet atsiduoda statine. 

/774 


Ar santuokinę bylą galima nagrinėti pagal 
imperatoriškąją ir pasaulietinę teisę 


„Kristus, - kalbėjo dr. Martynas Liuteris, - pritaria valdžiai ir pri- 
pažįsta ją (Mt 22, 21; Rom 13, lirt.; 1 Pt 2, 13. 14), tad išeina, kad 

santuoka, kurią valdžia tam tikru laipsniu leidžia ir jai pritaria ten, 
kur neprieštaraujama Dievo žodžiui, yra teisėta santuoka.“ 
/775 


Santuokiniai dalykai priklauso pasaulietinei 
valdžiai 


Santuokiniai dalykai neliečia sąžinės, bet priklauso pasaulietinei 
valdžiai. Todėl į juos tenesikiša joks teologas, taip yra įsakiusi val- 
džia. 

/776 


Kitas atvejis 


Santuoka - pasaulietinis dalykas, visomis savo aplinkybėmis ne- 
liečiantis Bažnyčios, išskyrus tai, kiek to reikalauja sąžinė. 
/ 777 


Skyrybos? 


Esu tos nuomonės, kad spręsti apie santuokoje susiklosčiusias 
aplinkybes - teisininkų reikalas. Juk jei jie svarsto ir teisia tėvą, mo- 
tiną, vaikus ir samdinius, tai kodėl gi negalėtų svarstyti ir santuokos 
bylų? Kas sako, kad negalima laikytis imperatoriaus paskelbto sky- 
rybų įstatymo, nes esą parašyta: „Ką [...] Dievas sujungė, žmogus 
teneperskiria“ (Mt 19, 5), tam aš atsakau: „Jei imperatorius ką nors 
sprendžia pagal savo paties įstatymus, tai apie tai sprendžia ne žmo- 
gus, o Dievas“. Šiuo atveju „žmogus“ yra privatus asmuo. Kaip ir 
liepdamas: „Nežudyk“, Dievas čia įsako atskiram Žmogųui, ne valdžiai. 
Labai dažnai (jau vienuoliavimo metu) aš pakliūdavau į tokias pa- 
dėtis, kai mano sąžinę suimdavo baimė ir dvejonės: kaip patarti 
Žmogui - pagal popiežiaus nurodymus ar pagal savąją Evangeliją? 
Tuomet įspėdavau žmones, kad mano sprendimą jie pasilaikytų pa- 
tys sau, ir tardavau: „Jei bus taip, kaip patariau, tai gali to nebeslėpti, 

o atsakomybę prisiimk pats. Viešai tikriausiai bus paskelbtas kitoks 
nuosprendis, nes aš čia neturiu jokių įgaliojimų. Todėl visa tai būtų 
visiškai beprasmiška, o kiti, kurie nebijo sąžinės priekaištų, gali tuo 
pasinaudoti kaip atviru laišku pažaboti savo paleistuvybę“. Tačiau 
mano sprendimas visiškai galioja pagal Kristaus pasakymą: „Kad 
visa byla remtųsi dviejų ar trijų liudytojų parodymais“ (Mt 18, 16 ir t.) 
irt. t. Žodžiuose „Ką Dievas sujungė“ „Dievas“ numanomas ne kaip 
danguje esantis, o kaip Dievo žodis, liepiantis paklusti ir tėvams, ir 
valdžiai. Ką čia gali padaryti Dievas? Dievas nesujungia, jei jungtu- 
vėms nepritaria tėvas, o ką aš pats tvarkau ir ką įsakau savo dukteriai, 
tą patjai įsako ir Dievas. 

Kai tėvų nėra, juos privalo atstoti ir Dievo valią vykdyti artimiausi 
giminės. Taigi „Dievas“ čia, kaip sako Jonas, reiškia: „Ir Žodis buvo 
Dievas“ (Jn 1, 1). Todėl jei mano duktė ištekės prieš mano valią, Die- 
vas ją išskirs. Bet jei ji žino mano valią, tai drauge žino ir Dievo valią, 
nes Dievas yra pasakęs: ką jūs darote su savimi, tą su jumis daro 
Dievas. Šitai aiškiai pasakyta daugelyje Pradžios knygos vietų, kur 
patarimo paklaustas tėvas sako, kad reikia klausti Dievo patarimo. 
Kaip sako ir Kristus, Dievas pasakė: „Vyras paliks tėvą ir motiną ir 
glausis prie žmonos, ir du taps vienu kūnu“ (Mt 19, 5). Be to, tą pat 
jis jau buvo sakęs ir Adomui. Juk tėvų prievarta čia savo galia pri- 
lygsta dieviškajai galiai. Tačiau sakydamas „Ką Dievas sujungė“, 
pasaulis viską priskiria Dievui, tarsi tai būtų beprotiškas meilės 
įkarštis. 

/ 778 


Ar sutuoktinis gali skirtis dėl religinių 
įsitikinimų 


Į tai dr. M. Liuteris taip atsakė: „Ne, nes pasaulietiniai saitai, su- 
traukyti religijos labui, vis tiek nenutrūks“. 
/779 

Skyrybos dėl žmonos ligos 


Daktaras M. Liuteris paklausė daktarą Bazilijų Monerį"“?, ar teisus 
būtų vyras, jei parsivestų už Žmoną kitą moterį, nes tikroji jo žmona 
serganti nepagydoma liga ir esanti tik gyvas lavonas. Šis atsakė, kad 
toks vyras būtų neteisus, nors esama tam tikrų atvejų, kai vyrui lei- 
džiama turėti sugyventinę. Čia Liuteris pasakė, kad tai pavojinga, 
nes jei žmonai sergant nepagydoma liga vyrui leidžiama skirtis ir 
parsivesti kitą, tai dėl šito galima prasimanyti galybę visokiausių 
dingsčių. 

/ 780 


Apie taupumą santuokiniame gyvenime 


„Santuokoje kiekvienas turi eiti savo pareigas. Vyras privalo už- 
dirbti, tačiau jo pati turi taupyti. Todėl Žmona gali paversti vyrą 
turtingu, 0 ne vyras moterį, nes sutaupytas pfenigas vertesnis už 
įgytą. Todėl taupymas yra geriausios įplaukos ir pajamos. Aš teisėtai 
priklausau prie vargšų, - sakė dr. Martynas Liuteris, - nes laikau per 
daug samdinių.“ 

/781 


Apie namų ūkį 
Namų ūkyje žmogui nereikia viską iki galo turėti, girdėti ir 
matyti. 
/782 


Moterų gražbylystė 


Apie namų ūkio reikalus moterys kalba su didžiausiu malonumu 


ir tokia nepaprasta iškalba, kad ir Ciceronas čia nublanktų. Ko jos 


'* Bazilijus Moneris (Basilius Monner, ?-1566) - juristas. 

nepasiekia gražbylyste, kaip patvirtina ir Ciceronas, tą verkte išver- 
kia. Jos tarsi sukurtos liežuvio lankstumui; čia jos kur kas sumanes- 
nės už mus ir lengvai pasiekia tai, ką mes įstengiame tik po ilgų 
pratybų ir pasirengimo. Tačiau kai tik jos nukrypsta nuo namų ūkio 
ir prabyla apie visuomenės reikalus, jų šnekos pasidaro niekam ver- 
tos. Nors ir čia jos nepristinga Žodžių, užtat pristinga reikalų išma- 
nymo, bet vis tiek nenutyla. Kai tik jos ima kalbėti visiems rūpimais 
klausimais, jų kalba pasidaro tokia padrika ir netinkama, kad iš to 
nieko gero nelauk. Iš to aiškėja, kad moteris sukurta namų ūkiui, o 
vyras — Visuomenės gyvenimui, karo ir teisės dalykams. 

/783 


Moterų valdžia 


Mano Žmona gali mane įkalbėti, kai tik šito įsigeidžia, nes visa 
namų valdžia jos rankose. Tikra tiesa, mielai pripažįstu jos valdžią ir 
galią namų reikaluose, tačiau noriu išlaikyti ir nepažeistą bei neap- 
ribotą savo teisę, nes moterų valdžia niekada nieko gero neatnešė. 

/784 


Moterų iškalboje esama pavojaus 


Vienas anglas, mokytas žmogus, drauge su kitais sėdėjo užstalėje, 
tačiau vokiškai nieko nesuprato. Tada Liuteris pasakė: „Siūlau tau 
savo žmoną kaip vokiečių kalbos mokytoją. Ji labai iškalbi, ji šitai 
sugeba taip, kad toli pranoksta mane. Tačiau moterų iškalbumas ne- 
girtinas dalykas. Joms kur kas labiau priderėtų tik lementi ar leliuoti; 
tuomet joms, ko gero, geriau sektųsi". 

/ 785 


Moteris, kuri nori būti išmintinga 
Nėra kitų tokių bjaurių moters ar jaunos merginos apdarų, kaip 


noras puoštis išminties drabužiais. 
/ 786 

Apie moterų neklusnumą 


Jei man tektų dar kartą vesti, tai pasirinkčiau iš akmens iškaltą 
paklusnią moterį; šiaip jau esu nusivylęs visų moterų klusnumu. 
/ 787 


Pagyrimas moterims 


Šventoji Dvasia šlovina moteris, pavyzdžiais iškeldama Esterą!“ 
ir Sarą'“'. Stabmeldžiai garbina ir šlovina Lukreciją"“* ir Artemisiją'*?. 
Be moterų santuoka būtų neįmanoma. Geriausia priemonė prieš pa- 
leistuvybę - vedybos, Žmona - geriausias gyvenimo draugas ir ben- 
drakeleivis. Moterys gimdo pasauliui vaikus ir auklėja juos, jos mūsų 
namų valdovės. Jos linkusios būti gailestingos, nes yra Dievo sukur- 
tos gimdyti vaikus, džiuginti vyrus, būti gailiaširdės. 

/788 


Moteris reikia girti už draugingumą ir vaisingumą. „Vyras jai patiki 
savo širdį“ (Pat 31, 11). Tai viena didžiausių pagyrų moteriai. Tik šitą 
gerumą jos dažnai pražudo nelaimėmis, kurias pačios ir sukelia. 

/789 


Jei moterų nebūtų 


Vertindami moterį, matome iškart daug jos pranašumų: Viešpaties 
palaiminimą, savo palikuonis, dalykų suvokimą, ir visa tai tokios 
didžios malonės, kad jos gali net slėgti. Pabandykite įsivaizduoti, kad 


moterų padermės iš viso nebėra. Tuomet ir namai, ir visa, kas susiję 


“0 Estera - Senojo Testamento Esteros knygos (Est) pagrindinė veikėja, nuo išnai- 
kinimo išgelbėjusi Persijoje gyvenusius izraelitus. 

“' Sara - izraelitų patriarcho Abraomo žmona ir Izaoko motina (Pr 17, 1-23, 20). 

“2 Lukrecija - romėno Tarkvinijaus Kolatino žmona, išniekinta Romos karaliaus 
(534/533-—310/509 pr. Kr.) Tarkvinijaus Didžiojo sūnaus ir nusižudžiusi. 

“> Artemisija - Halikarnaso (M. Azija) karalienė, po vyro mirties kartu su persų 
karaliumi Kserksu dalyvavusi pergalingame jūrų mūšyje su graikais prie Sala- 
mino salos (480 pr. Kr.), iš nelaimingos meilės nusižudžiusi. 

su namais, iškart subyrėtų, žlugtų valstybės ir bendruomenės. Taigi 
pasaulis be moterų negalėtų išsiversti, net jei vaikus galėtų gimdyti 
ir vyrai. 

/790 


Tikėjimo dalykuose moterys uolesnės už vyrus 


Kai moteriškoji lytis pradeda gilintis į krikščioniškąjį mokymą, 
tikėjimo dalykuose ji pasirodo esanti kur kas uolesnė už vyrus. Tai 
galima įrodyti ir paminėjus Prisikėlimą (Jn 20, 1 ir t.), kai Magdalena 
buvo daug nuoširdesnė negu Petras. 

/791 


Tėvų meilė vaikams 


Didžiulė malonė, kad mažyliai vaikai tėvams visuomet ir patys 
mieliausi. Mažiausiasis mano vaikelis - didžiausias mano turtas. Ir 
šitoks prisirišimas prie jų būtinas, nesjais ir reikia labiausiai rūpintis. 
Tie, kurie pradeda kalbėti, kažkokiu būdu jau sugeba pasirūpinti ir 
savimi. O kūdikiams mūsų globos reikia daugiausiai. Galima supra- 
sti, kaip plakė Abraomo širdis, kai jis rengėsi Žudyti savo vienintelį 
sūnų ir t. t. Sarai apie tai jis net nieko nesakė. Aš tikriausiai panorėčiau 
ginčytis su Dievu, jei jis pasiūlytų man daryti ką nors panašaus. 

/792 


Juo daugiau vaikų, juo didesnė laimė. 
/ 793 


Piktžolės želia greitai, todėl ir mergaitės auga greičiau negu ber- 
niukai. 
/ 794 

Vaikai — Dievo kvaileliai 


Paskui jis pasisuko į savo vaiką ir tarė: „Tu mūsų Dievo kvailelis 
ir pavaldus Dievo malonei bei nuodėmių atleidimui, o ne įstatymui. 
Tau nėra ko bijotis. Kad ir ką tu darytum, viskas bus nesutepta“. 

/ 795 


Vaikų tikėjimas 


Tada jis ėmė stebėti savo sūnų ir gyrė jo paprastumą bei nekaltumą: 
„Jis ir tikėjime daug mokytesnis už mus, nes vaikai tiki be ilgų dis- 
putų, visiškai paprastai tiki Dievo gailestingumu ir amžinuoju gyve- 
nimu. O, kaip pasiseka tiems vaikeliams, kurie, taip tikėdami, miršta! 
Nors tai man būtų ir didžiausias skausmas, nes drauge su vaiku mirtų 
dalelė ir manęs, ir jo motinos. Tokia meilė nenutrūksta ir maldingiems 
žmonėms, kad ir kokie bejausmiai ir kietaširdžiai jie būtų. Juk šie 
jausmai yra Dievo sukurti dalykai. Vaikų tikėjimas grynas, be didelių 
svarstymų, kaip sako Ambraziejus: jiems gal ir stinga nuovokos, bet 
ne tikėjimo“. 

/796 


Kiti dalykai 


Kartą jis žaidė su savo dukrele Magdalene ir paklausė ją: „Le- 
nute!'“, ką tau padovanos šventasis Kristus?“ Paskui jis pasakė: 
„Vaikeliai taip nuostabiai galvoja apie Dievą, kuris yra danguje ir yra 
jų Tėvas ir Dievas“. Ir, jau paėmęs ant rankų savo sūnelį Martyną", 
pridūrė: „Kaip būčiau norėjęs numirti, būdamas tokio amžiaus kaip 
šitas vaikelis. Galėčiau už tai atiduoti visą garbę ir turtus, kuriuos 
turiu ir kuriuos dar galiu užgyventi šiame pasaulyje“. 

/797 


“4 Magdalenė (Magdalene), Lenutė (Lenchen) - žr. išn. 24. 
“5 Martynas (Martin) - žr. išn. 90. 

Vaikai —- Dievo palaima 


1539 m. gegužės 14 d. jis grožėjosi rankoje laikoma rože: „Koks 
įstabus Dievo kūrinys! Jei žmogus sugebėtų sukurti vienut vienintelę 
rožę, tai būtų vertas visos karalystės! Tačiau nesuskaičiuojamų Dievo 
dovanų niekas nevertina, nes jos įprastos, ir mes elgiamės su jomis 
kasdieniškai“. 

/798 


Vaikų auklėjimas 


Vaikus reikia bausti, tačiau jiems reikia duoti ir valgyti bei gerti, 
taip pat žiūrėti, kad jie gerai jaustųsi. Štai kaip sako Saliamonas: „Savo 
vaiką griežtai pamokyk [...], bet netrokšk jo mirties“ (Pat 19, 18). Vaiką 
reikia auklėti, kol „tai teikia viltį“. Bet kai matai, kad jau nebeliko 
jokios vilties, jog jis ko nors išmoks, tuomet negalima dėl to jo už- 
mušti, bet reikia pratinti prie ko nors kito. Kai kurie mokytojai krau- 
pūs tarsi kokie budeliai. Aš pats kartą priešpiet penkiolika kartų be 
jokios kaltės buvau primuštas. Mat turėjau linksniuoti ir asmenuoti, 
bet nebuvau to išmokęs. Niurnbergietis Antanas Tucheris"** taip mėgo 
sakyti: „Geras žodis ir bausmė yra tas pat. Su žmonėmis reikia ap- 


sieiti maloniai ir visai nebūtina be jokio reikalo juos bausti! 
/799 


Paulius sako: „Jūs, tėvai, neerzinkite savo vaikų, kad jie nepasi- 
darytų baugštūs“ (Ef 6, 4; Kol 3, 21). Tuo jis nori štai ką pasakyti: 
„Muškite juos, jei jie to nusipelnė, bet nepamirškite ir gero Žodžio, 
kad jie nepasidarytų baugštūs ir galop nieko gero iš jūsų nebesiti- 
kėtų“. Labai negerai, kai sūnus ką kitą myli labiau negu savo tėvą. 
Tėvas turi kaip nors parodyti nenorįs jo visiškai sugadinti. Juk vien 


'* Antanas Tucheris (Anton Tucher, ?-1524) - pasiturintis miestietis, municipaliteto 
narys, mecenatas. 

tiktai Įstatymas niekam nenaudingas, negana to, nepakeliamas. Pau- 
lius ir Petras buvo patyrę vyrai, jie turėjo turėti pačias ir vaikų. 
/800 


Gyventi vertingai 


1538 m. vasario 5 d. Liuteris, padūsavęs apie šiuos pavojingus 
laikus, taip pasakė: „Ak, Dieve brangus, jei būčiau miręs Šmalkaldene 
prie Šteino, jau metai būčiau danguje, išsivadavęs iš visos bjaurasties! 
Gydytojai tuomet dėl manęs darbavosi iš peties. Jie girdė mane viso- 
kiausiais gėrimais kaip kokį jautį. Jie taip sudarkė mano kūną, kad 
mano kojos ir rankos pasidarė šaltos kaip ledas. Man teko jiems pa- 
klusti, ir aš paklusau šiai būtinybei, kad nekiltų įtarimas, jog mano 
siela rengiasi apleisti kūną. Vargšas tas Žmogus, kurio gyvastis atsi- 
duria gydytojų rankose! Aš nesiginu, aš teigiu, kad medicina - Dievo 
dovana ir mokslas, bet kur tu rasi tobulą gydytoją? Protingas gyve- 
nimo būdas - didelė vertybė. O aš jaučiuosi visiškai išsekęs. Jei, to 
nepaisydamas, aš ir toliau gyvenu kaip gyvenęs, devintą valandą 
guluosi ir gerai miegu, tai pasijuntu atgavęs jėgas. Tačiau jei kas nors 
neduoda man ramybės, tai aš nerandu sau vietos bet kokiu paros 
metu. 

/801 


Amžius priklauso nuo žmogaus darbų bei 
rūpesčių 


Paskui buvo kalbama apie M. Bucerį'“", per didžius rūpesčius ir 
begalinius darbus taip susenusį, jog atrodantį kaip senis, nors jam 
nėra nė penkių dešimčių metų. Liuteris pasakė: „Ko gero, kai kuriuos 
žmones gali pasendinti mintys, o vėliau ir darbas. Kitados ir man 
teko daug dirbti. Dažnai tekdavo perdien pasakyti keturis pamokslus. 

* M. Buceris (M. Bucer) - Martynas Buceris (Martin Bucer, tikr. Martin Kuhhorn; 


1191-1551), teologas, buvęs vienuolis dominikonas (1506-1521), perėjęs pas 
Reformacijos šalininkus (1523). 

Per visą gavėnią kasdien pasakydavau po du pamokslus ir kartą 
skaitydavau, prieš tai dar gausiai suplūdusiems Žmonėms aiškinda- 
mas Dešimt Dievo įsakymų. Juk anuomet katekizmas dar buvo 
naujas ir neįprastas pamokslams“.. 

/802 


Gydytojų užduotis 


Gydytojams nederėtų diskutuoti, kaip elgtis su sveikais žmonėmis. 

Jų užduotis - rūpintis ligoniais, kaip teologams rūpi nusidėjėliai ir 
jų nuodėmės. 

/ 803 


Apie tai, kad ligoniams reikia duoti geidžiamų 
valgių bei gėrimų, idant jie sustiprėtų 


Daktaras M. Liuteris pasakė: „Daug kas priklauso nuo to, ar ligo- 
nis pasikliauja gydytoju ir ar mėgsta jį“. Kai jis ligos patale gulėjo 
nusiminęs, nes visame pasaulyje nebuvo kito tokio žmogaus, kuris 
taip bodėtųsi iš vaistinės tiekiamais valgiais ir gėrimais. Ir pavyzdžio 
dėlei papasakojo, kaip (jau kitą kartą) jis tris dienas tysojęs, negalė- 
damas nuryti nė kąsnio, nes gydytojai buvo uždraudę daugelį valgių. 
Tuomet iš namų atėjusi žmona meldė pasakyti, ko gi jis geidautų 
užvalgyti; tada ji jam paruošianti valgį namuose. Jis panorėjo šaltų 
žirnių ir keptos silkės. Ji sutaisė jam, ko prašyta, ir jis kaipmat už- 
migęs ir puikiai išsimiegojęs. 

Taip pat dr. Martynas Liuteris pateikė pavyzdį apie vieną kilmingą 
vyrą, kuris sirgdamas irgi nieko negalėjęs nei valgyti, nei gerti, nei 
miegoti. Galop jis buvo pradžiugintas raudonuoju vynu, kurį mėgo 
gerti būdamas sveikas. Jam buvo atneštas pilnas stiklas, kurį jis čia 
pat išgėrė, paskui paprašė atnešti dar vieną tokį pat stiklą vyno ir jį 
išgėręs tarė: „Visų gerų dalykų turi būti trejetas“. Tada išgėrė trečią 
stiklą vyno, nors gydytojai buvo griežtai uždraudę gerti vyną. Bet jis 

dytojas pasakė: „Taip, jei visuomet taip atrodytumėt, tai netrukus 
pradėtumėt ir sveikti“. 
/ 804 


Kaip reikia gyventi: gydytojų patarimai ir 
taisyklės 


Liuteriui susirgus, dėl ligos užuojautą jam pareiškė ir kurfiurstas. 
Jis, girdi, žinąs, kad Liuteris - kaprizingas pacientas, ir mandagiai 
priminė, kad netjis laikąs Liuterį įnoringu ligoniu. „Jei taip iš tikrųjų 
yra, tai gydytojų nurodymų nevalia praleisti pro ausis, tačiau dau- 
gelis gydytojų lengvabūdžiai. Jie beveik visiems sergantiems sako ir 
nurodo tą pat be jokio skirtumo ir elgiasi, kaip jiems patinka, o jų 
gydymas tik plečia kapines. Ir priešingai, esama pernelyg bailių ir 
neryžtingų gydytojų, kuriems ligos diagnozė neaiški, todėl jie ir sako: 
„Diagnozė sunki, aplinkybės neaiškios, tik aišku, kad liga pavojinga“. 
Tokiais pliurpalais jie tik įbaugina pacientą ir verčia jį nekantrauti. 
Galiu tik pagirti tuos gydytojus, kurie labai kruopščiai laikosi savų 
taisyklių. Tačiau jie neturėtų širsti, kad aš ne visuomet jiems paklūstu. 
Jie nori paversti mane nejudančia žvaigžde, o aš juk tik erdvėje kla- 
jojanti planeta. Gydytojo profesija be galo atsakinga, nes gydytojams 
patikėta Žmogaus gyvybė. Joje glūdi daug slėpiningų jėgų, vidinių 
ir nematomų organų, ir ji taip pasirengusi atremti kai kuriuos ne- 
lauktus pavojus, kad kitąsyk ir per valandą gali atsigauti. Todėl gy- 
dytojas privalo būti dievobaimingas Žmogus, t. y. turi bijotis Dievo, 
o jei savo amato mokosi be deramos baimės ir pagarbos Dievui, tai 
jis ne gydytojas, bet žudikas.“ 

/ 805 


Kai Liuteriui buvo sugirdyti puikiausi vaistai nuo galvos skaudė- 
jimo, jis pasakė: „Geriausias mano receptas yra užrašytas: „Dievas 
taip pamilo pasaulį“ (Jn 3, 16) ir t. t. Tai geriausia, ką aš turiu“. 

/ 806 

Ankstyva mirtis 


Dėl jos Liuteris kaltino skurdų šio pasaulio gyvenimą, kurį vis 
dėlto žmonės myli: „Mirti nenori niekas, nors vieną nelaimę iškart 
seka kita, ir šitaip tęsiasi iki pat mirties. Todėl Plinijus ir sako: „Ge- 
riausia pagalba žmonėms - ankstyva mirtis“. Pranašingus mirties 
ženklus niekino ir Julijus Cezaris, niekada nesitraukęs pavojui iš 
kelio. Jis sakė: „Verčiau kartą mirti negu visąlaik gyventi pastačius 
ausis, ar kas negresia“. Šitoks stabmeldžio pasakymas pakankamai 
daug sako. Tačiau nereikia bandyti Dievo kantrybės!“ 

/ 807 


Velnias yra vargo, liūdesio ir ligos priežastis 


Dievas nelaimes į šį pasaulį pasiunčia tik per velnią. Iš velnio 
randasi visi nuliūdimai ir ligos, o ne iš Dievo. Dievas leidžia velniui 
pridaryti mums žalos, jei mes niekiname Dievą (Apd 10, 38; Lk 13, 11). 
Visa, kas siejasi su mirtimi, yra velnio darbas, ir priešingai, visa, kas 
sukabinta su gyvenimu, yra Dievo malonė. Todėl velnias yra nelygi- 
nant mūsų Viešpaties Dievo budelis. Užėjus marui, velnias kvėpteli 
į namus, ir ką jau nutveria, tas pražuvęs. 

/ 808 


Mirties šiuolaikiškumas 


Pačiame gyvenimo sūkuryje mes supami mirties; kasdien mūsų tyko 
įvairiausios mirtinos ligos ir nelaimės. Štai vienas kur nors įsiduria, 
parkrinta ir taip apstulbsta iš netikėtumo, jog mirtinai nukraujuoja. 
Todėl kiekvieną valandėlę mums reikia šauktis Dievo palaikymo. 

/ 809 


Mirties atidėjimas 


Reikia tik stebėtis mirties bijančių Žmonių paikumu. Juk mirties 
neišvengs nė vienas, nes ji skirta visiems žmonėms. Net stabmeldys 

Ciceronas sugebėjo puikiai pasiguosti, todėl mes, krikščionys, turė- 
tume jį daugelkart pranokti, mes, kurie turime mirtį nugalėjusį ir 
prisikėlimą mums išpranašavusį Kristų. O jei jau norime ilgiau pa- 
gyventi, tai juk būtų tik termino atidėjimas. Tai tas pat, jei keliaudami 
tikslą pasiektume nevienodu metu: vienas ateitų ketvirtą, kiti - sep- 
tintą ar aštuntą valandą vakaro. Vis tiek visiems ten tektų ieškotis 
nakvynės. Taip ir Adomas yra tik pora valandų užbėgęs mums už 
akių. Kaip ir mes, jis nenakvojo ilgiau negu vieną naktį. 

/810 


Geriausia mirtis 


Nėra geresnės mirties kaip Stepono, pasakiusio: „Viešpatie Jėzau, 
priimk mano dvasią!“ (Apd 7, 59). Todėl tokios mirties akivaizdoje 
niekais virsta visų mūsų nuodėmių ir nuopelnų sąvadas, kai mirštama 
kliaujantis malone. 

/811 


Vaikų mirtis yra džiugi 


Kokių septynerių metų vaikas miršta išvis džiugiausiai ir leng- 
viausiai, visiškai nesibijodamas mirties, tačiau kai tik mes suaugame, 
prasideda mirties ir pragaro nujautimas; štai kodėl mes ir imame 
baimintis mirties. 

/812 


Miegas ir mirtis 


Miegodamas žmogus visiškai panašus į mirusįjį, todėl ne be prie- 
žasties miegas vadinamas mirties broliu. Panašiai gyvenimas ir 
mirtis atsispindi dienos ir nakties kaitoje ir visuose kūriniuose. 

/813 

Krikščionių ir stabmeldžių mirtis skirtinga 


Krikščionys nepajėgtų ištverti mirties taip lengvai, jei nežinotų, 
kad su mirtimi siejasi Dievo rūstybė. Todėl mirtis mums ir atrodo 
tokia niūri. O stabmeldžiai miršta be baimės, jie nieko nenutuokia apie 
Dievo rūstybę, tik mano, kad tiesiog atėjo žmogui galas. Todėl ir sako: 
„Tai nutinka nelemtą valandą“. Tačiau taikliai čia yra pasakęs Cicero- 
nas: „Po to mes tapsime arba niekuo, arba pasieksime tobulybę“. Tarsi 
būtų norėjęs pasakyti: „Mirtyje mums negali nutikti nieko pikta“. 

/814 


„Mokykitės! Jūs nepakankamai ilgai studijavote, kad mūsų Vieš- 
pats Dievas šventas, net jei jis ir kokią valandėlę dedasi pykstąs.“ 
Šitaip jis pasakė žmogui, kurio žmona drauge su naujagimiu pasimirė 
vaiko lovutėje. 

/815 


Mirtis kaip bausmė 


Šventoji Dvasia mirtį pasiunčia kaip bausmę, kad įbaugintų mus; 
tai bausmė, o ne pokštas. 
/ 816 


Apie mirties baimę 


Man nemalonu matyti, kad žmonės miršta noriai. Tačiau besibai- 
minantys ir drebantys mirties akivaizdoje blykšta, ir vis tiek ateina 
galas. Tokie man patinka. Didieji šventieji mirė nenoriai. Baimė ne- 
svetima prigimčiai, nes mirtis yra bausmė, taigi čia esama liūdnumo. 
Dvasios požiūriu mirštama noriai, tačiau kūnui esti kitaip. Vadinasi, 
kažkas kitas ves tave ten, kur tu visai nenori (Jn 21, 18). Psalmėse ir 
kai kuriuose Jeremijo pasakojimuose (Jer 26, 15) matome, kaip mielai 
jis iškvėpė savo dvasią. Sergėkitės, sako jis, jūs praliesite nekaltą 


kraują. Tačiau kai Kristus sako: „Jeigu įmanoma, teaplenkia mane ši 


KRIKŠČIONIS PASAULYJE 321 


taurė“ (Mt 26, 39), šie žodžiai turi kitą reikšmę. Panašiai sakoma ir 
Jono evangelijoje (Jn 5, 21 ir t.): „Tavo gyvybė ir mirtis mano rankoje“. 
Mes buvome tie, kurie nuvyti, išpilti kruvino prakaito. 

/817 


Mirties siaubas 


Maldingi, dievoti krikščionys mirties baiminasi labiau, o juk kaip 
tik jie turėtų jos nesibijoti; kraupti prieš mirtį turėtų bedieviai, tačiau 
šie lyg niekur nieko gyvena sau, nė negalvodami apie mirtį. 

Kas mirdamas įstengia ištarti ir pasakyti: „Dieve, būk man malo- 
ningas!“, tam labai pasisekė, ir jis pasielgė gerai. Juk bedievis negali 
ištarti gero žodžio. 

/818 


Mirtis 


Mirties baimė yra pati mirtis, ir niekas daugiau. Kas mirtį visiškai 
išgena iš savo Minčių, tas nepažįsta mirties, nepatiria jos skonio. Kartą 
vienas žmogus paklausė Liuterį apie mirties skausmus. Martynas 
Liuteris taip atsakė: „Šito aš klausiau savo žmoną, ar ji ką jautusi; juk 
ji iš tikrųjų buvo kaip mirusi (kuriam laikui praradusi sąmonę). Ji 
man atsakė: „Visiškai nieko, pone daktare“. Ir daktaras Martynas 
Liuteris pasakė: „Todėl aš ir sakau, kad mirštant didžiausias dalykas 
yra pati mirties baimė, nes „Dievo malone už kiekvieną jis paragaus 
mirties“ (plg. Hbr 2, 9). Mes esame tokie palaiminti, kad neparagau- 
jame mirties; ji yra labai karti ir aštri. Tačiau kas rengiasi paragauti 
mirties skausmų, tam reikia pažvelgti į Kristų, kai jis sako: „Mano 
siela mirtinai nuliūdusi“ (Mt 26, 38). Šiuos žodžius aš laikau svar- 
biausiais visame Rašte, nors čia esamo kažko tokio didaus, ko ir 
žodžiais neapsakysi, kai jis nuo kryžiaus šaukia: „Eli, Eli!“ (Mt 27, 46 
ir t.). Joks angelas negali suprasti, koks didis dalykas, kai iš jo porų 
sunkiasi kraujas. Tai ir yra mirties skonis ir mirties baimė drauge“. 

/819 

Gulinčiojo mirties patale žodžiai 


1538 m. liepos 17 d. Liuteris vis dar sunkiai sirgo. Jis pastebėjo, 
kaip netolygiai plaka jo širdis. Tuomet gydytojas ėmė jį guosti. Liu- 
teris į tai: „Aš laikausi Dievo valios. Jam aš visą save atidaviau. Jis 
viską padarys kaip reikia. Tikrai žinau, kad tikrai nemirs tas, kuris 
yra „gyvenimas ir prisikėlimas“. „Kas gyvas tiki jį, nors ir numirtų, 
bus gyvas“ (plg. Jn 11, 25 ir t.). Todėl aš atsiduodu jo valiai“. 

/820 


Gyvenimo nuovargis 


1539 m. birželio 11 d. Liuteris atvyko pas Lichtenbergo kufiurs- 
tienę [Elzbietą Brandenburgietę"**], ir jie drauge vakarieniavo. Ji 
draugiškai su juo šnekučiavo, linkėjo ilgai gyventi ir išreiškė viltį, 
kad dar gyvensiąs keturiasdešimt metų. Tuomet Liuteris tarė: „Aš to 
nenoriu! Net jei Dievas pasiūlytų man rojų už tai, kad išgyvenčiau 
čia dar keturiasdešimt metų, vis tiek nenorėčiau. Verčiau jau nusi- 
samdyčiau budelį, kuris nukirstų man galvą. Toks piktas dabar pa- 
sidaręs šis pasaulis. Žmonės dabar virsta išpuikusiais velniais, todėl 
nieko kito sau nelinkiu, tik valandėlės palaimos - ir sudie! Dabar jau 
nebesivaikau nė gydytojų pagalbos. Nenoriu savo gyvenimo apkar- 
tinti - jie teigia, kad pusmetį aš dar pagyvensiu, - bet noriu Dievo 
vardu valgyti tai, kas man skanu“. 

/821 


Dr. M. Liuterio pranašystė prieš mirtį 


1546 m. vasario 16 d. Eislebene prie dr. M. Liuterio stalo daug 
kalbant apie mirtį ir ligą, Martynas Liuteris taip prabilo: „Kai vėlei 
grįšiu namo į Vitenbergą, iškart atgulsiu į karstą ir atiduosiu save, 

* Elzbieta Brandenburgietė (Elisabeth von Brandenburę, 1485-1555) — Lichtenbergo 


kurfiursto Jokimo I žmona, nepaisydama vyro priešiškumo, palaikiusi Refor- 
maciją. 

riebų daktarą, kirmėlėms ėsti“. Ir tai išties išsipildė po dviejų dienų - 
daktaras Martynas Liuteris mirė Eislebene. 
/ 822 


Paguodos malda paskutinę valandą 


Visagali, amžinasis, gailestingasis Viešpatie ir Dieve, mūsų bran- 
gaus Viešpaties Jėzaus Kristaus Tėve, aš tikrai žinau, kad visa, ką tu 
esi pasakęs, gali ir nori išpildyti, nes tu juk negali meluoti, tavo žodis 
yra teisingas! Iš pradžių tu man pažadėjai savo brangų vienintelį 
Sūnų Jėzų Kristų, kuris atėjo pas mus ir išvadavo mane nuo velnio, 
mirties ir nuodėmių. Tuomet, kad tapčiau dar saugesnis ir tikresnis, 
tavo malone ir valia man buvo suteikti šventojo Krikšto ir Šventosios 
Vakarienės sakramentai, per kuriuos aš gavau išrišimą, amžinąjį 
gyvenimą, ir man buvo pažadėtos visos dangiškosios gėrybės. Tau 
taip siūlant, aš jų troškau ir, tikėjime tvirtai pasitikėdamas tavo žo- 
džiu, jų gavau. Todėl dabar nė truputėlio neabejoju, kad esu apsau- 
gotas nuo velnio, mirties, pragaro ir nuodėmės. Jei išmušė mano 
valandairjei tokia tavo valia, tai aš ramiai ir su džiaugsmu, tikėdamas 
tavo žodžiu, mielai noriu atsisveikinti su šiuo gyvenimu. 

Biblijos knygų rodyklė 


Šventasis Raštas cituojamas iš leid.: Biblija, arba Šventasis Raštas: Eku- 
meninis leidimas: Senasis Testamentas / Iš hebrajų, aramėjų ir graikų 
kalbų vertė Antanas Rubšys; Naujasis Testamentas / Iš graikų kalbos 
vertė Česlovas Kavaliauskas, V.: Lietuvos Biblijos draugija, 1999. 

